
Cuvânt înainte 


Prin tema Obiectivarea fenomenologiei în etică în opera lui Emmanuel 
Levinas ne-am propus o problematizare privind fundamentul eticii, având ca 
punct de reper opera acestui filosof. O dezbatere referitoare la unicitatea 
celuilalt și la întâlnirea dintre alterități este cu atât mai relevantă în contextul 
actual al globalizării, al contactului dintre atitudini, interese, perspective 
înrădăcinate în erhos-uri diferite. Deschiderea către alteritate, raportarea la cel 
diferit pot primi forme multiple în funcție de ceea ce înțelegem prin „altul”. 

În teza de față se pune accentul pe importanţa recunoașterii subiectului 
ca persoană concretă, cu o lume interioară infinită, imposibil de a fi redusă la o 
abstracţiune sau la forma de a fi a unui alt subiect. Datorită acestei caracteristici 
poate exista un dialog şi un act continuu de descoperire a celuilalt. Paradoxul 
filosofiei levinasiene provine din încercarea de a dezvălui cu ajutorul 
demersului fenomenologic ceea ce el consideră că se află dincolo de orice 
cunoaştere, de discurs şi teorie: transcendența autentică a semenului. Întâlnirea 
chipului acestuia întemeiază raportarea etică. În filosofia lui Levinas, cea mai 
importantă idee rămâne aceea că intersubiectivitatea — înțeleasă ca asimetrie 
între eu şi celălalt —, şi nu ontologia sau gnoseologia, reprezintă fundamentul 
eticii. Sinele responsabilităţii, al „neliniştii” este substratul subiectivității. 

Originalitatea acestui mod de a pune problema alterităţii este relevată prin 
comparaţia cu perspectivele husserliană și heideggeriană. În esență, Levinas afirmă că 
metafizica este posibilă doar ca etică, pentru că numai aici nu este „falsificat” celălalt, 
recunoscându-i-se transcendența, „infinitul”. 

Un alt obiectiv al acestei teze este prezentarea problemelor pe care le 
întâmpină încercarea lui Levinas de a stabili ca fundament al eticii întâlnirea 
chipului aproapelui. Oare nu duce acest fapt la o reducție opusă celei de care îi 
critică pe filosofii anteriori? Cu alte cuvinte, nu.se expune criticii de a fi „redus” 
eul şi relația eu-tu la „tu”, ca principiu şi punct de plecare al oricărei relaţii? 
Aceste aspecte pot fi considerate a fi provocarea prezentei lucrări, structurată în 
trei părți. În prima parte a tezei ne oprim asupra metodei fenomenologice așa 
cum apare la Husserl. şi Heidegger, în partea a doua sunt aduse în discuție 
principalele teme ale filosofiei lui E. Levinas, pentru ca în partea a treia să 
încercăm să aflăm în ce măsură pretenţiile filosofului francez referitor la 
fundamentul eticii, la fenomenologie şi la tradiţia filosofică occidentală sunt 
justificate. 


PARTEA | 
I. Introducere în filosofia husserliană 


1.1. Problema fenomenologiei 


Înainte de a încerca o analiză privind importanța fenomenologiei în opera 
lui E. Levinas, ne vom opri asupra metodei fenomenologice inițiate şi dezvoltate de 
„părintele” acestui curent filosofic, Edmund Husserl. 

Pentru acest gânditor, filosofia nu reprezintă pur şi simplu o concepție 
teoretică (Weltanschaung), ci luare de atitudine față de lume. În centrul 
preocupării filosofice este adus subiectul cu o dublă raportare: la lume şi la sine. 
Perspectiva lui Husserl este marcată în mod special în primele scrieri (Cercetări 
logice, Filosofia ca ştiinţă riguroasă) de critica adresată psihologismului care 
tinde să transforme conştiinţa într-un obiect de studiu al naturii. Însă, conştiinţa 
nu este niciodată un fenomen, ci face posibile fenomenele. 

Influențat de profesorul său, Franz Brentano, gânditorul german a pornit 
de la ideea de intenţionalitate ce caracterizează actele psihice, dar a extins-o şi a 
dezvoltat-o în cadrul filosofiei. Conştiinţa intenţională nu presupune doar 
orientarea spre ceva (Brentano), ci aduce mereu unitatea planului teoretic (de 
exemplu a gândirii, a reprezentării) şi a ceea ce vine în planul teoretic (adică a 
gânditului, a reprezentatului). De asemenea, Husserl refuză raportul de 
includere dintre conştiinţă şi lume, în sensul în care lumea face parte, este 
interioară conştiinţei, şi încearcă surprinderea „intuiției originare” în care este 
prezent punctul de contact dintre spirit şi real. „Întoarcerea la fapte” presupune 
aflarea orizontului în care se întâlnesc subiectul şi obiectul. 

În Cercetări logice (1900-1901) apare încercarea de a stabili natura 
subiectivităţii (care nu înseamnă același lucru cu subiectul psihologic), plecând 
de la eforturile de a oferi o clarificare filosofică a matematicii pure. Dar pentru 
că demersurile logice nu au reuşit să explice fundamentele aritmeticii, ale teoriei 
multiplicității şi ale ştiinţei, Husserl a considerat că trebuie să treacă dincolo de 
sfera proprie matematicii, la o altă înțelegere, necantitativă a esenței generale a 
formalului. Astfel ajunge la ideea unei „logici pure”, ca metodologie şi ca ştiinţă 
teoretică independentă de orice empiric. Logica pură (,„transcendentală”) trebuie 
să cuprindă condiţiile ideale ale posibilităţii ştiinţei în genere, având, deci, rol 
de explicare şi fundare: „dacă nu dorim să rămânem la jumătatea drumului (...) 
trebuie să ne asumăm sarcina de a construi ideea logicii pure pe o bază 


"E. Husserl, Meditaţii carteziene, 1994, Bucureşti: Humanitas, p. 57: „Trebuie remarcat 
aici faptul că, aşa cum eul redus nu este o parte a lumii, în mod invers, lumea şi fiecare 
obiect al ei nu sunt părți ale eului meu, ele nu se află în viața conştiinţei mele ca parte 
reală a acesteia şi nu formează un complex de date senzoriale sau de acte psihice. 
Această transcendenţă aparține sensului propriu al lucrurilor mundane, cu toate că ea nu 
obţine — şi nu poate obține — întregul său sens determinant, împreună cu valabilitatea 
existenței sale, decât numai din experiența mea, din reprezentările mele, din gândirea 
mea, din valorizarea şi activitatea mea corespunzătoare”. 


suficient de largă”. De aici şi începutul unei critici a psihologismului, care 
reduce logicul la fundamentele lui în acte psihice, nu face distincţia între 
psihologic şi logic-valabil, având aşadar consecinţe relativiste şi subiectiviste. 
Logica întemeiată fenomenologic permite înțelegerea faptului că ştiinţele pozitive 
pot să realizeze numai o raționalitate relativă, unilaterală, care lasă după sine o 
iraționalitate deplină. 

Comprehensiunea evidenţei („locul” apariţiei corelaţiei subiectiv- 
obiectiv) conduce la o teorie a adevărului în general, adică la fenomenologie, 
prin examinarea fundamentului originar al obiectivărilor în care este angajată 
conştiinţa noastră. Aceasta îl duce pe Husserl la cercetări consacrate 
matematicii, limbajului, în mod special noţiunii de semnificație, depăşind mult 
domeniul logicii. 


1.1.1. Proiectul fenomenologiei transcendentale 


În scrierile sale, Husserl utilizează frecvent sintagme ca filosofie primă, 
filosofie autentică, filosofia ca ştiinţă riguroasă. Cercetările teoretice, sub toate 
formele lor, trebuie să fie fundamentate. Idealul de filosofie primă poate fi atins 
doar dacă se va realiza o reformă radicală, dacă filosofia va fi reconcepută ca 
fenomenologie transcendentală, pentru că numai astfel ea îşi află adevăratul 
obiect, metoda, şi se înțelege pe sine. 

În genere, obiectul fenomenologiei îl constituie înţelegerea fenomenelor 
și a structurilor conștiinței. Intenţionalitatea” este proprietatea oricărui act al 
conştiinţei (perceptiv, afectiv, imaginativ, cognitiv), în măsura în care este 


” E. Husserl, Cercetări logice (vol. 1, Prolegomene la logica pură), 2007, Bucureşti: 
Humanitas, p. 315. 

3 James C. Morrison (în articolul „Husserl and Brentano on Intentionality”, în 
Philosophy and Phenomenological Research, Vol. 31, No. 1, Sep., 1970, pp. 44-45) 
scrie despre diferenţa dintre contextul gândirii lui Brentano şi cel al filosofiei husserline 
vizavi de intenţionalitate. Primul încearcă fundametarea psihologiei pe principii 
empirist-naturaliste, iar celălalt doreşte să facă din filosofie o ştiinţă riguroasă a 
fenomenelor: „Brentano was concerned to ground psychology on empiricist-naturalist 
principles and to delineate its own peculiar subject matter as opposed to that of the 
natural physical sciences. Thus, for him, the notion of Intentional Inexistence was 
significant as a defining characteristic of mental phenomena. For Husserl, on the other 
hand, not psychology but philosophy was his central concern. More specifically, the 
significance of Intentionality lay in its implications for the establishing of philosophy as 
a “rigorous science”. Such a science is possible only on the basis of a radical critique of 
knowledge, which critique would strive to trace all our knowledge back to its original 
sources in immediate experience, to the evident self-givenness of all beings. This is the 
basic meaning of: To the thingș themselves! And since the things themselves are first 
“given” — constituted — in subjectivity, the intentionality of consciousness becomes the 
guiding “clue” for the project of a phenomenological philosophy. All this, of course, 
lies very far from Brentano”. 


conştiinţă a ceva. Atitudinea fenomenologică“ se referă la studierea condițiilor 
de posibilitate ale obiectelor (intenționale), actelor şi ale sensului. Aceste 
deziderate sunt considerate a reprezenta conţinutul, fundamentul şi limitele 
oricărei epistemologii şi ontologii. De asemenea, ele atestă faptul că pentru 
întemeietorul său, fenomenologia are în mod prioritar două tipuri de activităţi: 
interpretativă şi descriptivă. 

Prin urmare, primele întreprinderi fenomenologice sunt reunite în 
determinarea şi explicarea structurii intenționale a conştiinţei. O astfel de 
explicaţie va descoperi adevărata semnificaţie şi interrelaționare a categoriilor 
ontologice umane, cum sunt: persoană, obiect cultural, valoare, ştiinţă. Ținând 
cont de aceste categorii, ne putem da seama de orizonturile în care ulterior 
fenomenologia îşi va desfăşura cercetările — etic, axiologic, artistic, filosofic, 
regionale şi stabilind diferențele de metodă dintre ştiinţele naturii şi cele ale 
spiritului, dar şi pentru fiecare domeniu în parte. 

La o primă privire încă nu este evident modul în care o investigație a 
experienței intenționale poate avea semnificația unei critici radicale, a unei 
autentice înnoiri, aşa cum pretinde sintagma de filosofie primă. Cu alte cuvinte, 
prin ce anume înseamnă mai mult iniţiativa sa decât filosofia lui Descartes, 
decât psihologia descriptivă sau analiza conceptuală. Husserl reproşează 
filosofiei carteziene faptul că nu aduce o clarificare satisfăcătoare — din punctul 
de vedere al unei reforme a gândirii — a noţiunilor de subiect, gândire, 
experiență şi obiect, întreaga sa reflecţie concentrându-se asupra modului în 
care conştiinţa se raportează la obiect (dacă putem avea sau nu încredere în 
cunoașterea noastră). Căutarea carteziană a fundamentului cunoașterii devine o 
problemă a analizei şi comparării surselor cunoașterii, neclarificând înseşi acele 
„datum” ale conştiinţei. Prin urmare, critica la adresa lui Descartes se întemeiată 
pe faptul că investigația sa nu este suficient de radicală. 


1.2. Specificul fenomenologiei în raport cu alte abordări asupra 
conştiinţei 


Husserl încearcă să întemeieze filosofia ştiinţific, stabilind punctul ei de 
plecare într-o cunoaştere la care să poată adera toți oamenii raționali. În 
Filosofia ca ştiinţă riguroasă (1910-1911), el atrage atenţia asupra faptului că în 
filosofie nu există un teren ferm şi astfel orice punct de plecare pare la fel de bun 
ca oricare altul; mulți filosofi înțeleg filosofia după modelul religiei şi al artei, 


* Marvin Farber, „Edmund Husserl and the Background of his Philosophy”, în 
Philosophy and Phenomenological Research, Vol. 1, No. 1, Sep., 1940, p. 16: “The 
phenomenological attitude requires the suspension of all assumptions. (...) The 
phenomena that remain are the subject-matter of phenomenology, which is defined as 
the science of pure transcendental consciousness”. 

anume concepție despre lume (Weltanschauung). De aceea este nevoie de o 
metodă şi de un nou început. 

În Cercetări logice, Husserl încearcă să îndeplinească exigenţele 
ridicate de o filosofie pur ştiinţifică şi autonomă5. Acest lucru îl încercaseră şi 
alți gânditori ai secolului XIX — dintre care cei mai importanți sunt Mill, 
Spencer, Wundt, Mach -—, însă programul lor seamănă doar aparent cu cel 
husserlian. Astfel, dacă pentru naturalişti ideea unei filosofii ştiinţifice 
presupune o raportare cât mai mare la ştiinţele empirice, în schimb, Husserl 
consideră că trebuie să fie luat totul de la început, fără a recurge la ştiinţele 
speciale sau la alte presupoziţii teoretice. Dacă pentru naturalişti filosofia este o 
anexă a ştiinţelor particulare, pentru Husserl aceasta trebuie să ofere temeiul“ 
tuturor cunoştinţelor. Conform naturalismului, în speță psihologismului, 
cunoaşterea este redusă la psihologie: ideea că viața spirituală este corelată cu 
anumite procese cerebrale i-a convins pe unii să afirme că sursa cunoaşterii este 
psihologia. Iar pentru că psihicul este o formă a proceselor cerebrale, înseamnă 
că fundamentul oricărui tip de cunoaştere este unul fiziologic: o mai bună 
înțelegere a creierului duce la mai buna înţelegere a înseşi cunoaşterii, deci şi a 
oricărei teorii despre aceasta și a filosofiei. Este o concepţie materialistă 
extremă — cunoaşterea este văzută ca un fel de componentă a naturii. 

Deşi cunoaşterea este legată de procese psihice şi fiziologice, ea nu este 
identică cu acestea. Materialismul vulgar este nefondat”, pentru că identifică 
ceva psihic cu ceva fizic. Sunt aduse următoarele argumente împotriva 
materialismului: (1) creierul unui om poate fi accesibil intersubiectiv (spre 
exemplu, el poate fi perceput de un grup de neurochirurgi), pe când trăirile sale 
sunt particulare; (2) obiectele fizice sunt mai mult decât ceea ce apare nemijlocit 
cuiva, ele au o parte care scapă privirii. În schimb, conştiinţa se epuizează în 
ceea ce e trăit, ea nu are o parte „vizibilă” şi una mai puțin vizibilă. Astfel, cel 
care simte durere nu trăieşte doar „o parte” a durerii, ci pur şi simplu simte 
durere; (3) dacă fizicul are întindere, formă, culoare, miros, gust etc., psihicul 
nu suportă nici una dintre aceste „unități de măsură”. Durerea nu are duritate, 
culoare — decât metaforic, în exprimările poetice. Mărul poate fi roşu, galben, 
verde, dar experienţa privirii mărului nu are culoare; (4) în timp ce fizicul, 


5 Marvin Farber, „The Function of Phenomenological Analysis”, în Philosophy and 
Phenomenological Research, Vol. 1, No. 4, Jun., 1941, p. 439: “The phenomenological 
method aims to be autonomous, and, for its purpose, it is self-contained”. 

$ Robert D'Amico, „Husserl on the Foundational Structures of Natural and Cultural 
Sciences”, în Philosophy and Phenomenological Research, Vol. 42, No. 1, Sep., 1981, 
p. 5: “The crisis in the natural sciences, for Husserl, occurs when Nature comes to be 
identified with its constituted mathematical, quantifiable object. The foundational acts 
whereby the object is abstracted from prescientific experience are forgotten”. 

7 Leo Strauss, „Philosophy as Rigorous Science and Political Philosophy”, 
Interpretation: A Journal of Political Philosophy 2, No. 1, 1971, p. 35: “In more precise 
language, one would have to say that the psychic phenomena precisely because they are 
phenomena are not nature”. 

consideră Husserl, este determinat cauzal, psihicul depăşeşte“ acest tip de 
relaţie. Toate diferențele de mai sus îl îndreptăţesc pe Husserl să afirme că, deşi 
conştiinţa este legată de ceva fiziologic, ea nu se identică totuşi cu fiziologicul. 

De asemenea, nu poate fi susținut nici naturalismul în varianta 
psihologistă. Principiile universale ale cunoaşterii (cum este principiul 
contradicției) nu sunt legi psihologice, aşa cum susțin psihologiştii. Unul dintre 
cei mai importanți reprezentanți ai psihologismului, John Stuart Mill, consideră 
că principiul contradicției se sprijină pe faptul că nu putem să credem şi în 
acelaşi timp să nu credem acelaşi lucru. Observată destul de des, această 
experiență este transformată într-o lege psihologică generală ce formează baza 
unei legi logice. Logica reprezintă astfel doar un domeniu special al psihologiei 
şi este interesată de elaborarea regulilor psihologice pentru „gândirea corectă”. 

Husserl critică modul de gândire psihologist, văzând în principiul 
contradicţiei o lege ideală, valabilă strict universal, şi care nu poate fi derivată 
din modul real de a gândi. Legea psihologică, potrivit căreia a crede şi a nu 
crede nu pot coexista în aceeaşi conştiinţă, este doar o generalizare empirică, 
inductivă, nu universal valabilă: ne putem imagina o persoană care să creadă 
pentru puţin timp că un anumit copac este măr, iar apoi să nu mai creadă acest 
lucru. Există întrebări la care psihologiştii nu pot răspunde, ele fiind legate în 
primul rând de distincţia dintre gândirea „corectă” şi cea „incorectă”. De 
asemenea, psihologia — a cărei preocupare este descrierea şi explicarea gândirii 
de facto — nu poate să întemeieze o normă logică (de jure) pentru gândirea 
corectă. Ea poate doar să sesizeze anumite condiţii care determină schimbarea 
opiniilor. Prin urmare, consecința logică a psihologismului este relativismul şi 
scepticismul. În realizarea cerinţei ca filosofia să devină ştiinţă tocmai acestea 
trebuie evitate. 

Legile ştiinţelor ideale — logica, matematica pură, teoria cunoaşterii şi 
filosofia — exprimă adevăruri ce depăşesc cercetarea empirică. În Filosofia ca 
știință riguroasă şi mai ales în Meditaţii carteziene, Husserl îi critică pe 
psihologişti pentru că nu fac distincția clară între faptul trăit (mărul privit), 
trăirea însăşi (psihică) şi ideile şi conceptele prin care descriem faptul trăit. 
Fluxul real de conştiinţă suportă schimbări, pe când raportul dintre idei şi 
concepte ţine de sfera ideală. Având de-a face doar cu sfera ideală, logica nu 
poate fi întemeiată printr-o ştiinţă realistă ca psihologia. Prin urmare, deşi 
naturalismul îşi propune să fie ştiinţific, el se sprijină pe prejudecăți. De aceea 
este necesară o reformă radicală ce presupune o epoche vizavi de toate teoriile 
şi opiniile preconcepute. Atitudinea naturală trebuie să fie înlocuită cu 
atitudinea reflexivă, teoretică. 


* Henry Pietersma, „The Problem of Knowledge and Phenomenology”, în Philosophy 
and Phenomenological Research, Vol. 50, No. 1, Sep., 1989, p. 40: “The form of 
skepticism Husserl had primarily in mind was psychologism. Psychologism amounts to 
a skepticism because it presents a naturalistic, causal account of mental life such that the 
assumptions of ordinary perceptual experience, empirical, and mathematical science 
lose their reasonable character”. 

Eliberată de prejudecăţi, filosofia trebuie „să revină la lucrurile însele”. 
Acest deziderat este posibil printr-o reflecţie asupra experiențelor nemijlocite 
ale lucrului însuşi şi asupra actelor în care ele apar, oferind apoi o descriere 
pură, ateoretică a „lucrului”. Este vorba, deci, atât despre o descriere a ceea ce 
apare — „fenomenul” —, cât şi a modului în care apare. De aici numele de 
fenomenologie al acestui demers, care trebuie să fundamenteze orice cunoaştere. 


1.3. Metoda fenomenologică 
1.3.1. Intenţionalitate şi intersubiectivitate 


Universul raportării umane este el însuşi structurat infențional: o 
deschidere spre ceea ce nu este, o trimitere dincolo de planul percepţiei sale. 
Fenomenologic, intenția reprezintă altceva decât actul psihic: este structura 
modului de a fi a celui care se orientează spre ceva interior sau exterior. Ceea ce 
este vizat printr-o intenție se numeşte obiect intențional, nu se poate vorbi 
despre intenţionalitate fără obiect. Între cele două se creează un plan numit sens 
intenţional, într-un plan mai larg numit orizont de obiectualitate. Datorită 
intenționalității conştiinţei, eul nu mai este o monadă închisă aşa cum se ajunge 
în cazul teoriei lui Descartes prin garantarea adevărului numai pentru 
propoziţiile care privesc subiectul gânditor. Astfel, dacă esența subiectului o 
reprezintă subiectualitatea, esenţa subiectivităţii este intersubiectivitatea. 

Cum ajunge subiectul la constatarea acestui adevăr, anume că 
intenționalitatea reprezintă caracteristica oricărei conştiinţe? În experiența 
senzorială concretă a privirii unui măr înflorit, spre exemplu, aplicarea epoche- 
ului presupune evitarea oricărei teorii fizice, chimice, psihologice vizavi de 
cunoaşterea pe care o oferă actul vizual, dar şi a propriei opinii naturale, potrivit 
căreia mărul este un obiect existent între multe altele. Se renunță astfel şi la 
atitudinea necritică, mundană despre existența corpurilor care mă înconjoară şi 
despre propria existență ca ființă psiho-fiziologică. Această reducţie este 
necesară pentru o concentrare deplină — care să evidenţieze structurile 
fundamentale ale acestei experiențe — către actul al cărui conținut este mărul ca 
fenomen pur. 

Primul aspect care se revelează după adoptarea atitudinii reflexive este 
acela că experienţele proprii nu sunt doar simple trăiri, ci întotdeauna trăiri a 
ceva. În cazul experienței amintite, observăm că aceasta este „orientată” către 
măr; văzând mărul, am o conştiinţă a mărului. Husserl numeşte infenționalitate 
caracterul trăirilor de a fi orientate. De aici conceptele de infentum şi intentio. 
Primul denumeşte „obiectul” spre care este orientată conştiinţa, în timp ce al 
doilea denumeşte conştiinţa a ceva. ÎIntenţionalitatea ca întreg cuprinde atât 
intentum (cogitatum) cât şi intentio (cogito sau cogitatio), care sunt elemente ale 
acestei construcții. Aceasta duce la utilizarea cuvântului „fenomen” în două 
modalități. Vorbind despre fenomenul mărului înflorit, ne putem referi la trăirea 
personală a mărului (cogito), dar şi la mărul însuşi ca obiect al trăirii 

(cogitatum). John Searle descrie raportul? dintre infentum şi intentio în termenii 
condiţiei logice şi a celei fenomenologice a „stării intenționale”. Condiţia logică 
priveşte „condiţiile de satisfacere” ale stării intenționale, care sunt îndeplinite 
când, de exemplu, ceea ce percepem se află în faţa noastră şi ne produce 
experienţa vizuală, ceea ce ne amintim a avut loc etc. Condiţia fenomenologică 
se referă la faptul că acele condiţii de satisfacere trebuie să fie „reprezentate” de 
către un subiect conştient. 

Husserl conferă noțiunii de intenţionalitate — preluată de la profesorul 
său, Franz Brentano — o semnificaţie strict filosofică. El critică interpretarea 
conform căreia noțiunile de cogifo şi cogitatum denumesc două „obiecte” în 
conştiinţa noastră. Cogito nu este un obiect, ci însăşi conştiinţa orientată către 
obiecte. Intenționalitatea priveşte corelaţia structurală complexă dintre trăire şi 
trăit. De asemenea, trebuie specificat faptul că obiectul (cogitatum-ul 
intenționalității) asupra căruia este orientată conştiinţa nu depinde de existența 
lucrului perceput. Din punct de vedere fenomenologic, este lăsată de o parte 
chestiunea privind existența mărului. Conştiinţa este intențională şi atunci când 
obiectul corespunzător unei percepții nu există sau când este vorba despre o 
percepţie eronată. 

Meditaţiile carteziene şi Conferinţele pariziene dovedesc interesul lui 
Husserl pentru întemeierea unei filosofii fenomenologice şi scopul lor este de a 
demonstra posibilitatea realizării ideii carteziene a unei filosofii ca ştiinţă 
universală cu fundamente absolute. Diferenţa față de cartezianism, diferență 
care duce la o nouă filosofie a conştiinţei, este reprezentată de sublinierea 
semnificației intenționalităţii — care „descrie structura completă, în timp ce 
«cogitatum» şi «cogito» reprezintă doar elemente ale acestei construcţii”! — şi a 
intersubiectivităţii. În afara acestei noi raportări la conştiinţă, fenomenologia nu 
poate justifica o filosofie. 

Ego-ul transcendental instituie în mod necesar, şi nu arbitrar, un alfer 
ego. Astfel, se poate vorbi despre o lărgire a subiectivităţii transcendentale către 
„socialitatea  intersubiectiv-transcendentală, care constituie terenul 
transcendental pentru natura şi lumea intersubiectivă în genere, şi nu mai puţin 


? Hubert Dreyfus, „Heideggeris Critique of Husserl's (and Searle's) Account of 
Intentionality”, în Social Research, Vol. 60, No. 1 (Spring 1993), p. 3: “In the 
tenminology sugpested by Searle the intentional content of an intentional state is a 
representation of its conditions of satisfaction. Searle formulates both a logical and 
phenomenological requirement for something to be an intentional state. The /ogica/ 
condition is that an intentional state must have conditions of satisfaction. My intentional 
state is satisfied if what I believe is true, what 1 rememeber happened, what 1 perceived 
is in front of me causing my visual experience, what I expect occurs, my action 
succeeds rather than fails. The phenomenological condition is that these conditions of 
satisfaction must be represented in the mind, i€., that they must be structures of a 
conscious subject separate from, and standing over-against an object”. 

10. A: Hiugli; P. Liibcke, Filosofia în secolul XX (vol. |, Fenomenologia, hermeneutica, 
filosofia existenţei, teoria critică), 2003, Bucureşti: All, p. 59. 

pentru ființa  intersubiectivă a tuturor  obiectualităţilor ideale”. 


Intersubiectivitatea, ca şi intenţionalitatea, reprezintă specificul prin care 
fenomenologia iese din matca idealismului clasic modem, propunând 
„fenomenologia ca pe o filosofie a deschiderii, care justifică posibilitatea 
comunicării şi a «existenței-împreună» (de fapt, socializarea) şi nu atomizarea, 
izolarea umanului în entități absolute”!?. În subiectivitatea transcendentală nu 
cogito este punctul de sprijin, ci acesta e dat de ansamblul tuturor posibilităților 
de raportare, de unitatea lor, care se realizează în fixarea unui sens (într-un 
orizont de obiectualitate) astfel încât, plecând de la acesta, conţinutul fenomenal 
poate fi un conținut de sens. Transcendentalul la Husserl reprezintă modul!” de a 
fi al sensului şi nu condiţia lui de posibilitate — ca la Immanuel Kant!“ —, iar în 
această situaţie se face trimiterea spre ontologiile regionale ale esențelor pure. 
Există în concepţia lui Husserl o determinare a metodei care desfăşoară 
de către ceea ce este desfăşurat (în fenomenologie: esența universală a 
obiectivității), astfel încât „metoda desăvârşită presupune cultivarea sistematică 
a ontologiei”!. Din cele menționate putem deduce faptul că „ştiința” despre 
care vorbeşte filosoful german nu are sensul modern de ştiinţă pozitivă, ci pe 
acela de științificitate ca valoare. Pe baza ei se distinge între raționalitate 
ştiinţifică şi raționalitatea însăşi ca formă a universalităţii, prin raportare la care 
primul tip reprezintă o modelare, o „replică”. De asemenea, ultima prelegere (a 
V-a) din Ideea de fenomenologie, consacrată conştiinţei timpului, se referă nu la 
timpul fizic sau la cel psihologic, ci la timpul fenomenologic — timpul ca 
temporalitate, nu ca istoricitate. Acest timp reprezintă condiția prin care 
înțelegem orizonturile intenționale; pentru timpul trăit al fiecăruia el constituie o 
perspectivă, „portativul universalității”. Obţinem o mai mare claritate 
comparând sensul operei de artă în general şi sensul unei anume opere de artă!$. 


1 B. Husserl, Conferinţe pariziene, 1999, Bucureşti: Paideia, p. 103. 

12 A. Boboc, Filosofi contemporani. fenomenologie, hermeneutică şi ontologie (de la 
Brentano şi Nietzsche la Heidegger şi Sartre), 2006, Cluj-Napoca: Grinta, p. 103. 

'5 Cu riscul de a simplifica, afirmăm că ne referim la o perspectivă dinamică în cazul lui 
Husserl, acesta încercând să surprindă unitatea unei multiplicități de raportări care are 
loc în timpul „întâlnirii” subiect-obiect, şi care presupune delimitarea între obiectul 
intențional, sens intențional, orizont de intenționalitate (cel care dă un domeniu), dar şi 
modul îmbogățirii orizonturilor datorită deschiderii oferită de intenţionalitate. 

1 Jon Ceapraz, „Judecăţile sintetice a priori în dezbaterile filosofice actuale”, în Analele 
Universităţii din Craiova, Seria Filosofie-Sociologie-Ştiinţe Politice, 1997, pp. 10-11: 
„În viziunea lui Kant, filosofia transcendentală înțeleasă ca teorie critică a cunoaşterii, 
elaborată în Critica rațiunii pure, are menirea de a explica posibilitatea cunoştinţelor 
sintetice a priori. (...) Filosofia transcendentală are menirea să întemeieze mai întâi 
posibilitatea metafizicii şi trebuie, prin urmare, să premeargă oricărei metafizici; ea este 
metafizica despre metafizică”. 

'5 A. Boboc, op. cit., p. 103. 

15 E. Husserl, Ideea de fenomenologie, 2002, Cluj-Napoca: Grinta, p. 85: „La fel 
considerăm sensul adevărat al unei opere de artă în genere şi sensul aparte al unei 
anumite opere de artă. În primul caz studiem «esenţa» unei opere de artă ca pură 

1.3.2. Reducţia în fenomenologie 
1.3.2.1. Rolul reducţiei 


Toate actele de conştiinţă stabilesc anumite standarde de raportare în 
funcţie de diferitele tipuri de configurații obiectuale. Aceste experienţe, traduse 
în afirmaţii, se „impun” ca fiind adevărate în atitudinea naivă a eului. Totuşi, 
subiectul are capacitatea de a suspenda judecata vizavi de cunoaşterea 
dobândită. Este ceea ce Husserl numeşte prin reducţie. Deşi aceasta este 
asemănătoare cu îndoiala metodică a lui Descartes, motivaţia sa fundamentală 
este necarteziană. Epoche nu este realizat pentru că experiența intențională şi 
opiniile noastre sunt dubitabile; scopul său este acela de a înțelege şi controla 
influența actelor de conştiinţă asupra gândirii. 

Reducţia fenomenologică este considerată a fi mijlocul prin care poate 
fi înlăturată problema modernă a surselor cunoaşterii. De asemenea, ea înlătură 
confuziile. provenite din abordarea psihologistă a logicii şi matematicii, care 
duce în cele din urmă la scepticism. 

În lipsa reducţiei este imposibil să se dobândească o perspectivă clară a 
vieţii conştiinţei — adică ceea ce îşi propune să realizeze fenomenologia. Epoche 
oferă „accesul” la experiențele intenționale, acesta fiind considerat nivelul 
descrierii minimale a sensului unui act şi a unui orizont anume. Întrucât este 
necesară în orice gen de act al eului şi face posibilă preluarea în discurs (ca şi 
discursul despre discurs), adică într-un orizont de semnificaţie, epoche ne 
permite să înțelegem experienţele intenționale ca fiind intenționale. Tot reducția 
fenomenologică permite încadrarea unităților de sens în relații temporale de 
simultaneitate, anterioritate şi ulterioritate. Ne descoperim — ca şi în actul 
relatării — a fi subiect al unei serii ordonate temporal. Subiectul minimal care 
rămâne în urma reducției este numit de Husserl ego transcendental. 

Reducția descoperă lumea atât ca o transcendență imanentă eului 
(întrucât este distinctă de el, dar totuşi ea oferă un sistem de mentalități pe care 
eul îl conştientizează în atitudinea reflectată), dar şi ca transcendenţă în sine 
exterioară eului. Prin urmare, Husserl consideră că prin intermediul reducției 
câştigăm accesul!” la sine și la experiențele fundamentale, adică cele care 
„trebuie” să existe pentru ca orice gând şi problemă să fie posibile. Cu alte 
cuvinte, în epoche întâlnim propria experiență intențională şi esența 


universalitate, în cazul al doilea — conţinutul adevărat al operei de artă date cu adevărat, 
ceea ce echivalează cu cunoaşterea obiectului determinat (ca real existent pe baza 
adevăratelor sale determinaţii), de ex., o simfonie de Beethoven”. 

17 “AI in all, Husserl thinks that through epoche we gain access to our selves and our 
experiences as they are essentially, that is to say, as they must ar /easz be if any kind of 
thought or question is to be possible. In other words, in epoche we encounter our 
intentional experience and subjectivity simply as a realm of being which is presupposed 
in all daily life, theoretical practice and even in first philosophy” (Carleton B. 
Christensen, „Sense, Subject and Horizon”, în Philosophy and Phenomenological 
Research, Vol. 53, No. 4, Dec., 1993, p. 754). 

subiectivității ca modul de a fi al ființei în viaţa de zi cu zi, în demersul teoretic 
şi filosofic. În esență, subiectul se descoperă pe sine ca subiect al sensului şi al 
adevărului — poziţie avantajoasă în care eul se poate retrage pentru a analiza 
presupoziţiile tuturor perspectivelor. 


1.3.2.2. Reducţie eidetică, fenomenologică, transcendentală 
(egologică) 


Husserl consideră că fundamentul metodei fenomenologice îl formează 
reducția. Aceasta implică o „epoche”, adică o suspendare a judecății, lăsare la o 
parte. Epoche dezvăluie corelaţia dintre conştiinţă şi lume ca fiind originară şi 
esențială: orice fenomen trebuie raportat la actul de conştiinţă care îl vizează. 
Sensul fenomenului îl reprezintă în modul cel mai propriu această corelaţie. 
Conştiința anterioară (în atitudinea naturală) suspendării judecății, absorbită de 
credința sa în lucruri, ignoră chiar actul prin care ea le vizează pe acestea. 
Analiza fenomenologică reconduce fenomenele la conştiinţă în calitatea ei de 
sursă de constituire a lor. Aşadar, conştiinţa trebuie înțeleasă ca un act pur ce 
constă în „trimiterea înspre”, act numit de Husserl intenționalitate: conştiinţa nu 
poate fi decât „conştiinţă a ceva”. 

„Prin reducţie se înțelege excluderea a tot ceea ce nu este un dat evident, 
“absolut al intuirii pure. Cu alte cuvinte, „reducţia fenomenologică” este 
eliminare a „atitudinii naturale” necritice, rămânând în cele din urmă la 
conştiinţa pură absolută sau transcendentală, ca reziduu. Reducția acționează 
numai în cadrul unei conştiinţe intenționale, ea însăşi fiind un act cu o anumită 
intenţie; reorientarea ce rezultă în urma ei nu se poate produce „în gol”, ci în 
unitatea dintre intenție şi ceva intenționat. Prin aplicarea reducției devine 
vizibilă esența, este posibil accesul la „fenomen”. Pentru Husserl, fenomenul nu 
are sensul obişnuit de manifestare a ceva, de apariție sau aparenţă, ci de mod 
esenţial de apariție („eidos”) într-o unitate intențională. Iar, pentru că reducția 
face posibil accesul la „fenomene pure”, ea se numeşte fenomenologică. 

Eliminarea transcendenţei în reducţie se referă la faptul că „privirea” 
(gândirea) subiectului nu se mai orientează în funcție de ceea ce este exterior 
sieşi, ci în funcţie de posibilităţile sale de cunoaştere. Nici măcar transcendenţa 
“obiectului față de act sau a actului față de obiect nu trebuie luată ca absolut, ca 
„dat”, pentru că şi aceasta se schimbă în funcție de perspectivă. De aceea 
vorbeşte Husserl despre eliminarea oricărei transcendenţe!€. Astfel, putem 


15 E. Husserl, Meditaţii carteziene, p. 56: „Pentru mine, în calitate de subiect care 
meditează şi care, aplicând epoche şi rămânând în el, se instituie pe sine ca singurul 
fundament al tuturor valorizărilor [Ge/fungen] şi întemeierilor obiective, nu mai există 
prin urmare nici un eu psihologic, nu mai există nici un fel de fenomene psihice în 
sensul psihologiei, i.e. concepute ca parte componentă a ființelor umane psiho-fizice. 
Prin intermediul epoche fenomenologice, reduc eul meu natural şi viața mea psihică — 
domeniul experienței mele psihologice interioare — la eul transcendental-fenomenologic, 
domeniul experienței de sine transcendental-fenomenologice”. 

afirma că există transcendență în sens tare, referitoare la existența lucrurilor 
exterioare subiectului, şi transcendență în sens slab, în relația amintită act- 
obiect, în subiectivitate. Fără existenţa transcendenţei în interiorul subiectivităţii 
(o putem numi, în acest sens, o „transcendență imanentă”) nu s-ar putea vorbi 
despre niveluri diferite (sub aspectul valabilității şi al universalităţii) de 
raportare ale ființei gânditoare, cu alte cuvinte despre gânduri referitoare la 
gânduri, la actul de gândire, deci despre metalimbaj, meta-raportare. 

În „Prima prelegere” a Ideii de fenomenologie sunt prezentate trei tipuri 
de atitudini: 1) naturală, necritică, nereflectată; 2) ştiinţifică, reflectată; 3) 
filosofică, de o reflexivitate mai generală, care priveşte desprinderea sensurilor 
fenomenelor studiate; ea se situează în perspectiva obiectualității, depăşind deci 
atitudinea anterioară preocupată de obiectele cunoaşterii în diverse domenii. De 
asemenea, cea de-a treia atitudine pune în discuţie limitele oricărei perspective. 
La acest nivel apar probleme de interpretare pentru că este adusă în discuție o 
lume posibilă, având sens în raport cu domeniul respectiv. 

Prin metoda fenomenologică avem astfel acces la „planul din spate” 
(„meta-planul”), cel care scapă gândirii, atitudinii necritice; putem depăşi 
paradoxurile tocmai prin detaşare de nivelul la care acestea apar. Devenim 
conştienţi de importanța capacităților noastre de cunoaştere; cu alte cuvinte, 
învățam să discernem. Orice sens ţine de domeniul subiectiv-transcendental (pe 
care îl are în vedere fenomenologia), iar în afara acestuia nu poate exista”. 

În esenţă, reducţia reprezintă o operaţie de selecţie, de sesizare totodată 
a ceea ce este fundamental într-un domeniu sau altul. Din acest motiv ea poate 
fi aplicată în sfere diferite ale cunoaşterii şi exprimării umane, la fiecare 
comportament fenomenal (al artistului, filosofului, savantului etc.). De 
exemplu, în artă, cel mai cunoscut exemplu este Pablo Picasso, care a adoptat 
cubismul tocmai din dorința, pe de-o parte, de a depăşi limitele picturii, ca mod 
de prezentare în mod bidimensional a lumii şi de a ajunge astfel la esența 
obiectului redat (deci de a ajunge la „lucrul însuşi”, a cărei caracteristică este 
tridimensionalitatea); iar, pe de altă parte, dorind să înlăture distanţa dintre 
subiect şi obiect, care ne împiedică să înțelegem modul de a fi al unui lucru. 
Reducţia reprezintă modul de a fi al oricărui demers intelectual. În afara ei nu 
poate exista modelare în niciun domeniu. Această metodă este susceptibilă să 
ducă la apariţia unei ştiinţe fundamentale”. 


» BE. Husserl, Conferințe pariziene, p. 98: „Transcendenţa este o caracteristică 
imanentă constituantă de sine a caracterului ființei în interiorul ego-ului. Orice sens 
imaginabil, orice existență imaginabilă, chiar dacă se numeşte imanentă sau 
transcendentă, cade în domeniul subiectivității transcendente. Ceva în afara acesteia este 
un nonsens”. 

% E. Husserl, Fi ilosofia ca ştiinţă riguroasă, 1994, Bucureşti: Paideia, p. 47: „Căci orice 
teorie adevărată a cunoaşterii trebuie în mod necesar să se bazeze pe fenomenologie, 
aceasta din unnă constituind astfel fundamentul comun al oricărei filosofii şi al oricărei 
psihologii”. 

Husserl vorbeşte despre o reducție eiderică, referindu-se la reducerea 
actelor, fenomenelor, obiectelor la esenţa sau natura /or universală, ea este 
inferioară celorlalte întrucât se aplică la primul tip de transcendent (în sens 
tare), este primul nivel al punerii în paranteză. Reducția fenomenologică 
propriu-zisă, în care se suspendă orice judecată de existență (se aplică la 
„obiecte” de o generalitate mai mare) se ajunge la o atitudine de obiectivitate, 
de înlăturare a atitudinii naturale părtinitoare. În măsura în care spiritul ia 
cunoştinţă (după înlăturarea atitudinii necritice) de activitatea sa constituantă 
originară, de faptul că sensul lucrurilor este fundamentat în spirit, reducția ia 
numele de reducție transcendentală. Mai este numită şi reducție egologică 
pentru că rezultatul său este „Eul pur”. 

Datorită reducţiei se poate face distincția între real, ideal şi universal. 
Ceea ce este mai îndepărtat este totuşi cel mai aproape, dar de un alt concret, de 
o realitate mai tare, care întemeiază toate raportările noastre la lume. În urma 
reducţiilor distingem între multiplele planuri ale raportării subiectului la obiect: 
1) obiectul perceput; 2) percepere; 3) obiectul din percepere; 4) obiectul ca 
obiect dincolo de percepere. Fiind intențional, specificul obiectului este că 
aduce întregul domeniu din punctul de vedere al lui. 

Un exemplu care să diferenţieze între cele trei tipuri de reducție ar putea 
fi următorul: reducţia eidetică s-ar aplica la transcendentul real şi chiar la figuri 
geometrice, numere, ajungând la esenţa oferită într-un domeniu — geometria, 
spre exemplu. Reducția fenomenologică va fi aplicată geometriei ca domeniu al 
cunoaşterii comparat cu alte domenii. Reducția egologică sau transcendentală se 
aplică tuturor raportărilor în unitatea lor şi pe baza ei se ajunge la „reziduul” 
numit Eu pur, spirit”!, conştiinţă pură. Numai ultimul tip de reducţie, specific 
prin excelenţă atitudinii critice, reflectate — filosofia — face posibil ca orice act 
să fie înțeles; aici se află fundamentul comprehensiunii subiectului care se 
raportează la propriile acte. 

Fiind de niveluri diferite şi aplicându-se la domenii diferite, actele de 
reducție depind atât de aceste domenii asupra cărora se exercită, cât şi de 
capacitatea şi limitele celui care realizează reducția. 

Plecând de la procedeul reducției, Husserl face distincția între 
psihologie ca ştiinţă naturală (naivă din punct de vedere transcendental) şi 
psihologia fenomenologică sau pură, care studiază modul de a fi al psihicului — 
„psihicitatea”, dacă ar fi să forțăm puțin limbajul; cea din urmă priveşte sensul 
unei lumi în genere şi nu modul în care funcționează. Structura intențională a 
ceea ce este pur psihic ține de domeniul fenomenologiei, nu al psihologiei. De 
asemenea, pornind de la distincţia prezentată mai sus, se face deosebire între 
actul psihic şi conţinutul acestui act, pentru că nu actul psihic, ci numai 
conținutul poate avea valabilitate universală. Următorul citat este concludent cu 


” E. Husserl, Criza umanității europene şi filosofia, 2003, Bucureşti: Paideia, p. 64: 
„Spiritul şi numai spiritul este în sine însuşi şi ființând pentru sine însuşi, este de-sine- 
stătător, şi în această autonomie a sa, şi numai în ea, poale să fie tratat într-o 
modalitate veritabilă raţională, una veritabil şi radical ştiinţifică”. 

privire la cele două tipuri de raportări: „a atribui fenomenelor o natură, a cerceta 
părțile lor componente reale, conexiunile lor cauzale — aceasta ar fi nici mai 
mult nici mai puţin decât o pură absurditate, tot aşa cum ai vrea să cercetezi 
proprietăţile cauzale, conexiunile etc. numerelor”*?. 


1.3.3. Vizare, evidenţă, obiect 


Există mai multe grade de prezentare, de vizare a unui obiect, în funcție 
de cum este dat cogitatum-ul actului. 

(1) Treapta prezentificării signifiante se află la nivelul inferior. Păstrând 
exemplul lui Husserl, aici este vorba despre o vizare vagă a obiectului: doar mă 
gândesc sau vorbesc despre mărul din grădină, fără să îl văd sau să-l imaginez. 

(2) Abia prezentualizarea prin fantezie reprezintă o apropiere de 
obiectul vizat şi se referă la alcătuirea imaginilor despre el: îmi imaginez mărul 
înflorit, având o anumită formă, culoare, mărime etc. Totuşi, fiind imaginaţie, 
încă nu se poate spune că datul intuitiv corespunde obiectului intențional. 

(3) Pe treapta amintirii şi aşteptărilor intuiţia încearcă să redea obiectul 
aşa cum a fost cunoscut (prezentificare pozițională) sau cum ar putea fi 
cunoscut (reprezentificare). La acelaşi nivel se află şi covizarea prin imaginație 
a unui obiect pe care nu îl pot vedea nemijlocit. Spre exemplu, presupunând că 
nu văd automobilul vecinului atunci când privesc mărul din grădină, totuşi 
acesta este ceva despre care am o reprezentare. Nu este vorba despre imaginație 
liberă, ci despre intuiție aperceptivă, care vizează automobilul vecinului în momentul 
privirii mărului. 

(4) Intuiția directă este cel mai înalt grad de prezentificare, pentru că 
obiectul vizat este „dat” nemijlocit?? — văd mărul înflorit. Această intuiţie 
directă este numită de Husserl experiența sau impresia originară şi reprezintă, 
pentru analiza cunoaşterii perceptive, principiul cunoaşterii. Însă gânditorul 
german încearcă să dezvolte conceptul de intuiţie dincolo de cunoaşterea 
perceptivă, ajungând la concluzia că aspectul fundamental privitor la intuiție 
este acela de a fi prezentă, datul direct. Numai în acest sens — pentru că este una 
dintre expresiile prezentării — cunoaşterea perceptivă este modalitatea originară 
a intuiţiei, nu în sensul unei explicații reducționiste a intuiției pornind de la 
percepție. 

Din perspectiva husserliană, adevărul este definit drept corespondența 
dintre ceea ce este vizat (intenționat) şi obiect (ceea ce e dat), relația de 
corespondență referindu-se la faptul că „obiectul se prezintă principial şi direct 
în felul în care este vizat””*. Vizând mărul înflorit, lucrul vizat poate fi numit 


” E. Husserl, Filosofia ca ştiinţă riguroasă, 1994, Bucureşti: Paideia, p. 35. 

% Louis Dupre, „Ihe Concept of Truth in Husserl's”, în Philosophy and 
Phenomenological Research, Vol. 24, No. 3, Mar., 1964, p. 347: “The presence of the 
object which constitutes truth is not always an immediate perception, but at least it is 
ultimately founded in an act of sense perception”. 

* A. Hiigli, P. Liibcke, op. cir., p. 63. 

„adevărat” numai dacă este posibil în principiu să umplu obiectul acestei vizări 
cu o intuitivitate corespunzătoare. Astfel, adevărul ține de un raport“ în cadrul 
cogitatum-ului: corespondența dintre vizare (sens) şi obiect. Acestui raport îi 
corespunde în planul lui cogito o trăire a corespondenței, trăire ce este numită 
evidenţă” sau intuiţie. 

Evidenţa nu trebuie interpretată dintr-un punct de vedere subiectivist, 
psihologic, ca certitudine, ci trăire a faptului că obiectul se dă nemijlocit”! în 
modalitatea vizării, a prezentării. O interpretare psihologică a evidenţei este 
rezultatul unei reducții a lui cogito ca ceva pur psihic. Dimpotrivă, evidenţa trebuie 
înțeleasă drept concordanță între sens şi obiect (faptul de a fi mai mult sau mai puțin 
prezent, intuitiv), aşadar dinspre aspectul obiectiv, nu o facultate mistică de a 
discerne între adevăr şi fals. 

Fiecare act de evidență trimite către noi acte, evidența originară fiind 
confirmată prin alte evidențe. Perceperea mărului înflorit primăvara duce la o 
serie de acte posibile ale amintirii, în care este identificat acelaşi măr şi care pot 
confirma pretenţia de evidență a primei experienţe — de a fi o experiență directă a 
mărului. În cazul unei experienţe doar aparentă a evidenţei, există posibilitatea 
corectării ei prin experiențe ulterioare. Ne dăm seama că posibilitatea erorilor 
este inclusă în orice evidență din faptul că aceasta trimite dincolo de sine la noi 
acte posibile ce pot confirma sau contrazice evidenţa originară. 


13.4. Resemnificarea conceptelor de experienţă şi intuiţie 


Spre deosebire de naturalism, care oferă o interpretare psiho- 
neurofiziologică a experienţei, şi de empirism, ce încearcă explicarea 
experienței şi a intuiției pornind de la percepţia senzorială, Husserl lărgeşte 
noţiunea de experienţă, referindu-se la a avea ceva dat nemijlocit într-o 
prezentare originară. 


*5 Filosofia husserliană, deşi acordă o mare atenţie teoriei despre eidos şi eului 
transcendental, este totuşi înscrisă (prin modul în care tratează obiectul) de unii 
interpreţi în cadrul realismului: “the notion of reality (i) as a “correlate of 
consciousness, (ii) as being “constituted” in it, (iii) and as having its “standard” in 
“perception's own essential content”. (...) But as “correlates” (rather than parts), such 
items remain distinct from consciousness and never become immanent” (Karl Ameriks, 
„Husserl's Realism”, în The Philosophical Review, Vol. 86, No. 4, Oct., 1977, pp. 503- 
504). 

* Louis Dupre, op. cit, ibidem: “Evidence arises from recognition of the identification 
of meaning and intuition, and truth is nothing but the ideal correlate of evidence”. 

* Jean Francois Lyotard, Fenomenologia,1997, Bucureşti: Humanitas, p. 36: „Adevărul 
nu poate fi definit decât ca experienţă trăită a adevărului: aceasta este evidenţa. Dar 
această trăire nu este un sentiment, deoarece este clar că sentimentul nu garantează nimic 
împotriva erorii; evidența este modul originar al intenționalității, adică momentul 
conştiinţei în care /ucrul însuşi despre care vorbim se oferă în carne şi oase, în persoană, 
conştiinţei, în care intuiţia este «împlinităy”. 

Prezentarea nu înseamnă o prezență a obiectului în sensul fizic, spațio- 
temporal, ci prin ea trebuie înțeles faptul că avem o trăire directă a modului în 
care obiectul vizat se raportează la diversele noastre acte intenționale (tipuri de 
vizare). Astfel, din punctul de vedere al fenomenologiei husserliene, prezentarea 
nu se reduce la prezență, intenționalitatea referindu-se, în funcție de vizarea 
directă sau indirectă, la prezență?E dar şi la „absență. Mai mult, chiar şi în 
cazul unui act de percepţie nu avem niciodată de-a face cu o relevare completă a 
obiectului (mărul) doar în acel act. Mărul se poate înfățişa conştiinţei printr-o 
serie de acte perceptive — construind, prin urmare, prezentarea intuitivă a 
acestuia. Descrierea obiectelor, aşa cum sunt date în mod originar, reprezintă 
sarcina fenomenologiei. 

Termenul de intuiție primeşte la Husserl rolul unui concept filosofic 
aparte. Faptul că depăşeşte domeniul percepţiei este dovedit şi de introducerea 
conceptului de intuiție categorială“. Aceasta se referă la „surplusul de intenţii” 
care nu poate fi dat intuitiv printr-un simplu act perceptiv. Spre exemplu, 
conținutul intuitiv al enunţului „Acest pom este un măr, iar el este înflorit” nu 
este epuizat doar de actul vederii. Presupunând că ne aflăm în fața unui măr 
înflont, oricât de mult l-am privi după ce am auzit de la cineva enunţul de mai 
sus, nu vom putea vedea niciodată la obiectul intuit ceva care să corespundă 
cuvintelor „acesta”, „este”, „un”, „şi”, „el”. Enunţul nu este orientat doar spre 
mărul perceptibil şi florile sale. În aceeaşi măsură el face referire la starea de 
lucruri neperceptibilă, potrivit căreia pomul „este” „un” măr „şi” „el” este înflorit. 

Această stare de lucruri reprezintă un obiect idea sau categorial, iar 
obiectele perceptibile (mărul şi florile sale) sunt obiecte rea/e. Intuiţia 
categorială nu trebuie considerată a fi un act de al doilea nivel în raport cu 
prezența originară (datul intuitiv direct), ci reprezintă şi ea actul prin care 
obiectul este dat în mod originar. Actele categoriale — experienţe complexe ce 
presupun o conjuncţie, disjuncţie, însumare, mulțimile determinate sau 
nedeterminate etc. — sunt orientate către obiectele ideale. În acest mod, Husserl 
a lărgit conceptul de experienţă, care în filosofia empiristă tradițională se 
rezuma doar la simple percepții. Observăm, prin urmare, că ceea ce înțelegeam 
prin sarcina fenomenologiei, aşa cum a fost exprimată de Husserl (o revenire „la 
lucrurile însele”), se reconturează din moment ce se deschide un nou câmp 
experiențial. 


28 Prezenţa are în vedere actele în care obiectul — „lucrul însuşi” — se dă în modalitatea 
lui originară. 

% Se referă la actele în care obiectul este doar vizat, nu prezent. 

* Theodore Adomo, „Husserl and the Problem of Idealism”, în 7he Journal of 
Philosophy, Vol. 37, No. 1, Jan. 4, 1940: “Such acts which do the analogous service to 
words like “so” and “and”, which is done to words like “green” or “red” when we have a 
sense perception of something green or red, induce Husserl to call the evidence of the 
whole sentence “categorial intuition”" (p. 15); “The doctrine of categorial intuition is a 
tour de force for bringing together the analysis of consciousness and the being in itself 
of truth” (p. 17). 

1.3.5. Teoria despre esenţă sau eidos 


Extinderea conceptului de experiență aduce implicit şi o extindere a 
conceptului de obiect. Putem considera astfel etapele îmbogățirii conceptului de 
obiect: (1) în timp ce privesc un măr, obiectul actului este unul real, individual; 
(2) actul judicativ categorial — în care afirm că mărul e înflorit — este îndreptat 
asupra unui obiect ideal, individual; (3) în schimb, atunci când nu mă mai 
interesez de calitățile mărului individual, ci încerc să aflu ce trebuie să fie 
general valabil pentru orice măr, obiectul spre care sunt orientat este general 
sau universal. În acest caz, intenționalitatea este îndreptată către esența generală, 
ideea (eidos-ul) de măr. 

Dacă lucrurile individuale sau faptele sunt contingente, esența este 
caracterizată de necesitate. Spre exemplu, dacă în privinţa mărului individual şi 
a faptului de a fi înflorit putem spune că avem de a face cu ceva contingent 
(putea fi în altă parte, sau era posibil să nu fie plantat deloc, să aibă altă formă şi 
mărime, să aibă flori mai puține sau mai multe etc.), ființa” mărului este ceea 
ce rămâne valabil indiferent de situațiile concrete, pentru că altfel nu mai 
vorbim despre măr. Este necesar ca mărul să fie ceva biologic, să rodească mere 
(un măr transformat în lemne de foc încetează să mai fie măr). Eidos-ul 
reprezintă, deci, limitele sau cadrul în care se dezvoltă orice măr posibil, legile de 
esență general valabile — din punct de vedere logic”! — pentru acesta. 

Legea de esență — corelaţie universal necesară — instituie limitele pentru 
un anumit domeniu obiectual. Din punct de vedere metodologic, la esența 
mărului, adică obiectul universal, se ajunge în mod direct, intuitiv atunci când 
această conştiinţă realizează variații ale domeniului obiectual până sunt atinse 


Variația eidetică mai este numită şi intuire sau sesizare a esenței, ideație, 
descripție eidetică, reducție eidetică (fenomenul individual este redus la esență, 
la un obiect universal). Husserl nu oferă o interpretare metafizică a obiectelor 
universale. 


* Distincția dintre legile empirice şi cele esenţiale este clar redată în lucrarea Filosofia 
în secolul XX, vol. I (A. Hiigli, P. Liibcke, op. cis, p. 70): legitățile empirice de tip fizic, 
chimic, biologic, psihologic, economic, sociologic sunt contingente din punct de vedere 
logic. Deşi din punct de vedere pur factual legea gravitației (având corelaţia s=1/2-g-t2) 
reprezintă o lege universală, totuşi, sub aspect strict logic ea putea fi diferită. 
Cunoaşterea legităţilor de acest gen, contingente din punct de vedere logic, poate fi 
dobândită empiric prin experimente. Legile empirice sunt enunțuri universale şi se 
referă la obiecte categoriale (ideale) ce pot fi cunoscute doar în acte de conştiinţă legate 
de experiența senzorială, aceste legi trebuie să fie confirmate printr-o cunoaştere a 
posteriori. Legea esenţială este şi ea un enunţ universal ce cuprinde un obiect categorial 
(ideal), însă modalitatea cunoaşterii legilor de esenţă (necesare) diferă de cea a legilor 
empirice şi anume independent de experienţa senzorială, a priori. 

Se observă din cele prezentate că reducția reprezintă o etapă a analizei 
fenomenologice, anume cea pregătitoare pentru cel de-al doilea moment - al 
constituției. Reducţia fenomenologică structurează modul de a fi al celui care 
creează; reprezintă punctul de referință ce aduce reflecția eidetică sau intuitivă, 
etapă de construcție a metodei fenomenologice. 

Fenomenele reprezintă fiecare o verigă într-o ierarhie de acte, unde un 
act îl presupune pe celălalt ca o condiţie necesară, ceea ce înseamnă că un act 
este „constitutiv” pentru un altul, aşa cum şi obiectul „se constituie” când este 
deteminat actul său. Luând ca exemplu starea de lucruri „Mărul se află în 
grădină”, observăm că ea poate fi analizată adecvat doar considerând-o a fi un 
act categorial. Acest act presupune la rândul său că mărul este cunoscut 
nemijlocit într-un act perceptiv (îl văd). De asemenea, un astfel de act 
presupune un flux de acte în care mărul iese la iveală prin „adumbririle” (seriile 
perceptive care împreună oferă o imagine de ansamblu) sale. Adumbririle îşi 
găsesc la rândul lor presupoziţii în latura specifică lui cogizo (sunt tipuri de acte 
care se definesc în raport cu celelalte acte posibile în care poate fi dat nemijlocit 
un obiect), iar cogito se bazează şi el pe alte presupoziţii ș.a.m.d. În cadrul 
fenomenologiei transcendentale, constituirea este legată”? de reducția 
transcendental-fenomenologică. Actele constitutive au calitatea unor condiţii 
transcendentale ale actelor constituite. Reducţia face posibil accesul la 
modalitățile obiectului şi la ierarhia actelor constitutive, aşadar premerge 
oricărei descrieri riguroase, pure a relaţiei cogitatum-cogito: „Abia atunci când 
fiecare obiect este redus la acel act prin care este cunoscut, şi fiecare act la un 
anumit tip de act, care la rândul lui trebuie subordonat unei ierarhii de tipuri de 
acte, abia atunci se poate spune că reducţia transcendental-fenomenologică este 
gândită până la ultimele consecinţe”*?. 

Pentru clarificare, rezumăm ceea ce Husserl numeşte „obţinerea” 
fenomenelor prin reducție fenomenologică şi reflecţie eidetică: 1) punerea în 
paranteză (epoche) în mod sistematic şi radical a fiecărei atitudini naturale, a 
ideilor referitoare la obiectele particulare, dar şi a atitudinii generale a spiritului; 
2) reflecția eidetică — recunoaşterea, înțelegerea şi descrierea multiplelor 
„apariţii” care nu mai desemnează obiecte, ci „unități de sens”. Astfel, 
descrierea fenomenologică se divide în două părți: descrierea „noemei” sau 
vizatul subiectiv al experienței — şi descrierea „noematei” sau obiectul vizat în 
experiență. 

Reflecţia eidetică — intuirea nemijlocită a esenței nu este o intuire de tip 
mistic, ci, prin analogie cu intuiţia în matematică (dar nu în sensul deducției), 
sunt înlăturate sau schimbate pe rând anumite condiţii pentru a ajunge la 


* Barry Smith, David Smith Woodruff (ed.), The Cambridge Companion to Husserl, 
2002, New York: Cambridge University Press, p. 92: “Constitution is not the inverse of 
the intentional relation; it is in a certain sense the inverse of the phenomenological 
reductions. To discuss the constitution of a noema is to discuss the processes through 
which the given is articulated in one's consciousness”. 

% A. Hiigli, P. Liibcke, op. cit., p. 78. 

elaborarea unor ipoteze noi, simplificatoare: „Fenomenologia procedează 
elucidând intuitiv, determinând şi deosebind sensul. Ea compară, distinge, 
conectează, pune în relații, desparte în compartimente sau delimitează momente. 
Dar totul se face pur intuitiv. Ea nu teoretizează şi nici nu matematizează; ea nu 
făureşte o explicare în sensul teoriei deductive”. 

În cadrul intuiţiei există o altă unitate între subiect şi obiectul înscris în 
orizontul de obiectualitate; obiectul nu este nici lucru, nici concept într-un 
limbaj, ci temă călăuzitoare, susceptibilă să ofere noi răspunsuri pe parcursul 
cercetării sau în căutarea modului artistic de exprimare. 

Specificul intuiției fenomenologice este acela de a lăsa obiectul să se 
manifeste, să se dezvăluie „singur”. Se îndeplineşte, prin urmare, dorința 
anunțată la început — întoarcerea la lucruri, înlăturarea distanței subiect-obiect 
şi, astfel, aflarea punctului de întâlnire a lor (fenomenul pur). Paul Ricoeur 
afirmă că fenomenologia „pariază pe posibilitatea de a gândi şi de a numi, chiar 
în desişul obscur al afectelor, chiar pe cursul fluviului vieții. Fenomenologia 
pariază pe această discursivitate primordială a oricărei trăiri pe care o pregăteşte 


pentru o reflecţie care să fie implicit un «a rosti»”%5. 


1.4. Ontologia formală şi ontologia materială 


Sarcina fenomenologjei este aceea de a descoperi, cu ajutorul variaţiunii 
eidetice, legile esențiale (sau onrologice) ale tuturor domeniilor obiectuale 
conceptibile. Husserl clasifică legile esenţiale în două tipuri: formale şi 
materiale. Ontologia formală, contraparte a logicii formale, se interesează de 
explicarea a ceea ce înseamnă obiectualitatea în genere. În lucrările Cercetări 
logice şi Logica formală şi transcendentală, părintele fenomenologiei face 
distincția între acestea. Dacă logica formală stabileşte ce trebuie să fie în mod 
necesar valabil pentru toate enunţurile cu sens, ontologia formală încearcă să 
afle ce trebuie să fie în mod necesar valabil pentru toate obiectele posibile. 

Prin teoria sa despre raportul dintre logica formală şi ontologia formală, 
Husserl se deosebeşte de psihologişti şi de tendințele din cadrul pozitivismului 
logic. Contrar psihologismului reprezentat de John Stuart Mill, Husserl susține 
că legile logice şi cele ontologice nu sunt legi ale funcționării conştiinţei, legi 
ale psihicului, ci ale semnificațiilor, respectiv ale obiectelor. Ele pot fi 
descoperite numai printr-o variaţiune eidetică, nu prin intermediul experienței 
empirice. 

Din cealaltă perspectivă, a pozitivismului logic, a apărut ideea că logica 
spune ceva doar despre sistemul nostru conceptual, despre limbaj, dar nimic 
despre realitate. In extremis, s-a considerat că rolul logicii se reduce la a stabili 
o serie de reguli ale jocului pentru un sistem dat de semne, de unde reiese că am 
putea alege şi alte reguli dacă acest lucru ni se pare potrivit. 


* B. Husserl, Ideea de fenomenologie, p. 70. 
*5 Paul Ricoeur, La şcoala fenomenologiei, 2007, Bucureşti: Humanitas, p. 73. 

Dimpotrivă, pentru Husserl legile logice nu țin de opțiunea noastră, ele 
fiind ceva pe care îl aflăm printr-o variație eidetică. De asemenea, ele nu au 
statutul unui simplu set de reguli ale limbajului. Ontologia reprezintă 
contrapartea*€ logicii şi numai împreună fac posibilă orice utilizare cu sens a 
limbajului. Ele sunt două laturi ale aceluiaşi lucru: nu poate exista un limbaj 
redus la reguli (fără obiecte) sau unul redus la obiecte (fără reguli). Faptul că 
logica defineşte legile necesare esențiale ale utilizării cu sens a limbajului 
demonstrează că limbajul este orientat cu necesitate către o ierarhie de domenii 
obiectuale simple şi complexe cu legi ontologice strict necesare. Fără a fi o 
simplă expresie a sistemului nostru conceptual, logica trimite la ontologie, la 
domenii de obiecte (reale, ideale, universale). 

Alături de ontologia formală, cea materială întregeşte imaginea despre 
legile ontologice esenţiale. Dacă rolul primei este să stabilească ce are în genere 
valabilitate pentru orice obiect — făcând abstracţie de toate raporturile 
obiectului, cu excepţia celor care ţin de ființa oricărui obiect —, dimpotrivă, 
ontologiile materiale ţin cont de diferențele esenţiale care există între tipurile de 
obiecte. Tipurile de obiecte se numesc şi regiuni obiectuale sau esenţiale. 
Ontologia materială are un conţinut, aşadar ea nu se limitează la legile formale 
pure ale unui obiect în genere. Fiecare regiune esențială are propria sa ontologie 
materială care dezvăluie legitățile esenţiale valabile pentru ea. 

Ontologia naturii (subsumând - ontologia fizicului, a chimicului, a 
biologicului, ce pot fi la rândul lor împărțite în alte ontologii), ontologia 
corporalității, a sufletescului, a spiritualului — reprezintă exemple de ontologii 
materiale sau regionale. Ca şi ontologia formală, ontologiile materiale sunt 
independente de experiențele senzoriale, au valabilitate a priori. Deşi 
formulează limitele şi corelațiile necesare pentru diferitele regiuni obiectuale în 
măsura în care ele ar exista, legile de esență nu spun dacă aceste obiecte există 
de facto. 

Chestiunea existenţei obiectelor face parte dintre premisele atitudinii 
naive, necritice la care Husserl afirmă că trebuie să renunțăm înainte de 
practicarea descripţiei eidetice. Însă, dacă există obiecte, ele respectă legile de 
esenţă diferite, ale domeniului (regiunii) din care fac parte. Acest aspect poate fi 
relevat cât se poate de elocvent în practica cercetării sau a preocupărilor 
obişnuite vizavi de un anumit obiect: studiile, căutările noastre vor depinde 
întotdeauna de limitele stabilite de legile esenţiale din domeniul obiectual 
respectiv. Spre exemplu, dacă studiem chimie, fizică, biologie, sociologie, 
psihologie trebuie să ţinem cont de legile esenţiale din fiecare regiune 
obiectuală. 


* Steven Galt Crowell, „Husserl, Heidegger, and Transcendental Philosophy: Another 
Look at the Encyclopaedia Britannica Article” în Philosophy and Phenomenological 
Research, Vol. 50, No. 3, Mar., 1990, pp. 516-517: “Thus Husserl most often speaks of 
ontology as a branch of formal logic (which includes formal apophantics and fonnal 
ontology), that is, as an objective discipline concerned with what it is to be an object in 
general and with specific “regional! differentiations among objects”. 

Altfel, dacă nu respectăm această condiție absolut necesară în 
raportarea noastră la obiecte şi tratăm un obiect dintr-un anumit domeniu în 
funcţie de legile esenţiale ale unui domeniu diferit, vom ajunge la consecințe 
grave. Un exemplu poate fi abordarea omului exclusiv din perspectiva fizicii 
sau a chimiei, lăsând deoparte apartenenţa sa şi la alte ontologii regionale 
(sufletească, spirituală, etică, axiologică etc.). Putem observa că la o asemenea 
critică se pretează perspectivele pe care le înfruntă Husserl: psihologismul, 
istoricismul, pozitivismul. Demersul fenomenologic este justificat tocmai de 
această nevoie de clarificare, de înlăturare a confuziilor (prezente mai ales în 
epocile de efervescenţă culturală), nevoie exprimată de Husserl prin imperativul 
întoarcerii „la lucrurile însele”. Se poate afirma că ontologia materială are rolul 
unui criteriu de a depista abordările inadecvate, aşadar un criteriu de critică a 
cunoaşterii. 


1.5. Structura tripartită a experienţei intenţionale 


În urma aplicării unei reducţii universale rămâne ca totul să vorbească 
de la sine. De fapt, descoperim că nu mai rămâne nimic, în afara actului 
intențional însuşi, a modului conştiinţei de a fi „îndreptată spre”. Orice 
experiență intențională are următoarea structură: 1) actul în sine; 2) conținutul 
actului intențional — în sensul caracteristicii structurale a actului care determină 
direcționarea acestuia spre o anumită stare de lucruri şi nu spre alta (Husserl 
marchează diferența de conținut, adăugând sintagma „ca atare”: perceputul ca 
atare, judecatul ca atare, imaginatul ca atare etc.); 3) obiectul actului intențional 
în sensul a ceea ce este vizat în virtutea conținutului; de exemplu, o anumită 
problemă ca obiect al actului de gândire. 

Trebuie făcută distincția între obiect al actului în sensul punctului (3) şi 
obiect în sensul punctului (2). Cel din urmă nu se referă la starea de lucruri 
actuală, ci la obiect în sensul configurației intenționale a eului. Starea de lucruri 
(obiectul în cel de-al treilea sens) reprezintă obiect numai într-un sens secundar, 
derivat, inautentic, pentru că este o formă a obiectivităţii care devine temă 
numai printr-o redirecționare reflexivă, adică acel obiect nu vine decât printr-o 
formă (care este prioritară): a gândirii, perceperii, imaginaţiei, afectivității etc. 

Distincția dintre act, conținut şi obiect constituie centrul teoriei 
husserliene a intenționalității. Al doilea aspect este suficient pentru a-l 
determina pe al treilea: conţinutul unui act determină obiectele sale, astfel încât 
două acte diferite cu acelaşi conținut pot avea acelaşi obiect. Aplicabilitatea 
acestei structuri la toate experiențele intenționale reprezintă o condiţie necesară 
atât pentru posibilitatea reducției cât şi pentru domeniul pe care ea îl va 
evidenția. Această structură tripartită poate fi generalizată cu uşurinţă de la 
judecare la orice experienţă intențională. De exemplu, în cazul tuturor actelor de 
a dori poate fi realizată distincția dintre dorirea în sine, ceea ce este dorit în 
sensul conţinutului intenţional („doritul”) şi starea de lucruri referitoare la 
obiectul, acțiunea dorită sau la satisfacerea dorinței respective. 

Nu toate actele au structură predicativă. Cele mai simple tipuri de 
obiecte (ale percepţiei, exterioare şi interioare) apar în experiențe care se 
numesc pre-predicative, dar şi în cazul lor se regăseşte structura tripartită — act, 
conţinut, obiect. În experiența privirii unei cărţi care se află pe un birou 
distingem actul privirii cărții respective, conținutul intențional („privitul”) şi 
obiectul actului intenţional, în cazul de față cartea de pe birou. 


1.5.1. Despre noemată la Husserl şi G. Frege 
În articolul „Intentionality via Intentions” este studiat raportul dintre 
teoria husserliană a intenției şi cea a lui Frege despre sens. Se argumentează în 
favoarea conexiunii dintre noțiunea de noemă a actului, aşa cum apare la 
Husserl, şi conceptul de sens în filosofia celuilalt gânditor. 

Noemata (sau intenţionatul, care nu trebuie confundat cu obiectul 
intențional) poate fi înțeleasă ca fiind o entitate intensională ce corespunde 
sensului în filosofia fregeană. În accepţia lui Frege, expresia lingvistică denotă 
referința sa prin intermediul sensului" acelei expresii; un nume poate trimite la 
mai multe sensuri, dar la o singură referință (desemnat, corespondent în 
realitate). Spre exemplu, numele Aristotel are ca referință persoana reală care a 
trăit în Grecia în secolul IV î.Hr., iar ca sensuri (sau gânduri) pot fi: elevul lui 
Platon, profesorul lui Alexandru cel Mare, autorul Organon-ului etc. Prin teoria 
sa despre sens şi referință, Frege aduce în filosofia limbajului ideea unui univers 
semantic structurat pe două niveluri“. 

Pentru Husserl, sensurile enumerate sunt stări diferite ale conştiinţei 
(idei) care se referă la unul şi acelaşi „obiect”, filosoful Aristotel. Distincția 
fenomenologică — între trăire, sens şi obiect — realizată de Husserl, corespunde 
distincției lui Frege dintre nume (sau o anumită descriere), sensul şi referința 
numelui. Însă, atunci când se iau în consideraţie alte unități lingvistice 
(predicate, propoziţii întregi), cele două concepții diferă. Pentru Frege, 
predicatele se referă la concepte şi numai indirect la obiecte. În schimb, Husserl 
susține că predicatele se referă la obiecte individuale. Astfel, putem asocia în 
două sau mai multe cazuri un predicat (de exemplu, „a fi câine”), dar ne referim 


* S.D. Woodruff, R. McIntyre, în The Journal of Philosophy, Vol. 68, No. 18, Sep. 16, 
1971, pp. 541-561. 

% Richard Aquila, „On Intensionalizing Husserl's Intentions”, în Nos, Vol. 16, No. 2, 
May, 1982, pp. 216: “Senses, for Frege, have a being which is independent of the being 
both of consciousness and of ordinary, material objects. They comprise a domain of 
being which consciousness might succeed in apprehending, but which is in no way 
dependent upon such apprehension for enjoyment of that peculiar ontological status 
which is its own”. 

% John Canfield (ed.), Routedge History of Philosophy, Vol. X: Philosophy of 
Meaning, Knowledge and Value in the Twentieth Century, 2005, New York: Routledge, 
p. 10: “Frege had a two-tiered semantic system: a realm of senses (Sinne) and a realm of 
referents (Bedeutungen)”. 

la obiecte diferite: „Grivei, animalul de companie al bunicului tău”, 
„maidanezul care l-a muşcat pe coleg”. 

Actele de conştiinţă sunt direcționate spre obiecte prin noemata lor, care 
se referă la o prescripţie a actului respectiv, la „sens”, legând actul de obiect. 
Actul este direcționat, „prescris” spre obiectul său prin noemă, astfel obiectul 
fiind o „funcţie parțială a acesteia”. Trebuie menţionat că indiferent de tipul 
obiectului — dacă el face parte din sfera reală, ideală sau generală (universală) — 
actul este direcționat spre acesta tot prin noemă. Se poate spune că noema 
reprezintă entitatea în virtutea căreia orice act este intențional; iar 
fenomenologia aşa cum este concepută de Husserl, şi filosofia analitică în 
tradiția fregeană a „filosofiei semantice” devin — din acest punct de vedere — 
două părți ale aceleiaşi monede. Fenomenologia, în plus, acordă o atenţie 
opreşte la relații de genul celor dintre semn, sens, referință, valoare de adevăr. 
De asemenea, interesul său depăşeşte „relațiile obiective”?!, punând problema 
obiectivității pentru cineva, pentru un subiect. Pe de altă parte, Michael 
Dummett afirmă că trebuie să recunoaştem importanța teoriei husserliene a 
sensului pentru fenomenologie“ mai mult decât pentru domeniul comunicării, 
atâta timp cât Husserl însuşi nu urmăreşte dezvoltarea problematicii în cadrul 
filosofiei limbajului. 

De asemenea, epoche nu reprezintă un mod special de a .considera 
obiectul unui act, ci mai degrabă o trecere de la un anumit act la un altul care 
are ca noemă raportarea la primul act (devenit în această situaţie obiect al celui 
de al doilea). Epoche are rolul unui act ajutător prin care fenomenologul află 
sensul actelor conştiinţei, „face ordine” punând în evidență unele acte şi 
lăsându-le deoparte pe altele. 


* S.D. Woodruff, R. Mclntyre, op. cit., p. 542: “An act is directed toward its object by 
way of its noema, in that the object of an act is the object prescribed by the act's noema: 
the object of an act is a (partial) function of the noema of the act”. 

4 Robert Sokolowski, „Husserl and Frege”, în The Journal of Philosophy, Vol. 84, No. 
10, Eighty-Fourth Annual Meeting American Philosophical Association, Eastem 
Division, Oct., 1987, p. 522: “Frege wants to work only with the objective relationships. 
Husserl admits that he turns to our collecting activity, but claims he does so in such a 
way that the objectivity of mathematics, logic, objects, and states of affairs is not 
compromised: he studies ourselves precisely in our achievement of objectivity, and he 
studies objectivity precisely as it shows up to us as objective, as reidentifiable and thus 
transcendent”. * 

“ Michael Dummett, Origins of Analytical Philosophy, 1993, Great Britain: Library of 
Congress Cataloging in Publication Data, pp. 48-49: “Husserl, in writing about 
meaning, was not concerned with communication, but with what a speaker means, 
whether explained what relation renders them tokens of the same type, as we have seen; 
but we must certainly first be able to identify a token of the appropriate kind”. 

Fiecare obiect“ este pus în lumină din punct de vedere intensional 
printr-o rețea de conexiuni, de noemata, fiecare dintre ele referindu-se la acesta 
din mai multe perspective, relevând proprietăți şi relaţii în care se află sau în 
care se poate afla. Spre exemplu, la un obiect fizic se pot referi nenumărate acte 
posibile, un lucru poate fi dorit în vederea realizării unor acţiuni variate etc. În 
această oglindire a obiectului constă — susțin cei doi autori — valoarea 
idealismului  transcendental. În istoria filosofiei, fenomenologia se 
particularizează prin reorientarea interesului de la obiect la noemata, de la 
intenție (noesis, act) la intenționat. Aceasta nu înseamnă excluderea obiectului, 
ci accentuarea rolului pe care îl are sensul în definirea tuturor tipurilor de obiect. 

Distincția între trăire, sens şi obiect — care nu apare la Brentano — îi 
oferă lui Husserl posibilitatea să rezolve dificultățile întâmpinate de profesorul 
său, privitoare la percepții false, halucinații şi vise. Intenţionalitatea trăirii este 
asigurată şi în cazul acestor acte fără un obiect real prin faptul orice trăire are un 
sens. Prin urmare, sensul orientării conştiinţei (al intenționalității) nu se 
confundă cu un obiect intențional care îi face concurență celui real“ 
(cogitatum), aşa cum încercase Brentano să răspundă problemei percepțiilor 
false, a halucinațiilor şi viselor. Dimpotrivă, sensul reprezintă „una din 
presupoziţiile fundamentale ale faptului că trăirea este în genere orientată înspre 


un obiect”%5. 


1.6. Orizontul intenţional 


Husserl utilizează teoria intenționalității, în special noțiunea de 
conţinut, în analiza intenţională sau descrierea fenomenologică“f. Analiza 
intențională constă în determinarea naturii obiectelor şi a actelor conştiinţei. 
Orice lucru exterior, ca obiect al percepției (pentru a rămâne, în exemplificare, 


“ S.D. Woodruff, R. Mclntyre, op. cit., p. 559: “Every object, according to Husserl, is 
thoroughly mirrored in the intensional realm by a network of noemata all related to this 
same object but variously presenting it with the myriad of properties and relations it has 
(or, for that matter, may have). This mirroring is the cash value of Husserl's 
transcendental idealism. Every physical object, for example, is potentially the common 
object of an infinite number of possible acts directed toward it”. 

* Jacquette Dale, The Cambridge Companion to Brentano (edit.), 2004, Cambridge: 
Cambridge University Press, p. 100: “It is a kind of pointing or referential connection 
that singles out whatever the thought is about. The idea in general terms relates a 
thought to an object in this way, representing the unidirectional projection of intentional 
relation”. 

%5 A. Hiigli, P. Liibcke, op. cir., p. 61. 

“ E. Husserl, Meditaţii carteziene, p. 73: „Ca şi în cazul percepției senzoriale, putem 
face descrieri paralele (extrem de cuprinzătoare, aşa cum ne-o dovedeşte în realitate 
efectuarea lor) pentru toate intuiţiile, deci şi pentru celelalte moduri de intuiție, precum 
reamintirea care reproduce intuitiv un eveniment trecut sau anticiparea care intuieşte 
ceea ce se va întîmpla. De exemplu, obiectul rememorat apare şi el sub forma unor 
aspecte, perspective etc. schimbătoare”. 

la acest tip de act), transcende conştiinţa, iar analiza intenţională trebuie să fie o 
elucidare tocmai a acestei transcendențe sau obiectivități. 

Ea reprezintă o elaborare a noţiunii de sens, dar şi a relației dintre sens 
şi act (aici percepţie). Rolul central în această elaborare îl are noţiunea de 
orizont al percepției unui obiect. Atunci când cineva priveşte un copac în 
grădină, el îl priveşte dintr-o anumită perspectivă. Chiar dacă este văzut întreg 
copacul, actul privirii se desfăşoară, totuşi, numai dintr-un punct anume, în 
măsura în care diferite caracteristici ale copacului sunt ascunse vederii — cum ar 
fi, spre exemplul, ceea ce se află în spatele copacului, ceea ce se ascunde în 
coroana sa etc. Ceea ce numim aici perspectivă interioară se referă la faptul că 
privirea copacului cuprinde, într-o anumită măsură, posibilitatea“ privirilor 
viitoare din alte perspective ascunse în momentul privirii. 

Acestei „priviri interioare” din mai multe unghiuri posibile Husserl îi 
spune prefigurare. Astfel, percepția curentă prefigurează cel puţin aproximativ 
ceea ce voi vedea atunci când voi privi efectiv copacul din toate unghiurile. 
Această preconturare nu înseamnă doar o formare de ipoteze despre 
proprietăţile ascunse ale copacului; ea se referă, de asemenea, la capacitatea de 
a imagina cum arată copacul din spate sau din mai multe perspective. 

Orice percepţie care este preconturată de percepţia curentă în virtutea 
noemei sale aparține orizontului percepţiei sau orizontului obiectului percepției. 
Aceste orizonturi sunt numite porențialități prefigurate“. În cazul lucrurilor 
simple, cum ar fi un cub de plastic, orizontul percepției se referă într-o primă 
instanță la un set de percepții posibile aflate în relaţie într-o anumită ordine. 
Fiecare percepție trimite la altele de acelaşi fel ca şi când aş merge în jurul 


*7 Tadashi Ogawa, “The Horizonal Character of Phenomena and the Shining-forth of 
Things”, în Research in Phenomenology, Vol. 30, Leiden: Koninklijke Brill NV, 2000, 
p. 149: “The word “horizon” fundamentally signifies the dual act of fixing a limit and 
passing beyond this limit to open up a sphere of possibility. (...) A horizon is elucidated 
by an act of transcending the limits of appearing things posited by the subject”. 

“ E. Husserl, Meditaţii carteziene, pp. 76-77: „orice actualitate implică propriile sale 
potențialități, care nu sînt nişte posibilități vide, ci reprezintă din punct de vedere al 
conţinutului lor nişte posibilități prefigurate în mod intențional, şi anume în trăirea 
actuală respectivă a conştiinţei; în plus, ele sînt caracterizate de faptul că trebuie 
realizate de eul meu. Prin aceasta, este desemnată o altă trăsătură fundamentală a 
intenționalității. Orice trăire a conştiinţei posedă un «orizont» care variază o dată cu 
modificarea conexiunilor sale cu celelalte trăiri ale conştiinţei şi o dată cu modificarea 
fazelor sale proprii de desfăşurare, un orizont intențional ce trimite către potențialitățile 
conştiinţei care aparţin însuşi acestui orizont (...) Orizonturile sînt nişte potențialități 
prefigurate. Vom spune, de asemenea, că se poate cerceta şi explica conţinutul fiecărui 
orizont, fiind posibilă şi dezvăluirea potenţialităților corespunzătoare ale vieții 
conştiinţei. Însă tocmai prin aceasta noi dezvăluim sensul obiectiv, care întotdeauna este 
doar indicat într-un anumit grad în cogiro actual, nefiind vizat decît implicit. Acest sens 
— cogitatum qua cogitatum — nu se poate concepe niciodată ca un lucru definitiv dat; el 
se clarifică abia prin această explicitare a orizontului şi a orizonturilor noi care apar 
permanent”. 

acelui obiect pentru a-l observa din toate unghiurile. Ordinea setului de percepții 
posibile reprezintă orizontul percepțiilor implicite plecând de la cea concretă, 
directă, în virtutea noemei sale. La sensul obiectiv, la esență se ajunge printr-o 
serie de variații eidetice: 


(...) esenţa mărului este un obiect specific (ideal), care ajunge să fie dat 
direct, intuitiv pentru o conştiinţă atunci când această conştiinţă 
propune, în cadrul imaginaţiei, variaţii ale domeniului obiectual — 
domeniu a cărui lege eidetică este instituită de esență — până când sunt 
atinse limitele posibilităţilor de variaţie imaginară. Husserl vorbeşte de 
aceea despre faptul că esenţa (eidos) este cunoscută printr-o variaţie 
eidetică — în contradicţie cu una pur empirică, în cadrul căreia variază 
doar ceea ce e contingent, dar nu se caută să se meargă până la limitele 


intuire a esenței sau sesizare a esenței, ideaţie sau descripție eidetică. 
Husserl, dar mai ales succesorii săi, vorbesc şi de o reducţie eidetică în 
sensul că fenomenul singular, individual este redus la un nou obiect 
universal, la esență“. 


Diferitele tipuri de orizont pot fi distinse în funcție de activitatea 
perceptivă care actualizează serii particulare de posibile percepții. De exemplu, 
cubul poate fi privit în timp ce îl rotesc în mâini, distanțându-l sau apropiindu-l 
etc. Nu toate orizonturile pot fi determinate atât de obiect cât şi de subiect (în 
sensul exemplului de mai sus): un copac nu poate fi răsucit în mâini. 

Apare întrebarea cum percepția proprie determină orizonturi prin noema 
sa. Intrând într-o încăpere în care nu vedem decât partea superioară a unei mese, 
noi avem totuşi aşteptarea ca aceasta să aibă patru picioare. Aşteptarea nu este 
rezultatul vreunei inferențe plecând de la noțiunea de „masă”, ci depinde de 
opinia întemeiată pe experiențe trecute. De aici deducem că orizontul perceptiv 
vizavi de un obiect are loc în virtutea noemei“, a sensului acelui obiect, iar 
noema are la bază experienţe trecute. Prin urmare, aşteptarea este mult mai 
legată de percepția mea referitor la obiectul respectiv decât de orice abordare 
inferențială. 

Noema conţine o regulă despre percepțiile aşteptate din partea unui 
obiect; prin urmare, obiectul este un indice pentru un anumit tip de regulă. 
Revenind la exemplul anterior: văzând o masă, fără să îi putem vedea și 
picioarele, ne formăm în mod automat aşteptarea ca, schimbând unghiul, să 
vedem că masa are patru picioare, nu opt sau zece. Şi aşteptarea nu este formată 
pe baza unei implicații analitice a noțiunii de masă sau a unei credințe (că toate 
mesele au patru picioare). Mai degrabă, ea apare pentru că noema privitoare la 


“ A. Hiigli, P. Liibcke, op. cit.,p. 7l. 

5 Dagfinn Fellesdal, „Noema and Meaning in Husserl”, în Philosophy and 
Phenomenological Research, Vol. 50, Supplement. (Autumn, 1990), p. 265: “The 
noema is an intensional entity, a generalization of the notion of meaning. The noema of 
an act is not the object of the act (i.e., not the object toward which the act is directed)”. 

masa percepută conţine o regulă sau procedură pentru anticiparea unor trăsături 
ale obiectului care nu pot fi observate de percepția curentă; iar acea regulă ține 
cont de experiența trecută, cele mai multe mese având doar patru picioare. 
Grație regulii respective conținută de noemă, percepția curentă ne „motivează” 
aşteptările. 

Dar noema care apare în fenomenul perceptiv nu reprezintă o entitate 
intensională în interpretarea exclusiv semantică. Mai degrabă, este vorba despre 
o natură duală a intensiunii sale: pe de o parte, conținutul său semantic, şi, pe de 
altă parte, natura pragmatică care determină serii de percepții plecând de la o 
percepţie anume, obiectul intențional fiind unul şi acelaşi sub înfățişări diferite. 
Aşadar, latura semantică este completată de una pragmatică — semnificația 
percepţiei pentru mine. 

Ceea ce am spus referitor la noema din fenomenul percepţiei unui 
obiect poate fi extins şi asupra atributelor, predicatelor, pentru că şi ele sunt 
obiecte ale unui act. Oricum, în noemele propoziționale sunt incluse automat şi 
cele referitoare la atribute. Şi în cazul lor se poate vorbi despre prefigurare. 
Fiecare atribut vizat determină o serie de percepții, fapt valabil indiferent dacă 
este vorba despre atribute oferite de senzaţii, de cele descoperite printr-o 
examinare atentă a obiectului, sau despre unele mai subtile cum ar fi, de 
exemplu, câmpul magnetic. De exemplu, privind o anumită plantă ne putem da 
seama după caracteristicile sale dacă este floare, arbust sau lăstarul unui copac. 
Sau, presupunând că acea plantă este îmbobocită este posibil să prevedem că 
florile respective vor deveni sau nu fructe; apoi să aflăm, în funcţie de ce am 
stabilit ținând cont de caracteristici, ce fel de floare sau fruct etc. De asemenea, 
şi noemele predicatelor au o natură duală. 

Înțelegerea unui concept sau a oricărui act al conștiinței depinde de 
faptul dacă suntem : capabili să prevedem ce ar însemna pentru noi, să 
„experimentăm” acel conţinut în diferite contexte şi sub diferite aspecte care |- 
ar exemplifica şi i-ar stabili calitățile specifice: „Este limpede că adevărul, 
respectiv adevărata realitate a obiectelor nu pot fi create decât din evidenţă; 
numai datorită ei capătă sens pentru noi orice obiect «realmente» existent, 
adevărat şi legitim valabil, de orice formă şi tip ar fi el, împreună cu toate 
determinațiile sale proprii, care-i aparțin şi care reprezintă pentru noi felul său 
adevărat de a exista”. 

Totuşi, principiul evidenţei nu trebuie să fie asimilat celui 
verificaţionist, pentru că Husserl nu reduce raportarea la lume la un set de 
experienţe care să verifice. Aici avem în vedere în mod special atitudinile eului 
şi actele de valorizare. Pe de altă parte, acest gânditor este interesat în primul 
rând de condiţiile transcendentale ale apariţiei sensului. 


I E. Husserl, Meditaţii carteziene, p. 92. 

1.7. Analiza fenomenologică a „umanităţii europene” 


Vorbind despre fenomenologie ca luare de atitudine — aşadar, nu doar 
explicarea şi înțelegerea lumii — Husserl întreprinde o analiză fenomenologică a 
situației „umanităţii europene”, încercând sa dezvăluie esența „spiritului 
european”, a tipului de cunoaștere, de raportare la lume. În acest sens, 
întrebându-se ce reprezintă „configurația spirituală Europa”, gânditorul german 
vorbeşte despre 

teleologia imanentă ei, care, din punctul de vedere al omenirii 

universale în genere, se face cunoscută ca breșa şi începutul 

dezvoltării unei noi epoci a omenirii, care de aici înainte vrea să 

trăiască şi poate să trăiască în configurarea liberă a existenței sale 

concrete, a vieţii ei istorice, numai din ideile raţiunii, din teme 

infinite"?. 


Europenitatea se află, aşadar, sub semnul ideilor infinite, a „atitudinii 
teoretice”, a „vieții de veghe”; este începutul libertății, al criticii şi autocriticii. 
În cadrul lucrării Criza umanității europene şi filosofia, Edmund Husserl susţine 
că principala cauză a crizei europene constă în pervertirea raționalismului 
(elementul care, dezvoltat în Grecia antică sub forma filosofiei şi a ramurilor 
sale, ştiinţele, dă unitate Europei, diferențiind-o de oricare alt spațiu cultural) în 
naturalism şi obiectivism. 

Considerând lumea înconjurătoare o configuraţie în noi şi în viața 
noastră istorică, rezultă că nu există temei pentru o altă explicaţie a acestei lumi 
în afara celei pur spirituale. Natura nu poate fi străină spiritului care o încarcă 
de semnificații, sensuri, şi nu se poate edifica ştiinţa spiritului pe ştiinţa naturii, 
făcând-o pe prima o „ştiinţă exactă”, ci invers. Orice tip de ştiinţă desemnează o 
activitate umană care ţine de sfera a ceea ce trebuie explicat; de aici deducem că 
ar fi absurd să se încerce explicarea evenimentelor istorice în mod naturalist- 
ştiinţific, deci pe baza legilor naturii când ele însele — ca produse ale conştiinţei 
— aparțin problemei de rezolvat. 

Fenomenologia dezvoltată de Husserl contrazice imaginea galileană 
despre lume, imagine ce a adus revoluţia din ştiinţele naturii şi a rămas valabilă 
pentru oamenii de ştiinţă din prezent. 

Galilei distinge între lumea „obiectivă” şi cea „subiectivă”. Prima este 
lumea fizică, având întindere spațio-temporală şi poate fi descrisă cu ajutorul 
matematicii şi geometriei. Lumea subiectivă este cea care ne apare nouă în viața 
cotidiană, adică o lume de obiecte colorate, perceptibile, care emit sunete şi au 
un anume gust. Conform imaginii lui Galilei, toate calitățile enumerate ţin doar 
de felul în care oamenii au experienţa acestei lumi, nu de lumea în sine. 

Husserl consideră că imaginea modernă despre lume, realizată prin 
intermediul ştiinţelor naturii, reprezintă un mit. Lumea a cărei experiență o 
avem în fiecare zi este o lume empirică caracterizată de culoare, formă, sunet, 


* E. Husserl, Criza umanităţii europene şi filosofia, p. 26. 

miros, gust. Indiferent cât de mult am schimba-o în imaginaţie, ea îşi păstrează 
aceste calități. Putem înțelege cum s-a ajuns la apariția imaginii despre lumea 
obiectivă dacă reconstruim modul în care Galilei aborda problemele. 
Dezvoltarea unor instrumente de măsurare tot mai precise a dus la apariția ideii 
unei suprafeţe complet plane, a unui cerc perfect, a unei linii drepte. Însă aceste 
obiecte nu fac parte din mediul nostru perceptibil, ci definesc un domeniu 
obiectual specific — de cazuri limită“? ideal-tipice, accesibile numai unei gândiri 
pur geometrice, matematice. 

Dincolo de faptul că Galilei asuma în mod naiv geometria ca dată, el 
consideră că lumea geometrică este cea autentică, obiectivă, pe când lumea 
cunoscută prin măsurătorile cotidiene este doar o apropiere de cealaltă. 
Progresul ştiinţific este astfel legat de stabilirea unui standard” al lumii 
autentice: cu cât măsurătorile efectuate sunt mai precise, cu atât rezultatele 
obținute sunt mai „obiective”, mai apropiate de adevăr. În funcție de standardul 
acceptat poate fi realizată şi o ierarhizare a calităților lumii: întrucât culorile, 
sunetele şi mirosurile pot fi supuse măsurătorilor exacte într-o măsură limitată, 
ele sunt mai puţin „obiective” decât întinderea temporală şi spaţială. Prin 
urmare, numai realitatea extinsă în timp şi spaţiu este obiectivă, culorile, 
sunetele şi mirosurile fiind ceva subiectiv. 

Conform abordării fenomenologice husserliene a ontologiilor regionale, 
această perspectivă nu poate fi susținută. Lumea pur geometrică, spațio- 
temporală, nu trebuie privită mai mult decât ceea ce este, adică un caz limită, cu 
un domeniu obiectual constituit — pentru că actele prin care obiectele 
geometrice pot fi cunoscute în modul cel mai direct presupun o serie de acte 
legate de o lume perceptibilă de culori, forme, sunete, mirosuri. Lumea aceasta 
„Ssubiectivă” este numită de părintele fenomenologiei /umea vieții şi are o 
structură eidetică specifică. Ea poate fi considerată o condiție transcendentală, 
din moment ce reprezintă condiția necesară a oricărei experințe. Pe latura 
cogitatum a intenționalităţii, fluxul actelor perceptive este orientat asupra 
lucrurilor perceptive, identice cu sine. Actelor le corespunde, pe latura cogi?o, 
apartenența reciprocă la acelaşi ego. 

Eul transcendental conferă coeziune fluxului de conştiinţă, este un „pol” 
de identitate — nu un „lucru” aşa cum sunt cele care apar ca obiecte înaintea 
conştiinţei — după care se orientează toate actele. Nicio cunoaştere nu ar fi 


*5 Jean Francois Lyotard, Fenomenologia, 1997, Bucureşti: Humanitas, p. 34: „Ceea ce 
caracterizează spiritul modem este formalizarea logico-matematică (chiar cea care 
constituia speranța din Cercetările logice) şi matematizarea cunoaşterii naturale: 
mathesis universalis a lui Leibniz şi noua metodologie a lui Galilei. Pe această bază se 
dezvoltă obiectivismul: descoperind lumea ca matematică aplicată, Galilei a ascuns-o ca 
operă a conştiinţei”. 

* Adică are loc o „obiectivare”, un transfer nepermis de legi esenţiale de la o regiune 
ontologică la alta. Husserl critică toate formele de obiectivism pentru această greşeală 
ce duce la confuzii şi poate avea consecinţe practice grave prin tratarea inadecvată a 
obiectelor unui domeniu. 

posibilă fără acest pol de identitate care să împiedice dizolvarea fluxului 
experienței în acte de conştiinţă separate. Eul este înțeles ca o unitate ce se 
constituie permanent prin fluxul de conştiinţă aflat în continuă mişcare de la un 
act la altul. Dar eul nu este o monadă închisă, ci coeziunea fluxului conştiinţei 
aflat în unitate cu lumea pe care o cunoaște. Eul empiric diferă de eul 
transcendental prin faptul că existența sa este presupusă în mod naiv (în 
atitudinea naturală) atunci când ne raportăm la noi înşine, considerându-ne 
obiecte printre alte obiecte în lume. În schimb, la eul transcendental se ajunge 
după reducţia transcendentală şi el dezvăluie coeziunea fluxului de acte ale 
conştiinţei, unitatea fenomenelor pure. 

Apariţia filosofiei, în care sunt incluse laolaltă toate ştiinţele, reprezintă 
fenomenul originar ce caracterizează din punct de vedere spiritual Europa, şi 
care instituie o formă normativă situată la infinit ca proprietate inerentă a vieții 
intenționale a persoanelor particulare, a națiunilor şi structurilor lor particulare. 
Din această formă normativă ce duce la „reconfigurare culturală progresivă”, 
rezultă o nouă modalitate de socializare, un tip nou de comunitate stabilă; viața 
ei spirituală socializată „prin cultul ideilor, crearea ideilor şi normare ideală 
poartă în sine orizontul viitor al infinităi?"s5. Cu acest mod de a vedea lumea 
apare o nouă istoricitate, se intră într-o nouă remporalitate. De acum ştiinţa 
desemnează ideea unei infinităţi de teme, iar în orice moment se află realizată o 
parte limitată, aceasta constituind fondul de premise pentru jalonarea unui 
orizont nelimitat de teme. Apare ideea adevărului necondiționat. 

Noutatea constă în faptul că înainte de filosofie nu exista o configuraţie 
care să fie o cultură de idei procedând prin teme infinite, universuri de idealități. 
Apare o nouă atitudine, reflexivitatea, continua încercare de autodepăşire"f. 
Husserl face distincția între „viața naturală” (trăire în mod naiv în lume, viață 
conştientă într-o modalitate determinată, dar nu şi tematic) şi „viaţa de veghe” 
(o repoziţionare care face din unele aspecte din orizontul vieții o temă), sau între 
„atitudine practică” şi „atitudine teoretică”. Ia naştere o practică a criticii 
generale a oricărei configurații, a oricărui scop, a valorilor, critică ce încerca să 
facă din omenire una capabilă de o responsabilitate de sine absolută pe baza 
unei înțelegeri teoretice absolute. Această schimbare afectează şi normele 
tradiționale: ale dreptului, frumosului, ale finalităţii, ale valorilor dominante ale 
persoanei, valorile religioase etc. 

Însă, începând chiar cu perioada modernă, subiectivul (lumea 
înconjurătoare intuitivă) şi subiectul activ însuşi au devenit teme minore sau au 
fost tratate necorespunzător, deşi subiectul premerge în mod necesar ştiinţei prin 
faptul că vrea să obţină adevărul. Prin obiectivismul naturalist-ştiințific 


55 E. Husserl, Criza umanităţii europene şi filosofia, p. 3. 

5 J. Derrida, E. Roudinesco, Întrebări despre ziua de mâine, 2003, Bucureşti: Editura 
Trei, p. 32: „Universalul proiectat astfel nu este precum o esenţă, ci anunţă un proces 
infinit de universalizare. Vreme de douăzeci şi cinci de veacuri, acest proiect de 
universalizare a filosofiei n-a încetat nici o clipă să suporte mutații, să se deplaseze, să 
se rupă de el însuşi, să se extindă”. 

psihologia nu poate avea ca temă eul, în sensul obiectivării şi al tratării 
inductive a trăirii valorizatoare, a scopurilor, valorilor, normelor. Obiectivismul 
nu reiese din fapte, ci este presupus, premerge „normelor obiective”, pentru că 
acestea sunt deja vizate ca adevăruri şi nu ca iluzii“. 

Sunt astfel respinse fundamentările psihologice ale normelor, mai ales 
ale normelor privind adevărul în sine, concept care primeşte semnificație numai 
în subiectivitatea transcendentală. Rezultă că naturalismul psihologiei o face pe 
aceasta nefuncțională, o depărtează în loc să o apropie de esenţa proprie a 
spiritului. Deşi psihologia, afirmă Husserl, a ajuns la reguli empirice valabile 
practic, totuşi ea reprezintă o psihologie reală (o „ştiinţă a sufletului”) tot atât de 
puţin pe cât o statistică morală reprezintă o ştiinţă a moralei. 

Deci nu vechiul raționalism (ca naturalism absurd şi obiectivism) 
constituie problema spiritului, ci „ratio” ca autoînțelegere cu adevărat universală 
a spiritului în favoarea unei ştiinţe universale responsabile, în care se ajunge la 
un mod cu totul nou de ştiințificitate; în aceasta îşi găsesc locul toate 
problemele imaginabile referitoare la ființă, normă, existență. Filosoful german 
afirmă că această criză a existenței umane europene are doar două căi de ieşire: 
fie declinul Europei în înstrăinare față de propriul său sens rațional de viață, 
căderea în „barbarie şi duşmănie față de spirit”, fie renaşterea Europei din 
spiritul filosofiei printr-un „eroism al rațiunii” care va depăşi definitiv formele 
superficiale de raționalism. 


II. Heidegger şi noile probleme ale fenomenologiei 
IL.1. Raportul cu filosofia husserliană 


Definind noțiunea de fenomen ca „ceea ce se revelează”, scopul 
fenomenologiei — consideră Heidegger în acord cu Husserl — este să facă lucrul să 
se arate în originalitatea lui, în funcție de modalitatea specifică (fenomenologul 
trebuie să țină seama de aceasta şi să clarifice diferențele). Deşi cei doi gânditori 
au în comun abordarea fenomenologică a problemelor şi se consideră“ că 
Heidegger duce analiza maestrului său foarte departe, totuşi disputa dintre ei are 
loc pe marginea unor premise fundamentale ale fenomenologiei, cum ar fi, de 
exemplu, problema reducției. 


* E. Husserl, Criza umanităţii europene şi filosofia, pp. 62-63. 

55 Archana Barua se opreşte asupra elementelor de legătură dintre filosofiile husserliană 
Şi heideggeriană şi susține că ceea ce le uneşte este mai important decât ceea ce le 
desparte: “We can identify Husserl's way of doing philosophy as theory-centric and 
Heidegger's as praxis-centric only if praxis refers to what we actually do in life and how 
we make sense of that. However, if phenomenology deals with experience uninterrupted 
but allows it to take the form which is built into it, then phenomenology in Husserl can 
be practical and ontology in Heidegger can be theoretical”. („„Husserl, Heidegger, and 
the Transcendental Dimension of Phenomenology” în /ndo-Pacific Journal of 
Phenomenology, Vol. 7, Edition 1, May 2007, p. 4). 

Ceea ce Heidegger îi reproşează părintelui fenomenologiei este faptul că 
acesta îşi întemeiază filosofia pe o serie de premise tacite, nesupuse unei analize 
riguroase. Cea mai problematică dintre ele este aceea că esenţa oricărui obiect ne este 
accesibilă la fel, atâta timp cât lăsăm deoparte problema existenţei sale şi facem 
abstracție de aspectele particulare; astfel, ajungem cu ajutorul variației în 
imaginaţie să aflăm ce este valabil pentru orice obiect de tipul respectiv. Însă eul se 
sustrage”? acestui proces. 

Husserl consideră că eul este identic cu unitatea fluxului conştiinţei, nu 
este un obiect între alte obiecte şi nici un obiect pentru conştiinţă. Aceasta nu 
înseamnă că nu se poate face diferența între esența şi existența eului. Privitor la 
distincţia amintită, Max Scheler afirma că „Această capacitate de a despărți între 
esență şi existența dată face trăsătura principală a spiritului omenesc, pe care se 
fundamentează toate celelalte trăsături”S0. Cu toate acestea, acuză Heidegger, eul 
este tratat ca obiect în filosofia husserliană prin faptul că se trece de la eul individual 
la esența universală a eului, făcând abstracție de existenţa sa. 

Cntica lui Heidegger vizează următoarea problemă: cum putem şti ce este 
un fenomen şi totodată să facem abstracție de existența sa, indiferent de tipul 
fenomenului? Întrebarea privitoare la existență, deşi valabilă pentru un obiect fizic, 
este ea valabilă şi pentru un eu? Dacă are sens să vorbim despre esența unui bloc de 
granit — căreia îi aparține faptul că are formă, culoare şi greutate — indiferent dacă 
există sau nu şi indiferent de proprietăţile contingente, are sens să vorbim despre o 
experiență originară, nemijlocită a esenței mele, independent de faptul că exist sau 
nu? Nu aparține tocmai această ființă sau ne-ființă esenței mele? Putem separa 
esența eului de existenţa sa, fără a o pierde pe prima? 

Atât Husserl cât şi Heidegger trasează o graniță între proprietăţile 
contingente, care aparțin obiectului individual, şi proprietățile necesare, aparținând 
obiectelor de tipul respectiv. Amândoi consideră că pot fi stabilite proprietățile 
accidentale şi necesare ale unui obiect, independent de faptul dacă el există sau nu. 
De asemenea, ei împărtăşesc ideea lui Kant referitoare la existență, care nu este 
considerată o proprietate (un predicat): întrebându-ne ce este ceva, nu există nicio 
diferență între acel lucru real şi cel posibil; diferenţa constă exclusiv doar în faptul 
că primul există, iar cel din urmă nu. 

Însă, în timp ce Husserl susține că distincţia între proprietățile accidentale 
şi cele necesare, pe de-o parte, şi existență, pe de altă parte, se aplică la toate lucrurile, 
pentru Heidegger eul nu este un obiect cu anumite proprietăți care pot fi analizate 
independent de existența sa. Nu se poate lăsa la o parte existența proprie pentru că 
experiența originară a mea nu este experiența unei esențe. Aşadar, numai în măsura 


“ Stephen Mulhall, Heidegger and “Being and Time”, 1996, London: Routledge, p. 15: 
“The Being of Dasein cannot, then, be understood in the terms usually applied to other 
types of entity, in particular, we cannot think of Dasein as having what we have called 
what-being, a specific essence or nature that it always necessarily manifests”. 

6 Max Scheler, Poziţia omului în cosmos, 2003, Piteşti: Paralela 45, p. 55. 

în care exist”! are sens să vorbesc de calitățile mele fundamentale. Ceea ce 
caracterizează eul este „faptul-de-a-fi-în-deschis” (Da-sein), adică el se defineşte pe 
parcurs, prin proiectele sale, are-mereu-de-a-fi. De aceea, accesul inițial la Eu nu 
ține de o contemplare care să reducă la cviditate. Se înțelege, aşadar, de ce 
Heidegger propune să nu se mai spună „Eu” (şi nici „conştiință”, „persoană”) 
fundamentului ființei umane, şi să se vorbească, în schimb, despre Dasein. Aici 
survine diferența față de gândirea mentorului său, căruia îi este dedicată opera Fiinţă și 
Timp. De fapt, separarea apare cu privire la întrebarea „ce este” o persoană. Pentru 
Husserl, ființa unei persoane este acel ceva care se constituie într-o serie de acte de 
conştiinţă prin intermediul ego-ului transcendental. Ce este însă acest ego tran- 
scendental însuşi şi cum se raportează la faptul-de-a-fi-persoană — reprezintă o 
problemă la care Heidegger consideră că Husserl nu a găsit un răspuns 
satisfăcător. 

Odată stabilit că ființarea umană este caracterizată prin faptul de a se afla în 
deschidere, Heidegger urmează drumul unei interogări mai radicale (şi pentru care 
tema Dasein-ului reprezintă doar o introducere), anume ce este ființa ca atare? El se 
reîntoarce la distincția medievală dintre essenfia (esenţa; ce-anume-este-ceva) şi 
existentia (faptul-că-ceva-este). În ambele cazuri se vorbeşte despre ființă, despre 


ceea ce este. În această nouă lumină, susține Heidegger, nu mai este la fel de clară“? 


distincția husserliană dintre „esență” şi „faptul că ceva este”. Atunci cum trebuie 
înțeleasă ea, sau, cu alte cuvinte, cum înțelegem „ființa ființării” astfel încât, în 
funcţie de această înțelegere să putem stabili şi natura diferenței dintre esenţă şi 
existență? 

O astfel de problemă este respinsă de Husserl ca fiind una falsă. Relaţia 
dintre conştiinţă şi acel ceva la care ea se raportează nu trebuie să cadă într-o 
pseudoproblemă a unei ființe mitice. Relaţia despre care vorbim se referă la raportul 
de esență dintre ființare în genere şi subiectivitate în genere (pentru care ființarea 
are sens). Numai această perspectivă poate să conducă la problemele raționale 
formale. În locul întrebării despre ființa ființării, părintele fenomenologiei consideră 
că cele mai importante sarcini ale filosofiei sunt analizarea trăsăturilor ființării“ şi a 


raportului dintre fiinţare şi conştiinţa („subiectivitatea”) care experimentează şi 


$! Jain Thomson, „Heidegger's perfectionist philosophy of education in Being and 
Time”, în Continental Philosophy Review, 2004, No. 37, p. 445: “For Heidegger, this 
practical embodiment of an understanding of our being both precedes and makes 
possible any explicit theoretical articulation or construction of an understanding of 
being”. 

2 Richard Rorty, Essays on Heidegger and others. Philosophical Papers (Vol. 2), 1991, 
Cambridge: Cambridge University Press, p. 35: “I think that Heidegger goes on and on about “the 
question about Being? without ever answering it because Being is a good example of something 
we have no criteria for answering questions about. It is a good example of something we have no 
handle on, no tools for manipulating — something which resists “the technical interpretation of 
thinking”. 

53 Acest interes se împarte în (1) chestiunea referitoare la trăsăturile formale de esenţă, care 
apar la orice ființare („ontologie formală”), şi (2) în căutarea trăsăturilor de esență care aparțin 


anumitor regiuni ale ființării („ontologie materială”). 

cunoaşte ființarea. Fenomenologul trebuie să descrie ce acte de conştiinţă sunt necesare 
pentru ca o ființare să poată fi experimentată, structura acelor acte, sau cum fac ele 
posibile „fenomenele”. Aceasta duce la problema „constituţiei” cunoaşterii: cum se 
arată diferite tipuri de obiecte în modalități diferite pentru o conştiinţă şi ce raport 
există între diferitele moduri de a se arăta? | 

Heidegger susține că, indiferent dacă se interoghează cu privire la esența 
formală sau la cea materială a unei ființări, este anticipat de fiecare dată faptul că se 
distinge clar între esenţa ființănii (ceea ce ființarea este în mod necesar) şi existență 
(fiinţarea ființând în mod real) — cea din urmă fiind mereu scoasă din discuție. Pe 
această bază se realizează o analiză esențială fără a fi luată în calcul întrebarea cu 
privire la existență. Premisa tacită de la care se porneşte se referă la faptul că 
existența este cunoscută (şi nu este, astfel, nevoie de o analiză asupra determinaţiilor 
existențiale) şi că întreaga ființare există în aceeaşi modalitate. Se presupune, în plus, 
că raportul dintre existență şi esență este neproblematic. Pentru Heidegger, aceste 
chestiuni sunt inacceptabile din punct de vedere filosofic. Analiza constitutivă 
husserliană este considerată nesatisfăcătoare, pentru că eludează problema ființei ego- 
ului transcendental, ceea ce poate duce la tratarea Eului asemenea unui obiect 
oarecare, în măsura în care şi aici poate exista tendința de a distinge“? între „esența” 
şi „existența” Eului, ca în cazul oricărei alte ființă. 

Dacă pentru Heidegger filosoful trebuie să-şi fixeze ca punct de plecare 
analiza Dasein-ului, în schimb, din perspectiva lui Husserl, acesta este un pas înapoi, o 
recădere în atitudinea naturală, necritică, doar un alt cuvânt pentru om situat în 
premisele naturale (de exemplu faptul că există printre alte ființări: animale, plante, 
obiecte), pe care o analiză fenomenologică riguroasă trebuie să le înlăture — pentru a 
ajunge la ego-ul transcendental. 

Această dispută a rămas deschisă: de o parte, analiza axată pe aflarea unui 
punct arhimedic (constitutiv) al tuturor raportărilor subiectului; de cealaltă parte, o 
analiză care vrea să surprindă toate „ancorele” ce susțin ființarea umană şi apoi, de aici, 
o analiză a „ființei ființănir”. Oricum, este dificilă realizarea unei comparații între 
Husserl şi Heidegger şi pentru că fiecare utilizează o terminologie diferită. 


S Distincție pe care totuşi Husserl nu o face nicăieri. El distinge între eul psihic şi cel 
transcendental, ceea ce reprezintă altă problemă. Burt Hopkins susține că, tocmai de 
aceea critica lui Heidegger îşi ratează ţinta: “Regarding the latter, ontological dimension 
of Heidegger's critique, his claim that the pure ego for Husserl is “worldless” and 
therefore blind to the structural whole of Dasein as being-in-the-world also misses the 
mark, since for Husserl only psychological, and not transcendental, immanence is 
“worldless”” (“The Essential Possibility of Phenomenology“, în Research in 
Phenomenology, Vol. 29, Leiden: Koninklijke Brill NV, 1999, p. 211). 

11.2. Problema intenționalității Dasein-ului 


Ca şi Husserl, Heidegger consideră că orice act de percepţie, reprezentare, 
gândire etc. este caracterizat de orientarea spre ceva. Aşadar, intenționalitatea“* se 
„traduce” la acest gânditor în modalitatea eului de a-fi-în-deschis. În expe- 
rimentarea faptului-de-a-fi-în-deschis existența nu poate fi separată de ceea ce sunt 
şi totodată experimentez faptul că pot exista doar atunci când mă raportez la 
ființarea în întregul ei. 

Fiindcă eul poate fi doar prin faptul că este în deschis (da), el trimite ca 
fiinţă în deschis (Da-sein) dincolo de sine însuşi spre ființarea în întregul ei. Aici 
apare diferența față de teoria tradițională a cunoaşterii — reprezentată de filosofi 
precum Descartes şi Dilthey — unde se pleacă de la un eu care ajunge la certitudinea de 
sine prin raportarea la propriile stări de conştiinţă. Din perspectiva tradițională 
trebuie rezolvată problema modului în care eul conştient ajunge la ființarea 
obiectivă, astfel încât ceea ce este vizat să nu fie doar ceva „subiectiv”, un adevăr al 
fiecăruia. Indiferent de răspunsul dat — dacă, spre exemplu, unii gânditori adoptă 
realismul filosofic, iar alții ajung la subiectivism — ei răspund la aceeaşi întrebare. 
Critica lui Heidegger priveşte tocmai acest mod de a pune problema“f. Faptul că 
intenționalitatea este o trăsătură fundamentală a subiectivității nu trebuie să ne 
conducă la problema că obiectul intențional ar putea fi ceva subiectiv. Chiar şi sensul 
reprezentărilor şi amintirilor eronate constă în faptul că eu sunt orientat, în genere, 
către o ființare. Numai datorită rolului intenționalității de a „dezvălui” ființarea 
poate fi înțeleasă şi apariţia greşelii, adică a „învăluini” ființării. Prin urmare, aici 
nu se poate pune accentul pe problema tradițională a modalităţii de a ne asigura 
împotriva erorilor, atâta timp cât ele depind de orientarea către ființare; orientarea 
depăşeşte întotdeauna sfera pur subiectivă. Din această perspectivă, eul nu se 
defineşte în primul rând ca subiect ce se raportează la stările interioare ale conştiinţei 
sale; el este mai degrabă ființare aflată în raport cu ființarea în întregul ei. 


S Zaine Ridling, The Lightness of Being: a Comprehensive Study of Heidegger 's 
Thought, 2001, Missouri: Access Foundation Kansas City, p. 401: “What does 
Heidegger understand by intentionality? At its simplest, intentionality is “a structure of 
lived experience as such”. It is, of course, a structure of a particular kind, one that 
enables us to bridge the gap between subject and object that has long puzzled 
philosophers”. 

S Stephen Mulhall, Heidegger and 'Being and Time”, 1996, London: Routledge, pp. 94: 
“In the modem Western philosophical tradition, “reality” — understood as the realm of 
material objects deemed to exist “outside” and independently of the human subject — 
appears as a problem: the problem is to demonstrate that reality is real, that there is such 
a world. But for Heidegger, the real problem is not that we have hitherto failed to 
demonstrate this, but that we persist in thinking that any such demonstration is needed”. 
Vezi şi Richard Cobb-Stevens, „The Other Husserl and the Standard Interpretation”, în 
Research in Phenomenology, Vol. 33, Leiden: Koninklijke Brill NV, 2003, p. 318: “In 
either case, these epistemologies construe the enigma of cognition as a problem of how 
to establish a connection between intuitively accessible inner representations and 
inaccessible things-in-themselves”. 

Conceptul de Dasein este definit de Heidegger prin trei caracteristici: 1) o 
ființare care poate fi doar atunci când se raportează la propria existență, 2) ființare 
orientată intențional spre for ceea ce ființează, 3) ființarea care poate pune 
întrebarea privind fiinţa fiinţării. Dasein-ul nu se raportează, deci, numai la propria 
existență, ci la ființa ființării în genere, adică la condiţia de posibilitate a oricărei 
raportăni. 

Dasein-ul este orientat spre funţare în măsura în care o descoperă, ceea ce 
poate avea loc în diferite modalități: ale perceperii, reprezentării, amintirii, 
imaginării, gândirii etc. Fiecare dintre formele posibile de descoperire prezintă 
anumite limite. De exemplu, niciodată nu vom putea descoperi o masă aşa cum ne 
raportăm la o figură geometrică. Fiinţarea şi modalitatea în care ființează decide 
asupra felului în care ceva poate fi descoperit. Fiecare descoperire a ființării se 
desfăşoară în interiorul unei înţelegeri a fiinţei ființării. Aşadar, descoperirii” ființării îi 
corespunde o deschidere pentru fiinţa ființării. Dasein-ul nu se orientează doar spre 
ființarea ce trebuie descoperită, el o transcende în măsura în care ființa ființării se 
deschide odată cu fiecare înțelegere. 

Noi nu cunoaştem Fiinţa în sine, ci numai modul în care ființează ceea ce 
ființează, ceea ce este, mod care ne devine accesibil ca descoperire (a/erheia), ca 
adevăr“, stare de ne-uitare, sau apariție din uitare (/erhe), dm ascunderea de sine, din 
nimic. Pentru că adevărul este acceptat ca mod al ființării, atunci sunt acceptate şi 
ascunderea, uitarea, nimicul ca ţinând de acest mod, fiind chiar condiţie a sa. Fiinţele 
fie se „arată”, fie se ascund, fără a înceta să fe ființe, deci să participe la Fiinţă. 
Christos Yannaras susține că, în această perspectivă, „Fiinţa încetează să mai 
desemneze cauza ori raţiunea ființelor (pe Dumnezeu sau vreun alt pricipiu), ea 
nu mai este semnul de referință care permite rațiunii să se încredințeze asupra 
existenței, ci modul în care ceea ce ființează ne devine accesibil, fie ca adevăr 
(nimicire a uitării), fie ca uitare (nimicire a manifestării)”%. Interpretarea 
nimicului ca mod al ființării constituie condiția pentru gândirea atât a prezenței 
cât şi a absenței. 


S7 Walter Biemel, Heidegger, 1996, Bucureşti: Humanitas, pp. 34-35: „Orice preocupare 
faţă de o ființare sau alta nu e posibilă decât în măsura în care ea a fost scoasă din starea 
de ascundere, în care a devenit neascunsă. Această stare de neascundere nu este 
nicidecum atribuită ființării respective abia printr-o judecată, dimpotrivă, orice enunţ cu 
privire la ființare nu devine posibil decât în măsura în care ea este deja dinainte 
neascunsă. Faptul de a fi neascuns este o trăsătură a ființării înseşi”. 

* Miguel de Beistegui, „The transformation of the sense of Dasein in Heidegger's 
“Beitrăge zur philosophie (Vom ereignis)”, în Research in Phenomenology, Vol. 33, 
Leiden: Koninklijke Brill NV, 2003, p. 234: “As Heidegger himself insists, truth is not 
just clearing;: it is the clearing in and through which something else and, equally 
originary, un-truth, concealing, is sheltered. It is, then, this co-originary event, the event 
of the strife itself”. 

“ Christos Yannaras, Heidegger şi Areopagitul, 1996, Bucureşti: Anastasia, p. 54. 

Diferenţierea dintre ființă şi ființare este numită de Heidegger diferență 
ontologică. Pe baza sa Dasein-ul poate (şi se poate) înțelege”: ființa trebuie să îi fie 
deschisă pentru ca el să se poată în genere orienta spre ființare. Această deschidere 
îi oferă Dasein-ului posibilitatea să experimenteze faptul că există diverse forme ale 
ființei şi că modalitatea de a fi a unui obiect fizic diferă de cea a unei figuri 
geometrice şi, de asemenea, că cele două tipuri de a ființa sunt la rândul lor diferite de 
modalitatea de fință a Dasein-ului. Dacă obiectele fizice şi figurile geometrice au în 
comun faptul că pot fi experimentate în mod fundamental ca obiecte ale actelor 
noastre, Dasein-ul este o ființare de nedescoperit fundamental printr-o 
obiectualizare. În experienţa ființării el pretinde să fie inclusă raportarea la propria 
existenţă. 


11.3. Faptul de a fi în lume şi dubla structură a Dasein-ului 


Heidegger desemnează Dasein-ul ca fapt-de-a-fi-în- lume, înţelegându-se 
pe baza lumii”! şi fiind capabil să interpreteze semnificaţiile ființărilor. Faptul- 
de-a-fi-în-lume reprezintă a patra determinare a Dasein-ului. „Lumea” înseamnă 
complexul de semnificații datorită căruia ființarea umană poate conferi o utilizare 
adecvată oricărui ustensil. Dar, de asemenea, şi Dasein-ul se înţelege pe sine pomind de 
la fiinţa ce îi revine ustensilului; aceasta înseamnă a fi „în” lume. Aşadar, „în” nu are aici 
sensul spaţial — al situăni în interiorul ființării, aşa cum se află un lucru printre altele — ci 
pe acela de „a sălăşlui”, „a locui”, a fi „în” anumite situaţii ce îl ajută să se definească. 
Faptul-de-a-fi-în-lume priveşte deschiderea comprehensivă față de lume. 

Nu trebuie confundat conceptul heideggerian de /ume cu cel husserlian de 
lume a vieţii (Lebenswelt). De fapt, ele nici nu au un numitor comun, pentru că la 
fiecare gânditor acest concept are roluri diferite. La Husserl, ideea de lume a vieţii 
este dezvoltată pomind de la disputa cu obiectivismul — începând de la perspectiva 
lui Galilei asupra ştiinţei şi asupra raportului dintre subiectiv şi obiectiv. Părintele 
fenomenologiei susține că pretenţia de a ne raporta la descrierile geometrice ale 
lumii fizice ca fiind ceea ce ne apropie de lumea „autentică” obiectivă — spre 
deosebire de cea subiectivă, caracterizată de culoare, miros, gust — reprezintă o 
greşeală bazată pe inadecvarea la obiectele cunoaşterii. Figurile geometrice sunt 
cazuri ideale, pe care nu le găsim în realitate şi ele ţin de altă regiune ontologică 


19 Zaine Ridling, The Witness of Being: the Unity of Heidegger's later Thought. 
Missouri, 2001, Missouri: Access Foundation Kansas City, p. 584: “If Dasein has been 
chosen as the only being to have access to Being, it is because Dasein has the sense or 
meaning of Being, can in advance and always already understand Being by relating and 
acting not only to its own Being, but toward other beings. For Dasein only is there an 
other, and this is so because Dasein has the sense or meaning, of difference (that is, of 
Being)”. 

1 M. Heidegger, Originea operei de artă, 1998, Bucureşti: Humanitas, p. 103: „ (...) 
lumea este cea care provine din relația existentă între Dasein şi starea de neascundere a 
fiinţei”. 

decât lucrurile perceptibile; de aceea, obiectele perceptibile nu pot fi tratate după 
legile de esenţă ale figurilor geometrice. 

Dacă pentru Husserl lumea ştiinţifică se revelează pomind de la lumea 
perceptibilă, preştiințifică (lumea subiectivă sau „lumea vieții”), pentru Heidegger 
atât lumea perceptibilă”? cât şi lumea ştiinţifică se constituie pe baza relaţiilor de 
utilizare şi de semnificație. Aceste relații reprezintă pentru Dasein datul cel mai 
originar. Relaţia de utilizare cu ustensilul la îndemână are loc pe temeiul unei 
deschideri pentru contextul de semnificaţie în care acest ustensil se integrează. De 
exemplu, un stilou are utilitate în condițiile existenței necesității şi a dormței de a 
stoca informaţii, iar notarea cu ajutorul stiloului este una dintre modalități în acest 
sens, putând fi comparată, de pildă, cu utilizarea computerului pentru acelaşi scopuri. 

Dasein se caracterizează prin intermediul sifuării afective şi al 
comprehensiunii. Situarea afectivă exprimă două aspecte pasive ale modalităţii de a fi 
a Dasein-ului: faptul că el se află deja dintotdeauna într-o anumită situaţie, în care 
este „aruncat” şi faptul că ia atitudine afectiv față de situație. 

Comprehensiunea, în schimb, este opusă stării afective prin aspectul „activ”. 
Persoana, deşi este anmcată într-o situație, ea şi reacţionează” la aceasta, îşi face 
proiecte. Ele sunt contrariul stării-de-aruncare. Astfel, Dasein-ul are o structură dublă, 
de aceea el este starea-de-aruncare ce proiectează, activitate şi pasivitate, situare 
afectivă comprehensivă. Această dublă structură se manifestă în toate activitățile 
umane şi este denumită şi grijă. 

Spre exemplu, o persoană n-ar putea experimenta o situație ca fiind 
înfricoşătoare, dacă nu ar interpreta“ totodată obiectul fricii sale ca ceva care 
trezeşte frica. Interpretarea este o manifestare a comprehensivității. Orice relație cu 
fiinţarea este una de situare (mod pasiv) şi totodată înțelegătoare', în măsura în care 
Dasein-ul interpretează (mod activ) ființarea respectivă. Determinând faptul dacă 
situația trebuie menținută sau modificată, Daseim-ul se raportează la propria 
existență. 

Există însă unele dispoziții afective care nu au un obiect determinat. 
Teama, de pildă, nu apare faţă de un obiect, ci în legătură cu însuşi faptul de „a-fr-în- 
lume ca atare”. Teama (angoasa) ne suspendă atenția pentru calitățile ființării — 


2 Adică accesul la ființare în modalitatea percepției corporalului, comparat aici cu accesul 
Ştiinţific la ființare. 

“3 Daniela Vallega-Neu, „Thinking in decision”, în Research in Phenomenology, Vol. 
33, 2003, p. 250: “Being as such, its occurrence as a temporal event, is disclosed only in 
a decision, namely in dasein's decision to take over its utmost possibility of being”. 

+ Taylor Carman, „On Making Sense (And Nonsense) of Heidegger”, în Philosophy 
and Phenomenological Research, Vol. 63, No. 3, Nov., 2001, pp. 564: “Instead, 
phenomena in Heidegger's sense stand in constant need of interpretive rediscovery, 
evocation, and explication”. 

75 Veronique Marion Fâti, Vision's invisibles: philosophical explorations, 2003, 
Albany: State University of New York Press, p. 104: “In a certain sense, to repeat 
Heidegger's phrasing, envisagement is already understanding, and one touches here 
perhaps on the deeper reason for the insistently visual metaphorics of intellectual 
examination and apprehension”. 

obiect al ştiinţelor. Ea îi penmite Eului să se elibereze de legătunle cu ființarea şi să se 
înțeleagă pe sine. Prin angoasă Dasein-ul este aruncat într-o situație ce îl pune în fața 
noastră a ființei ființării devine problematică. În noua situaţie se revelează faptul că 
interpretările ființării acceptate în general nu sunt singurele posibile; se deschide un 
spectru cu totul nou de sensuri şi, odată cu acesta, noi interpretări. 

Numai prin raportarea la nimic devine în genere posibilă experiența ființării ca 
finţare, înțelegerea diferenței între ceea ce „este” sau „nu este” ființarea: „Din 
capul locului, întrebarea privitoare la ființare a mers mână în mână cu întrebarea 
privitoare la ne-ființare, la nimic. Şi acest lucru nu se petrece în chip exterior, ca 
simplă formă însoțitoare; pe măsura vastităţii, adâncimii şi originarității cu care 
este pusă întrebarea privitoare la ființare se configurează şi întrebarea privitoare 
la nimic; şi invers. Modalitatea interogării privitoare la nimic poate fi folosită ca 
măsură şi ca indice pentru modalitatea interogării privitoare la ființare”'S. 
Raportarea la nimic reprezintă, aşadar, începutul oricărei metafizici, pentru că 
dezvăluie caracterul transcendent al Fiinţei. 

Astfel, odată cu angoasa apare şi o deschidere pentru ființă — sferă de 
semnificaţie —, deschidere ce face posibilă interpretarea ființării (spirituală şi 
naturală). Fără o interpretare a ființei ființării, interpretările noastre din orice 
domeniu ar fi inconsistente. lar pentru că orice formă de interpretare presupune 
deschiderea comprehensivă pentru ființa ființării, se poate vorbi despre o filosofie 
hermeneutică. Însă filosofia lui Heidegger este hermeneutică într-un sens diferit de 
filosofia lui Dilthey — limitată la interpretarea ființării spirituale, singura despre 
care el consideră că putem avea interpretări. 


Concluzii 


Fenomenologia se afirmă ca o încercare de a elibera filosofia de 
prejudecăţi, căutând „să revină la lucrurile însele”. Se consideră că acest lucru 
devine posibil printr-o reflecţie asupra experiențelor şi asupra actelor în care 
obiectele ne sunt „date”, oferind apoi o descriere pură, ateoretică a lor. Este 
vorba, deci, atât despre o descriere a ceea ce apare — „fenomenul” —, cât şi a 
modului în care apare. De aici numele de fenomenologie al acestui demers. 

În general, atitudinea fenomenologică („atitudine reflexivă” sau 
„atitudine critică”) se referă la studierea condiţiilor de posibilitate ale 
obiectelor, actelor şi ale sensului. Aceste deziderate sunt considerate a 
reprezenta conţinutul, fundamentul şi limitele oricărei epistemologii şi 


75 M. Heidegger, Introducere în metafizică, 1999, Bucureşti: Humanitas, p. 40. Vezi şi 
Riidiger Safranski, Martin Heidegger. Between Good and Evil, 1998, Cambridge: 
Harvard University Press, p. 180: “The fundamental metaphysical event of Dasein is 
therefore this: by being able to transcend into the Nothing, Dasein is also able to 
experience being as something that steps out of the night of nothingness into the light of 
Being”. 

cu determinarea şi explicarea structurii intenţionale a conştiinţei, va descoperi 
adevărata semnificaţie şi interrelaționare a categoriilor ontologice umane, cum 
sunt: persoană, obiect cultural, valoare, ştiinţă. Ținând cont de aceste categorii, 
ne putem da seama de orizonturile în care ulterior fenomenologia îşi va 
desfăşura cercetările — etic, axiologic, artistic, filosofic, social, psihologic etc. —, 
revelând posibilitățile de cunoaştere pentru ontologiile regionale şi stabilind 
diferențele de metodă dintre ştiinţele naturii şi cele ale spiritului, dar şi pentru 
fiecare domeniu în parte. 

Reducţia reprezintă o etapă a analizei fenomenologice, anume cea 
pregătitoare pentru cel de-al doilea moment — al constituției. Structurând modul 
de a fi al celui care creează, reducția fenomenologică reprezintă punctul de 
referință ce aduce reflecția eidetică sau intuitivă, etapă de construcție a metodei 
fenomenologice. Ceea ce Husserl numeşte „obținerea” fenomenelor prin 
reducţie fenomenologică şi reflecţie eidetică are loc astfel: 1) punerea în 
paranteză (epoche) în mod sistematic şi radical a fiecărei atitudini naturale, a 
ideilor referitoare la obiectele particulare, dar şi a atitudinii generale a spiritului; 
2) reflecția eidetică — recunoaşterea, înțelegerea şi descrierea multiplelor 
„apariții” care nu mai desemnează obiecte, ci „unități de sens”. 

Sarcina fenomenologiei este aceea de a descoperi, cu ajutorul variaţiunii 
eidetice, legile esențiale (sau onrologice) ale tuturor domeniilor obiectuale 
conceptibile. Husserl clasifică legile esenţiale în două tipuri: formale şi 
materiale. Ontologia formală, contraparte a logicii formale, se interesează de 
explicarea a ceea ce înseamnă obiectualitatea în genere. Alături de ontologia 
formală, cea materială întregeşte imaginea despre legile ontologice esențiale. 
Dacă rolul primei este să stabilească ce are în genere valabilitate pentru orice 
obiect — făcând abstracţie de toate raporturile obiectului, cu excepția celor care 
țin de fiinţa oricărui obiect —, dimpotrivă, ontologiile materiale ţin cont de 
diferenţele esenţiale care există între tipurile de obiecte. Tipurile de obiecte se 
numesc şi regiuni obiectuale sau esenţiale. Ontologia materială are un conținut, 
aşadar ea nu se limitează la legile formale pure ale unui obiect în genere. 
Fiecare regiune esenţială are propria sa ontologie materială care dezvăluie 
legitățile esențiale valabile pentru ea. 

Orice experiență intențională are următoarea structură: 1) actul în sine; 
2) conţinutul actului intenţional — în sensul caracteristicii structurale a actului 
care determină direcționarea acestuia spre o anumită stare de lucruri şi nu spre 
alta (Husserl marchează diferența de conținut, adăugând sintagma „ca atare”: 
perceputul ca atare, judecatul ca atare, imaginatul ca atare etc.); 3) obiectul 
actului intențional în sensul a ceea ce este vizat în virtutea conţinutului; de 
exemplu, o anumită problemă ca obiect al actului de gândire. 

Actele de conştiinţă sunt direcționate spre obiecte prin noemata lor, care 
se referă la o prescripţie a actului respectiv, la „sens”, legând actul de obiect. 
Indiferent de tipul obiectului — dacă el face parte din sfera reală, ideală sau 
generală (universală) — actul este direcționat spre acesta tot prin noemă. Se 
poate spune că ea reprezintă entitatea în virtutea căreia orice act este intenţional. 

Noema conține o regulă despre percepțiile aşteptate din partea unui obiect; prin 
urmare, obiectul este un indice pentru un anumit tip de regulă. 

Actelor le corespunde, pe latura cogiro, apartenenţa reciprocă la același 
ego. Eul transcendental conferă coeziune fluxului de conştiinţă, este un „pol” de 
identitate — nu un „lucru” aşa cum sunt cele care apar ca obiecte înaintea 
conştiinţei — după care se orientează toate actele. Nicio cunoaştere nu ar fi 
posibilă fără acest pol de identitate care să împiedice dizolvarea fluxului 
experienței în acte de conştiinţă separate. Eul este înțeles ca o unitate ce se 
constituie permanent prin fluxul de conştiinţă aflat în continuă mişcare de la un 
act la altul. Dar eul nu este o monadă închisă, ci coeziunea fluxului conştiinţei 
aflat în unitate cu lumea pe care o cunoaşte. Eul empiric diferă de eul 
transcendental prin faptul că existența sa este presupusă în mod naiv (în 
atitudinea naturală) atunci când ne raportăm la noi înşine, considerându-ne 
obiecte printre alte obiecte în lume. În schimb, la eul transcendental se ajunge 
după reducţia transcendentală şi el dezvăluie coeziunea fluxului de acte ale 
conştiinţei, unitatea fenomenelor pure. 

Heidegger îi reproşează maestrului său faptul că nu întotdeauna poate fi 
lăsată deoparte problema existenței obiectului şi a aspectelor sale particulare. Spre 
exemplu, ființarea umană se sustrage acestui proces. Deşi Husserl consideră că eul 
(unitatea fluxului conştiinţei) nu este un obiect între alte obiecte şi nici un obiect 
pentru conştiinţă, totuşi Heidegger susține că eul este tratat ca obiect în filosofia 
husserliană prin faptul că se trece de la eul individual la esența universală a eului, 
făcând abstracţie de existenţa sa. Pentru Heidegger, eul nu este un obiect cu anumite 
proprietăți care pot fi analizate independent de existența sa. Cu alte cuvinte, 
experiența originară a mea însumi nu este experiența unei esențe şi însuşirile mele 
nu pot exista independent de raportarea la existența lor.. Premisa tacită de la care se 
consideră că porneşte analiza husserliană a existenţei se referă la faptul că întreaga 
ființare există în aceeaşi modalitate. 

Ceea ce caracterizează eul este „faptul-de-a-fi-în-deschis” (Da-sein), adică 
el se defineşte pe parcurs, prin proiectele sale, are-mereu-de-a-fi. Conceptul de 
Dasein este definit astfel: 1) o ființare care poate fi doar atunci când se raportează la 
propria existență, 2) fiinţare orientată intențional spre tot ceea ce ființează, 3) 
ființarea care poate pune întebarea privind ființa ființării. Dasein-ul nu se 
raportează, deci, numai la propria existenţă, ci la ființa ființării în genere, adică la 
condiția de posibilitate a oricărei raportări. Viaţa sa se desfăşoară sub semnul 
interpretării ființei, al dez-văluirii adevărului, al „scoaterii sale din ascundere”. 
Heidegger desemnează Dasein-ul ca fapt-de-a-fi-în-lume, înţelegându-se pe baza 
lumii şi fiind capabil să interpreteze semnificaţiile ființărilor. De aceea, accesul 
inițial la Eu nu ține de o contemplare care să reducă la cviditate. Dacă pentru 
Heidegger filosoful trebuie să-şi fixeze ca punct de plecare analiza Dasein-ului, în 
schimb, din perspectiva lui Husserl, acesta este un pas înapoi, o recădere în atitudinea 
naturală, necntică. Dasein-ul este din punctul de vedere husserlian doar un alt cuvânt 
pentru om situat în premisele naturale (faptul că există printre alte ființări) pe care o 

analiză fenomenologică riguroasă trebuie să le înlăture — pentru a ajunge la ego-ul 
transcendental. 

Dasein se caracterizează prin intermediul simării afective şi al 
comprehensiunii. Orice relație cu ființarea este una de situare şi totodată 
înțelegătoare, în măsura în care Dasein-ul interpretează ființarea respectivă. 

Disputa dintre cei doi gânditori a rămas deschisă: de o parte, analiza axată pe 
aflarea unui punct arhmedic (constitutiv) al tuturor raportărilor subiectului, de cealaltă 
parte, o analiză care vrea să surprindă toate „ancorele” ce susțin ființarea umană şi apoi, 
de aici, o analiză a „ființei ființăni”. Aceasta reprezintă însă un câştig pentru filosofie în 
general şi pentru fenomenologie în particular, argumentând în favoarea aplicabilitățiii 
sale. 

PARTEA a Il-a 
I. Problema alterităţii 


1]. Problema alterităţii, o provocare la adresa filosofiei 
occidentale 


Toate problemele abordate de filosoful francez Emmanuel Levinas 
derivă din încercarea de a propune un discurs care se sustrage ontologiei. 
Considerată filosofia primă, teoria despre ființă domină orizontul preocupărilor 
culturale europene, fapt remarcat printr-o reducţie a discursului la categoriile 
Unităţii, Identităţii şi Totalităţii. 

Descoperind orizontul fenomenologic al alterităţii absolute a celuilalt, 
Levinas construieşte un discurs desprins de limbajul ontologic. De aceea, 
perspectiva de la care pormeşte este cea a tradiţiei iudaice, făcând trimitere la 
ideea de mărturie, rugăciune, fraternitate şi dreptate proclamată. În cadrul 
filosofiei ființei, „Celălalt” este exclus sau redus la „Acelaşi”, adică alteritatea 
este înlocuită de solipsism. Dimpotrivă, filosoful francez propune o 
„fenomenologie a feței”. 

Înţelegem poate mai bine situarea discursului levinasian enumerând şi 
apoi analizând — în această introducere dar şi în capitolele următoare — câteva 
dintre conceptele şi expresiile utilizate frecvent în opera sa: responsabilitate, 
celălalt, altul, substituție, suscepție, Rostire, Rostit, anarhie, dincolo-de-esenţă, 
illeitate, totalitate, infinit, Acelaşi, alteritate, proximitate, quis-nitate (opusă 
quiddității), expiere, excidență (opusă coincidenței, „mişcării centripete”'E a 
intenționalității  husserliene),  diacronie, violență,  kerygma, apropiere, 
semnificanţă, chip, dialog. 

Paradigma filosofiei tradiționale este cea a cunoaşterii, a teoriei prin 
care diferența este redusă”? la omogenitate, exteriorul este redus la interior, ceea 
ce este străin la ceea ce este propriu. Filosofia identității, a Aceluiaşi, a 
tautologiei, exprimată de categoria parmenidiană a lui 70 auto s-a impus în toată 
istoria filosofiei europene. Sub forma identităţii ideilor platoniciene, a 
categoriilor aristotelice, a suficienței şi autodeterminării eu-lui din cogito-ul 
cartezian, a apercepţiei transcendentale kantiene, a subiectului absolut hegelian, 
a ego-ului transcendental husserlian, fundament şi centru al oricărei „lumi 


7! B. Levinas, Între noi. Încercare de a-l gândi pe celălalt, 2000, Bucureşti: All, p. 226. 
* E. Levinas, Altfel decât a fi say dincolo de esență, 2006, Bucureşti: Humanitas, p. 
115. 

79 Vasile Muscă, Introducere istorică în filosofie, 1999, Cluj-Napoca: Bibliotea 
Apostrof, p. 49: „Problema teoretică cu care debutează gândirea greacă este cea a 
raportului dintre unitate şi diversitate. Ea apare, într-o formă sau alta, la majoritatea 
presocraticilor şi, de la început trebuie spus, aceştia o rezolvă prin reducerea diversităţii 
la unitate. 

înconjurătoare”, sau a Dasein-ului heideggerian existent numai în vederea sa, 
filosofia este ontologie, ipseitate, egologie, discurs despre Acelaşi. 

Ontologia reprezintă astfel violenţa originară exercitată asupra celuilalt, 
ale cărui note individualizatoare sunt şterse în orizontul generalității. 
„Imperialismul ontologic” este înțeles ca sursă a dominării şi a crimei din 
moment ce face din etică“ o disciplină teoretică subordonată, neutră, 
impersonală, în care raportarea la celălalt devine instanţă a unei legi generale. 
Amintind parcă de concepția nietzscheană a apariției moralei cu scopul de a 
judeca şi a pedepsi, Levinas insistă asupra nedreptăţii care se face subiectului ca 
altul atunci când pluralitatea şi diferenţa sunt reduse la identitate şi unitate. 
Actul de violență provine dintr-un refuz al privirii chipului celuilalt care ne 
impune înainte de orice conceptualizare (Rostir), de orice imperativ al 
prezentului, de imanenţa şi sincronia eului, o responsabilitate absolută. Cele mai 
importante forme de manifestare ale violenței sunt noetice şi politice, de aici 
dezvoltându-se toate celelalte. 

Actul de nedreptate devine uşor de înțeles dacă ţinem cont de faptul că 
etica este „grija purtată ființei alteia-decât-sieşi, non-indiferența față de moartea 
celuilalt şi, în acelaşi timp, posibilitatea de a muri pentru celălalt, şansă a 
sfințeniei (...), dezinteresarea care fracturează încăpățânarea de a fi, inaugurând 
ordinul umanului, al graţiei şi al sacrificiului”€!. Începutul eticului are loc în 
valoarea proprie a dialogului „Eu-Tu”, fără medierea vreunui principiu general 
şi, mai ales, din semnificația axiologică „ataşată omului pornind de la valoarea 
lui Tu, de la celălalt om”%?. Dialogul devine astfel o „gândire a inegalului”, în 
sensul gândirii a ceva mai mult decât este cuprins în actul de gândire; este o 
sesizare a transcendenţei Infinitului care se „slăveşte” şi dezvăluie în relația Eu- 
Tu. Acest lucru, afirmă Levinas, este sugerat de paradoxul cartezian al ideii de 
infinit în om. Deducem deja că raportul Eu-Tu nu este unul de simetrie (aşa cum 
îl aflăm la filosoful german Martin Buber), de egalitate, ci de asimetrie, Levinas 
vorbind de o supunere a mea celuilalt. 

Tipul de subiectivitate descris de filosoful francez refuză abstractizarea. 
La baza sa se află o sensibilitate definită prin concreteţea care nu poate fi 
ascunsă sau negată, fiind „goliciune” a manifestării. Această subiectivitate nu se 
mai pierde în ființă, ci este ființare de nesupus totalității, este infinit de 
necuprins în categoria de Acelaşi. Subiectivitatea este atât dincolo de a fi cât şi 
dincolo de a nu fi, ţinând cont de încercarea filosofiei tradiționale de a recupera 


* Am optat pentru termenul de etică în locul celui de morală care este, aşa cum afirmă 
autorul francez Daniel Salvatore Schiffer (La philosophie d'Emmanuel Levinas. 
Metaphysique, esthetique, €thique, 2007, Paris: Presses Univerisitaires de France, p. 
113), mai restrictiv şi mai normativ, fiind tributar principiilor şi judecăților de valoare. 
De asemenea, Levinas scrie „<thique” şi nu „morale”, iar în cele mai multe dintre 
traducerile în română apare termenul de etică. 

E. Levinas, Între noi. Încercare de a-l gândi pe celălali, p. 215. 

5 E. Levinas, Când Dumnezeu devine idee, 2001, Târgovişte: Pandora, pp. 230-231. 

orice concepţie, negaţie (Levinas se referă în acest caz la dialogul lui Platon, 
Sofistul, în care se afirmă că şi nefiinţa „într-un anumit sens este”). 

De aceea, „altul-decât-fiinţa” semnifică „subiectivitatea sau umanitatea, 
sinele însuşi care respinge orice tentativă de a fi asimilat de esență””. Fiind 
substituție a celuilalt înainte de orice început şi de orice libertate, subiectivitatea 
este supunere şi prezentare exprimată în acel „iată-mă” necondiționat, vestitor al 
păcii. Opus întoarcerii la sine, „iată-mă” reprezintă semnul prin care te 
încredințezi, te „extrădezi” aproapelui; reprezintă sinceritate a smereniei şi 
mărturisirii, „şi se va petrece înaintea oricărei teologii, ea este kerygmă şi 
rugăciune; slăvire şi recunoștință”*“. Chiar raportarea la moartea celuilalt este 
responsabilitate față de el „în necunoscut”. Contribuţia originală a lui Levinas 
este susținerea faptului că etica şi nu ontologia este filosofia primă, iar 
metafizica este subordonată eticii*f şi este, de fapt, posibilă doar ca etică. 

Supunerea în faţa celuilalt porneşte dintr-o poruncă ce precede orice act 
de poruncire, poruncă exprimată prin propria voce şi care, aflată în mod 
anacronic în supunerea înseşi, conciliază autonomia şi heteronomia. Porunca de 
a fi deschis celuilalt scoate persoana din „invizibilitatea” etică şi este o marcă a 
subiectivităţii: „o afectare anarhică ce s-a strecurat în mine «ca un fur», printre 
plasele întinse ale conştiinţei, un traumatism ce m-a surprins în mod absolut, o 
poruncă ce nu a fost niciodată reprezentată, pentru că nu s-a prezentat 
niciodată”*”. 

Aceasta reprezintă o fisură în substanţialitatea eului, o excepție în 
duritatea sa ontologică care poate fi asemănată „solidității solidului, durității 
[materialului] dur, în acelaşi timp metaforă a cruzimii [a ceea ce e] crud în lupta 
pentru viaţă şi în egoismul războaielor”. Ambivalenţa şi ambiguitatea acelei 
„ruperi a identității” face posibilă etica: „faptul de a fi autorul a ceea ce mi se 
insuflase fără ştirea mea — faptul de a fi primit, nu se ştie de unde, acel lucru al 
cărui autor sunt eu”t?. 

Distincția introdusă de filosoful francez între Rostire şi Rostit se 
suprapune distincției dintre etică şi ontologie, aspect vizibil în tendința 
Rostitului de a trăda Rostirea şi de a o îngloba. Dacă Rostitul este locul în care 
se constituie esența — manifestarea ei fiind tematizarea, teoria, gândirea —, 


5 E. Levinas, Altfel decât a fi sau dincolo de esenţă, p. 37. 

*4 Ibidem, pp. 305-306. 

% B. Levinas, Moartea şi timpul, 1996, Cluj: Biblioteca Apostrof, p. 38. 

*% D. Moran, Introduction to Phenomenology, 2000, London: Routledge, p. 320: 
„Against Heidegger, who explicitly excluded ethics from fundamental ontology, 
Levinas's original contribution is his claim that ethics precedes metaphysics, that ethics 
is the true proto philosophy, or “first philosophy”; that what he calls “metaphysics” (a 
broad term which includes epistemology) must be subordinated to ethics and the sphere 
of justice“. 

*7 E. Levinas, Altfel decât a fi sau dincolo de esenţă, p. 304. 

5 E. Levinas, Între noi. Încercare de a-l gândi pe celălali, p. 215. 

*B. Levinas, Alrfel decât a fi sau dincolo de esență, p. 304. 

Rostirea (întrerupere a esenței, dezinteresare de sine) precedă Rostitul pe care îl 
face posibil. Folosită de multe ori ca „Rostire originară”, aceasta vizează 
evenimentul fundamental al survenirii sensului care face posibilă depăşirea 
esenței şi suspendarea dominaţiei ființei în vederea stabilirii unui raport etic. 

Constituind sursa oricărei vorbiri şi adresări concrete, „Rostirea pre- 
originară” reprezintă un „cuvânt-înainte” în care se țese o „intrigă a 
responsabilităţii”. Rostirea se sustrage ordinii ființei, originarului, de aceea este 
numită pre-originară, pre-determinată. În acest sens, anarhicul are pentru 
Levinas o importantă valență filosofică, indicând dimensiunea imemorială, de 
profunzime a sinelui: exigența responsabilității pentru celălalt. Pentru ca această 
exigență să ghideze acțiunile omului trebuie ca raportul dintre Rostire şi Rostit 
să rămână în echilibru. În tensiunea dintre ele, Rostirea se înstrăinează, se neagă 
în Rostit, se traduce şi trădează în ființă, dar în acelaşi timp încearcă să găsească 
în aceasta urma transcendenţei. 

Dedublarea Rostirii este explicabilă datorită gravităţii întrebărilor care o 
asaltează. Ea trebuie să se expună şi „să se strângă în esență, să se instituie, să 
se ipostazieze, să devină eon în conştiinţă şi în cunoaştere, să se lase văzută, să 
suporte dominaţia ființei. Dominaţie pe care o pretinde Etica însăşi în Rostirea 
sa responsabilă”. Dar întotdeauna trebuie să ţinem cont de faptul că există un 
„discurs înainte de discurs””! şi că acel discurs este posibil datorită raportului 
dintre două persoane unice, sau datorită întâlnirii față către față. Acest tip 
revoluționar de gândire, afirmă Jacques Derrida, „ce nu mai vrea să fie, prin 
fundamentul ei, gândire a ființei şi a fenomenalităţii, ne face să visăm la o 
demotivare şi la o deposedare nemaivăzute”"?, din moment ce în locul identității 
aduce o rostire profetică, dislocând logosul grec, şi doreşte să scoată 
metafizica” din subordonarea față de ființă. Această gândire apelează la relaţia 
etică, neviolentă, cu infinitul ca infinit-altul — semenul — singura raportare 
autentică la transcendent. 

Dar reducţia Rostirii nu este totală, ci acel a//fel decăr a fi, de necuprins 
într-o temă, survine în temporalitate asemenea criticii fără sfârşit sau 
scepticismului, distrugând conjuncţia în care intră necontenit Rostirea şi 
Rostitul: „Rostirea indicibilă se oferă Rostitului, indiscreţiei ancilare a 
limbajului abuziv care divulgă sau profanează indicibilul, dar se lasă redusă fără 
a şterge indicibilul din ambiguitatea sau din enigma transcendentului, în care 


” Ibidem, p. 106. 

” E. Levinas, Liberte et commandament, 1994, Montpellier: Fata Morgana, p. 37. 

” J. Derrida, Scriitura şi diferența, 1998, Bucureşti: Editura Univers, p. 121. 

%  Adriaan Peperzak, “Levinas' Method“, în Research in Phenomenology, Vol. 28, 
Leiden: Koninklijke Brill NV, 1998, p. 115: “According to Levinas, his “metaphysics” 
is a thinking beyond phenomenology and ontology. The reason for this statement lies in 
a fundamental decision. After discovering the irreducible otherness of the human other, 
Levinas concluded that “phenomenon” and “phenomenology” have been wrongly 
understood as covering a homogeneous universe of beings and a universal method for 
approaching all kinds of fundamentally similar phenomenality”. 

spiritul, ţinându-şi respiraţia, captează un ecou ce se îndepărtează”. Din 
raportul dintre Rostire şi Rostit exprimat mai sus se poate observa că Levinas nu 
concepe existența dialogului în afara perspectivei etice, a unei alterităţi care ni 
se impune în mod absolut şi care nu poate fi redusă la Eu. 

Celălalt tip de „reducţie”, a Rostitului la Rostire, nu reprezintă 
corectarea unei ontologii prin alta, trecerea de la aparență la adevărata lume, ci 
este o reducție la nelinişte, la fraternitate, la proximitate ca deschidere de sine, 
ca expunere „imprudentă” la celălalt, „pasivitate fără rezerve”. Semnificația 
Rostitului, a subiectivului şi a „Binelui său” pot fi înțelese numai pornind de la 
subiectivitatea Rostirii. 

În cartea sa, Dificila libertate, Levinas afirmă că dialogul se sustrage 
violenței — înțeleasă ca „acțiune în care se acţionează ca şi cum ai fi singur”, 
incapacitate de a ieşi din sine, posesie care neagă existența independentă. De 
aceea, orice acțiune la care nu participăm, la care nu ne dăm acordul, este 
violentă. Faptul de a vorbi cu celălalt este concomitent cu o cunoaştere şi o 
salutare a sa. Existenţa în societate presupune un comerț („acţiune fără 
violență”) al cuvântului prin care agentul renunță la dominație, suveranitate şi 
„se expune deja acțiunii celuilalt, în aşteptarea răspunsului. A vorbi şi a asculta 
nu fac decât una, ele nu se succed. A vorbi instituie astfel raportul moral de 
egalitate şi, ca urmare, recunoaşte justiția””5. Raportul față în față, care face 
posibilă comunicarea conținutului, îl vizează pe celălalt ca un interlocutor 
înaintea oricărei cunoașteri a sa şi astfel, continuă Levinas, „chiar când se 
vorbeşte unui sclav, se vorbeşte unui egal”. 

În ordine etică este imposibilă crima, pentru că vederea unui chip este 
origine a „Justiţiei sociale” exprimată în porunca „Să nu ucizi!” — principiu al 
discursului şi al vieţii spirituale. Intenţia criminală se prăbuşeşte în privirea 
etică ce măsoară în chipul privit infinitul „de netraversat”, de necunoscut pe 
care acea intenţie vrea să-l străbată. Uciderea celuilalt are loc în ordinea reală 
tocmai pentru că nu este privit chipul său, infinitul cu care suntem „în 
societate”. Faptul de a vorbi persoanei din fața ta, de a nu exista violent şi inert 
reprezintă autentica întoarcere la sine (un sine al responsabilității), iar nu 


% E. Levinas, Altfel decât a fi sau dincolo de esenţă, p. 107. 

% E. Levinas, Dificila libertate, 1999, Bucureşti: Hasefer, p. 23. Fragmentul despre care 
vorbim face parte din eseul „Etică şi spirit”, publicat în 1952 în revista Evidences şi 
reluat apoi în cartea Dificila libertate. Eseuri despre iudaism (1963, prima ediție). 
Ulterior, începând cu prima (oralitate şi infinit, 1961) dintre lucrările în care se 
distanțează vizibil de Husserl şi Heidegger şi care îi consacră un loc important între 
fenomenologi, gânditorul francez afirmă insistent existenţa unui raport de inegalitate 
între eu şi celălalt, în măsura în care acesta este infinit, iar noi ne aflăm deja în întârziere 
în responsabilitatea față de el. Totuşi, Levinas susține că o dată cu apariția terțului — tot 
un altul pentru care sunt responsabil — este necesară comparaţia, justiția, egalitatea, 
tocmai pentru a nu rămâne nepăsător la apelul oricărui semen. În acest orizont — al 
datoriei pentru aproape — considerăm că trebuie înțelese şi afirmaţiile la care facem 
referire. 


53 


contemplarea, consolidarea eului. În schimb, pentru cei mai de seamă 
reprezentanţi ai filosofiei „tradiționale” din secolul XX, Husserl şi Heidegger, 
„categoria eticii este nu doar disociată de metafizică, ci şi ordonată în funcţie de 
altceva decât ea însăşi, în funcție de o instanță anterioară şi mai radicală”. 

Astfel, pentru Emmanuel Levinas discursul este fundamentat etic, 
cuvântul şi înțelegerea instaurează o nouă ordine în lume, instaurează umanul 
prin prezența chipului celuilalt, cel care înlătură măştile „suveranului 
însingurat” (ale celui violent): „limbajul nu este doar un sistem de semne în 
slujba unei gândiri preexistente. Cuvântul ţine de ordinea moralei, înainte de a 
aparţine de ordinea teoriei”. 

Înainte de a prezenta în următoarele capitole premisele, problemele şi 
mizele puse în joc de scriitura levinasiană, trebuie menționat faptul că există la 
acest gânditor un cerc conceptual propriu în care ele se desfăşoară, apare o 
definire a unor termeni prin alții care sunt de definit la rândul lor, ceea ce poate 
da uneori impresia de ocolire a temelor. Totuşi, toate conceptele puse în 
discuţie, şi pe care ni le putem reprezenta ca fiind razele unui cerc, se unesc 
într-un singur punct, iar acesta este responsabilitatea pentru celălalt, pornind de 
la chipul său. O minimă clarificare a problematicii dezbătute aici este 
condiţionată de parcurgerea principalelor teme. 


1.2. Rostire şi Rostit. O încercare de a depăşi limbajul 


Urmându-l pe Platon cu al său Bine dincolo de Fiinţă, Emmanuel 
Levinas ridică problema unui „ecou” al alterităţii chiar în limbajul ființei. 
Această aporie defineşte încă de la început „metodologia” gânditorului francez. 

Încercarea de a aborda tema nerostitului (acel dincolo de cuvinte al 
întâlnirii cu celălalt — întâlnire pe care o consideră fundament“ al eticii) face ca 
discursul său să fie uneori foarte dificil. Pe de altă parte, Levinas se află în 
situaţia în care trebuie să arate că etica este diferită de problema ființei — „altul” 
față de ea — şi aceasta nu doar într-un mod negativ. 

Paradoxul pe care îl întâmpină priveşte exprimarea semnificației 
absolute a celuilalt în ciuda a ceea ce este Rostit. Poate că nu greşim afirmând 
(în urma analizei textelor sale) că Levinas însuși consideră că nu se poate scrie 
despre etică decât ambiguu — ceea ce nu este acelaşi lucru cu a spune că etica 
sau raporturile etice sunt ambigui. Atâta timp cât filosofia sa încearcă să fie un 
mod de a trece de limitele enunțării, ea ridică pretenția unui tip aparte de 
construcție. În lucrarea 4/7fel decât a fi sau dincolo de esenţă gânditorul francez 
aduce o resemnificare a conceptelor Rostire şi Rostit. 


% J. Derrida, Scriitura şi diferența, p. 119. 

” E. Levinas, Dificila libertate, p. 24. 

*% Brian Schroeder, “The Listening Eye: Nietzsche and Levinas”, în Research in 
Phenomenology, Vol. 31, Leiden: Koninklijke Brill NV, 2001, p. 199: “For Levinas, it 
is the meeting ground for the concrete face to face encounter between the self and the 
Other, the moment when the ethical relationship is established”. 

Cuvântul Rostire este utilizat pentru afirmarea a ceea ce este dincolo 
sau altfel decât domeniul tematicului, al dezvăluiri” fiinţei, adică al reducției: 
„ceea ce rămâne dincolo de vorbire sau de limbajul scris este alteritatea 
celeilalte persoane, alteritate care nu poate fi configurată ca un conținut al 
conştiinţei, dar devine un imperativ care mă obligă la responsabilitatea pentru 
altul”. Termenul Rostire este o substituție, o formă de a spune pentru 
semnificaţia etică. În schimb, tematizarea reduce, simplifică, abstractizează tot 
aşa cum Fiinţa reduce multiplul, diferențele. 

Relaţia cu lucrurile, dominarea lor prin modul de a te situa deasupra 
constă în a nu le aborda niciodată în individualitate. Violenţa refuză „orice 
individualitate, abordând-o ca element al calculului său şi ca un caz particular al 
unui concept”! 

Preocuparea lui Levinas este aceea de a atrage atenţia asupra 
experienței preconceptuale a întâlnirii cu celălalt. Avantajul Rostirii față de 
Rostit poate fi înțeles prin capacitatea primului termen de a avea un sens etic 
separat de ceea ce poate fi „prins” într-o temă. Cu alte cuvinte, Rostirea ca mod 
de a fi al proximității celuilalt se află înainte de orice conţinut, normă, 
reprezentând un moment al privirii chipului semenului care îmi impune un 
raport de responsabilitate față de persoana sa; abia apoi apare Rostitul. De aici 
rezultă că trebuie să înțelegem limbajul ca având mai întâi un fundament etic'% 
înainte de a fi mijloc de comunicare. Levinas doreşte astfel să afirme că relația 
eu-tu se află înainte de imperativul rostit. Semenul nu ni se impune printr-o 
regulă, ci prin infinitul său al cărui prim „indiciu” este chipul. 

Există aşadar şi o „reducție” a Rostitului la Rostire, în concordanţă cu 
proiectul levinasian de a ajunge la alteritatea etică, reducție menită să arate că 
relația cu celălalt depăşeşte cu mult relația lingvistică. Problema este aceea de 
explica modul în care Rostitul poate exprima sensul Rostirii şi dacă într-adevăr 
poate face acest lucru. De asemenea, apare întrebarea dacă nu cumva un 


” M. Heidegger, Prolegomene la istoria conceptului de timp, 2005, Bucureşti: 
Humanitas, pp. 431-432: „Limba este posibilitatea de a fi a Dasein-ului, o posibilitate 
prin care el devine manifest în a sa stare de des-coperire, pe calea unei explicitări ce 
pune în joc semnificaţii”. 

1% $. Critchley, R. Bernasconi (ed.), 2004, Zhe Cambridge Companion to Levinas. New 
York: Cambridge University Press., p. 188: „This “more” that remains beyond spoken or 
written language is the othemess of the other person, an othemess that cannot be 
configured as a content of consciousness but that issues an imperative that obliges me to 
assume responsibility for the other“*. 

101 E. Levinas, Liberte et commandement, p. 40: «La violence, qui semble &tre 
application directe d'une force ă un tre, refuse, en râalit€, ă l'&tre toute son 
individualite, en le saisissant comme 6lement de son calcul, et comme cas particulier 
d'un concept». 

19 Charles Guinon, 7he Cambridge Companion to Heidegger, 1993, New York: 
Cambridge University Press, p. 190: „A language that is prior to speech, one that is 
always already ethical, will be seen in its relation to propositional discourse, the 

language of linguistic practices and “semantic glimmerings”**. 

asemenea demers duce în cele din urmă doar la o teologie negativă, insuficientă 
pentru afirmarea domeniului alterității de necuprins într-o temă. Privitor la 
ultima problemă, Levinas reia ideea carteziană a infinitului care nu este doar 
negația ideii de limitat, ci semnifică prezența în mod afirmativ a ideii de infinit 
în subiect. Semnificarea de tip etic este „an-arhică”, înaintea oricărui discurs. 
Dar Rostirea pre-originară se mișcă, în cel din urmă, într-un limbaj. Şi această 
mişcare pare a fi esenţială pentru ea — cere limbajul indispensabil justiţiei. Aşa 
cum vom vedea în subcapitolul I]I.3., apariția „terţului” (un altul care se 
interpune între mine şi celălalt) mă „obligă” să apelez la comparaţie a 
incomparabililor pentru că şi terțul este un altul în raport cu mine şi sunt 
responsabil şi pentru el. Până la apariţia terțului nu îl judecam pe celălalt căruia 
îi eram „supus”, dar, în noua situație, tocmai în numele responsabilităţi pentru 
toți altul față de mine trebuie să compar, să cunosc, să exprim, să judec. 

Ce înseamnă că Rostitul este „necredincios”, „infidel” Rostirii, sau, 
altfel spus, că este necredincios unei alterități alterată imediat ce a fost „tradusă” 
în limbaj? Levinas afirmă că limbajul „redă” momentul întâlnirii cu celălalt cu 
prețul violenței asupra acestuia. De aceea, filosofia sa încearcă să demaşte şi să 
înlăture violența ontologicului asupra eticului. Când vorbeşte totuşi despre 
discurs!% şi afirmă că acesta reprezintă un raport etic, autorul francez nu are în 
vedere discursul aşa cum este înțeles în mod uzual, ci raportul cu altul, încă 
înainte de „schimbul” de informaţii. 

Cât de credincios este însă discursul levinasian ideii conform căreia 
orice Rostit reprezintă o anexare violentă a semnificației etice, din moment ce 
comunicarea este legată de domeniul exprimabilului şi devine discurs? Totuşi, 
multe rămân nespuse prin ceea ce este spus şi tocmai pe acest aspect pare să 
mizeze Levinas apelând el însuşi la un limbaj ambiguu. În consecinţă, tot ceea 
ce gânditorul francez poate spune despre Rostire este deja o parte a intrigii 
dintre Rostire şi Rostit. El încearcă să scoată elementul pre-originar al Rostirii 
din Rostit în vederea eliberării a ceea ce este recalcitrant mediaţiei lingvistice. 


1.3. Diacronie şi alteritate 


Afirmând că ceea ce este dincolo de esență se află în mod necesar 
dincolo de discursul tematic, Levinas încearcă să facă loc analizei între Rostire 
şi Rostit, sperând că poate reuşi astfel să facă vizibil mai mult decâr Rostitul. 
Termenul „diacronie” semnifică pentru Levinas o ieşire, separare din ordinea 
ființei, dar şi o ieşire din sine. El este format pornind de la termenul „sincronie” 
(revenire la sine), considerând că aceasta este specifică subiectului filosofiei 
tradiționale şi ontologiei. 

Spre exemplu, un asemenea moment de deschidere îl reprezintă „fisura” 
în țesătura timpului; datorită ei infinitul poate semnifica în spaţiul teoretic. 


1% E. Levinas, Totalite et Infini (essai sur L'exteriorite)., 1971, La Haye: Martinus 
Nijhoff, p. 43: «Le rapport avec Autrui, ou le Discours, est (...) un rapport sthique». 

Intriga dintre Rostire şi Rostit constituie „diacronia” în temporalitate. Pentru că 
lumea este „construită” de conştiinţă, Levinas consideră că filosofia husserliană 
nu poate lăsa niciun loc alterității autentice. Atâta timp cât eul este sursa oricărei 
cunoașteri, înseamnă că ea nu îl întâlneşte niciodată pe celălalt ca atare. Levinas 
îi reproşează lui Hussel faptul de a exclude din timp diacronia ireductibilă care 
este „refuzul conjuncţiei, non-totalizabilul şi, în acest sens precis, Infinitul?1%4. 
Manifestarea fiinţei înseşi este posibilă în divergența timpului față de sine, în 
intervalul dintre întrebare şi răspuns, dintre identitate şi diferență. 

Scurgerea timpului reprezintă o divergență irecuperabilă. „Diastaza” 
care caracterizează reluarea temporală a esenței în conştiinţă (amintire) este în 
aceeaşi măsură o abatere, o abandonare absolută a timpului de sine, refractară la 
simultaneitatea prezentului. Diacronia reprezintă an-arhicul, pre-originarul, 
imemorialul, semnificând imposibilitatea ca timpul dispersat să se reasambleze 
în prezent, un dincolo de Rostit: „trebuie, aşadar, ca în temporalizarea 
recuperabilă, în care nu există timp pierdut şi în care survine ființa substanței — 
să se semnaleze un interval de timp fără întoarcere, o diacronie refractară față de 
orice sincronizare, o diacronie transcendentă”!%5, 

Dincolo de timpul memorabil al esenței se anunță diacronia. Dincolo de 
regiunea conştiinţei sincronice se află responsabilitatea pentru semen. Aşadar, 
curgerea timpului poate fi privită ca referindu-se azăr la structura conştiinţei câ/ 
şi la semnificaţia alterităţii, atât la dimensiunea totală a sincronicităţii, cât şi la 
ceea ce este absolut diferit. Dar, afirmă în continuare Levinas, dacă timpul 
trebuie să arate ambiguitatea lui a fi şi a lui al/fel decăt a fi, se cuvine să 
înțelegem temporalizarea sa nu ca esență, ci ca Rostire. Prin puterea de a fi 
echivocă, şi care este o modalitate a transcendenţei, Rostirea scapă vorbirii 
(„întotdeauna o vorbire despre sine, o exprimare de sine”!9%, chiar şi când 
vorbim cu ceilalți despre ceva), „eposului” esenței care o înglobează; Rostirea 
semnifică un dincolo. 

Ce este acel ceva care nu se reduce la conştiinţă şi prin care este 
posibilă transcendenţa, alteritatea, „enigma”? În viziunea lui Levinas, 
subiectivitatea este „însuşi nodul şi deznodarea — locul în care se leagă şi se 
dezleagă esența şi altul în raport cu esența”!”. Subiectivitatea (sinele 
responsabilității distinct de Eu, aşa cu vom vedea mai Jos) sau umanitatea 
respinge orice tentativă de a fi asimilat de esență. Corelaţia dintre conştiinţă, 
înțeleasă ca dezinteresare a contemplației, şi ființă este — din perspectiva 
tradiției filosofice occidentale — locul însuşi al inteligibilităţii şi originea 


- 


19 E. Levinas, Alrfel decât a fi sau dincolo de esenţă, p. 45. 

'9 Ibidem, p. 4l. 

196 M. Heidegger, Prolegomene la istoria conceptului de timp, p. 435. 
'07 B. Levinas, Alrfel decât a fi sau dincolo de esenţă, pp. 41-42. 

sensului. Comprehensiunea ființei, care este o dez-văluire a sa de sub crusta 
aparenţei, a fost considerată filosofia primă!%. 

Dorind să rostească „de nerostitul”, Levinas poate doar să procedeze 
indirect, iar mijloacele retorice la care apelează au în vedere sugerarea 
paradoxului intenţiilor. Scopul final al utilizării unor astfel de formulări este 
acela de a-și pune cititorul în faţa problemei privind autenticitatea întâlnirii'% cu 
celălalt, proximitatea aflată înainte de orice tematizare şi înscriere într-un 
domeniu. 

Rostirea pre-originară se alcătuieşte într-o formă de prezentare a esenței 
— limbajul —, „împrumutând” prezentului ceea ce este înainte de orice prezent. 
Pe de altă parte, pre-originarul refuză prezentul — expresie a repetării clipei 
identice, deci a totalizării ontologice în care diferenţa subiectivităţii este ştearsă 
— şi manifestarea. Astfel, putem vorbi despre o încercare a gânditorului francez 
de a distinge între Rostirea rostită şi Rostirea de nerostit anterioară trădării în 
limbajul abuziv. De aici considerăm că provin şi multe neînțelegeri ce dau 
impresia că filosoful s-ar contrazice. 

Levinas atrage atenția asupra semnificației etice într-un modalitate pe 
care el însuși o descrie ca pe „o tăiere a respiraţiei”!!0, corespunzând unei tăieri 
a respirației spiritului de către ceva dincolo de esență. Ecoul Rostirii întrerupe 
limitarea tematică a discursului, adică semnificarea etică a semnificației este 
„deja auzită”. 

Analiza conceptelor utilizate frecvent de Leyinas nu este suficientă 
pentru înțelegerea demersului său. Ar însemna să limităm forța lor în mişcare, 
să le îngrădim puterea de semnificare, şi astfel, să nu ţinem cont de faptul că 
Levinas se fereşte să afirme epuizarea sensurilor vreunui concept (lucru vizibil 
prin reluarea frecventă a lor în fiecare lucrare), tocmai din reticența față de 
pretenţia totalizatoare care se manifestă şi în modul de a scrie. Am putea 
considera că o eventuală limpezime a stilului ar fi reprezentat pentru Levinas 
semne ale unei dezminţiri sau ale unei încercări înfrânte de a trece dincolo de 
esență, din moment ce ar fi „redus” transcendenţa la imanenţă. 

Scriitura lui Levinas se află într-o mişcare continuă. El îşi redefineşte 
termenii, îşi reaşează discursul, aduce mereu nuanţe noi, dorind să se distanțeze 
de limbajul fiinţei. Gânditorul francez „trebuie” — pentru a da dovadă de... 
consecvență — să scrie ambiguu, prevenind „căderea” într-un spaţiu conceptual. 
Cititorul are impresia unei lupte între metaforă şi concept, prima disimulând 
neîncetat tendința de ordine a construcției. Echivocul scriiturii este motivat prin 


1% E. Levinas, Ethigue comme philosophie premiere, 1998, Paris: Payot et Rivages, p. 
67: «La comprehension de l'âtre — la semantique de ce verbe — serait ainsi la possibilite 
ou la chance mâme de la sagesse et des sages et, ă ce titre, philosophie premiere». 

'% John Russon, “Phenomenology's Politically Liberating Vision”, în Research in 
Phenomenology, Vol. 31, Leiden: Koninklijke Brill NV, 2001, p. 280: “Levinas does, 
however, compellingly show the primacy and the ambiguity of the experience of the 
face of the other”. 

'0 E. Levinas, Altfel decât a fi sau dincolo de esenţă, pp. 19, 28. 

enigma urmei Infinitului celuilalt. În primul rând trebuie afirmat că, vorbind 
despre atributele şi „non-prezenţa” Infinitului, el nu are în vedere o figură a 
teologiei negative. În lumina responsabilități, aceste atribute devin 
„pozitivitate”. Responsabilitatea răspunde de o datorie contractată înainte de 
conștiință, libertate, prezent. Iar pentru că „traduce” Infinitul, ea se multiplică. 

Cum ar fi posibilă contractarea datoriei şi răspunsul în lipsa unei urme — 
chip al aproapelui care străluceşte în ambiguitate!!! Strălucirea urmei este 
enigmatică, echivocă, dar într-un sens care se distinge de faptul de a apărea al 
fenomenului (pentru că faptul de a apărea este esenţial fiinţei). Fiind echivocă, 
urma lăsată de Infinit se conturează şi se şterge în chip; de aceea, ea nu poate fi 
căutată ținând cont de o metodă anume: „Urma lăsată de Infinit nu este restul 
unei prezențe; însăşi strălucirea ei este ambiguă”!!?. Dacă Infinitul îşi „acoperă” 
urmele, aceasta se întâmplă nu pentru a înşela, ci pentru că transcende prezentul 
în care îmi porunceşte. Urma este pusă în relaţie cu neliniştea prezentului, cu 
ceea ce nu se lasă investit în principiul conştiinţei. Astfel, dacă pentru Husserl 
„este necesar ca surplusul de sens care este legat de experienţa celuilalt să 
provină din experiența mea proprie”!!*, Levinas consideră că ceva — numit de el 
proximitate şi redat prin metafora maternității — ne apropie de semen înaintea 
oricărei experienţe. 

Totuşi, el recunoaşte existența unei dependențe de discurs şi concept 
chiar în încercarea de a indica ceea ce este refractar conceptualizării. Apelând la 
limbajul poetic, Levinas, utilizează expresii care nu pot fi cu adevărat izolate 
unele de altele tocmai pentru că îşi proiectează reciproc sensurile. Scrierile sale, 
influențate de textele iudaice care utilizează metafora, parabola, alegoria, se vor 
a fi enigme, depăşiri ale tematicului, aflându-se deci la limita dintre luare în 
posesie, învestire într-o temă şi eliberare. Discursul levinasian se întrerupe pe 
sine pentru a transcede scriitura în care apare. 

Această ambiguitate este crucială pentru Levinas din moment ce, pentru 
„litigiul” în care se află etica și ontologia, nu doar tribunalul argumentelor 
contează, ci şi modul în care se raportează la discurs. Obligaţia cititorului față 
de „alteritatea” textului — putem interpreta — este aceea de a asculta interogaţia 
gândirii tradiţionale despre valori. În această modalitate îşi propune Levinas să 
arate că fiinţa nu impune monopolul asupra sensului. Vom încerca să aflăm în 
ce măsură şi-a atins scopul. 


"11 Şi pentru un alt gânditor francez, Maurice Merleau-Ponty, filosofia este o adâncire în 


ambiguitatea vieţii, ambiguitate ce provine din raportul dintre exterior şi interior: „cum 
pot să fiu deschis spre fenomene care mă depăşesc şi care, totuşi, nu există decât în 
măsura în care le reiau şi le trăiesc?”; „O dată cu lumea naturală şi lumea socială am 
descoperit adevărata transcendenţă, care nu este ansamblul operaţiilor constitutive prin 
care o lume transparentă, fără umbre sau puncte întunecate, s-ar desfăşura în fața unui 
spectator imparţial, ci viața ambiguă” (Fenomenologia percepției, 1999, Oradea: Aion, 
pp. 428-429). 

'1 E. Levinas, Altfel decât a fi sau dincolo de esență, pp. 46-47. 

"15 Paul Ricoeur, La şcoala fenomenologiei, 2007, Bucureşti: Humanitas, p 251. 

14. Fundamentul semnificației — proximitatea 


Levinas numeşte semnificaţia etică („semnificanța”) proximitate: 
„subiectivitatea subiectului care se apropie este, deci, preliminară, an-arhică, 
anterioară conştiinţei, ea este o implicare — o intrare în fraternitate. Această 
intrare în fraternitate, care este proximitate, noi o numim semnificanță”!”. 
Proximitatea se referă la domeniul poruncii morale de a fi responsabil. Acest 
termen nu are nicio conotaţie spațială. Ni se spune doar că situaţia etică uită 
reciprocitatea, este o iubire a semenului care nu se aşteaptă să fie împărtăşită. De 
aceea, „condiţia de proximitate, locul de naştere al eului moral, tinde să fie, de la 
început, sfâşiată între impulsul de a sta şi impulsul de a fugii! de 
responsabilitate. 

Pentru că proximitatea e domeniul intimităţii şi al moralității, în timp ce 
distanța e domeniul înstrăinării şi al Legii, conştientizarea ei îi distruge 
autenticitatea şi o aduce într-un raport asemănător celui în care se află simpla 
palpare față de mângâiere. Dacă gândirea reflectă ființa şi cunoaşterea este pusă 
în legătură cu solitudinea!', în schimb, responsabilitatea este inseparabilă de 
fraternitate. 

Filosoful francez vorbeşte despre semnificație şi semnificanță. Dacă cea 
de-a doua este semnificaţia etică, prima este reprezentare a ei şi ține de Rostit, 
de manifestarea ființei, fără a se pierde definitiv ecoul semnificanței. Raportul 
dintre ele este următorul: „reprezentarea semnificației se naşte ea însăşi în 
semnificanța proximității, în măsura în care un terţ se iveşte în preajma 
aproapelui”!!7. Se menţine totuşi întrebarea: cum poate Levinas să treacă de la 
ființă la un dincolo de ființă care nu se reduce la cunoaştere şi a cărui referire la 
acesta (dincolo de...) foloseşte o terminologie de tip metaforic? Pentru a da un 
răspuns este posibil să ne ajute chiar afirmaţia acestui gânditor despre propria 
operă: „Am spus că învățătura mea rămâne, până la urmă, foarte clasică, ea 
repetă, după Platon, că nu conştiinţa e cea care fundamentează Binele, ci că 
Binele e cel care face apel la conștiință”!!6. Ceea ce vrea să spună că nu etica 
este subordonată ființei şi cunoaşterii ce ar construi un sistem de principii etice; 
dimpotrivă, raportul etic al eului cu aproapele este „primordial” şi se lasă 
exprimat cerând un limbaj, înnobilând prin apariţia sa şi fiinţa. 

Cum îşi prezintă Levinas tezele despre structura subiectivității ca 
responsabilitate? Conform acestuia, firul conştiinţei este tăiat de o tulburare, un 
„traumatism” care împiedică auto-coincidența. Deodată survine „smulgerea” din 
nucleul fericirii imperfecte, apare neliniştea, „insomnie” dincolo de regăsirile 


prezentului. Celălalt „persecută”, afectează eul cu o rană care nu poate fi 


"4 B. Levinas, Alfel decât a fi sau dincolo de esență, p. 176. 

"15 Zygmunt Bauman, Erica postmodernă, 2000, Timişoara: Amarcord, p. 98. 

''6 E. Levinas, Erhique comme philosophie premiere, p. 71: «Activit& royale et comme 
inconditionne. Souverainite qui n'est pas possible que comme solitude». 

117 B. Levinas, Altfel decât a fi sau dincolo de esenţă, p. 176. 

'18 E. Levinas, Între noi. Încercare de a-l gândi pe celălalt, p. 217. 

niciodată vindecată, „dându-mă afară” din propriul eu. Pentru Levinas raportul 
cu aproapele, cu societatea, cu Dumnezeu nu se reduce la „experinţe”!!? 
colective şi religioase, la lecții primite, învățăminte, cunoaştere. 

În fața chemării celuilalt, chemare ne-rostită şi „înainte de orice a 
priori” — aceasta ar fi adevărata subiectivitate, şi nu ceva gata făcut. Spunând 
„înainte de a priori”, gânditorul francez are în vedere faptul că aprioricul 
presupune eul filosofiei tradiționale care, în reflecția asupra sa şi în adevărurile 
pe care le găseşte în el nu face decât să-și oglindească sfericitatea, 
substanţialitatea care îl include pe altul. Levinas sugerează sensul „autentic” al 
subiectivităţii, al sinelui prin metafora maternității. Aici nu mai este vorba 
despre sinele ontologiei, ci despre o identitate a subiectului prin supunerea şi 
apăsarea datoriei pe care o are față de celălalt. Aşa cum sinele nu poate să se 
facă, să se autocreeze, ci este deja făcut „într-o pasivitate absolută” şi nu poate 
alege sau asuma naşterea sa, începutul (asumare ce ar institui în el un pentru 
sine, o conştientizare), tot astfel responsabilitatea pentru altul este înainte de 
orice Rostit sau chemare prin verb. 

Continuând să ilustreze această metaforă a maternității, Levinas 
vorbeşte despre o „pasivitate a ataşamentului deja înnodată”!% dintre copil şi 
mamă prin faptul că este „ireversibil trecută”, „dincoace de orice memorie”, 
este „într-un timp irecuperabil”, al naşterii sau al creaţiei ce nu poate fi atins de 
prezent, de reprezentare şi „în privința căruia natura sau creatura păstrează o 
urmă ce nu poate fi convertită în amintire”?! 

În responsabilitate — în Rostire —, subiectul este descris de către Levinas 
printr-o serie de sintagme cum ar fi: „vulnerabilitate”, „pasivitate dincolo de 
orice pasivitate”, „dezgolire până la moarte”, „smulgere din sine”, „dez- 
interesare”, „semnificaţie!?? ca unul pentru altul” (fără ca unul să îl asume pe 
altul) şi care presupune „posibilitatea non-sensului pur”, „diacronie”, 
„expunere” etc. Prin suferinţa şi durerea la care se expune cel responsabil — cel 
aflat în răspuns pentru altul — şi care reprezintă excese şi epifanii ale răbdării, 
are loc acea smulgere din sine, din identitate şi din comoditatea lui „conatus” 
(autoconservare). Astfel, subiectul este răspunzător pentru altul „în pofida” sa 
însuşi, obligat printr-o supunere dincolo de propria voință şi libertate. Sunt 
responsabil printr-o deschidere față de „aproapele” meu — scindare, rănire a 


"19 E. Levinas, Ethique comme philosophie premiere, p. 73: «Tout le vâcu humain se dit 
jusqu'ă nos jours — et surtout de nos jours — en termes d'experience, c'est-ă-dire se 
convertit en lecons recus, en enseignemens, en savoirs». 

12 E. Levinas, Altfel decât a fi sau dincolo de esență, p. 218. Vezi şi p. 194: „În 
proximitate, cel care este absolut altul, Străinul pe care «nici nu l-am conceput, nici nu 
l-am născut», se află deja în braţele mele, îl port deja, potrivit formulei biblice: «Poartă- 
] la sânul tău, cum poartă doica pe copil”. 

'21 Ibidem, p. 219. 

122 B. Levinas, Ethigue comme philosophie premiere, pp. 9495: «La proximite de 
'autre est signifiance du visage signifiant d'emblee d'au-delă des formes plastiques qui 
ne cessent de le recouvrir comme un masque de leur presence dans la perception». 

eului, printr-o imediatitate sau proximitate a celuilalt, fără ca această rană să se 
vindece vreodată. Datoria responsabilităţii nu poate fi niciodată achitată față de 
infinitul celuilalt. 

Celălalt, afirmă Levinas, „mă supune” ca un altul în mine înainte de a 
se apropia. Sunt deja responsabil, primordialitate a dăruirii de sine, care mă 
leagă de celălalt înainte de a mă lega de propriul corp. „Obsedat prin altul” şi 
dăruit sieşi fără speranţa întoarcerii — „ostatic” al său, fără loc şi linişte, 
simţindu-mă rău „în propria piele”*, sunt persecutat în vederea substituţiei 
pentru altul. Infinitul său afectează finitul prezentului meu într-un mod 
devastator, cu o profunzime a suferinței care depăşeşte înțelegerea şi pe care 
nici un fundament în conştiinţă nu o poate linişti, astfel că orice încercare de a o 
cerceta şi măsura eşuează, ca şi orice dorință de a menţine în echilibru punctul 
de susținere a eului. 

În acest mod prezintă Levinas structura subiectivităţii ca 
responsabilitate. El apelează la anumite metafore'?* — cum ar fi maternitatea ca 
o „creștere” a celuilalt în mine, vulnerabilitatea, rana etc. — ca la un fel de 
scriere ascunsă, enigmatică pentru redarea semnificației etice. 

La nivel tematic, în scrierile sale Levinas pare să discearnă, pe de o 
parte, între inteligibilitatea şi coerenţa modului de exprimare a ființei şi, pe de 
altă parte, sfera în care putem zări posibilitatea lui dincolo de ființă. Cuvintele 
„an-arhic” şi „diacronie”, spre exemplu, au sens-doar în opoziţie cu ceea ce se 
înțelege prin termenii „originar” şi „sincronie”, „simultaneitate”. Cele două 
părți ale opoziţiei formează o unitate indestructibilă. „Anarhic”, spre exemplu, 
devine comprehensibil în limbajul levinasian — în mod negativ — doar în lumina 
gramaticii fiinţei. În fond, punctele de vedere înaintate de Levinas par a fi de 
nesusținut, neargumentabile, din moment ce conceptele şi expresiile metaforice 
care le exprimă îşi capătă semnificație numai prin opoziţia cu limbajul despre 
ființă; ele nu sunt de sine stătătoare. De ce, am putea întreba, se expune Levinas, 
unor obiecții previzibile ca acestea? Nu şi-ar fi putut construi şi altfel discursul? 

Având în vedere încercarea extrem de ambițioasă de a se detaşa nu doar 
de precursori, dar şi de un mod de a filosofa care a fost practicat încă de la 
începuturile filosofiei, Levinas nu are cum să nu ţină cont de conceptele 
dominante. În esență, era imposibil să se diferenţieze de ontologie fără să se 
raporteze la aceasta. Referitor la posibilitatea de a vorbi despre un dincolo de 
ființă pe care nu-l putem traduce fidel în cunoaştere şi limbaj, filosoful francez 
dă un răspuns ce priveşte raportul dintre Rostire şi Rostit. 

Rostirea reprezintă survenirea sensului etic, este „proximitate a unuia 
față de altul, angajament al apropierii, unul pentru altul, semnificanța însăşi a 


' E. Levinas, Alrfel decât a fi sau dincolo de esenţă, p. 227. 

124 p, Ricoeur, M. Escobar, „Otherwise: A Reading of Emmanuel Levinas's O/herwise 
than Being or beyond Essence”, în Yale French Studies, No. 104, Encounters with 
Levinas. (2004), p. 90: “The pages devoted to the triad of proximity, responsibility, and 
substitution are written in a tone that might be called declarative, if not kerygmatic, 
sustained by an insistent, if not obsessive, use of the trope of hyperbole”. 


62 


semnificaţiei”"* şi este anterioară Rostitului care este doar forma instanţiată, 


deja fixată şi finită a Rostirii, de asemenea, Rostitul este locul în care se 
constituie teoria şi gândirea. În mod inevitabil, Rostirea se expune în Rostit (așa 
cum fraternitatea, apropierea ajung concepte, semne lingvistice într-o teorie 
etică), dar fără a i se şterge urma, ea păstrează un ecou şi tocmai acest ecou 
doreşte să-l „capteze” Levinas. Astfel, în echilibrul dintre Rostire şi Rostit are 
sens o referire la un dincolo de ființă. 


1.5. Subiectivitatea 


Considerând istoria metafizicii occidentale ca expresie a totalității, a 
reducerii a tot ceea ce există la sfera eului, şi prin aceasta eliminând diferența 
dintre ființă şi gândire, Levinas susţine că astfel au fost puse bazele teoretice ale 
violenţei. Cunoaşterea reprezintă posesie şi distrugere a independenței ființei 
cunoscute: „Violentul nu iese din sine. El apucă, posedă. Posesia neagă 
existența independentă. A avea este refuzul lui a fi. Violenţa este suveranitate 
dar singurătate (...). A cunoaşte înseamnă a percepe, a sesiza un obiect — şi fie 
el om sau un grup de oameni — a sesiza un lucru”"7$. Dar altul rezistă totalizării 
şi violenței pentru că nu poate fi obiectivat, el ţine de sfera subiectivităţii, însă 
nu în sensul închiderii sale într-un eu atotstăpânitor, ci al deschiderii spre altul. 

Levinas susține că prima noastră experiență (a propriului eu) nu este cea a 
subiectivităţii izolate, ci a orientării spre experiența cu alții şi a implicării în 
relații cu ei, în funcție de care ne şi definim. (Oricum, pentru acest gânditor 
experiența!” în genere primeşte o semnificaţie etică: ea nu înseamnă 
subsumarea reprezentărilor unor termeni generali, ci „a lua în responsabilitate” 
pe celălalt de orice tip şi a-i respecta alteritatea). Prin urmare, subiectivitatea 
reprezintă un fenomen ambiguu care se opune, în esenţa sa, totalității. În acest 
sens, el îşi caracterizează una dintre cele mai importante opere (oralitate şi 
Infinit) ca pe o „apărare a subiectivităţii”!?5. Scopul fenomenologiei levinasiene 
este repunerea în drepturi a veritabilei semnificaţii a subiectivităţii pe care o 
prezintă, aşa cum scrie deseori, nu la nominativ („sine”, „eu”), ci la acuzativ — 
pentru, către, spre altul: „Trezirea la a fi pentru Celălalt înseamnă trezirea eului, 
ceea ce constituie nașterea eului. Nu există nici o altă trezire, nici o altă cale de a 


125 E. Levinas, Alrfel decât a fi sau dincolo de esenţă, p. 30. 

125 E. Levinas, Dificila libertate, p. 25. 

"7 Routledge Encyclopedia of Philosophy (Versiunea 1). (1998). Londra şi New York: 
Routledge, p. 263: “Experience does not consist in subsuming mental representations 
under general tenmns but in taking responsibility for the other and exposing oneself to 
one's own alterity”. 

'% E. Levinas, Totalitate şi Infinit. Eseu despre exterioritate, 1999, laşi: Polirom, p. 9: 
„Această carte se prezintă aşadar ca o apărare a subiectivităţii, fără a o prezenta însă la 
nivelul protestului ei pur egoist împotriva totalităţii, nici prin angoasa ei înaintea morții, 
ci prin faptul că e fondată pe ideea infinitului”. 

mă desioperi pe 'nine însumi ca unicul eu, singurul eu, eu diferit de toți ceilalți, 
eu cel de neînlocuit, nu un element dintr-o categorie”. 

De aceea critică abordarea husserliană a intenționalității şi reprezentării 
ca fiind prea restrictivă pentru viața subiectivă. O critică la adresa 
fenomenologiei husserliene aduce şi Dominique Janicaud'* din aceleaşi 
motive: pretenţia de a fi o filosofie primă, fundament al oricărui tip de 
cunoaştere, duce la o îngustare a spectrului de probleme şi la ariditate 
conceptuală. O sa vedem, în partea a treia, în ce măsură este adevărată această 
afirmaţie. Faptul că Heidegger şi Levinas au extins abordarea fenomenologică 
nu cred că reprezintă un argument împotriva fenomenologiei husseliene, ci 
dimpotrivă, dovedeşte marea aplicabilitate a metodei inițiate de el. 

Deşi existenţa înseamnă identitate pentru Levinas, totuşi el consideră că 
adevărata existență umană cuprinde fenomene ce realizează o ruptură în 
instinctul de conservare (conatus). El vede în dorința depăşirii eului o expresie a 
ideii de infinit în noi. Lucrările 7oralitate şi Infinit şi mai ales Altfel decât a fi 
sau dincolo de esență reprezintă un fel de explorare fenomenologică a 
modalităților în care omul doreşte ceea ce se află „dincolo de esență”. De 
asemenea, aceste cărți pot fi înțelese şi din perspectiva unei alternative la 
Fenomenologia spiritului a lui Hegel, care închide totul în manifestarea 
Spiritului absolut. În scrierile levinasiene, spiritul nu are sensul unei împliniri în 
absolut a cunoaşterii de sine, ci apare ca o reluare a temei biblice a separării, a 
exilului din ceea ce înseamnă istorie, desfăşurare, luptă pentru putere şi 
impunere a voinţei proprii. În acest context, mişcarea spiritului se realizează nu 
în istorie, ci într-un dincolo de mersul istoriei. 

Singura voce care vorbeşte împotriva războiului şi care rămâne 
neasimilată de totalitate este, pentru gânditorul francez, vocea escatologică, 
asemenea celei a profeților Vechiului Testament. Aceştia opun pacea mesianică 
oricărei forme de violență'“!. Prin urmare, cuvintele profeților au sensul 
depăşirii „Rostitului” (limbajului, ca redare a gândirii şi a fiinţei) către „Rostire” 


'% Zygmunt Bauman, op. cit., p. 85. 

'0 Dominique Janicaud, “Toward a Minimalist Phenomenology”, în Research in 
Phenomenology, Vol. 30, Leiden: Koninklijke Brill NV, 2000, p. 102: “No 
phenomenology of the given should be content with the aridity of conceptuality. 
Furthermore — while Husserl was more attentive to the general structures of perceptual 
receptivity than to affectivity itself — neither Heidegger nor Levinas was ignorant of this 
emotive coloration of all access to phenomena”. 

'31 B. Levinas, Totalitate şi Infinit. Eseu despre exterioritate, p. 9: „În fine, viziunea 
eshatologică nu opune experienţei totalităţii protestul unei persoane în numele 
egoismului personal sau chiar al propriei mântuiri. O asemenea proclamare a moralei, 
fondată pe subiectivismul pur al eului, este descalificată de către război, de către 
totalitatea pe care o dezvăluie şi de către necesitățile obiective. Opunem obiectivitătii 
războiului o subiectivitate ivită din viziunea eshatologică. Ideea infinitului eliberează 
subiectivitatea de judecata istoriei şi o declară, în orice clipă, gata de a fi judecată şi, 
într-un anumit fel, chemată să participe la această judecată, judecată cu neputinţă în 
lipsa subiectivităţii”. 

(responsabilitate), al mărturiei, propovăduirii şi rugăciunii. Kerygma 
invocatoare a profeților este pusă de Levinas în legătură cu fraternitatea şi 
dreptatea, fiind numită uneori chiar „kerigmă etică”!*?. 

Noţiunea subiectivității este inspirată în mare parte, în filosofia lui 
Levinas, de viziunea religioasă asupra subiectului aflat în relaţie continuă cu 
celălalt şi a cărui natură nu poate fi înțeleasă în afara raportării la ideea de 
infinit. Subiectivitatea nu este ostilă altuia („homo homini lupus”), ci mai 
degrabă reprezintă o întâmpinare a sa, ospitalitate'*”, iubire, aspecte pe care le 
consideră neglijate în tradiția dezbaterilor etice din filosofia occidentală. 
Demersul său, aşa cum Levinas îl prezintă, nu poate fi catalogat substituire a 
filosofiei cu escatologia,. nici demonstraţie a „adevărurilor escatologice”, ci o 
întoarcere la situaţiile, contextele în care eul (totalităţii) a fost pus în dificultate. 
Aceste contexte sunt întrezăriri, „scânteieri” ale exteriorităţii sau ale 
transcendenţei în chipul celuilalt. 

Gânditorul francez critică filosofiile acţiunii şi intelectualismul pentru a 
fi înţeles greşit fundamentul natural al existenţei umane (în egoismul său). În 
abordările filosofice ale vieţii practice nu se acordă atenţie lucrurilor primare 
necesare hrănirii, acoperirii şi adăpostirii. Levinas nu acceptă ideea lui Sartre 
conform căreia oamenii se simt „aruncaţi” într-o lume absurdă, şi nici pe aceea 
a lui Heidegger, care consideră că oamenii privesc lucrurile întâlnite în lume în 
primul rând ca unelte: „De altfel, mobila, casa, alimentul, haina nu sunt niște 
Zeuge [instrumente] în sensul propriu al termenului: haina serveşte la protejarea 
corpului sau la împodobire, casa la a-l adăposti, alimentul la a-l hrăni. Însă ne 
bucurăm sau suferim pentru ele, sunt nişte scopuri”. 

Caracterizând sfera lui acelaşi, a totalităţii, Levinas afirmă că în 
căutarea plăcerii omul este un pentru sine, iar în egoismul său nu lasă niciun loc 
celuilalt. Pe lângă această sferă naturală a bucuriei vieții mai există și sfera 
intenționalităţii obiectivante care urmărește să „re-prezinte” totul, având ca 
premisă ideea conform căreia cunoaşterea înseamnă putere. Intenţionalitatea 
(înțeleasă în genere ca reprezentare!"”) deformează relația cu transcendentul, 
aducându-l întotdeauna pe celălalt sub puterea lui același. 


'5 B. Levinas, L 'au delă du verset, 1982, Paris: Edition de Minuit, p. 166. 

33 Jacques Derrida, “From Adieu ă Emmanuel Levinas“, în Research in 
Phenomenology, Vol. 28, Leiden: Koninklijke Brill NV, 1998, p. 24: “The possibility of 
the welcome would thus come, so as to open them up, before recollection, even before 
collecting, before the act from which everything nonetheless seems to be derived. It is 
said elsewhere that “to posses the idea of infinity is to have already welcomed the 
Other” or that “to welcome the Other is to put in question my freedom”. 

'% E. Levinas, Totalitate şi Infinit. Eseu despre exterioritate, p. 111. 

'5 E. Levinas, Între noi. Încercare de a-l gândi pe celălalt, p. 14: „Sincronizare care 
este una dintre funcţiile intenționalităţii: reprezentarea. Aceasta este raţiunea persistenţei 
celebrei formule a lui Brentano de-a lungul întregii fenomenologii a lui Husserl: 
caracterul fundamental al reprezentării în intenţionalitate. Psihicul este reprezentare sau 
o reprezentare ca fundament”. 

În schimb, experienţa îritâlnirii chipului este opusă'"% modalităţilor în 


care oamenii se raportează la lucrurile din lume, reprezentării obiectelor în 
Împotriva acestor tipuri de utilizare şi reprezentare, Levinas încearcă să 
„descrie” maniera transformării profunde a subiectului aflat înaintea chipului 
celuilalt, care ni se „prezintă” printr-o întrebare etică de neînlăturat. Nu trebuie 
să înţelegem prin întrebare o interogaţie adresată de semen. De fapt, Levinas 
apelează aproape întotdeauna la o astfel de specificare. Sensul acestei idei este 
acela că simpla cerere adresată de străin, sau chiar simpla sa apariţie — de om 
care are nevoie de ajutor când cere hrană, adăpost, haine —, fără să rostească 
niciun cuvânt, e transformă în întrebare, face o „fisură” în eu, dizlocându-l din 
comoditatea sa. De aici întrebarea, pe care propria responsabilitate trezită, o 
adresează eului, punându-l în situaţia de „A avea de răspuns pentru dreptul său 
de a fi, nu făcând referire la abstracţia vreunei legi anonime, a vreunei entități 
juridice, ci la teama pentru altul. (...) Teamă şi responsabilitate pentru moartea 
altui om... obligaţia de a nu-l lăsa pe un alt om singur în faţa morţii”*?. 

Teama pentru altul şi pentru moartea sa, despre care vorbeşte Levinas, 
este teamă care îmi aparține, dar, continuă el, nu este deloc teamă pentru mine. 
Aşadar, această teamă nu se reduce la angoasa pentru propria moarte. Întrebarea 
şi neliniştea născute din întâlnirea cu celălalt devin teamă, vinovăţie! i 
presimțită, problemă şi frământare dacă nu cumva „Fiinţa-mea-în-lume. sau 
«locul meu sub soare», al meu la-mine nu au fost uzurpare a locurilor ce sunt 
ale altora deja, oprimaţi sau înfometați de mine, expulzați într-o a treia lume: o 
alungare, o excludere, o jefuire, o ucidere”1%?. 

Până la urmă, întâlnirea cu chipul lipsit de apărare al celuilalt ne aduce 
în fața temerii de a nu-i fi ocupat locul, fiind întotdeauna (din cauza preocupării 
pentru liniştea eului) în întârziere față de chemarea sa şi, prin acest lucru, 
continuându-i suferința. Din acest motiv, relaţia eu-altul nu este reciprocă, ci 
asimetrică: celălalt are prioritate în raport cu mine. 

Fisura totalității este, însă, chiar sentimentul unei anume separări în 
propria identitate: un surplus — ideea de Infinit, de Dumnezeu în sine. Pentru 


nu Jacques Derrida, „The “world” of the enlightenment to come (exception, calculation, 
sovereignity)”, în Research in Phenomenology, Vol. 33, Leiden: Koninklijke Brill NV, 
2003, p. 36: “A “responsibility” or a “decision” cannot be founded upon or justified by 
any knowledge as such, that is, without a leap between two discontinuous and radically 
heterogenous orders”. 

'37 E. Levinas, Între noi. Încercare de a-l gândi pe celălalt, pp. 135-136. 

158 Rudolf Bernet, “The Traumatized Subject”, în Research in Phenomenology, Vol. 30, 
Leiden: Koninklijke Brill NV, 2000, p. 172: “Rather, Levinas now says that the one 
who enjoys, forgets momentarily the suffierings of others, that the alterity of elements 
that feed my enjoyment has an original bond with the alterity of the other who is 
deprived of the air that I breathe, that my enjoyment is not without suffiering, and that 
the suffrering of the other can only be felt by one who knows enjoyment”. 

'59 Ibidem, p. 151. 

Levinas, acest lucru dovedeşte că sinele autentic sau subiectivitatea poartă 
înlăuntru orizontul transcendenței. Apariţia celuilalt are importanța unei 
epifanii — nu un ego ce întâlneşte un alt ego: „Această relație între Celălalt şi 
mine care străluceşte în expresia sa nu este nici un număr, nici un concept. 
Celălalt rămâne infinit transcendent, infinit străin — însă chipul său, în care se 
produce epifania sa şi care face apel la mine, se desparte de lumea care ne poate 
fi comună, ale cărei virtualități se înscriu în natura noastră şi pe care le 
dezvoltăm în existența noastră, însă cuvântul provine din diferența absolută”. 
Limbajul este modalitatea comunicării de sine a celuilalt unui subiect, dar 
alteritatea nu este un rezultat al acestui subiect, adică o includere într-un 
monolog al raţiunii (ca în dialogul dintre Socrate şi interlocutorii săi). Pentru 
Levinas, limbajul primeşte semnificație etică, din moment ce prin el se confirmă 
nonviolența chipului. 


1.5.1. Sinele responsabilităţi şi ideea de infinit 


Pe de-o parte, Levinas vorbeşte despre sine ca egologie, ipseitate, 
identitate, „Acelaşi”, aşadar eul ontologiei (cum ar fi, spre exemplu, substanța 
cugetătoare carteziană sau Dasein-ul heideggerian), un deja făcut chiar şi atunci 
când dărâmă din temelii credințele anterioare. Acest sine este marcat de 
autoconservare („conatus”), de distanţare prin reflecţie în relaţia cu celălalt, în 
sensul că trece prin propria cugetare!“! raportul de responsabilitate față de acesta 
şi îl reduce la sine, amână responsabilitatea față de el, aceasta fiind şi sursa 
violenței. 

Pe de altă parte, Levinas vorbeşte despre sinele care nu a apărut din 
proprie inițiativă, din jocurile conştiinţei, din demersul reflexiv de 
autocoincidere prin care, fiind totalitate, nu lasă nimic în afara sa. În acest nou 
înțeles, el este legat în mod absolut de responsabilitatea față de semen, chemată 
de chipul!“ său ca o urgență etică. Sinele este „indicibil” şi astfel „de 
nejustificat” — atribute care „confirmă unitatea pre-sintetică, pre-logică şi într-un 
anumit sens atomică — adică in-dividuală — a sinelui, care îl împiedică să se 
scindeze, să se separe de sine pentru a se contempla sau a se exprima şi, prin 
urmare, pentru a se arăta, fie şi sub o mască de comedie, pentru a se numi altfel 


14 E, Levinas, Totalitate şi Infinit. Eseu despre exterioritate, p. 167. 

141 Jean-Luc Marion (în H. Dreyfus; M. Wrathall, Heidegger reexamined. Dasein, 
Authenticity, and Deathş vol. IV. 2002, London: Routledge, p. 97) afirmă că Dasein 
poate fi definit pe baza lui ego cogito şi invers: „the ego could be defined on the basis of 
Dasein as its strict reverse (...) Reciprocally, Dasein could be defined, on the basis of 
the ego cogito, as its reverse“. 

142 E. Levinas, Între noi. Încercare de a-l gândi pe celălalt, p. 232: „„Chemare a feţei 
aproapelui care, în urgenţa sa etică, amână sau şterge obligaţiile pe care «eul interpelat» 
le datorează sieşi şi în care grija pentru moartea celuilalt poate totuşi să-mi fie mai 
importantă [trecând] înaintea grijii de sine a eului”. 


67 


145. În această unitate, sinele este „răsucire” şi 


decât printr-un pro-nume 
neliniște. 

Acest sine al neliniştii este deja strâmtorat „ca în propria-i piele”; 
vulnerabilitatea sa „pentru altul” este sensul ultim. Angoasa Sinelui nu este 
existențialul heideggerian „„fapt-de-a-fi-întru-moarte”, ci o înaintare într-un 
preaplin, anxietate a contracției şi a exploziei. „Izgonit” în sine fără să poată 
fugi, fără să ia distanță de el, dincoace de odihnă, Eul este Sine, el nu mai 
aparține ființei. Sintagma „în propria piele” se referă la o mişcare în afara 
ordinii (non-loc, interval sau contra-timp, dincoace de ființă şi de tematizabil), o 
contracție provenită din apariţia responsabilităţi“ de neînstrăinat. 

În acest context, Levinas vorbeşte despre corp ca ţinând de 
imposibilitatea înstrăinării suferinței sinelui. Corpul nu este nici mormântul, nici 
obstacolul sufletului, ci acela prin care sinele se expune în faţa bolii, a morții, a 
compasiunii şi „întrupează” sufletul. Corpul face posibil faptul de a-l reda pe 
altul a cărui „urmă” este — „inspirația sau psihismul însuşi al sufletului”!%5. 

Unicitatea sinelui responsabilității constă în faptul de a purta greşeala 
celuilalt. Obsedată de responsabilități neluate în urma unor decizii (deci nu prin 
realizarea de proiecte, deliberare'“$, despre care Heidegger consideră că este 
dispoziția umană ce fundamentează adevărul ființei), acuzată fără vină de ceea 
ce fac şi suferă ceilalți, subiectivitatea se defineşte prin persecuție ce nu trebuie 
înțeleasă ca o căutare a vreunei compensări în suferință. „Cu cât sunt mai drept 
— cu atât sunt mai vinovat”, pentru că sub fiecare văl al conştiinţei dat la o 
parte se dezgoleşte eul responsabil. lar această întoarcere la sinele anarhic 
determină „deficitul” ființei în sine şi o face susceptibilă de a fi tratată ca 
„mărime negativă”. Levinas îşi pune problema privitoare la faptul dacă sinele 
responsabilității poate fi înțeles şi el ca o formă de a ajunge, până la urmă, tot la 
ontologie şi dacă nu ar fi o autoînşelare ce se opreşte la ipseitate. 

De această dată, afirmă gânditorul francez, „recurența la sine” trece 
dincoace de sine, de punctul său de plecare, deci de identificare. 
Responsabilitatea față de altul nu se recunoaşte în libertatea conştiinţei care „se 
pierde şi se regăseşte”, ca libertate, ea destinde ordinea ființei doar pentru a o 
reafirma. De fapt, conştiinţa este în ultimul rând libertate autentică, pentru că în 


14% E. Levinas, Altfel decât a fi sau dincolo de esență, p. 224. 

144 B. Levinas, Libert€ et commandement, p. 66: «Etre Moi signifie, des lors, ne pas 
pouvoir se derober ă la responsabilitey. 

15 E. Levinas, Alrfel decât a fi sau dincolo de esență, p. 228. 

1% Daniel Dahlstrom, “Heidegger's Deliberations”, în Research in Phenomenology, 
Vol. 30, Leiden: Koninklijke Brill NV, 2000, p. 25$: “In more positive terms, 
“deliberation” stands for an attunement to human beings” basic disposition 
(Grundbestimmung) insofar as this disposition determines them to be part of the 
grounding of the truth of being (Griinderschafit der Wahrheit des Seyns). Deliberation 
transports human beings into being-here (Da-sein), assuming that they have been 
appropriated by being (vom Seyn er-eignet)”. 

'7 B. Levinas, Altfel decât a fi sau dincolo de esenţă, p. 234. 

ea totul este asumat!“ în mod intenţional. Potrivit conștiinței, responsabilitatea 


este întotdeauna limitată, din moment ce se măsoară în funcţie de libertatea 
asumată. În schimb, „responsabilitatea obsesiei sugerează pasivitatea absolută a 
unui sine ce nu a fost nevoit niciodată să se desprindă de sine pentru a reintra 
apoi în limitele sale şi pentru a se identifica, recunoscându-se în trecutul său”. 
Recurența sinelui este „contracție”, identitate care se macină pe sine în 
remuşcare. Punerea în întrebare a Aceluiaşi de către altul se împlineşte astfel 
într-o mișcare pozitivă. Tocmai răspunzând solicitării chipului în pofida sa, 
subiectul realizează afirmarea sinelui, adică imposibilitatea de a înstrăina sau 
împărți responsabilitatea. Întâlnirea cu celălalt este critica spontană a 
conştiinţei. Conştiinţa morală autentică'* (sursă a filosofiei prime) este de fapt 
autocritică susținută de nelinişte, nu o critică de tip reflexiv ce ar face-o să fie 
deja dogmatică. 

Responsabilitatea față de celălalt nu este accidentul unei substanţe, ci — 
susține Levinas — precedând în subiect esenţa, ea nu a aşteptat libertatea prin 
care ar fi fost luat angajamentul față de celălalt. Întrucât libertatea este libertate 
a conştiinţei (ținând astfel de ființare, mai precis de reflectarea ei) şi trimite la 
asumare şi angajament, gânditorul francez schimbă cunoscutul raport dintre 
responsabilitate şi libertate, prima făcând-o, de această dată, posibilă pe cea de-a 
doua. 

În noua concepție, cuvântul Eu semnifică „iată-mă”, venire înaintea 
celuilalt, substituție a sa (preluare a poverii, a suferinței sale); eul are o 
identitate pe care i-o conferă neliniştea, pasivitatea, neodihna. A nu săvârşi 
nimic din ceea ce ar putea să te facă pasibil de pedeapsă și să fii totuşi 
„persecutat (...) răspunzând de tot şi de toate”!S!. O astfel de identitate, așa cum 
se exprimă filosoful în continuare, aruncă în aer limitele identității; sinele se 
află în sine însuşi, dar măcinându-se. 

Responsabilitatea în obsesie este o responsabilitate a eului față de ceea 
ce acesta nu a voit (şi nu a asumat), adică față de alții. O astfel de „pasivitate” 
este faptul de a te substitui”? altora. Dar substituirea — atrage atenţia Levinas în 
repetate rânduri — nu trebuie înțeleasă ca o alienare. Faptul că alteritatea se află 
în eu (altul în acelaşi) constituie o substituție „potrivit responsabilității la care 


1% E. Levinas, Libere et commandement, p. 68: «Elle signifie qu'aucun problă&me n'est 
plus entier au moment ou le sujet l'aborde; que sa liberte est dejă fatalement 
compromise par des engagements qui ne furent jamais contractes. (...). Elle a des 
accents tragiques et non pas sthiques. Elle est finitude». 

ts tragiq t pas sthiques. Elle est finitud 
14 E. Levinas, Altfel decât a fi sau dincolo de esenţă, p. 237. 
150 B. Levinas, Liberte et commandement, p. 72: «Et parce que la conscience morale est 
auto-critique, qu'ele fait sa propre critique dans son mouvement en avant, 
anterieurement au mouvement de reflexion qui, comme intention seconde, serait dejă 
dogmatique, que la conscience morale est premiere et source de philosophie premiere». 
'51 E. Levinas, Alrfel decât a fi sau dincolo de esenţă, p. 238. 
'52 B. Levinas, Ethigue comme philosophie premiere, p. 98: «Responsabilite d'otage — 
jusqu'ă la substitution ă l'autre homme». 

sunt convocat ca fiind de neînlocuit. Eu exist prin altul şi pentru altul, dar fără 
alienare: inspirat”.  Responsabilitatea infinită este răspunsul adecvat 
„înălțimii” celuilalt, unei superiorității ce se impune în mod absolut. A avea 
ideea de infinit înseamnă a-l primi pe celălalt, fără ca el să fie construcția 
gândirii'5%. Aşadar, ea nu se referă la Dumnezeu şi nici la conceptul ştiinţific de 
infinit, ci primeşte o semnificație relațională: altul, care provoacă în conştiinţă 
mişcarea etică şi care „dereglează” astfel procesul de coincidere a aceluiaşi, 
reprezintă un preaplin inadecvat intenționalității. „Datorită acestui preaplin 
inasimilabil am numit relaţia care leagă Eul de Altul ideea de infinit'*”. 

Fără a fi un raport de intenționalitate în care infinitul ar fi „obiect” al 
actului de vizare, dar nici o intenţionalitate mutilată, amputată de puterea sa, 
relaţia cu infinitul „aruncă” în întrebare şi alarmează eul, nelăsându-i timp să se 
întoarcă şi să se închidă în sine. Într-o anumită măsură, ea este condiție a 
oricărei reflecții şi raportări. Reflecţia pură nu poate avea primul cuvânt: cum ar 
putea surveni înaintea spontaneității de te afla în fața chipului celuilalt? Pe de 
altă parte, reflecţia pură'5% nu poate avea nici ultimul cuvânt, pentru că ea 
rămâne esențialmente naivă. Critica ultimă nu se poate face într-o intenție 
secundă care ar fi un nou act naiv; sinele responsabilității, al dreptății şi 
culpabilităţii pentru celălalt erodează naivitatea dogmatică a bunei conştiinţe şi 
reia critica autentică. 

În cercul său conceptual, Levinas continuă definirea termenilor utilizaţi 
prin alții care, în fond, reiau (cu anumite excepții) aceleaşi probleme. Astfel, 
vorbind despre existența „inspirată” prin altul, el afirmă că această inspiraţie 
este însuşi psihismul, iar psihismul semnifică alteritatea în acelaşi, „întrupare”, 
„fapt-de-a-fi-în-propria-i-piele” şi  „fapt-de-a-l-avea-pe-celălalt-în-propria- 
piele”. Psihismul este „definit” ca defazare insolită, destindere sau desfacere a 
identității lui acelaşi, aflat între somn şi insomnie, cu respirația tăiată. 

Fără a fi alienare şi sclavie, psihismul se caracterizează prin abnegaţia 
de sine integral responsabilă față de altul: „ca responsabilitate, psihismul 
sufletului este altul în mine, este o maladie a identității — care este acuzată dar 
este şi sine, acelaşi pentru altul, acelaşi prin altul”. Prin conceptul de psihism 
ni se spune că însăşi structura eului constă în neliniştea provocată de alteritatea 
sufletului față de corp: „sufletul este altul în mine. Psihismul, unul-pentru-altul, 
poate fi posesiune şi psihoză; sufletul este deja grăunte de nebunie”. Aşa se 


'5 E. Levinas, Alrfel decât a fi sau dincolo de esenţă, p. 238. 

'5 E. Levinas, Totalite et Infini (essai sur L'exteriorite), p. 43: «C'est donc recevoir 
d” Autrui au-delă la capacite du Moi; ce qui signifie exactement: avoir idee de l'infini». 
'55 E. Levinas, Libert& et commandement, p. 70, trad. din franceză. 

155 B. Levinas, ibidem, p. 74: «La pure reflexion ne peut, d'autre part, avoir le demier 
mot, car elle demeure, en tant qu'acte dirige sur un theme, essentiellement naif. La 
critique ultime ne peut pas se faire dans une intention seconde qui, comme nouvel acte 
naif, se defile ă la critique. Dans laccroissement progressif de sa responsabilite (...) le 
Moi crode la naivete dogmatique de sa bonne conscience». 

'57 E. Levinas, Altfel decât a fi sau dincolo de esenţă, p. 151. 

explică şi faptul că Levinas vorbeşte despre unitate şi unicitate a eului, dar 
bineînțeles, aceasta are cu totul altă semnificație decât la marii gânditori cum ar 
fi Descartes, Husserl, Heidegger!'s€. Unitatea eului constă, pentru el, într-o 
„dualitate netotalizabilă” şi diacronie. 

Sinele „fără concept, inegal în identitate, se semnifică la persoana întâi, 
trasând tocmai planul Rostirii, producându-se în Rostire ca un ev însumi absolut 
diferit de oricare alt eu”. A fi în sine înseamnă pentru Levinas a fi pe punctul 
de a te substitui celuilalt, de a fi responsabil penru toți înainte de alegere şi 
angajament. Această fraternitate ar fi „temelia universului”; prin ea ființa 
dobândeşte semnificație. 

„Unul-pentru-altul” înseamnă supunere, primul „eveniment” al întâlnirii 
dintre libertăți diferite. Porunca feţei aproapelui este aceea a păcii şi de aceea se 
poate vorbi de o supunere fără ca aceasta să însemne sclavie. Celălalt este 
expresie care ne introduce deja în societate. Expresia — raport direct prin 
excelență — reprezintă o „fenomenologie” a infinitului, a ceea ce este cu 
adevărat exterior. 

Edith Wyschogrod susţine * că sinele pre-originar despre care vorbeşte 
Levinas poate fi caracterizat, într-adevăr, printr-o deschidere către celălalt, dar 
nu prin iubire, întrucât aceasta ține de un a posteriori al întâlnirii semenului, 
apare în urma unei oglindiri în care învăţăm să ne privim pe noi înşine şi pe 
ceilalți ca reflexii reciproce. Punctul de plecare al interpretării lui Wyschogrod 
îl reprezintă încercarea de a pune la probă ideea levinasiană a unui sine al 
responsabilității, confruntând-o cu rezultatele cercetării biologului chilian 
Humberto R. Maturana. Acesta, împreună cu Francisco Varela, a fondat şcoala 
„Autopoiesis”, având ca principală preocupare studiul sistemelor de viață 
autonome şi dinamice. Ei au observat că schimbările în sistemul de viaţă (şi în 
rețelele neuronale) al unei persoane sunt rezultatul sistemului său de activități. 
Evenimentele externe apar ca perturbări ale sistemului, iar universul de 
semnificații al unei persoane depinde de rețeaua de activități. Din acest punct de 

15 M. Heidegger (în Principiul identității, 1991, Bucureşti: Crater, pp. 10-11) afirmă că 
„unitatea identității constituie o trăsătură de bază în ființa realității existente” şi că 
principiul identităţii este valabil ca lege a gândirii „numai în măsura în care el este şi o 
lege a ființei, aceasta sună: fiecărei realităţi existente ca atare îi aparține identitatea, 
unitatea cu ea însăși”. 

15 E. Levinas, Altfel decât a fi sau dincolo de esenţă, p. 240. 

16 În articolul „Levinas's Other and the Culture of the Copy”, în Yale French Studies, 
No. 104, Encounters with Levinas, 2004, p. 143: “In Levinas's account, the passive pre- 
originary self of ipseity is a living system, one for which not love but a preoriginary 
openness to the other who cannot be conceptualized is the condition of ethics”; ““Love”, 
he [Humberto Maturana, n.n.] contends, “is not blind because it does not negate, love 
accepts, and, therefore, is visionary” (Cognition, 49/29). However, for Levinas, the 
ethical relation cannot be one of a love that is visionary in that vision reduces otherness 
to the same. What is more, for Maturana, the ethical relation is one of mirroring in that 
we learn to see ourselves and others as reciprocal reflections” (p. 141). 


7] 


vedere, iubirea este considerată a fi „vizionară”, fiind acceptarea unui tip de 
relație cu celălalt. 


15.2. Teoria levinasiană a subiectului, o continuare a tradiției 
filosofice occidentale 


Privitor la teoria subiectului, a sinelui, aşa cum este construită de 
Emmanuel Levinas, apar şi interpretări care susțin că aceasta nu este atât de 
originală pe cât a fost considerată. Dimpotrivă, reprezintă o apărare şi 
continuare a ideii carteziene de subiect absolut, independent. Teza articolului 
„Encountering the Modern Subject in Levinas”'S! — aparţinând autoarei Leora 
Batnitzky — este aceea că descrierea fenomenologică levinasiană a subiectului, 
atât în 7otalitate şi infinit cât şi în Altfel decât a fi sau dincolo de esenţă, îi este 
în mare măsură datoare lui Descartes. 

Levinas transformă egologia husserliană într-o etică a celuilalt; prin 
raportarea la Husserl, el se întoarce de fapt la Descartes. Mai mult însă, în timp 
ce părintele fenomenologiei localizează eroarea carteziană în afirmaţia că eul 
reprezintă o parte a lumii, Levinas reafirmă, împotriva lui Husserl, această idee. 
Principala afirmație din lucrarea 7otalitate şi infinit nu se referă, consideră 
autoarea, la obligaţia pentru aproape — aşa cum cred cei mai mulți. Deşi, într- 
adevăr, problema neliniştii şi a obligaţiei apare insistent în toate cărțile începând 
cu cea amintită, argumentul de bază vizează independenţa'“? subiectului. Abia 


după realizarea acestei sarcini el îşi susține propria perspectivă asupra eticii %?. 


'$1 Apărut în Yale French Studies, No. 104, Encounters with Levinas, 2004, pp. 6-21. 

16 Acest aspect este remarcat și de Roland Paul Blum (în articolul „Emmanuel Levinas” 
Theory of Commitment”, în Philosophy and Phenomenological Research, Vol. 44, No. 
2, Dec., 1983, p. 158): “The theory of separation is a theory of individuation. In 
conformity with Levinas” general point of view, the self will be defined independently 
of a totality or system. (...) That “separation” starts with the self's constituting, itself is 
made quite clear and literal in Levinas” long elaboration of the idea of “Interiority and 
Economy”. There he seeks to show how the self becomes itself through an activity of 
enjoyment relative to which all teleology is secondary”. 

1% Leora Batnitzky, op. cit., pp. 6-7: “by appreciating the actual argument of Torality 
and Infinity, we can grasp Levinas's central philosophical claim, which is not, as many 
might believe, a claim about the self's obligation to the other. While this contention of 
course marks Levinas's entire philosophical project, his central argument in 7oralizy 
and Infinity is for a separable, independent subject. If Levinas can adequately describe 
and argue for such a subject, then his claim about ethics follows”. Vezi, de asemenea, şi 
pagina 11: “what I would like to make clear is that the central argument of this work is 
for the separable self. Levinas's radical claim about ethics rests neither on a 
philosophical argument for altruism nor even on a philosophical argument for ethics per 
se. Rather, I suggest that the philosophical claims of Toralizy and Infinity rest upon 
Levinas's attempt to affirm phenomenologically a picture of an independent, isolated 
subject”. 

Levinas atrage în mod special atenţia asupra dihotomiilor sine-celălalt, 
politică-etică, totalitate-infinit, încercând să arate că ultimul termen îl face 
posibil, îl „întemeiază” pe primul, fără a-l include. Totuşi, în cazul relaţiei dintre 
sine şi celălalt, el nu are în vedere altruismul, ci o etică a responsabilități 
infinite, care presupune (şi în acelaşi timp „construieşte”) existența unui subiect 
absolut. Altfel, proiectul eticii sale nu are susținere. 

Putem înțelege mai uşor ideile susținute de Leora Batnitzky dacă avem 
în vedere modul în care Levinas se raportează la Heidegger şi Husserl privitor la 
tema subiectului. Husserl considera eul ca putând fi gândit, în esența sa, separat 
de eul istoric şi de cel inserat în cadrul determinărilor contextuale (ca „ființă-în- 
lume”). În schimb, din punctul de vedere heideggerian, subiectul îşi câştigă 
identitatea numai ca ființă-în-lume. Deşi părintele fenomenologiei îl urmează pe 
Descartes în adoptarea metodei necesare înaintea descrierii eului (care trebuie 
„descoperit? de sub crusta caracteristicilor dobândite prin situarea sa în 
contextul social-istoric), el pune foarte mult accentul pe aspectul transcendental, 
cel care face din ego unul absolut şi unic. 

Vizavi de această problemă, Heidegger repune în drepturi eul 
contextual, istoric, prins în țesătura relațiilor cu lumea, care îi dau posibilitatea 
să-şi construiască identitatea personală. Însă, în același timp, i se neagă 
subiectului identitatea în sensul identității absolute, adică exact ceea ce Husserl 
îşi propunea să „corecteze” la teoria carteziană. 

Leora Batnitzky susține că ar fi o greșeală!“ să se creadă că noţiunea de 
sine la Levinas este mai aproape de aceea a lui Heidegger decât de a lui Husserl, 
atâta timp cât Levinas îl vede pe celălalt ca infinit şi, pe de altă parte, face 
distincţia între sinele marcat de „conatus” (instinct de conservare) şi cel 
profund, al neliniştii. Astfel, el este mult mai aproape de Husserl, chiar dacă 
sinele nu este pentru Levinas un ego definit în primul rând prin funcția sa 
cognitivă. Mai degrabă, filosoful francez argumentează în favoarea ideii că 
autenticul sine poate fi sesizat fenomenologic prin impactul pe care îl are asupra 
sa întâlnirea chipului; nu gândirea reprezintă esența sa, ci întrebarea — care îi dă 
caracterul de unicitate. Încercarea lui Levinas de a face din etică filosofia primă 
depinde de teoria sa despre sine, care diferă de cel heideggerian prin faptul că 
transcende relațiile sociale şi istorice, dar şi de cel husserlian prin faptul că nu 
este cognitiv. 

Unicitatea sinelui levinasian provine din unicitatea responsabilității de 
neînstrăinat, care îl bulversează şi „macină” pe subiect. Totodată, această 
responsabilitate presupune un sine absolut. Prin întoarcerea la Husserl, Leora 


1% Ibidem, p. 12: “One might think that, based on his view of the primacy of ethics, 
Levinas's notion of the self would be closer to Heidegger's than to Husserl's. But 
Levinas maintains, contra Heidegger, that identity is not wholly relational but rather 
separable. In this, he returns to Husserl's notion ofa truly separable self, though this self 
for Levinas is not an ego in terms of cognitive function”. 

Batnitzky susține!“ că Levinas se întoarce în ultimă instanță la Descartes, de 
acesta din urmă apropiindu-l ideea unei fiinţe unice, nu în sens cognitiv, însă ca 
ființă deplină. Probabil că importanța acordată de Levinas sărăciei, concreteţei 
celuilalt o determină pe autoare să ajungă la această concluzie; subiectul se 
defineşte şi prin sensibilitatea sa fizică, nu doar prin capacitatea de cunoaştere. 

Levinas, continuă ea, revine la perspectiva carteziană asupra 
sensibilităţii, care permite accesul la o realitate care îi este refuzată cunoaşterii. 
Sensibilitatea întemeiază sinele dincolo de instinct şi de rațiune. Ea nu înseamnă 
reprezentare, care priveşte tot puterea cognitivă a sinelui, „ci constituie 
mulțumirea însăşi a existenței. (...) Sensibilitatea atinge reversul fără a se 
interoga în legătură cu fața — fapt care se produce tocmai în mulțumire. 
Profunzimea filosofiei carteziene a sensibilului, am spus-o, constă în a afirma 
caracterul irațional al senzaţiei, pentru totdeauna idee fără claritate şi distincție, 
ținând de ordinea utilului, şi nu de cea a adevărului”!S$. 

În timp ce Husserl susține că Descartes a greșit considerând eul ca 
purtând cu sine o parte din lume, Levinas afirmă că filosoful francez avea 
dreptate — eul este constituit de către lume înainte ca el însuşi să înceapă să 
constituie lumea. Ceea ce propune prin aceasta Levinas este o corectare a 
„purității transcendentale” şi reîntoarcerea la intuiţia carteziană. Totuşi, 
adoptarea unei asemenea perspective nu slăbeşte apropierea sa de metoda 
fenomenologică. Ca şi Husserl şi Descartes, Levinas nu neagă puterea rațiunii 
de a lua distanță față de obiecte, dar, spre deosebire de primul filosof şi în 
consonanță cu cel de-al doilea, el afirmă că sinele depăşeşte capacitatea 
cognitivă. 

Se poate observa că în articolul Leorei Batnitzky este prezentă o 
presupoziţie care denaturează scopul fenomenologiei husserliene şi anume ideea 
că subiectul în concepția acestui filosof este definit numai prin capacitatea sa 
cognitivă. Însă Husserl nu realizează nicăieri o asemenea reducție. EI îi 
recunoaşte subiectului toate celelalte capacități şi caracteristici, afirmând doar 
că fiecare subiect — urmând metoda fenomenologică — este capabil să se aplece 
asupra actelor sale şi asupra condiţiilor de posibilitate a acestora, înțelegându-se 
pe sine şi pe alții, dar şi modul în care este posibil în genere să înțeleagă ceva, 
să se raporteze, să trăiască într-un „tărâm al sensului”. 

Ideea levinasiană a sinelui marcat în mod originar de sensibilitate are o 
mare relevanță pentru viziunea sa etică. Astfel, sinele absolut este definit prin 
receptivitate: conexiunea sa cu datul lumii exterioare reprezintă un aspect care 
stă la baza înțelegerii deschiderii spre celălalt şi a specificului relaţiei etice. 
Această receptivitate face în aşa fel încât întâlnirea chipului celuilalt să aibă o 


'%5 Ibidem, p. 13: “To begin to posit such a self, Levinas turns back from Heidegger to 
Husserl. But as we will see in the next section, it is ultimately from Husserl to Descartes 
that Levinas turns in order to describe a unique being that finds itself unique not in its 
cognitive existence but in its sentient existence”. 

1% E. Levinas, Totalitate şi Infinit. Eseu despre exterioritate, p. 113. 

semnificaţie bogată, identitatea (dinamică, în neliniște) eului fiind constituită 
tocmai în funcție de ea. 

Prin mişcarea realizată de îndoiala metodică pentru a ajunge la 
certitudine, Levinas consideră că Descartes se angajează într-o operaţiune de 
negare infinită, care este cea a unui subiect ateu incapabil de o afirmaţie. 
Afirmația nu poate proveni decât de la altul (nu de la eu), pentru că el reprezintă 
începutul experienţei: „Descartes caută o certitudine şi se opreşte, încă de la 
prima schimbare de nivel, în această coborâre vertiginoasă. El poate măsura de 
la început întoarcerea afirmației în spatele negaţiei, pentru că, de fapt, el deţine 
ideea infinitului, însă a deţine ideea infinitului înseamnă a-l fi întâmpinat deja 
pe Celălalt”. 

Astfel, eul, în interpretarea lui Levinas, este întemeiat pe ideea de 
infinitate, adică pe cea de exterioritate!S8 „autentică”. Cogito-ul cartezian nu 
este, în această înțelegere, un raționament în sensul curent al termenului, nici o 
intuiţie, ci o coborâre, prin îndoială, în abisul exteriorităţii care constituie eul. 
Sinele se constituie în relaţia sa cu urma infinitului — chipul aproapelui. 
Unicitatea subiectului fondată pe interiorizarea (aici fără sensul includerii în 
acelaşi, este vorba, mai degrabă, despre trezirea eului la responsabilitate) 
exteriorităţii deschide calea relaţiei etice. În lumina celor afirmate, devine mai 
clară prezentarea propriei lucrări (7oralitate şi infinit) „ca o apărare a 
subiectivităţii”. 

În concluzie, deși nu se poate nega faptul că sinele în filosofia lui 
Levinas este diferit de cogito-ul cartezian (prin accentul pus pe aspectul etic al 
responsabilităţii şi al obligaţiei față de semen), totuşi proiectul său filosofic 
reprezintă în esență nu o depăşire a ideii moderne de subiect, ci o reafirmare şi 
reconfigurare a sa. 

Referitor la relaţia metafizică aşa cum este înțeleasă de Levinas, pare că 
celălalt a luat locul lui Dumnezeu din metafizicile clasice. Acum el posedă 
calităţile care îi erau atribuite divinității: este infinit, absolut, inefabil, apariția sa 
este epifanie etc. Putem afirma că, pentru gânditorul francez, metafizica 
înțeleasă ca raport etic nu solicită (ceea ce nu înseamnă că exclude) existenţa lui 
Dumnezeu care să-l întemeieze şi să-i dea consistență. De asemenea, Levinas 
consideră că este imposibilă teologia şi orice „discurs” despre Dumnezeu 
înaintea descoperirii sursei eticii şi a rostitului: chipul semenului. Prin urmare, 


'6 Jbidem, pp. 73-74. 

'% John LLewelyn, “In the Name of Philosophy“, în Research in Phenomenology, Vol. 
28, Leiden: Koninklijke Brijl NV, 1998, p. 40: “However, this spatiality — the 
Exteriority which the subtitle of Torality and Infinity proclaims to be the subject of that 
book — is no longer the homogeneous continuum in which physical objects are located, 
but an ethical extemnality, which interrupts the consciousness of internal time whose 
continuity is assured according to Kant by memory and anticipation in the 
transcendental unity of apperception and according to Husserl by the retentions, 
recollections, protentions, and expectations investigated in his lectures on 7he 
Phenomenology of Internal Time Consciousness”. 

filosofia levinasiană nu este întemeiată, aşa cum uneori dă impresia, pe 
existența divinității. De aici şi pretenția de universalitate, de valabilitate dincolo 
de o anumită religie'* sau cultură, a ideilor sale despre chip, alteritate, etică, 
subiectivitate. 

Ideea de infinit este interpretată de Levinas ca o relaţie (constitutivă) 
dintre subiect şi ceea ce nu poate fi integrat, posedat, înțeles de acesta. Dacă în 
tradiția filosofiei creştine — şi la Descartes, de altfel — infinitul este înțeles drept 
un nume pentru Dumnezeu, în filosofia levinasiană ideea de infinit poate fi 
separată de raportarea la divinitate. Celălalt întruchipează ideea de infinit, 
transcendentul, fiind în acelaşi timp de necuprins şi intrând totuşi în relație cu 
semenul. Ideea de Bine „dincolo de esență” reuşeşte în plus decât ideea de 
infinit să surprindă coincidența originară dintre etică şi metafizică, coincidență 
pierdută de tradiţia filosofică modernă. Astfel, în ciuda multiplelor diferențe — 
privitoare în primul rând la ontologie — perspectiva levinasiană, care aduce într- 
un punct de întâlnire etica şi metafizica, se înscrie totuşi în marea tradiție 
platoniciană. Acest lucru este anunţat chiar de Levinas în rezumatul cărții 
Totalitate şi infinit, unde îşi prezintă cartea ca fiind o „reîntoarcere la 
platonism”. 


1.6. Chipul 
1.6.1. Chipul — modalitate a aproapelui 


Levinas afirmă că modalitatea în care se prezintă aproapele se numeşte 
chip . Chipul îi trezeşte celui căruia îi apare o responsabilitate pe care nu o 
poate contesta, precedând orice consimțire liberă şi orice „contract”. 

În reprezentare nu putem afla niciodată chipul, de aceea el este însăși 
ruinarea fenomenalității: „Dezvăluirea chipului este nuditate — non-formă — 
abandonare de sine, îmbătrânire, moarte; chipul este mai dezgolit decât 
nuditatea: este sărăcie, piele ridată; iar pielea ridată este urmă a sinelui”!”!. 
Nuditatea absolută a chipului — fără apărare, fără acoperire, fără locuinţă, fără 
mască — este cea care se opune în mod absolut (deci nu ca un „armistițiu de 
pace” sau ca o înțelegere) violenței mele asupra sa. Fiinţa care se exprimă şi 
care se află în fața mea spune nu prin însăşi expresia, chipul său. lar acel nu, 
fără a aparține unei forțe ostile sau unei amenințări, este imposibilitatea de a-l 
ucide pe cel care îl „rosteşte”, şi, de asemenea, este „posibilitatea de a întâlni o 


170 


15 Robert Bernasconi, “Almost Always More Than Philosophy Proper”, în Research in 
Phenomenology, Vol. 30, Leiden: Koninklijke Brill NV, 2000, p. 8: “Levinas wamed 
against the title “Jewish thinker” in part because he does not appeal to religious texts as 
evidence, but also, one suspects, because he understood the label as an attempt to limit 
or deny the universal pretensions of all thought”. 

'% E. Levinas, Toralite et Infini (essai sur L'extcriorite), p. 43: «da maniere dont se 
presente lAutre, dâpassant /'idee de I'Autre en moi, nous l'appelons, en effet, 
„Visage”». 

171 E. Levinas, Altfel decât a fi sau dincolo de esenţă, p. 189. 

Se R Ș tar m 3 i 3 a 
persoană printr-o interdicţie” 7. Chipul semenului este caracterizat prin 


posibilitatea de a ne afecta (dar nu la indicativ, ci la imperativ) şi de a rămâne 
exterior oricărei încercări de includere în categorie. 

În faţa chipului, cel responsabil se află deja în situaţia celui care a ratat, 
a pierdut un trecut irecuperabil. Astfel, el nu poate surprinde în chipul celuilalt — 
urmă a Infinitului — manifestarea unei esențe. Non-fenomenalitatea sa face 
imposibilă  contemporaneitatea cu celălalt, aici fiind vorba despre o 
contemporaneitate într-un fimp etic (timp „non-istoric”, „spargere a timpului”). 
Aşa se explică insistența revenirii în operele filosofului francez a cuvintelor ce 
trimit la un dincolo de conştiinţă, ființă, prezent, ordine, principiu (arhe€). Astfel, 
în timp ce ne aflăm în fața chipului aproapelui, noi suntem întotdeauna într-o 
întârziere irecuperabilă; de aceea responsabilitatea este absolută, pentru că 
celălalt „ne chema” înainte de a veni. Urgenţa pentru care am fost convocați de 
către altul o „amânăm” prin nerăspunsul nostru. 

Timpul comun măsurat de ceas, timp în care celălalt se dezvăluie, „se 
livrează” ca imagine (sau mască) a sa, nu ne face contemporan cu el. 
Dimpotrivă, prin „imagine” aproapele nu mai este aproape, ne permite 
distanțare şi devine-comensurabil. Contactul cu celălalt este rupt — chipul (urma) 
„devine” Rostit, el este ocolit şi măsurat după măsura eului nostru. Dar 
proximitatea „nu intră în timpul comun al ceasului care face posibile întâlnirile. 
Ea este pur şi simplu perturbare”!5. De aceea, scrie Levinas, obligaţia pe care o 
suscită proximitatea aproapelui nu este pe măsura imaginilor pe care el le 
produce, „această obligaţie mă priveşte înainte de toate acestea sau altfel decât 
ele. Acesta este sensul non-fenomenalităţii chipului”? 

Discursul lui Levinas despre violență este legat în mod special de tema 
chipului. Astfel, acţiunea violentă este un mod de a acţiona ca şi cum ai fi 
“singur sau, cu alte cuvinte, ca şi cum te-ai raporta la obiecte. Violenţa este 
posibilă prin refuzul de a te raporta la o libertate şi de a privi chipul semenului, 
care opune o rezistență totală fără a fi o forță. Războiul şi tirania sunt 
caracterizate prin „falsificarea” semenului: nu i se priveşte chipul, libertatea sa 
este considerată a fi „sălbatică”, o forță ce limitează libertatea agresorului, iar 
absolutul său este identificat cu ceea ce se opune şi mărgineşte eul meu. De 
asemenea, chipul înțeles ca simplă manifestare a „substanţei” unui altul 
înseamnă tot o falsificare, pentru că ar fi redus la trăsăturile sale! 5. Realitatea 
supusă tiraniei este o realitate deformată. Opoziția feței celuilalt nu este 


122 E. Levinas, Liberte et commandement, p. 44: «Ce non n'est pas simplement formel, 
mais il n'est pas non plus celui d'une force hostile ou d'une menace; il est impossibilite 
de tuer celui qui presente ce visage, il est la possibilite de rencontrer un &tre ă travers 
une interdiction». 

'% E. Levinas, Altfel decât a fi sau dincolo de esenţă, p. 189. 

174 Ibidem, p. 190. 

175: e Critchley, R. Bernasconi, (ed.), 2004, The Cambridge Companion to Levinas. 
New York: Cambridge University Press., p. 188: „Other than the countenance, the face 
has no features or properties or substance, no ousia”. 

ostilitate, ci un imperativ, o poruncă pentru pace — unde pacea nu se referă la 
suspendarea războiului, la o violență stăpânită (deci la o pace incompletă, 
neautentică). 

Vorbind despre concretețea şi apropierea chipului, filosoful francez se 
referă şi la „contactul cu o piele”. Pielea mângâiată nu este protecția unui 
organism, adică simpla suprafață a unei ființări, ci reprezintă distanța dintre 
vizibil şi invizibil. „Subţirimea” sa se referă la ambiguitatea fenomenului, deci 
nu este o măsură a cantității. Este ambiguă prin expunerea sărăciei sale şi prin 
retragerea din expunerea absolută în ruşinea față de propria ei sărăcie. Este 
ambiguă, de asemenea, prin alternanţa dintre „prezența enormă şi retragerea 
acestei prezenţe”!'$, unde retragerea prezenţei nu se referă nici la o negare a ei 
şi nici la pura latenţă, ci la alteritate. Mângâierea nu coincide cu procesul de 
cunoaştere anatomică. 

Apare însă problema dacă nu cumva însăşi mângâierea poate fi o 
ameninţare!” la adresa relaţiei etice, în măsura în care se află dincolo de chip, 
deci dincolo de privire. Dacă raportul față-în-față poate fi înțeles ca întâlnire a 
două subiectivități, o comunicare bazată pe interdicția „să nu ucizi”, în schimb, 
în mângâire comunicarea este redusă la senzorial. Tocmai din acest motiv este 
posibil să ia locul relaţiei etice. 

Mângâierea este descrisă printr-o serie de atribute ce stabilesc 
distanțarea de ontologie: non-teleologie (de aici şi o „dez-ordine” a mângâierii), 
disparitate, non-intenționalitate, decalaj dintre apropiere şi cel apropiat, 
diacronie, milă, tânguire: „contactul pielii este încă proximitate a chipului, 
responsabilitate, obsesie provocată de celălalt, fapt-de-a-fi-unul-pentru-altul: 
aceasta este nașterea însăşi a semnificației dincolo de ființă". În „diacronia 
ireversibilă” care este mângâierea, susține Levinas, se ruinează orice corelație 
intențională a actelor eului, în care celălalt apare sub forma unei imagini 
plastice sau sub forma unui portret. Existenţa unică a semenului — a cărui „piele 
ridată” este propria sa urmă, sărăcie ce îşi ascunde nefericirea — îmi porunceşte, 
mă convoacă „până şi din ultimul meu refugiu cu o forță de convocare 
incomparabilă, care nu poate fi convertită în forme”!”. 


176 B. Levinas, Altfel decât a fi sau dincolo de esenţă, p. 191. 

117 Michael Naas, “In and Out of Touch: Derrida's Le toucher”, în Research in 
Phenomenology, Vol. 31, Leiden: Koninklijke Brill NV, 2001, p. 264: “Reading 
Levinas on this strange modality of touch called the caress, which, like the kiss, seems 
to take even as it gives, Derrida asks about the implication of a caress that brings us, as 
Levinas argues, beyond phenomenality, to a “contact beyond contact” and beyond touch, 
to a relation with the other that resembles the ethical relation while at the same time 
posing a threat to ethics insofar as it takes place “beyond the face””. 

1% E. Levinas, Altfel decât a fi sau dincolo de esenţă, p. 192. 

'79 Jbidem, p. 193. Fred Alford (“The Opposite of Totality: Levinas and the Frankfurt 
School”, în Theory and Society, Vol. 31, No. 2, Apr. 2002, p. 233) afirmă că celălalt 
este aproape un „anti-obiect”: “The other is closer to an anti-object: an otherness so 
complete it explodes every human category, including object and being. To be sure, the 

Formele (spre deosebire de non-fenomenalitatea chipului) oferă un 
conținut privitorului şi îi acordă răgazul reprezentănii, amânând urgenţa (deja 
ratată a) convocării, ocolind un răspuns la porunca celuilalt. Prin reprezentări, 
cel chemat este distras de către imagini prin care proximitatea aproapelui este 
anulată, redusă la „vorbe goale” ce primesc un răspuns pe măsură. Astfel începe 
activitatea eului în care lumea este dominată. 

Vorbind despre extenoritatea chipului, Levinas susține că „Absolutul — 
abuzivul meu — nu ar putea, probabil, să capete, în mod concret, loc şi sens 
decât în fenomenologie — sau în fractura fenomenologiei — care se cheamă fața 
altuia”!%. Prin exprimarea ambiguă care pare să dea acelaşi sens 
fenomenologiei şi „fracturii” acesteia, gânditorul francez doreşte să afirme că 
fenomenologia feței nu este fenomenologie în sensul lui Husserl sau Heidegger, 
care află eul transcendental, respectiv fiinţa, ca ultime structuri ale omului. 
Fenomenologia feţei ia o întorsătură etică, din moment ce dă la iveală sinele 
responsabilități şi al neliniştii. 

Putem vorbi în cazul lui Emmanuel Levinas despre o fenomenologie 
morală, a „socialităţii”!t!, dar aceasta este o fenomenologie a non- 
intenționalului, pentru că răspunsul ce trebuie dat celuilalt nu este rezultatul 
unei vizări. Niciun alt termen din originalul vocabular moral al lui Levinas nu a 
fost subiectul mai multor analize şi confuzii decât chipul. Aceasta cu atât mai 
mult cu cât gânditorul francez afirma într-un interviu'*? că 


în modul meu de a mă exprima, cuvântul față nu trebuie înțeles 
într-o manieră restrânsă. Această posibilitate pentru [ființa] umană 
de a semnifica prin unicitatea sa, prin umilința lipsurilor sale şi 
prin mortalitatea sa, măreţia chemării sale — cuvânt al lui 


other may be said to have qualities, but the subject misses the point when he or she 
notices them”. 

1% E. Levinas, Între noi. Încercare de a-l gândi pe celălalt, p. 169. 

'5! Termen utilizat de Levinas, referindu-se la relațiile dintre oameni, fiecare dintre ei 
fiind unic, şi de pe al căror chip Cuvântul lui Dumnezeu porunceşte responsabilitatea: 
„Iar concretitudinea responsabilității, în viitorul ei extra-ordinar de necuprinzător, nu e 
ordonată prin Cuvântul său de pe faţa celuilalt?” (E. Levinas, Între noi..., p. 178). 
Esenţa socialităţii constă în răspunsul dat chemării celuilalt. 

152 Redat în lucrarea Între noi ...3 p. 237. De asemenea, vezi şi Levinas, Dificila libertate, 
p. 23, unde semnificația chipului este şi mai clar prezentată: „Chipul nu este asamblarea 
unui nas, a unei frunţi, a unor ochi, etc.; este toate acestea desigur, dar dobândeşte 
semnificaţia unui chip prin dimensiunea nouă pe care o deschide percepției unei fiinţe. 
Prin chip, fiinţa nu este doar închisă în forma sa şi oferită mâinii — ea e deschisă, se 
instalează în adâncime şi, în această deschidere, se prezintă într-o manieră personală. 
Chipul este un mod ireductibil potrivit căruia fiinţa se poate prezenta în identitatea sa. 
Lucrul nu se prezintă niciodată personal, şi, în definitiv, nu are identitate. Lucrului i se 
aplică violența. De el dispui, pe el îl apuci. Lucrurile se expun, ele nu oferă un chip. 
Sunt fără chip. Poate că arta caută să dea un chip lucrurilor şi în aceasta rezidă, în 
acelaşi timp măreţia ei şi minciuna e!”. 

Dumnezeu -— la responsabilitatea mea pentru el, şi la alegerea 
unică a acestei responsabilități, poate veni [chiar] de la goliciunea 
unui braț sculptat de Rodin. (...) fața poate căpăta sens chiar pe 
ceea ce e «contrariul» feței! Aşadar, fața nu e culoarea ochilor, 
forma nasului, frăgezimea obrajilor etc. 


La o primă lectură la textelor levinasiene, pare că acesta spune „chip” 
pentru a se referi la prezența concretă a celeilalte persoane, cuvântul devenind, 
aşadar, o metaforă a tuturor aspectelor care ţin de ființa umană, însă aspecte ce 
scapă obiectivării. Chipul înfrânge intenționalitatea care ţinteşte spre el. Din 
fra gmentul citat mai sus reiese însă — cu referire la afirmaţia că posibilitatea 
semenului de a semnifica (prin unicitate, suferință şi mortalitate) „„măreţia 
chemării sale la responsabilitatea mea pentru el” poate veni chiar de la 
goliciunea unui braț sculptat de Rodin — că putem înţelege chipul nu doar ca un 
aspect concret al corporalității, dar şi ca pe ceva abstract. 

Chipul nu poate fi descris complet sau înlocuit cu imaginea. De aceea, 
deşi se referă foarte des la chip, Levinas nu afirmă niciodată că privind 
„culoarea ochilor, forma nasului, frăgezimea obrajilor etc.” avem de a face cu o 
semnificaţie etică specială. Înțelegerea „chipului” în această modalitate ar 
însemna o reificare a sa, o cădere în sfera fenomenalității, pe când el reprezintă 
ceea ce „nu poate fi înțeles”: „Chipul este prezent în refuzul său de a fi conținut. 
În acest sens el nu ar putea fi înțeles, adică înglobat. Nici văzut, nici atins — căci, 
în senzația vizuală sau tactilă, identitatea eului învăluie alteritatea obiectului 
care devine astfel conţinut”. Spunând că în senzaţia vizuală sau tactilă este 
înlăturată alteritatea obiectului, Levinas reduce substanțial şansele pentru o 
clarificare a ceea ce înseamnă chip. În plus, ce poate fi înțeles prin a-l privi pe 
celălalt şi ce este mângâierea dacă nu şi o senzaţie tactilă? 

Levinas afirmă că prezența chipului semenului nu este deloc o 
experiență, ci mai degrabă o ieşire din sine. Totuşi, atunci când scrie că 
„Experiența fundamentală pe care experiența obiectivă ea însăşi o presupune — 
este experiența Celuilalt. Experienţă prin excelență”*, gânditorul francez nu se 
contrazice, deşi aceasta este prima impresie. „Experiența” (întâlnirea) celuilalt 
este experiența prin excelență în sensul că fundamentează orice act de 
cunoaștere, aşa cum întrebarea (sau fisura eului) este „înainte” de gândire şi 
obiectivare, cum Rostirea se află „dincolo de” Rostit (discurs) şi îl face posibil, 
cum semnificația  proximității face posibilă orice semnificație, iar 
responsabilitatea nelimitată întemeiază dreptatea şi egalitatea. Dar, deşi 
spuneam că Levinas nu se contrazice — atât timp cât acordăm o mare concesie 
stilului său metaforic — acest lucru nu înseamnă că au fost înlăturate 


'% B. Levinas, Totalitate şi infinit. Eseu despre exterioritate, p. 167. „Chipul este 


prezent în refuzul său de a fi conţinut. In acest sens el nu ar putea fi înțeles, adică 
înglobat. Nici văzut, nici atins — căci, în senzaţia vizuală sau tactilă, identitatea eului 
învăluie alteritatea obiectului care devine astfel conținut”. 

1% E. Levinas, Dificila libertate, p. 356. 

dificultățile. Este neclarificat modul în care experiența întâlnirii semenului 
întemeiază celelalte experienţe. Ori, Levinas utilizează această idee ca pe o 
axiomă. O să vedem cum încearcă el să ofere o soluție problemei amintite. 

Chipul „invită” la ieşire din egoism pe cel în fața căruia se află, invită la 
conversaţie, este asemenea unei chei ce deschide drumul spre sinele 
responsabilității. Levinas consideră că întâlnirea feţei aproapelui este atât de 
importantă pentru că ne cere (ne „porunceşte”) să dăm răspuns, ne 
individualizează prin apel, ne responsabilizează. Celălalt ni se prezintă cu 
adresarea „lată-mă!”. Levinas face trimiteri la Biblie pentr a ilustra modul 
întâmpinării de către semen. Prezenţa sa nu reprezintă o amenințare (decât 
pentru ego), ci o dezvăluire a sinelui autentic. A da răspuns înseamnă a te 
„defini” din punct de vedere etic, răspunsul nefiind o construcţie asemenea 
cunoaşterii, ci act gratuit, deschidere spre infinit: „Relația dintre Acelaşi şi Altul 
— sau relație metafizică — se petrece în mod originar ca discurs în care Același, 
adunat în ipseitatea sa de «eu», de ființare unică şi autohtonă, iese din sine”185. 

Ţinând cont de toate aceste valenţe ale chipului, este dificilă o descriere 
fenomenologică a sa şi a relației față în față. Dermot Moran afirmă că este chiar 
imposibilă o astfel de descriere, pentru că fața reprezintă pentru Levinas 
„eveniment fundamental” şi este dincolo de fenomenologie înțeleasă ca 
descriere a ceea este manifest!$. Totuşi, fără să facă parte din domeniul 
fenomenalului, chipul, în calitatea sa de urmă a infinitului, deschide orizonturile 
alterității pentru cel care îl priveşte, şi trimite, deci, la ceea ce nu poate fi într-o 
prezenţă concretă. | 

Dar fenomenologia este posibilă tocmai pentru că ceva nu este dat, nu 
este adevăr manifest. Aşa este posibilă şi o fenomenologie a morții, căreia nu i 
se poate face o asemenea analiză decât „în lipsă”; însă, deşi absentă, ea este ca o 
umbră permanentă ce planează asupra vieţii umane iar pe fundalul său se 
detașează întreaga existență. În cazul analizei fenomenologice a lui Levinas 
asupra chipului şi altentății, este „dezvăluit? fundamentul etic al 
responsabilității. Aici merită menționată o nuanță ce justifică utilizarea 
termenului dezvăluire (neacceptat poate de Levinas, care evită cuvintele 
utilizate în „filosofia totalității”). Este vorba, aşadar, nu despre o prezență sau 
înfăţişare a unei reguli etice pe chipul celuilalt, ci despre o descoperire a sinelui 
responsabilității şi neliniştii pornind de la vederea mâinii întinse a unui străin 
flămând sau a chipului unui om neajutorat. 


1% BE. Levinas, Toralitate şi infihit. Eseu despre exterioritate, p. 23. Vezi şi Levinas, 
Dificila libertate, p. 23: „Ceea ce se spune, conținutul comunicat, nu este posibil decât 
grație acestui raport de față în față, în care celălalt contează ca un interlocutor înainte 
chiar de a fi cunoscut”. 

'% Dermot Moran, Introduction to Phenomenology, London: Routledge, p. 349: “For 
Levinas, it is impossible to give a phenomenological description of the face-to-face 
relation, because for him the face is a primitive notion, “a fundamental event”. Certain 
things go beyond phenomenology as the description of what is manifest”. 

Putem afirma, încercând să aducem mai multă claritate, că există în 
fenomenologia cu finalitate etică a lui Levinas următorul lanț de relaţii: 
întâlnirea, privirea chipul celuilalt — bulversare a eului — dezvăluirea sinelui 
neliniştii, al responsabilităţi — datoria infinită pentru semen, „supunerea” eului 
semenului -— conştientizarea acestei datorii odată cu apariția terțului — 
dezvoltarea eticii ca domeniu, şi de aici a justiției cu încercările (din domeniul 
rostitului, al discursului care presupune vizare, cunoaştere) sale teoretice de 
stabilire a păcii. 

Deşi Levinas aşează la baza eticii întâlnirea chipului semenului şi 
răspunsul celui care îl întâlneşte, totuşi el nu afirmă decât că răspunsul trebuie 
să fie responsabil. Însă, ţinând cont de ambiguitatea chipului, de faptul că, în 
goliciunea sa, chipul nu anunță doar pacea — el poate fi şi ameninţător —, 
răspunsul responsabil ar fi, în aceste condiţii, apărarea. Într-adevăr, gânditorul 
francez lasă deschisă problema, din moment ce nu specifică semnificația 
„răspunsului responsabil”. Oricum, rămâne de reținut ideea că experiența 
chipului este „originară” (dar nu în sensul unei construcţii realizată prin serii 
diferite de vizări) şi neasimilabilă. Apelul lansat de chipul semenului este pre- 
reflexiv, anterior oricărui cod moral. Mai degrabă este vorba despre o „locuire” 
a lui acelaşi de către celălalt şi o supunere. Relaţia față în față nu este tratată de 
Levinas ca o relație între două ființe — ceea ce ar însemna pentru el să reducă 
relația etică la una de tip ontologic. Se poate vorbi şi despre o abordare 
antropologică. 


Strălucirea urmei [infinitului] este enigmatică, adică echivocă şi 
într-un alt sens, care o distinge de faptul de a apărea al 
fenomenului. Ea nu ar putea servi drept punct de plecare pentru o 
demonstrație care ar fi condus-o în mod inevitabil în imanență şi 
esență. Urma se conturează şi se şterge în chip, asemenea 
echivocului unei rostiri, şi modulează astfel modalitatea însăşi a 
Transcendentului. Aşadar, nu putem adulmeca urmele Infinitului 
aidoma unui vânător ce îşi urmăreşte vânatul. Urma lăsată de Infinit 
nu este restul unei prezenţe; însăşi strălucirea ei este ambiguă!*. 


Problema prezentată de fiecare dată — şi căreia chiar gânditorul francez 
încearcă să-i găsească o soluţie — este aceea a modului în care reacționează un 
om care îl întâlneşte pe un altul. Dar Levinas pune această întrebare ca şi când 
ar fi vorba despre prima întâlnire din viață cu un semen, întâlnire a cărei 
reminiscență o purtăm întreaga existență şi ne marchează. Dincolo de abordările 
etică, religioasă, fenomenologică iese în evidență importanța întrebării sale: ce 
simte un om înaintea „chipului” altuia? Cum este posibilă „socialitatea”? 
Răspunsul filosofului la această întrebare trece prin fenomenologie pentru a 
scoate în evidență o „răsucire” de tip etico-religios. Şi, asemenea „bulversării” 
întâlnirii semenului, şi răspunsul său rămâne marcat de ambiguitate. 


15 E. Levinas, Altfel decât a fi sau dincolo de esenţă, pp. 46-47. 

Dacă în cazul fenomenologiei lui Husserl este posibilă, prin reflecția 
eidetică!8, o clarificare, adică aflarea esenței unui fenomen — după ce au fost 
„înlăturate” şi „descurcate”, rând pe rând, manifestările sale şi complexele 
raporturi cu orizonturile altor fenomene —, nu vom găsi, însă, o clarificare a 
„fenomenologiei chipului”. Aceasta şi pentru că în timp ce Husserl rămâne, în 
cadrul analizelor sale fenomenologice, la problema descrierii lucrurilor aşa cum 
ni se prezintă şi la problema punctului de întâlnire subiect-obiect, Levinas 
transcende problemele fenomenologice, aducând variabile noi în „ecuaţia” 
Acelaşi- Altul. 

Nu ne referim doar. la întorsătura etică — ceea ce reprezintă o 
împrospătare atât a fenomenologiei cât şi a eticii, rămânând totuşi în cadrul 
fenomenologiei (sau, mai bine spus, ieşind din fenomenologie prin însăşi 
metoda ei). Avem, însă, în vedere referirile frecvente la porunca lui Dumnezeu 
în chipul celuilalt: „lar concretitudinea responsabilităţi, în viitorul ei extra- 
ordinar de necuprinzător, nu e ordonată prin Cuvântul său de pe fața 
celuilalt?”"!%. Prin urmare, Levinas pare a introduce postulate exterioare 
metodei fenomenologice. De aici, printre altele, şi ambiguitatea de care este 
marcat textul său. Din perspectiva levinasiană — afirmă! Dermot Moran — 
reiese ideea că a atribui un chip reprezintă o condiție pentru existența chemării. 
Astfel, noi considerăm că Dumnezeu are chip datorită experienței umane a 
chipului. Deşi Levinas recunoaşte că şi animalele au chip, totuşi, în acelaşi timp, 
el nu oferă un criteriu pentru ceea ce numeşte chip, aspect care înseamnă o 
importantă omisiune. Din acest motiv nu se poate răspunde la întrebări cum ar 
fi, de exemplu, dacă peştele, amoeba sau embrionul uman au chip. Pentru 
Levinas, susține Dermot Moran în continuare, moralitatea este un răspuns 
acordat solicitării chipului, iar de aici rezultă că dacă ceva nu are față, atunci nu 


'8 De fapt, înaintea reflecției eidetice sau intuitive este necesar apelul la reducții 
eidetice repetate. 

1% B. Levinas, Între noi. Încercare de a-l gândi pe celălalt, p. 178. Vezi şi pag. 160: 
„Gândire constrânsă la imperativul categoric, inspirată de un Dumnezeu necunoscut, 
mea personală, primogenitura mea şi alegerea”. 

1% Dermot Moran, op. cit., p. 350: “Attributing a face to something is a condition for it 
having a call on us. Thus we only understand the notion of God having a face because 
of our human experience of the face. Levinas agrees that we cannot actually refuse to 
acknowledge the faces of animals; nevertheless, at the same time, he has no adequate 
discussion concerning the attribution of faces, no criterion for “facehood' as it were. 
Does a fish have a face, or an amoeba? Does a human embryo in the womb have a face? 
Levinas admits he is not able to give an account or set limits to the ascription of face: “I 
cannot say at what moment you have the right to be called “face””. But surely this is an 
extraordinarily serious admission. For Levinas, morality is a response to the face. If I 
don't see something as having a face, it has no call on me and I have no responsibility 
towards it. Then, surely, how one accords face is crucial. If there is no account of this, it 
is hardly a philosophy of the face at all”. 

există nici chemare din partea sa şi nici responsabilitate. Prin urmare, modul în 
care înțelegem chipul este crucial în acest context. 


1.6.2. Chipul şi evitarea responsabilității 


Am putea întreba de ce unii se „eschivează” de la obligația 
responsabilității, lucru care face posibilă crima? Levinas ar răspunde că aceştia 
nu privesc, de fapt, chipul. Din cauza acestui refuz au loc toate actele de 
violenţă la adresa semenului. 

Dacă mergem mai departe cu şirul întrebărilor şi căutăm să aflăm de ce 
refuză să privească faţa celuilalt, atunci observăm că autorul francez nu ne oferă 
un răspuns satisfăcător. El spune că falsificăm chipul semenului, îl denaturăm şi 
îl înlocuim cu o mască. Însă, nici acum nu este rezolvată problema, care rămâne 
în mare parte aceeaşi: de ce există violență şi crimă, de ce nu privim chipul 
semenului, prin ce este caracterizat refuzul de a privi chipul (reducându-l la 
mască) şi cum putem diferenţia actul de a-l privi de refuzul privirii? 

Levinas răspunde unor astfel de întrebări doar referindu-se la 
consecințele celor două raportări: a privi are ca rezultat „fisura” în eu şi 
„trezirea”!S! responsabilității absolute, iar refuzul privirii are ca efect tratarea 
celuilalt ca obiect, ca element statistic şi acest lucru poate duce, la rândul său, la 
violență. Nu trebuie considerată ideea falsificării chipului — şi tratarea sa ca 
imagine, mască, reprezentare — un răspuns la întrebarea ce se întâmplă când 
refuzăm să-l privim pe aproape. Ea nu reprezintă decât o desfăşurare a 
conținutului cuprins în întrebare şi, deci, doar o amânare a răspunsului. 

Ceea ce ne interesează din punct de vedere fenomenologic, dar şi etic, 
este un criteriu care să delimiteze între a privi şi a nu privi chipul semenului. Nu 
am insista atât de mult asupra acestei probleme dacă Levinas nu ar pune ca 
fundament al eticii întâlnirea cu urma Infinitului — chipul aproapelui, 
caracterizat prin sinceritate, expresie pură, „extrădare”!%. În fragmentul redat la 
nota de subsol chipul este prezentat ca expresie pură şi totuşi el nu este văzut de 
toți. De asemenea, Levinas se referă în nenumărate rânduri la „constrângerea” 
resimţită de cel care priveşte chipul, de culpabilitatea şi de faptul de a fi 
„prizonier” al celuilalt. 

În forma în care ne sunt prezentate răspunsurile la întrebările de mai 
sus, ajungem, pe de o parte, la un cerc vicios (privitor la cazul când este privit 


1! E. Levinas, Între noi. Încercare de a-l gândi pe celălalt, p. 172: „Din fondul 
identității naturale în ființa unui fiind asigurat de dreptul său de a fi (...) se ridică, 
trezită de limbajul insonor şi imperativ cu care vorbeşte faţa celuilalt (fără a avea forța 
constrângătoare a vizibilului), neliniştea unei responsabilități față de care nu am a mă 
decide, aşa cum nu am de identificat identitatea mea cu mine însumi. Responsabilitate 
anterioară deliberării şi căreia i-am fost expus şi sortit înainte de a-mi fi sortit mie 
însumi”. 

'% Ibidem, p. 169: „Faţă a celuilalt care (...) este în aceeaşi măsură expresie pură, 
extrădare fără apărare sau acoperire”. 

chipul semenului), iar pe de altă parte, la a considera că una dintre principalele 
premise ale eticii (dar, aşa cum vom vedea, şi ale fenomenologiei) levinasiene 
nu poate fi susținută. 

Astfel, (1) afirmând că responsabilitatea (aflată în sine dintr-un timp 
imemorial, dar închisă în carapacea eului care se identifică) este un preaplin ce 
pune stăpânire pe ființa umană atunci când întâlneşte chipul celuilalt, ajungem 
la un cerc vicios dacă dorim să aflăm un răspuns la întrebarea cum „ştim” (ce 
criteriu putem stabili) că am priviz chipul semenului. Din abordarea acestui 
subiect de către Levinas reiese clar că „semnul” întâlnirii chipului celuilalt este 
bulversarea sau neliniştea eului. Aceasta înseamnă că aici responsabilitatea este 
rezultat al privirii feţei. Dar, întrebându-se în acelaşi timp cum este posibilă 
tulburarea lui același de către altul, sau de ce îl tulbură întâlnirea cu altul, 
Levinas afirmă că acest lucru se întâmplă datorită unei... responsabilități 
absolute, „trezite” de întâlnire. Prin urmare, responsabilitatea pentru altul este 
totodată sursă şi rezultat al privirii feţei, iar gânditorul francez nu dă un răspuns 
satisfăcător problemei. 

Nici celălalt caz (2), când chipul semenului nu este privit (ceea ce poate 
avea ca rezultat violenţa la adresa sa) nu duce la rezultate care să se armonizeze 
cu premisele lui Levinas. Astfel, dacă am răspunde că anumiţi oameni refuză 
privirea chipului semenului lor din cauza faptului că sunt orbi din punct de 
vedere etic, atunci nu mai are nicio susținere premisa levinasiană conform 
căreia sinele neliniştii şi al responsabilității reprezintă o existență profundă, 
latentă în absolut orice persoană. 

Am putea afirma în continuare că responsabilitatea „se învață”, plecând 
bineînţeles, de la o anumită „capacitate” de tip etic, aşa cum o limbă poate fi 
învățată pentru că există o capacitate în acest sens, dar aceasta conduce la ideea 
că există grade ale responsabilităţii. Pentru ca o asemenea idee să nu pară pură 
speculație pot fi aduse exemple de înțelegere „graduală” a responsabilității. 
Astfel, în literatura creştină privitoare la vieţile sfinților!*”, responsabilitatea este 
considerată într-adevăr ca fiind absolută: pentru cei apropiați, cunoscuți, dar şi 
pentru străini şi pentru cei care nu vor fi niciodată întâlniți, pentru existența 
dezastrelor naturale şi pentru tot ceea ce înseamnă violență, distrugere, moarte. 

Această înțelegere are ca fundament conştientizarea vinovăției umane 
(prin nerespectarea poruncii divine) şi a unei nerecunoştinţe generale a omului 
față de iubirea divină. În schimb, un ateu, dar şi credincioşii de rând văd în 


195 Dar şi în romanul lui Dostoievski, Fraţii Karamazov, din care Levinas citează des o 
anumită idee atunci când descrie unicitatea eului: „EI este Eul care vorbeşte la persoana 
întâi, ca cel care îl face să vorbească pe Dostoievski şi spune: «Eu sunt cel mai vinovat 
dintre toți»; prin obligarea fiecăruia de către fiecare, cel mai constrângător, unicul. Cel a 
cărui obligaţie față de un altul este şi ea infinită (...) fără să se interogheze în legătură 
cu reciprocitatea, fără să pună întrebări despre celălalt în apropierea feţei sale” (Jbidem, 
p. 170). Vezi, despre absolutul vinovăţiei, şi E. Levinas, Când Dumnezeu devine idee, p. 
146: „Substituirea celuilalt înseamnă: în ultimul meu refugiu față de mine să nu mă simt 
nevinovat, nici chiar de răul pe care îl face celălalt”. 

această perspectivă asupra responsabilității ceva absurd sau cel puțin exagerat. 
Oricât de bine ancorată în respectarea valorilor morale, o astfel de persoană nu 
se poate considera responsabilă pentru cei care suferă din motive străine acțiunii 
rezultate din liberul său arbitru (chiar dacă poate avea sentimente de milă față 
de aceştia), iar cu atât mai puţin se va simți vinovat pentru că animalele se ucid 
între ele şi pentru existența catastrofelor naturale. 

Dar Levinas vorbeşte despre o responsabilitate absolută ce pune 
stăpânire, şi în niciun caz nu ar admite o „gradualitate” a ei. Pentru acest 
gânditor se pare că responsabilitatea este fie absolută (în urma întâlnirii chipului 
aproapelui), fie rămâne nedezvăluită, dar în mod latent, „imemorial”, ea este 
totuşi deplină. Între aceste extreme — o responsabilitate deplină „dezvăluită” şi 
lipsa dezvăluirii ei — Levinas nu admite cale sau căi de mijloc. Considerăm că 
faptul de a alege — odată cu apariția terțului — între incomparabili, apariția 
Justiţiei, a discursului („Rostitul”) nu reprezintă căi intermediare. Ele pornesc 
tot din responsabilitatea absolută pentru celălalt. Necesitatea de a cântări faptele 
şi solicitările fiecăruia dintre terți, ceea ce duce la o „temperare” a 
responsabilității, se realizează din obligaţia de a nu săvârşi o injustiție, dar 
aceasta provine din înțelegerea profund etică a faptului că terțul este tot un 
celălalt; prin urmare, sursa justiției este, pentru filosoful francez, 
responsabilitatea infinită. 


1.6.3. Fenomenologie dincolo de intenţionalitate 


Levinas a conştientizat şi recunoscut datoria pe care o are față de 
fenomenologiile husserliană şi heideggeriană. Astfel, el scrie: „Cred că, dincolo 
de orice consideraţie, ceea ce fac eu este fenomenologie, chiar dacă nu există 
reducție după regulile impuse de către Husserl, chiar dacă nu este respectată 
întreaga metodologie husserliană”!*. Din punctul său de vedere, abordarea 
fenomenologică analizează modul în care ne sunt date lucrurile şi evenimentele, 
dar lasă deschisă posibilitatea surprinderii unor sensuri dincolo de intenție, de 


orientarea deliberată a conştiinţei şi de tematizare!*5, 


1% B. Levinas, Când Dumnezeu devine idee, p. 140. 

19 Raoul Mortley, „Levinas”, în French Philosophers in Conversation, 1991, London: 
Routledge, p. 14: „My method is phenomenological, it consists in restoring that which 
is given, which bears a name, which is objective, to its background of intention, not 
only that intention which is directed towards the object, but to everything which calls it 
to concreteness, to the horizon. I”ve often said that it is research into the staging of that 
which is the object; the object, which, left to itself, is clarified, as much as it closes off 
the gaze — as if the giving was like an eyelid which lowers itself as an object appears, 
and consequently as is the objective is always abstract. Concreteness is the ensemble of 
what is lived, of intentionality, which is not entirely heuristic; it includes the axiological 
and the affective. Consequently meaning is given in this concreteness, and there can be 
surprises here over the general role of thematization”. 

Pentru Levinas, marele avantaj al fenomenologiei, care depăşeşte 
formele precedente ale totalităţii, este acela al posibilității de a recunoaşte un 
„propriu” distinctiv, uman. În teza husserliană a intenționalității vede însumat 
întregul avânt al filosofiei occidentale. Husserl ar retrezi filosofia ca posibilitate 
a ființei de a descrie (de a pune stăpânire prin catalogare) viața umană, din 
moment ce orice conştiinţă este conştiinţă a ceva. Fenomenologia iniţiată de el 
pretinde accesul gândirii la ființă prin reducţii repetate; este o întoarcere la 
ontologie fără teama relativismului, o renaştere a contemplării esenței — metodă 
prin care se deschid ontologii regionale. 

Levinas susţine că fenomenologia (de până la el) a dat câștig de cauză 
unei noţiuni de om ca ego izolat şi l-a redat ontologiei. Reducţia husserliană 
caută sensul lumii printr-o situare în „planul din spate” al ei, prin separarea pe 
care o aduce între om şi lume. Este criticată perspectiva lui Husserl asupra 
intenționalității — esența fenomenologiei sale — pentru că, prin ea, altul este adus 
în imanența aceluiaşi. Prin intenționalitate gândirea se satisface, se „umple” în 
ființă. În general, critica lui Levinas traseul: 1) fenomenologia are în centrul 
problematicii sale intenționalitatea; 2) intenționalitatea ca adecvare, corelație 
între gândire şi lume este un fel de măsurare a lumii obiective (ființa se oferă 
gândirii), 3) dar, astfel, intenţionalitatea — „gândire pe măsura a ceea ce 
gândeşte”! — nu lasă niciun loc transcendenței și infinitului, înțelese de 
gânditorul francez ca forme ale non-adecvării. 

Fiecare act de gândire reprezintă, într-un anumit grad, o înfrângere a 
subiectivității, o tranziţie spre obiect. Însă, concentrarea pe această latură a 
gândirii ignoră situaţia originară (sau „pre-originară”, aşa cum doreşte Levinas 
să se exprime pentru a se distanța de limbajul filosofilor anteriori) a relației vii 
cu celălalt. Conştiinţa nu trebuie să fie înțeleasă în primul rând ca putere de a 
dezvălui, de a aduce la lumină, care încearcă să reprezinte obiectul în mod 
adecvat, ci ca o revărsare, un „preaplin” (fr. „surcroît”!57) care nu poate fi 
niciodată exprimat pe deplin. Intenționalitatea nu este cel mai profund nivel al 
conştiinţei; de aici rezultă că accentul pus pe aceasta reprezintă o deformare a 
experienței umane. De exemplu, mângâierea nu poate fi prinsă în calculul 
intenționalității. Pielea mângâiată este distanța dintre vizibil şi invizibil. 
„Transparenţa” sa se referă la ambiguitatea fenomenului. Avem de-a face, 
afirmă Levinas, cu o „dez-ordine” a mângâierii. 

Aceste consideraţii despre fenomene care depăşesc (în opinia 
gânditorului francez) intenționalitatea pot primi următorul răspuns: tocmai 
pentru că, dimpotrivă, mângâierea poate fi analizată fenomenologic, ea poate fi 


1% E. Levinas, Între noi. Încercare de a-l gândi pe celălalt, p. 132. 

1 B. Levinas, Liberte et commandement, p. 10: «L” Autre qui provoque ce mouvement 
&thique dans la conscience et qui deregle la bonne conscience de la coincidence du 
Mâme avec lui-mâme, comporte un surcroit, inadequat ă Pintentionnalite. A cause de ce 
surcroît inassimilable, nous avons appelce la relation qui rattache le Moi ă Autrui idee 
de linfini». 

înțeleasă ca un tip special de percepție, fără a se neglija acea „absenţă” sau 
ambiguitate despre care vorbeşte el. 

Prin urmare, putem spune că Levinas doreşte să întemeieze o 
fenomenologie dincolo de intenționalitate. De aceea, poate, se şi raportează 
constant la Husserl, a cărui concepție despre filosofie ca ştiinţă riguroasă este 
provocată în fiecare lucrare şi este considerată a fi reprezentativă pentru 
întreaga tradiție a gândirii occidentale. Încercând să dovedească posibilitatea 
unei ieşiri din tirania totalității, Levinas evocă „experiența” celuilalt infinit. 
Ceea ce pune sub semnul întrebării sfera totalității poate fi înțeles ca 
transcendență, iar el îşi propune să deschidă o fenomenologie capabilă să 
„descrie” dimensiunea transcendentă a experienței umane. 

Totuşi, de multe ori Levinas lasă impresia creării unor premise 
convenabile pentru a deduce concluziile urmărite. Un exemplu îl întâlnim mai 
sus şi se referă la „urma infinitului”. Odată stabilit că urma infinitului depăşeşte 
intenționalitatea, rămâne doar să aducă nişte „exemplificări” (cum sunt 
întâlnirea chipului şi mângâierea) pentru a afirma că fenomenologia husserliană 
este reducționistă, un model explicativ care nu dă seama de toate fenomenele şi 
este, deci, începutul unei violenţe cognitive. 

„Analiza” levinasiană a alterității feminine a fost obiectul unei critici 
având în centru ideea că filosoful adoptă o prejudecată comună. Levinas 
consideră că alteritatea feminină şi fecunditatea reprezintă exemple speciale ale 
relaţiei cu altul. Astfel, fecunditatea este descrisă ca o „experiență” a alterității 
celuilalt fără dominare a sa. Fenomen aparte, aceasta reprezintă totodată un fel 
de exterioritate a sinelui, iar exemplul la care apelează este cel al relaţiei dintre 
părinte şi copil. Copilul nu reprezintă un a/fer ego, însă, deşi diferit de părinți, 
totuşi într-o anumită măsură el continuă viața lor. Fecunditatea ca paternitate 
poate fi înțeleasă în termenii viitorului propriu şi al altuia. Prin urmare, 
„fecunditatea include o dualitate a Identicului”!*8. 

În lucrarea AI doilea sex, Simone de Beauvoire critică identificarea de 
către Levinas a femininului cu ceea ce este absolut altul ca fiind făcută din 
punctul de vedere masculin: „Când scrie că femeia este mister, el subînțelege că 
ea este mister pentru bărbat. Așa încât această descriere ce se doreşte obiectivă 
este de fapt o afirmare a privilegiului masculin”!*. Autoarea se referă la 
afirmaţia levinasiană conform căreia femininul este „contrariul absolut contrar 
(...) Alteritatea îşi găseşte împlinirea în feminin. Termen de acelaşi rang, dar de 
sens opus conştiinței”?%; idee apreciată a fi afirmată pur şi simplu, fără a i se 
oferi un fundament. 

Levinas consideră pasivitatea feminină ca fiind total opusă mişcării 
conştiinţei spre obiectul său, o transcendență spre lumină; în schimb, femininul 
reprezintă reținere, retragere şi ascundere, esență a modestiei, ceea ce o face pe 
Simone de Beauvoire să spună că Levinas adoptă deliberat perspectiva unui 


'% E. Levinas, Totalitate şi infinit. Eseu despre exterioritate, p. 240. 
'% Simone de Beauvoire, A/ doilea sex (vol. 1), 2006, Bucureşti: Univers, p. 27. 
2% Apud Simone de Beauvoire, ibidem. 

bărbat, trecând cu vederea faptul că femeia este de asemenea, pentr sine, 
conştiinţă. 

Chiar şi o lectură nuanţată a textului levinasian (Zimp şi Celălalt) 
privitor la feminitate nu poate înlătura identificarea pe care el o face între 
rațiune, proiect individual şi bărbat, pe de o parte, şi între mister, obscuritate, 
modestie — feminitate, pe de altă parte. În Toralitare şi Infinit, Levinas revine la 
această temă şi caracterizează feminitatea prin fragilitate, echivocitate şi 
voluptate: „Femininul oferă un chip care merge dincolo de chip. (...) în chipul 
feminin, puritatea expresiei se tulbură deja prin echivocul voluptăţii”?!. Femeia 
este descrisă ca ambiguitate: vorbirea sa este linişte, prezența sa este absență. 

Analizele prilejuite de aceste teme dau mai mult impresia unei analize 
existențiale. Levinas introduce întotdeauna prea multe variabile deodată şi 
lărgeşte orizontul discuţiei în aşa fel încât aceasta ia o altă direcție aproape 
imediat ce subiectul a fost prezentat. Concepte ca fecunditate, feminitate, 
voluptate, dorință, maternitate, iubire, seducţie, apar împreună şi sunt definite 
unele prin altele, trasând cu dificultate un demers ce ar putea oferi un exemplu 
de analiză fenomenologică. 


1.7. Sartre şi Ricoeur despre celălalt 
1.7.1. Jean-Paul Sartre: celălalt ca mijlocitor al relaţiei cu sine 


În prima dintre cele mai importante cărţi ale sale, Fiinţa şi neantul, Sartre 
face distincția dintre ființa în-sine, care nu poate depăşi modul propriul mod de a fi 
(toate lucrunle care nu au conştiinţa existenţei lor şi a altora, şi nu au scopuri) şi 
modalitatea de a fi a omului, caracterizează prin elaborarea de proiecte pentru viitorul 
său. Omul trăieşte în aşteptarea a ceva sau într-o relaţie cu trecutul său, fenomene 
care poartă amprenta negativității, a unei absenţe. După Sartre, neființa se arată 
întotdeauna în cadrul aşteptării:"? umane și al proiectării. Astfel, neantul pătrunde în 
existență prin ființa omului. De exemplu, alegând să profeseze într-un anumit 
domeniu, o persoană trebuie să „sacrifice” diferite alternative, să „nege” 
existența pe care a dus-o până atunci, să treacă peste un dat. Prin negaţie, omul 
poate să depăşească circumstanțele date. El poate refuza datul sau facticul pornind 
de la scopurile propuse. 

În modalitatea sa de a fi, omul este deja „neantul său propriu”, 
transformând ceea ce e factic în trecut, în ceva care de-acum nu mai ființează. De 
aceea, pentru că se raportează în fiinţa lui la sine însuşi, omul este este pentru- 


. 


%! E. Levinas, Totalitate şi infinit. Eseu despre exterioritate, p. 233. 

%2 7..P. Sartre, Fiinţa şi neantul. Eseu de ontologie fenomenologică, 2004, Piteşti: 
Paralela 45, p. 44: „Este evident că neființa apare întotdeauna în limitele unei aşteptări 
umane”. Vezi şi p. 167: „Astfel raportul transcendent originar al pentru-sinelui cu sinele 
schițează continuu un proiect de identificare a pentru-sinelui cu un pentru-sine absent 
care el este şi de care este /ipsir”. 

sine, are modalitatea de a fi a conştiinţei. Aceasta îi permite să se distanțeze de 
ființare. Fiinţa omului poate fi caracterizată, în acest sens, drept transcendență. 

Însă numai cel căruia îi lipseşte ceva în ființă poate să depăşească ființa. 
Pentru că omul este o lipsă, un neîmplinit, ființa reprezintă pentru el o problemă. 
Fiinţa sa este o ființă posibilă, care se creează pe parcurs, prin propriile alegeri. 
Prin urmare, omul este conștiință, pentru-sine, negativitate, neantizare, 
transcendenţă, lipsă de ființă, ființă posibilă, într-un cuvânt — liberzare. Libertatea 
nu este ceva pe care să îl aleagă, de la care să se poată sustrage. De aici celebra 
afirmaţie „sunt condamnat să fiu liber”2%. A renunţa la libertatea sa ar fi deja o 
expresie a libertății. Omul poate fi liber numai dacă participă la o lume care-i opune 
rezistență şi dacă se angajează. Nu poate fi vorba despre libertate în afara facticului 
pe care ea să îl depășească. Fără facticitate n-ar exista libertate, iar fără libertate 
facticitatea n-ar putea fi descoperită. 

Acest raport dintre transcendență și facticitate, afirmă Sartre, se complică 
odată cu apariţia celuilalt, pentru că şi el face parte din facticitate. Atunci 
conştientizez faptul că există şi un alt centru decât mine însumi. De asemenea, devin 
conştient că sunt observat, că acţiunile mele sunt analizate, iar aceasta mă obligă să 
mă privesc din punctul său de vedere, ceea ce înseamnă că celălalt mijlocește raportul 
cu mine însumi. Prin el am acces la ceea ce sunt, deci la facticitatea mea, la ființa 
proprie în totalitatea ei. Acel pentru-sine trimite la un pentru-altul. Transcendența 
mea este depăşită prin faptul că un altul mă priveşte”; privirea sa este o 
transcendență care mă transcende. Aşadar, libertatea mea este limitată de simpla 
existență a celuilalt care mă poate include în proiectul său, în planurile sale, fie că 
doreşte să particip cu el anumite acţiuni, sau dimpotrivă, doreşte să împiedice acest 
lucru. 

Din perspectiva lui Sartre, semnificația celuilalt pentru mine depinde de 
raportul meu cu mine însumi, întrucât prin privirea sau apropierea celuilalt îmi 
descopăr propriile limite, finitudinea, pentru a folosi un termen heideggerian. 
Ținând cont de teoria sa despre privirea celuilalt, trebuie înţeleasă şi afirmaţia sartriană 
(din piesa Cu uşile închise): „ladul sunt ceilalţi”. Nu trebuie, afirma Sartre:%5, să 


2% J.P. Sartre, op. cit., p. 597: „Sunt condamnat să exist pentru totdeauna dincolo de 
esența mea, dincolo de motivele şi mobilurile actului meu: sunt condamnat să fiu liber. 
Asta înseamnă că nu i s-ar putea găsi libertăţii mele alte limite decât ea însăşi sau, dacă 
vrem, că noi nu suntem liberi să încetăm să fim liberi”. Puțin mai înainte (la pp. 595- 
596), Sartre afirma referitor la esența libertăţii: „N-aş putea avea în vedere, deci, o 
esență a libertăţii. Dimpotrivă, libertatea este fundamentul tuturor esențelor, de vreme ce 
Dar este vorba, de fapt, de libertatea mea. 

204 J.P. Sartre, op. cit., p. 583: „Doar pentru-sinele e transcendent lumii, el este nimicul 
prin care există lucruri. Celălalt care se iveşte îi conferă pentru-sinelui o ființă-în-sine- 
în-mijlocul-lumii ca lucru printre lucruri. Această pietrificare a în-sinelui prin privirea 
celuilalt este sensul profund al mitului Meduzei”. 

*%5 Apud A. Hiigli; P. Liibcke, op.cit, p. 420: „S-a crezut că am vrut să spun prin aceasta că 
raportul nostru faţă de ceilalți este totdeauna ciumat, că ei sunt întotdeauna asemănători unui iad. Dar 
eu doresc să spun complet altceva. Doresc să spun că atunci când relațiile față de ceilalți sunt 

interpretăm aceste cuvinte în sensul că ceilalți mă împiedică să îmi realizez 
proiectele, cu alte cuvinte, că relaţia cu ei se reduce doar la o concurență a 
libertăţilor. Pentru că ceilalți au un rol major în recunoaşterea de sine, atunci când 
raportul cu ei este „stricat”, se poate spune că aceştia sunt iadul, dar nu în sensul că 
ei sunt „vinovaţi” pentru nefericirea noastră; sunt, însă, ochii prin care ne privim 
nefericirea. 

Totuşi, deşi Sartre nu acordă afirmației de mai sus sensul pe care am 
considera că îl are la o interpretare independentă de contextul filosofiei sale, observăm 
că raportul cu celălalt reprezintă pentru el un mod de a fi. pentru sine, prin care am 
acces la ființa proprie în totalitatea ei. Această perspectivă se încadrează din punctul de 
vedere al lui Levinas în „e gologism”, filosofie a totalității prin care altul este redus la cu, 
este asimilat de el, ceea ce reprezintă sursă a violenței. 


1.7.2. Paul Ricoeur: complementaritatea eu-celălalt 


Din punct de vedere fenomenologic, pentru Paul Ricoeur limba reprezintă 
mediul semnificației în totalitatea sa. El depăşeşte dualismul lui Sartre referitor la 
ființa în-sine şi ființa pentru-sine, considerând că fenomenele sunt caracteristice 
pentru istorie. Acestea nu sunt nici doar în-sine (ca lucruri) nici doar pentru-sine (drept 
conştiinţă), ci configurații sau creaţii semantice colective. 

Unul dintre cei mai importanți reprezentanți ai fenomenologiei franceze de 
la sfârşitul anilor '40, el a dezvoltat fenomenologia în direcția unei hermeneutici 
filosofice, fiind preocupat de raportul dintre structură și subiect. Evoluţia gândirii sale a 
fost schițată de polemica pe care a avut-o cu tradiția structuralistă. Lingvistica structurală 
provoacă filosofia fenomenologică a subiectului prin faptul că nu recunoaşte 
utilizarea limbii drept o activitate care conferă semnificație; cu alte cuvinte, separă 
semnificația de intenția subiectului care se exprimă, şi o reduce la ceva preexistent, 
la locul pe care îl primeşte în cadrul unui sistem de diferențieri interne. În această 
înțelegere, semnificaţiile devin un fel de mărimi relative, definite prin raportul pe 
care îl au unele cu altele. 

Însă Ricoeur nu consideră întemeiată ideea că limba are un caracter pur 
abstract (un sistem închis de semne) ce ar exclude importanța utilizării. Susținând 
că limba poate fi cercetată ca un obiect care există în sine însuşi, este ignorată tocmai 
funcţia sa, anume aceea de a vorbi despre ceva. Limba exprimă o lume, spunând 
ceva despre ceva, ține de esența sa caracterul concret — utilizarea. Acest lucru este 
dovedit atât prin faptul că sistemul limbii este format din structuri pentru utilizare sau 
pentru actul vorbirii, dar şi din punct de vedere fenomenologic, referindu-se la 
experiența pe care o avem utilizând limba în comun, în cadrul situației, în 
conversaţie. Pentru noi, că vorbitori, lhmba nu este un obiect, ci o mediere, ea este 


deformate, distruse, celălalt poate fi doar iadul. De ce? Pentru că ceilalți sunt în fond cel mai 
important lucru în noi, pentru propria noastră recunoaştere de sine... Indiferent de ce spun despre 
mine însumi, judecata altora are întotdeauna un rol important”. 

aceea cu ajutorul căreia ne exprimăm şi desemnăm obiectele, este mijloc de 
semnificație. Prin ea, subiectul se instituie şi se arată lumii; contextul în care trăieşte 
un subiect (deci şi lumea socială şi istorică) este unul lingvistic. Pentru Ricoeur, 
raportarea la sine însuşi are loc numai în acest sens. 

Prin teoria despre narativitate — descrierea unui eveniment istoric cu 
scopul de a înţelege ceva diferit de noi şi, prin aceasta, o mai bună înțelegere a 
noastră —, Paul Ricoeur aduce în prim-plan ideea unui subiect deschis spre moduri 
diferite de a vede lumea, spre alteritate. EI susține — în lucrarea Soi-meme comme 
un autre — că Levinas apelează la hiperbolă”% atunci când îl caracterizează pe 
celălalt ca infinit, hiperbolă care are un sens diametral opus reducției 
fenomenologice descrisă de Husserl. În această cheie trebuie înțeleasă şi 
distincția dintre totalitate şi infinit, acelaşi şi altul (ca „înălțime”, exterioritate), 
epifania chipului având statutul unui „Sinai etic”. Însă modul lui Levinas de a 
pune problema minimalizează importanţa interiorităţii, o reduce la o încercare 
sterilă de coincidere cu sine. De asemenea, problema moralității este pusă în 
întregime pe seama întâlnirii cu celălalt şi nici după această întâlnire nu are loc 
o echilibrare a raportului dintre ei, raport ce rămâne în continuare asimetric. 
Limbajul levinassian, afirmă Ricoeur, atnge paroxismul în descrierea 
responsabilităţii care ne face ostatic al semenului şi în ideea responsabilității ca 
substituție. Prin acest mod de a se raporta la problema alterităţii, Levinas 
creează o prăpastie între. eu şi celălalt, situație evitată de teoria lui Husserl 
despre altul ca analogon al eului. 

Paul Ricoeur consideră de nesusţinut „imperialismul” celuilalt din 
filosofia levinasiană, iar un argument evident este următorul: dacă semenul este 
absolut altul, iar dacă interioritatea este determinată doar de voința care se 
întoarce la sine şi de închidere, atunci cum ar putea ea să înțeleagă vreodată un 
cuvânt (apelul celuilalt la responsabilitate, chemarea sa, interdicţia „să nu 
ucizi”) care i-ar fi atât de străin? Pe de altă parte, această separație eu-altul face 
abstracție de schimbarea rolurilor în dialog — suntem pe rând eu şi altul; nu 
putem fi doar eu sau doar altul. 


2% Paul Ricoeur, Soi-meme comme un autre, 1990, Paris: Editions du seuil, pp. 389-390: 
«A !'hyperbole de la separation, du câte du Mâme, rspond l'hyperbole de l'spiphanie, 
du câte de 'Autre. Epiphanie dit autre chose que phenomene. L'«apparoir» du visage se 
soustrait ă la vision des formes et mâme ă P'ecoute sensible des voix. C'est que lAutre, 
selon Zoralite et Infini, n'est pas un interlocuteur gquelconque, mais une figure 
paradigmatique du type d'un maiître de justice. (...) L'hyperbole est ă la fois celle de la 
Hauteur et celle de l'Exteriorite. Hauteur: le visage de l'Autre, on l'a dit, m'interpelle 
comme du Sinai. (...) La separation a rendu Pintcriorite sterile. L'initiative revenant 
integralement ă lAutre, c'est ă Paccusatif — desinence bien nommee — que le moi est 
rejoint par l'injonction et rendu capable de rspondre, ă l'accusatif encore: «Me voici!». 
L"hyperbole, dans Tozalite et Infini, culmine dans Paffirmation que Pinstruction par la 
visage ne restaure aucun primat de la relation sur les termes. Aucun entre-deux ne vient 
attenuer Penticre dissymstrie entre le Mâme et l'Autrey. 

În schimb, prin însuşi titlul cărții Soi-meme comme un autre, Ricoeur 
vrea să sugereze existența unei „dialectici complementare” a ipseității şi a 
alterităţii, în care unul dintre termeni îl poartă cu sine, trimite” la celălalt, fără 
o separație absolută. Din punct de vedere gnoseologic, nu se poate evita atenția 
acordată eului, iar din punct de vedere etic trebuie să ținem cont de faptul că 
apariția celuilalt primeşte sens cu condiţia ca atât „tu” cât şi „el” să fie un „eu”. 


II. Discursul despre moarte şi alteritatea 


Filosofia levinasiană a alterităţii este pusă în evidență, mai ales, prin 
problema raportării la moartea semenului. Afectarea pe care ne-o produce 
această plecare, dispariție a expresivităţii chipului celuilalt nu provine (aşa cum 
susține Heidegger) din angoasa conştientizării faptului ca suntem muritori, ci 
din responsabilitatea „anarhică” pentru celălalt. Avem chiar o „vină” de 
supraviețuitor. 

Pentru a face mai vizibilă abordarea de tip etic a lui Levinas, am 
considerat că este necesar să ne raportăm la alte două perspective asupra morții 
— cea metafizică şi cea heideggeriană. 


11.1]. Abordarea metafizică a morții 


Gândirea filosofică implică în ea însăşi experiența unei depăşiri a 
sensibilului, deci experiența supra-sensibilă a unei lumi de dincolo de moarte 
(mişcare, coruptibilitate) chiar în timpul unei vieţi muritoare. Aşadar, gândirea 
filosofică are o structură metafizică prin ea însăşi pentru că, fiind pur 
conceptuală şi teoretică, e liberă în raport cu orice reprezentare sensibilă. Ea 
este în acelaşi timp gândire a mortalității celui ce gândeşte şi a imortalității a 
ceea ce este gândit, a obiectului gândirii. 

Cadrul unei metafizici a morţii constă în recunoaşterea condiției 
muritoare a omului, situând-o totodată în raport cu nemurirea unui absolut, în 
care îşi găseşte ea sensul. Filosofia ar fi, deci, tentativă de a asuma situația- 
limită care e moartea, depăşind-o în acelaşi timp. lată, pe scurt, câteva dintre 
marile figuri ale metafizicii: nemurirea platoniciană, teoria aristotelică despre 
devenire şi „suprimarea” hegeliană a morții. 


* 


27 p. Ricoeur, Soi-mâme comme un autre, p. 14: «Soi-meme comme un autre suggere 
d'entree de jeu que l'ipseite du soi-mâme implique Paltsrite ă un degre si intime que 
Pune ne se laisse pas penser sans P'autre, que lune passe plutât dans l'autre, comme on 
dirait en langage hegclien. Au «comme», nous voudrions attacher la signification forte, 
non pas seulement d'une comparaison — soi-mâme semblable ă un autre —, mais bien 
d'une implication: soi-mâme en tant que... autre». 

I].1.1. Nemurirea platoniciană 


În dialogul Phaidon, Platon pune în relaţie de corespondență moartea şi 
filosofia. Ambele au ca efect desprinderea sufletului de corp: filosofia este o 
moarte metaforică, separare de natura coruptibilă, ieşirea către atemporalitatea 
ideii; grija față de suflet este inseparabilă de grija față de moarte, cea din urmă 
devenind grija autentică față de viață. Stilul filosofiei este marcat de dubla 
constrângere a gândirii umane — depăşire a finitudinii dar şi captivitate în ea: 
neținând nici de pozitivitatea ştiinţifică, nici de viziunea poetică, filosofia 
exprimă tensiunea dintre finit şi infinit, muritor şi nemuritor, rămânând 
inseparabilă de situarea existențială a celui care o formulează. De aici — 
consideră Francoise Dastur — dificultatea de a afirma că în Phaidon există 
dovezi veritabile ale nemuririi sufletului. De fapt, filosoful „pariază” pe 
nemurire şi iese întotdeauna câştigător. Adevărata sa teamă constă în a-i acorda 
morții putere asupra libertății gânditorului de a se desprinde de imperfecțiunea 
lumii şi a corporalităţii. Moartea este, prin urmare, deposedată de negativitatea 
sa radicală. 


1I.1.2. Teoria aristotelică despre devenire 


În Fizica lui Aristotel, generarea şi distrugerea au ca punct de plecare şi 
ca punct final contrariile. Este însă nevoie de un subiect al contrariilor, de ceva 
care să rămână (materia sau subiectul) în timp ce altceva se schimbă (predicatul 
sau forma). De exemplu, omul care devine literat este subiect al contrariilor 
literat-neliterat. Structura diferențiată a devenirii are un sens temporal: privația 
se referă la trecut (neliterat), materia sau subiectul indică prezentul (omul), iar 
forma sau predicatul indică viitorul (literat). Există două tipuri de mişcări: 
kin€sis (mişcare) şi metabole (schimbare). Kinesis se referă la atribute contrarii, 
din acelaşi gen, primite de un subiect. Astfel, în cadrul celor trei genuri ale 
mişcări — după calitate (alterare), cantitate (creştere-descreştere) şi după loc 
(translație) — subiectul devine un altul. Însă, în cazul mişcării ca metabolg un 
lucru primeşte atribute contradictorii, deci din genuri diferite (spre exemplu om 
şi non-om), e distrus şi devine al/rceva, ceea ce înseamnă că nu mai poate fi 
vorba despre conservarea subiectului devenirii. Metabol€ se referă astfel la 
generare în sensul cel mai simplu, adică potrivit substanței, la trecerea de la 
neființă la ființă (genesis) sau de la ființă la neființă (phrora). 

Aristotel încearcă să depăşească enigmele „genesis” şi „phtora”, în care 
nu există o permanenţă a subiectului schimbării, deci să depăşească mobilitatea 
incomprehensibilă şi inacceptabilă de tip „metabolic”, oferindu-ne un concept al 
mobilităţii în sensul cel mai strict — cinetic. Aşa se face că, deși distinge explicit 
între ele, generarea şi distrugerea rămân structural înțelese pornind de la 
alterarea calitativă, deci de la o schimbare doar relativă. Problema distrugerii şi 


*% În lucrarea Moartea. Eseu despre finitidudine, 2006, Bucureşti: Humanitas, p. 42. 

a morţii are din punct de vedere existenţial o importanță mult mai mare decât 
cea a generării, a naşterii tocmai pentru că de prima problemă depinde modul în 
care se trăieşte viaţa. 

Astfel, dacă putem într-o anumită măsură să ne acomodăm cu existența 
şi cu datul fără a reuşi să înțelegem vreodată de ce există ceva mai degrabă 
decât nimic, ni se pare însă imposibil să ne resemnăm cu ideea distrugerii 
absolute, a deplinei aneantizări a gândirii şi a fiinţei noastre. Tocmai de această 
posibilitate terifiantă a morții gândirii a vrut Aristotel să se ferească încercând 
să arate cum se poate gândi trecerea de la ființă la neființă şi de la neființă la 
ființă. „A ajunge să gândeşti moartea înseamnă în acelaşi timp a salva gândirea 
şi a o reda eternității divine la care — după spusele lui Aristotel — ea participă, 
cel puțin pentru scurte momente, în măsura în care rămâne în sânul devenirii 
înseşi”"%. Menţinerea în devenire este chiar condiția depăşirii ei. Faptul că 
Metafizica vine după fizică nu este întâmplător: în cadrul mundanului se găseşte 
indiciul a ceea ce ar putea fi substanţa inteligibilă, ferită de contingență şi de 
moarte. 


II.1.3, „Suprimarea” hegeliană a morţii 


Din perspectivă hegeliană, accesul la umanitate are loc prin înfruntarea 
morţii pentru a ajunge la conştiinţa de sine. În general, este vorba despre aceeaşi 
schemă metafizică. Negarea vieţii (atitudine de stăpânire) presupune drept 
condiție a sa pozitivitatea vitală însăşi — supunerea, „sclavia” care este 
întotdeauna sclavie a vieții”"0. Prin creaţie, prin transformarea ființei obiective a 
naturii în obiecte de cultură va surveni reconcilierea dintre libertate şi 
necesitate. Paradoxul este următorul: pentru a putea nega moartea trebuie să 
rămâi în viaţă. Acţiunea umană înseamnă dorință înfrânată, moarte a 
naturalului; numai acțiunea (şi nu suprimarea vieţii) face din atitudinea de 
negație ceva permanent. lar negarea obiectului cultural reprezintă ceva mai înalt 
— conceptul. Aşadar, conştiinţa moare naturii pentru a renaşte spiritului, în viața 
pură a conceptului. Gândirea şi limbajul sunt „puteri aducătoare de moarte” din 
moment ce în ele este trimisă la moarte efectivitatea realului. Învingerea morţii 
prin conceptualizare şi detaşare reprezintă o acomodare cu ea, o instalare în 
negativitatea sa; din nou negativul este convertit în ființă. 

De la Platon şi Aristotel la Hegel, negativitatea absolută, „cezura 
radicală”, de negânditul — moartea — sunt convertite la „neființă relativă”, 
„negativitate determinată”, la cezură ce „trebuie” şi poate fi suspendată, simplă 
limită a ceea ce poate fi gândit. De aici — susține Frangoise Dastur — 
incapacitatea metafizicii de a înfrunta cu adevărat moartea. Apare întrebarea 
dacă ceea ce e de negândit pentru metafizică poate apărea într-un alt tip de 
discurs. 


2% F. Dastur, Moartea. Eseu despre finitidudine, p. 58. 
219 Apud F. Dastur, op. cit.,p. 44. 

11.2. Abordarea fenomenologică a morţii. Perspectiva 
heideggeriană 


Asupra morţii nu avem nicio experienţă, nicio gândire posibilă; ea este 
„non-fenomenul” prin excelență. Totuşi, „faptul-de-a-se-şti” şi de „a-se-simţi- 
muritor” este fundamentul experienței pe care ființa umană o are în privința ei 
înseşi. Aceasta însemnă că, dacă nu e posibil un discurs asupra morții înseşi, 
este posibil totuşi unul asupra raportului pe care „ființa gânditoare îl întreţine 
cu propria mortalitate”?!!. Discursul fenomenologice priveşte astfel modul în 
care apare sinelui caracterul finit al propriei existenţe. Acest discurs nu promite 
nicio depăşire a morții, nicio transcendență nu este postulată pentru a o 
neutraliza, fie că este vorba despre transcendenţa biologică — a vieții universale, 
mitologică — a lumii de „dincolo”, teologică — a veşniciei divine, metafizică — a 
unei atemporalități a adevărului, sau despre cea antropologică — a „tribunalului” 
istoriei. 

Fenomenologia pune problema esenței a ceea ce apare şi apelează la o 
reducție privind evaluările anterioare, catalogate ca fiind doxa. Această 
perspectivă îşi propune doar să descrie maniera raportării omului la propria 
moarte. Fenomenologia este necesară tocmai pentru că fenomenele nu sunt date 
de cele mai multe ori. De exemplu „celălalt” este perceput fără să apară, fără să 
fie prezent ca atare, vizibil; există o „percepție” a invizibilului pe care 
fenomenologia o anticipează în mod necesar. Invizibilul — care fie nu poate 
deveni niciodată vizibil (cum ar fi experienţa „aproapelui”), fie nu e deocamdată 
— nu este opusul absolut al vizibilului, ci mai degrabă contrapartea sa secretă, 
acel ceva fără de care nu ar exista deloc vizibilitate. În „irealitatea” sa, moartea 
este mai prezentă decât lucrurile vieții efective şi anume prin forma iminenței. 
Ea are un mod paradoxal de a apărea: nu dă naştere fenomenalizării particulare, 
dar dă întregului fenomenelor un „conținut” de finitudine, toate detaşându-se pe 
fondul umbrei sale. 

Aşadar, o fenomenologie a morţii este posibilă tocmai în privința 
acestei raportări, fără încercarea de a o relativiza integrând-o unei transcendențe 
sau dându-i un sens care s-o ocolească. Scriind despre ființa în relaţie cu 
moartea, Heidegger nu se referă nici la viețuitoare în general, nici la om în 
sensul tradițional de animal rațional. El are în vedere Dasein-ul, adică „faptul- 
de-a-fi-aici”, ființarea umană care suntem noi, ființa deschisă ei înseşi şi 
celuilalt, „loc-de-deschidere”, „luminiş pentru prezență şi absență”?!?. Din 


21! Jbidem, p. 59. 

*12 John Kress, “From Metaphysics to Inhabitation“, în Research in Phenomenology, 
Vol. 26, Leiden: Koninklijke Brill NV, 1996, p. 300: „Heidegger repeatedly takes up a 
meditation on what he caracterizes as the interplay of presence and absence, or of 
revealing and concealing, which both animates and gives to be all human thinking. On 
the basis of his insight into this primordial phenomenon, Heidegger directs one of his 
strongest criticisms against a thinking oblivious to this interplay, which attempts to 

această perspectivă, lumea nu este un mediu în care ființarea umană ar fi 
inserată, ci reprezintă un moment constitutiv al acesteia; este orizontul pornind 
de la care ființările pot fi înțelese drept ceea ce sunt. 

Fiinţa care este „un-loc-de-deschidere” nu este subiect (subjectum — 
„ceea ce stă dedesubt”) în sensul conceptului de substanță, cum este res 
cogitans. Ipseitatea eului nu se referă la faptul de a fi o realizare anume, ceva 
deja împlinit, ființă substanţială, ci eul „are mereu de a fi”, este „proiect de sine 
în lume”. El nu are un model să i se conformeze, nici o esență de realizat. 
Dasein este „faptul de a fi de fiecare dată al meu'215 şi, de asemenea, este 
contingenţa „faptului-de-a-fi-aruncat în lume” care trebuie asumat. Asumarea 
de sine oferă unicitate existenţei şi la rândul său, aceasta conferă aspect etic 
solipsismului existenţial. Asumarea de sine se traduce prin responsabilitatea 
deschiderii subiectului, iar responsabilitatea presupune libertatea Dasein-ului 
situat în orizontul facticității „remiterii”, în posibilitatea de a se re-aşeza. Eul 
este o structură de receptivitate fără de care responsabilitatea şi „răspunsul” nu 
ar fi posibile. 

„Faptul-de-a-fi-de-fiecare-dată-al-meu” al existenţei umane reprezintă o 
asumare a „ființei-aruncate” în lume, ceea ce înseamnă şi o necesară asumare a 
„fiinţei-întru-moarte”. Nu există o esență a morţii, ea este de fiecare dată a mea. 
Faptul de a exista şi faptul de a muri nu pot fi transferabile. De unicitatea şi 
intransferabilitatea fiecărei existenţe ține şi faptul că a fi laolaltă cu ceilalți nu 
presupune prezenţa lor efectivă, pentru că astfel ar deveni imposibil orice raport 
cu morții. „Faptul-de-a-fi-laolaltă-cu-ceilalți” -— susține Heidegger contrar 
opiniei lui Levinas — are la baza sa „faptul-de-a-fi-de-fiecare-dată-al-meu”, 
pentru că ceea ce împart cu celălalt este „tocmai caracterul intransferabil al 
existenței ce mă separă în mod abisal de el'”"4. Experiența doliului nu este o 
autentică experiență a morții „înseşi” din moment ce reprezintă un fapt cu totul 
special de a fi laolaltă cu celălalt. În doliu are loc o experimentare a privaţiei 
celuilalt, o pierdere ireparabilă a sa, dar pierderea îndurată de el, moartea /ui nu 
poate deveni accesibilă celui ce ţine doliu. Fiecare e condamnat să moară 
singur, plângând morţii ne plângem de fapt pe noi înşine. Şi doliul este, astfel, o 
„eschivă în faţa morţii”?15, o „strategie” la care apelăm pentru a umple ceea ce 
nu poate fi experimentat încă. 


attain and secure a perfect presence, uncontaminated by absence, concealment, or 
nonbeing;: the thinking of metaphysics”. 

25 M. Heidegger, Fiinţă şi timp, 2003, Bucureşti: Humanitas, p. 58. 

214 F. Dastur, op. cit., p. 68. Vezi şi articolul lui Dennis Schmidt, “What We Owe the 
Dead: Of Mortality, Measure, and Morality“, în Research in Phenomenology, Vol. 27, 
Leiden: Koninklijke Brill NV, 1997, p. 195: “There it is anxiety rather than mouming 
which acts as the basic mood disclosive of death, and there Heidegger argues that what 
is to be learned from death cannot be learned from the experience of the death of 
others”. 

215 M. Heidegger, Fiinţă şi timp, p. 339. 

Nici sacrificiul — moartea pentru celălalt — nu este moarte în locul lui, ci 
doar o amânare a unui eveniment de neînstrăinat, e imposibil să-l eliberezi pe 
celălalt de moartea sa. Îi prelungeşti timpul până la ceea ce este doar al său, dar 
nimeni nu îi poate da nemurirea, oricât de bine intenționat ar fi. În fond, cel care 
se sacrifică din iubire alege să nu supraviețuiască durerii dispariției celuilalt. 
Problema devine astfel aceea a putinței de a asuma cu adevărat ceea ce 
reprezintă „«lacuna» radicală a temporalităţii”?'5, fără a o eluda sau suprima 
într-un mod de a „supraviețui” morții proprii sau a celuilalt. 

Fundamentul certitudinii pe care Dasein-ul o are despre sine — afirmă 
Heidegger — poate fi exprimat prin propoziţia sum moribundus”! („eu sunt 
muribund”) şi nu prin cogito sum. Moartea, din punct de vedere fenomenologic 
— ca ecou pe care îl are în intimitatea fiecărei subiectivități — nu este o 
întrerupere a existenței, capătul ei exterior, ci raportul constituit în mod esențial 
al Dasein-ului cu propria sa ființă. Împotriva lui Levinas, Frangoise Dastur reia 
ideea heideggeriană conform căreia moartea celuilalt?'* ne afectează tocmai 
pentru că suntem un sine. lar acest sine, ipseitate, este ceea ce este numai ca 
„raport” la faptul de a fi în vederea morții. Altfel, continuă autoarea, din ipoteza 
„doliului originar”, care are pretenţia derivării relaţiei cu sinele din evenimentul 
morții celuilalt, ar rezulta că sinele este un rezultat al operaţiei unui altul. 

Moartea, ca fenomen al vieții, nu înseamnă „faptul-de-a-muri” şi 
„faptul-de-a-se-şti-muritor”, ci un raport fundamental: care face posibilă 
înțelegerea oricărei perspective asupra morţii. Interesul lui Heidegger privitor la 
tema morții nu se opreşte asupra privilegiului omului față de animal, ci asupra 
originii existențiale a conceptului de moarte. Existenţa este caracterizată de 
faptul că nici una dintre determinaţiile sale nu îi poate fi exterioară, iar una 
dintre determinații este chiar moartea. Neputinţa de neînlăturat a omului constă 
în imposibilitatea de a avea acces direct la o moarte diferită de cea proprie. 

„Faptul-de-a-muri” nu se referă la deces (care este „accident”, 
banalizare a morții, exterioritate, „asigurare” împotriva morții — din moment ce 
ne simțim „nemuritori” atâta timp cât ea nu este prezentă). „Fuga” din fața 
morții e necesară menţinerii Dasein-ului în existență. Dar faptul-de-a-muri 


21€ F. Dastur, op. cir.,p. 71. 

217 M. Heidegger, Prolegomene la istoria conceptului de timp, 2005, Bucureşti: 
Humanitas, p. 526: „Dacă astfel de formule concentrate spun în genere ceva, atunci 
enunţul adecvat despre ființa Daseir-ului ar trebui să sune astfel: sum moribundus, dar 
nu moribundus ca greu bolnav sau rănit grav, ci în sensul că, în măsura în care sunt, eu 
sunt moribundus — acest moribundus e cel care îi dă sens înainte de toate lui «sum»”. 

215 Chiar şi prietenia reprezintă, pentru Derrida, o relație specială cu celălalt prin 
anticiparea unui timp al despărțirii, al morţii sale plecând de la conştientizarea propriei 
mortalități: “The time of friendship is in this way opened from beyond the present, 
indeed from beyond any present accessible to me from within the horizon of my own 
mortal existence. Friendship is the anticipatory mouring of my friend” (Webb, David, 
„On friendship: Derrida, Foucault and the practice of becoming”, în Research in 
Phenomenology, Vol. 33, Leiden: Koninklijke Brill NV, 2003, p. 121). 

priveşte maniera de a fi prin care Dasein-ul se raportează la moartea sa, este o 
„definiție” a vieții umane, „fapt-de-a-exista această moarte”, „faptul-de-a-fi- 
întru-s fârşit219. 

Moartea este „posibilitate a imposibilității” existenței în general. Şi din 
moment ce nu este doar o determinare categorială a obiectului, ci o determinare 
a ființei Dasein-ului, adică un „existențial”, înseamnă că ea nu este inferioară 
realității, ci mai „înaltă” decât aceasta, pentru că este determinare ontologică 
pozitivă. În această lumină, Dasein reprezintă „putința-de-a-fi”, „ființa 
posibilă”, el este „livrat” propriei existenţe, este „condamnat să fie liber” şi 
astfel, el trebuie să asume contingenţa existenţei în care este mereu angajat. 
Moartea, imposibilitate a existenței, devine pentru Dasein o posibilitate de 
asumat. Iminenţa morții — „putinţa cea mai proprie” de a fi a Dasein-ului ca 
ființă muritoare — îl aduce pe acesta în totalitatea propriei sale ființe. 

Heidegger afirmă că manierea de a te raporta la propria moarte este fie 
înfruntarea în angoasă, fie fuga de ea în sarcinile mundane, relativizarea sa, 
reprezentând o raportare neautentică. Moartea este văzută în cea de-a doua 
manieră ca ceva ce vine mai târziu dar nu acum, este redusă la deces, la ceea ce 
se realizează. Fugind de sensul ei, deşi avem convingerea morţii proprii, ne 
„deconectăm”, considerând-o posibilitate printre altele, când este, de fapt, 
posibilitate privilegiată prin aceea că priveşte „posibilitatea absenței oricărui 
posibil”21. O astfel de interpretare, susține Heidegger, trădează o relaţie. 
improprie cu moartea, de felul celei în care impersonalul „se” consolează și 
linişteşte. Dar pentru a fi autentic, „adică pentru a fi eu însumi, este necesar să 
afirm posibilitatea morţii ca a mea şi ca posibilă în fiecare moment"? 

Nici sinuciderea nu este realizare a morţii (de nerealizat), ci doar 
provocare a decesului, tratare de sine ca pe un ustensil, sustragere a propriului 
fapt-de-a-muri, care nu poate fi asumat decât existând. Aşa cum Platon a arătat 
împotriva lui Parmenide că, „într-un anumit fel, neființa este”, Heidegger 
vorbeşte despre  „faptul-de-a-exista-moartea” prin  Dasein: acesta este 
„locţiitorul nimicului” în care se găseşte reținut şi pe care nu-l poate face să 
survină. 

Revenind la maniera asumării morții, Heidegger vorbeşte despre „pre- 
mergere””* în posibilitatea morţii: comportamentul autentic al Dasein-ului față 
de propriul sfârşit este un mod de a-l „anticipa” comprehensiv, fără a-i periclita 
caracterul său esențial de posibilitate. Fiinţa autentică întru moarte este cea 
liberă întru moarte, iar aceasta presupune eliberarea morţii din țesătura 
stratagemelor prin care încercăm să o îmblânzim, să o neutralizăm, să o 


219 M. Heidegger, Fiinţă şi timp, p. 332. 
2% Ibidem, p. 333. 


222 M. Haar, Heidegger şi esența omului, 2003, Bucureşti: Humanitas, p. 33. 
22 M. Heidegger, Fiinţă şi timp, p. 353. 

înşelăm. Christian Ruby accentuează acest aspect, afirmând că „libertatea 
constă numai în a face din moarte un sfârşit mereu actual'22*. 

Michel Haar sesizează dificultatea de a înțelege cum se poate situa 
legitim heideggeriana ființă întru moarte înaintea oricărei ontologii a vieții, şi 
afirmă acest lucru plecând de la observaţia că Heidegger separă „moartea 
existențială” (înstăpânită asupra existenței) de viață. De asemenea, din moment 
ce moartea este posibilitatea cea mai proprie a Dasein-ului — adică „dacă ea nu 
este pur şi simplu logică, ci şi ontologică”2%5 — şi îi dă acestuia identitate, cum se 
mai poate vorbi despre un „proiect”, în sensul de a afirma şi a/re posibilități ale 
ființării umane? „Ideea că Dasein-ul se posibilizează el însuşi este la fel de 
incredibilă, de surprinzătoare ca şi cea de causa sui. Este oare Dasein-ul 
asemenea baronului Miinchhausen care se trage cu mâinile de păr pentru a se 
ridica în aer 7225. 

O altă problemă este aceea că pre-mergerea înlătură orice tensiune 
dintre prezent şi viitor, deci nu deschide niciun viitor, tocmai pentru că Dasein- 
ul se aşează pe un drum cu un singur sens, merge înaintea sa însuşi, afirmându- 
Şi, apropriindu-şi adevărul. Aceasta înseamnă că asumarea şi pre-mergerea sunt 
doar forme de reluare”? a identității. 


11.3. Moarte a celuilalt. Emmanuel Levinas 


Principala întrebare, în jurul căreia se construieşte discursul lui 
Emmanuel Levinas în lucrarea Moartea şi timpul, este aceea dacă ceasul morții 
se reduce la dilema ontologică ființă-neant sau dacă momentul respectiv este 
gândit în relație cu semenul. Ultima parte a problemei — relaţia cu semenul — 
trebuie privită în lumina faptului că viaţa, pentru gânditorul francez, reprezintă 
mişcare expresivă, autonomie a expresivităţii, iar moartea, mergând până la 
„acoperirea chipului”, este „fără-răspunsul”. 


24 C. Ruby, Istoria filosofiei, 2003, Bucureşti: Corint, p. 94. 

25 M. Haar, Heidegger şi esenţa omului, p. 48. 

25 Jbidem. 

227 Această reluare poate fi întâlnită şi în legătură cu alte teme. Referindu-se la opera 
heideggeriană Scrisoare către umanism, Jason Winfree afirmă că mişcarea repetitivă a 
ființării umane de reevaluare contravine „deschiderii” prin care a caracterizat-o 
gânditorul german în Fiinţă şi Timp. În sprijinul afirmației sale vine şi interpretarea lui 
Derrida: “Specifically, according to Derrida, the Dasein analytic repeats a certain figure 
of man and humanism insofar as it seeks “the revalorization or reevaluation of the 
essence and dignity of man'” (“Concealing Diffierence: Derrida and Heidegger's 
Thinking of Becoming“, în Research in Phenomenology, Vol. 29, Leiden: Koninklijke 
Brill NV, 1999, p. 163). 

113.1. Despre ființa în lume 


Levinas consideră că Heidegger a înțeles greşit natura ființei în lume ca 
grijă. Acesta nu a acordat suficientă atenţie tipului de „sinceritate”2% legat de 
viaţa concretă a omului, care include nevoia de hrană, de apă, locuinţă, somn 
etc. În timp ce pentru Heidegger foamea aparţine vieţii de zi cu zi şi este, de 
aceea, un element legat de inautentic, pentru Levinas ea reprezintă o expresie 
naturală a vieţii şi a plăcerii. 

La polul opus nevoii, gânditorul francez aşează dorința care urmăreşte 
ceea ce nu poate fi achiziționat sau consumat. El susține că „experiența” 
celuilalt şi experiența dorinţei realizează o fisură în cercul ființei. Astfel, dorința 
indică o anumită limită, privație în cadrul ființei noastre şi ne scoate din eu, 
trimițând la ceva nelimitat. Dacă a te hrăni reprezintă o preluare în propria 
materialitate, dorința reprezintă o ieşire din sine. În prima dintre lucrările care 1- 
a făcut remarcat ca fenomenolog, oralitate şi infinit, Levinas dezvoltă această 
distincție dintre satisfacerea unei nevoi şi exprimarea unei dorințe care ne aduce 
în față un viitor neexplorat”". Prin urmare, observăm că în concepția sa ființa 
umană este caracterizată prin două „resorturi”: 1) satisfacerea nevoilor primare 
— ce îl constituie ca acelaşi şi .închide cercul ființei, al grijii pentru sine 
(„conatus”, instinct de conservare) — şi 2) dorinţa care îl conduce către altul şi, 
dimpotrivă, deschide cercul ființei printr-o responsabilitate infinită. 

Levinas apelează la doi termeni pentru a se referi la altul: „I'Autre 
(altul în general — ca natură, ființe, sau altceva) şi „I'Autrui”2”? (cealaltă 
persoană, sau „celălalt”). Însă, ca şi în abordarea altor subiecte, gânditorul 
francez nu este întotdeauna consecvent, utilizând primul cuvânt fără să specifice 
la ce se referă, înlocuindu-l pe al doilea („celălalt”) cu „altul”2% sau definindu- 


>> 231 


2% O afirmă şi Otto Păggeler, în lucrarea Drumul gândirii lui Heidegger, 1998, 
Bucureşti: Humanitas, p. 44: „Faptul-de-a-fi-în-lume este indicat ca fiind o asemenea 
structură fundamentală şi este expus în varietatea momentelor sale, iar în cele din urmă 
conceput, sub aspectul său unitar, ca grijă”. 

*9 E. Levinas, Existence and Existents, 1988, Dordrecht: Kluwer, p. 44: „Life is a 
sincerity”. 

*% B, Levinas, Totalitate şi infinit. Eseu despre exterioritate, p. 96: „Să mai notăm 
diferența dintre nevoie şi Dorinţă. În nevoie, eu pot să muşc din real şi să mă satur 
asimilându-l pe altul. În Dorinţă, nici o mușcătură în ființă, nici un saţ, ci doar viitorul 
fără jaloane înaintea mea”. * 

21 E, Levinas, Liberte et commandement, p. 68: «La conscience, en tant que prise de 
conscience, est une possession de l'Autre par le Mâme; le Moi domine IAutre et est ă 
mâ&me de se retirer, par une epoche de tout engagement dans I'&tre qu'il retrouve comme 
objet intentionnel, «entre guillemets», entierement ă sa disposition». 

2% Ibidem, p. 69: «Le Moi devant Autrui est infiniment responsable». 

253 Ibidem, p. 69: «L"Autre est le pauvre et le denue et rien de ce qui conceme cet 
Etranger ne peut le laisser indiff&rent». 

125 pe celălalt prin altul. Principalul său punct de vedere este că celălalt nu este 


un alt eu, nici ceva definit prin relaţia cu mine, ci un „altul” cu totul diferit şi 
unic, de necomparat. În plus, altul care solicită un răspuns de la mine este sursa 
autentică a limbajului, educaţiei şi culturii, în măsura în care Rostirea 
corespunzătoare responsabilității de neînstrăinat se află înainte de orice Rostit. 


11.3.2. Moartea ca moarte a expresivităţii şi acoperire a chipului 


Pentru Heidegger, scrie Levinas, există un a priori al morţii proprii. 
Filosoful francez se îndoieşte însă de faptul că o conştiinţă a morții începe cu 
certitudinea ei şi că moartea are semnificația aneantizării. Relația fiecăruia cu 
moartea sa conține şi „repercusiunea emoțională şi intelectuală a cunoaşterii 
morţii celorlalți”?*%. Sensul morţii provine din ceea ce ne preocupă în moartea 
semenului. Moartea dă de gol fiziologicul pe care viaţa îl ascunde, îl îmbracă, 
ea fiind decenţă şi exprimare. Expresivitatea este în acelaşi timp îmbrăcare şi 
dezgolire a ființei biologice „dincolo de orice nuditate”, făcând din ea chip care 
este natura umanului. lar umanul dă sens fiziologicului, ca a priori al său. 
Exprimarea înseamnă punere în ordinul ne-indi ferentului, întrucât cel care se 
exprimă „este unul care mă poartă cu sine”2%5. 

În experiența morții sale asistăm la pierderea chipului şi a expresivităţii. 
Viaţa înseamnă expresivitate, iar moartea este o cădere în rândul a ceea ce este 
inert, o lipsă de pudoare, de acoperire. Chipul reprezintă în acelaşi timp 
expresivitate, dar şi acoperire; de aceea el este ambiguitate — întrucât este urmă 
a Infinitului, adică a celuilalt”. El a întrerupt orice comunicare cu noi şi 
moartea ne afectează în primul rând prin absurdul şi trauma? provocată, 
relației cu semenul luându-i locul descompunerea şi „ne-răspunsul”. 

Din acest motiv, moartea este întotdeauna „scandal”; scandalul, 
traumatismul, răvăşirea produsă de ea ne pun în fața unei „întrebări fără date”, 


2% Jbidem, p. 66: «L'&piphanie de l/'Absolument Autre est visage ou l'Autre 
minterpelle et ordonne de par sa nudite, de par son denuementy». Vezi şi Toralitare și 
infinit. Eseu despre exterioritate, p. 22: „Ceea ce este altul în mod absolut nu doar că se 
sustrage posesiei, ci o contestă şi, tocmai prin aceasta, poate să o consacre”. 

%5 B. Levinas, Moartea şi timpul, p. 28. 

2% Jbidem, p. 3l. 

%1 Ibidem, p. 163: „Infinitul ori Celălalt”. Vezi, la p. 165, cum întrebarea reprezintă o 
raportare la infinit: „Răsucirea lui Acelaşi înspre Infinitul care nu este nici vizare, nici 
viziune, este întrebarea, întrebare care este deopotrivă răspuns, dar nicidecum dialog al 
sufletului cu el însuși. Întrebare, rugăminte — oare, ea nu există mai înainte încă decât 
dialogul? Întrebarea comportă răspunsul drept responsabilitate etică, drept imposibilă 
eschivare”. 

iti Stacy Keltner, „The Politics of Traumatic Temporality”, în Research in 
Phenomenology, Vol. 33, Leiden: Koninklijke Brill NV, 2003, p. 311: „Trauma signals 
a perceptual system in crisis, a troubling of representation, but also a kind of “memory” 
or “temporality” that cannot know itsel”. 

adică fără a fi o punere a problemei plecând de la credințele şi reprezentările 
conştiinţei: „Întrebarea pe care o ridică neantul morţii este pur semn de 
întrebare. Semn de întrebare şi atât (...) nu este o modificare doxică oarecare; ea 
aparține unui strat al psihismului mai adânc decât conştiinţa, ea este de 
domeniul unui eveniment unde evenimentul se frânge — şi tocmai aici trebuie să 
începem să căutăm timpul'2*%. 

Subiectul nu se poate exprima nici prin sine însuşi (în sensul că nu 
poate fi vorba de un Eu fără chip), dar nici pentru sine, înainte de a se raporta în 
actul exprimării la infinitatea celuilalt. Celălalt este deja „acolo”, în exprimare. 
Chipul (spre deosebire de Eu) are sens „nu prin relațiile sale, ci plecând de la el 
însuşi, şi aceasta înseamnă expresie”2“. În expresie, comunicarea şi 
comunicatul se confundă, nu iau formele separate ale discursului. Moartea, în 
schimb, face dintr-un chip o mască, este transformare a expresivului, a locului 
de manifestare în ceea ce este term, ridicând astfel podul relaţiei cu alte 
infinităţi-Tu. Viaţa umană este arătare, asociere. Doar în chipul”“! nereificat „se 
arată evidenţa” cuiva — sufletul. Aşadar chipul este locul de manifestare, este 
fenomenologie a sufletului, aspect ce face ca acesta să nu fie o închidere de 
genul celei a substanței. 

Înainte de orice facticitate, chipul se plasează sub responsabilitatea celui 
din faţa sa. Unicitatea dobândită de persoană — din perspectiva lui Levinas — nu 
provine din închiderea sa (ca raport cu lumea în care centrul este în orice parte 
eul), ci din „prinderea” de către altul în orizontul responsabilității. Durerea 
morții altuia nu este explicabilă prin durerea față de propria moarte presimțită în 
identitatea mea substanțială (aşa cum afirmă mai sus Heidegger, pentru care 
Dasein-ul este identic cu sine numai în moarte*“7); ea provine din afectarea în 
identitatea de eu responsabil. 

Deşi celălalt, încredințându-mi-se, îmi deschide calea responsabilității 
absolute, identitatea mea nonsubstanțială conţine deja o responsabilitate care 
aştepta să fie adusă în prezență. Această responsabilitate ca predispoziție a eului 
care aşteaptă să fie actualizată de chipul celuilalt ar putea fi interpretată ca 
reprezentând punctul de apropiere dintre Levinas şi Husserl, întrucât 
responsabilitatea este constitutivă eului pur şi, în același timp, ea depăşeşte 
autoreferenţialitatea de tip egologic. 


2 . 9 Dai 

E. Levinas, Moartea şi timpul, p. 161. 

20 E. Levinas, Liberte et commandement, p. 4|: «Le visage a un sens, non pas par ses 

relations, mais ă partir de lui-mâ&me, et c'est cela, l'expression». 

*1 E. Levinas, Între noi. Încercare de a-l gândi pe celălalt, p. 232: „numesc față ceea 
i ălalt, priv ul — mă priv — aminti i inutului ă 

ce, din celălalt, priveşte eul — mă priveşte — amintind, din spatele conținutului ce se arată 

în portretul său, abandonul, lipsa de apărare şi mortalitatea sa, iar apelul său la 

străvechea mea responsabilitate, ca şi cum ar fi singur pe lume — iubire. 

22 M. Haar, Heidegger şi esența omului, p. 38: „eu sunt ceea ce sunt, sunt identic cu 

mine numai în moarte, şi deci moartea mă precedă întotdeauna ca timp deschis în care 

încă nu sunt, dar în care am de a fi”. 

Dar nu ar însemna să gândim în termenii lui Husserl, ai unei gândiri 
„totalizatoare”, pentru care eul este fundament al oricărui act, făcând din celălalt 
un analogon al său? Totuşi, putem observa în acest punct un echilibru între cele 
două perspective. Refuzând aportul eu-lui în problema responsabilităţii, mai 
precis, trecând toată importanța deschiderii eticii pe seama celuilalt, Emmanuel 
Levinas a înțeles probabil că ar cădea într-o capcană asemănătoare celei în care 
au căzut adepţii „tabulei rasa”. Putem vorbi, deci, despre o predispoziţie a eului 
către responsabilitate cu atât mai mult cu cât ne vine în ajutor metafora 
maternității, prin care înțelegem că nimeni nu şi-a planificat naşterea şi nici 
întreaga constituție a sinelui. 

Poate de aceea vorbeşte Levinas despre o  anterioritate a 
responsabilităţii. Dar acest lucru nu duce la o considerare a sinelui ca fundament 
pentru alteritate, ca punct de iradiere a „lumii”. „An-arhia”, bulversarea pe care 
o produce suferința?” celuilalt (despre care gânditorul scrie în repetate rânduri 
în opera sa) poate fi înțeleasă ca o sciziune în eu, ce face posibilă dezvăluirea 
responsabilităţii. În acest sens Levinas se distanțează de întemeietorul 
fenomenologiei, accentuând importanța orizontului etic. 

Metoda fenomenologică, având în centru (în cazul lui Levinas) analiza 
actului de a întâlni chipul celuilalt, îl dezvăluie pe om şi îi arată punctul 
arhimedic — responsabilitatea. Fenomenologia şi etica se întâlnesc în atenția 
acordată chipului ca loc de „manifestare” şi de interpretare. Reversul chipului 
uman este chiar chipul umanităţii — responsabilitatea. La această înțelegere 
duce, în cele din urmă, filosofia lui Emmanuel Levinas. 


1].3.3. Moartea semenului şi moartea proprie 


Altul care solicită răspuns îmi este încredinţat. Moartea sa produce o 
afectare chiar în identitatea eului responsabil, o identitate nonsubstanţială: „în 
asta constă faptul că sunt afectat de moartea semenului, şi asta este relația mea 
cu moartea sa. În această relaţie, ea este deferența mea faţă de cineva care nu 
mai răspunde, ea este deja o culpabilitate — o culpabilitate de supravieţuitor”?*. 

Dacă identitatea lui Acelaşi cu sine ar fi sursa oricărui sens, atunci 
moartea semenului — afirmă Levinas împotriva lui Heidegger — nu ar afecta 
profund identitatea monolitică a Eului: „Faptul de a muri, ca fapt de a muri al 
celuilalt, îmi afectează identitatea de Eu, îmbracă sens în ruperea sa de Acelaşi 
(...) în Eul meu. Drept pentru care, relaţia mea cu moartea semenului nu este 


23 Paul Davies, “Sincerity and the End of Theodicy: Three Remarks on Levinas and 
Kant“, în Research in Phenomenology, Vol. 28, Leiden: Koninklijke Brill NV, 1998, p. 
135: “More than anything else it is suffering that with its exemplary phenomenology 
brings us strainght to the heart of what we now take to be Levinas” own project. For 
suffering to be thought or described gua suffering, it must be thought or described in its 
senselessness, as what everywhere and always resists being given a meaning or 
context”. 

*4 E. Levinas, Moartea şi timpul, p. 32. 

doar cunoaştere de mâna a doua, şi nici experiență privilegiată a morţii”. 


Pentru Heidegger, scrie Levinas în continuare, moartea este certitudine prin 
excelență, posibilitate certă, iar sensul ei se limitează la aneantizare. 
Certitudinea morţii este originea conştiinţei?“ de sine. Dar poate fi ameninţarea 
la propria ființă (adică angoasa) singura sursă de afectivitate? Pentru Levinas, 
gândirea heideggeriană a relaţiei cu moartea ca experiență a neantului în timp 
este considerată nesatisfăcătoare, filosoful francez căutând alte dimensiuni ale 
sensului, atât referitor la timp, cât şi la moarte. Dimpotrivă, moartea celuilalt mă 
aruncă în întrebare" şi, în responsabilitatea față de el am o „complicitate” şi 
un răspuns de dat pentru moartea sa. 

Apropiată de modul în care înțelege Levinas moartea celuilalt este 
concepţia lui Marx Werner, expusă în lucrarea Heidegger and the Tradition”“. 
Acesta aduce o critică ideii lui Heidegger, conform căreia moartea semenului ne 
rămâne exterioară, în sensul că pentru noi nu este o experiență a morții, ci ne 
afectează doar prin conştientizarea propriei finitudini. Dimpotrivă, pentru Marx 
Werner moartea sfărâmă autonomia subiectului, dezvăluindu-i acestuia o nouă 
măsură a lucrurilor şi o nouă semnificaţie, făcându-l să simtă nevoia unei 
întoarceri spre celălalt. Întoarcerea spre celălalt înseamnă redefinirea atitudinii 
„instrumentale” ce ţin cont de reguli şi status. Noua raportare este caracterizată 
de apropiere, nu de „folosire” (care ni-l face străin). EI este vecin, semen, dar nu 
plecând de la o invitație la comunicare, un fel de schimb reciproc pentru a 
reface certitudinea eului, amenințată în fața morții altuia, ci pornind de la nevoia 
de a asculta solicitarea celuilalt, de a deveni receptiv la chemarea sa, 
asemănătoare chemării noastre de ființe supuse morţii şi suferinței. „Soarta 
comună” care mă leagă de semen ca „vecin” nu ține de proiectele comune ale 
camarazilor, nici de situaţiile istorice care leagă membrii unei generaţii într-un 
destin şi nici de relaţiile de prietenie, iubire, rudenie. Soarta comună se referă la 
situația universală a mortalității — nu numai faptul că toți vom muri, ci mai 


*5 Ibidem. 

* M. Heidegger, Prolegomene la istoria conceptului de timp, p. 518: „Moartea nu este 
o parte care lipseşte dintr-un întreg ca compositum, ci ea constituie dinainte 
integralitatea Dasein-ului, astfel încât abia pornind de la această integralitate el deține 
fiinţa diferitelor părţi, adică a modurilor posibile de a fi”. 

*1 E. Levinas, Ethigue comme philosophie premiere, p. 97: «La mort de lautre homme 
me met en cause et en question». 

2% Acestei lucrări îi dedică un întreg articol Steven Galt Crowell, “Neighbors in Death“, 
în Research in Phenomenology, Vol. 27, Leiden: Koninklijke Brill NV, 1997, pp. 216- 
217: “The “common fate” that binds me to the Other as neighbor, then, is neither the 
common project of co-workers or comrades, nor the common historical situation that in 
Being and Time binds the members of a “generation” into the “destiny” ofa Volk. Nor is 
it the intrinsic, though exclusive, bond of lovers, friends, or family. It is nothing but the 
universal state of mortality: not the bare fact that we are all going to die, but rather the 
affective fact that we are “capable of death as death”, a capability which discloses my 
bond to the Other simply as Other”. 

degrabă starea afectivă de a fi expus morții; aceasta deschide legătura către altul 
ca altul, în afara oricărui alt interes. 

La E. Levinas „scandalul” morţii este în mod special legat de ceea ce 
înseamnă chipul celuilalt. Bulversarea eului are loc, deci, înainte de a participa 
la evenimentul înmormântării. Moartea este „luptă între discurs şi negarea 
acestuia”, exemplificată în mod special prin dialogul Phaidon, unde este 
descrisă moartea lui Socrate. Sensul morții nu se mărgineşte la aneantizare, la 
alternativa a fi — a nu fi. Este ambiguitate, enigmă, indeterminare, se pune ca o 
problemă, moartea este „criză”. Ca eveniment, moartea reprezintă numai un 
moment, iar contrapartea sa, nevăzutul icebergului este întrebarea, nu conştiinţa 
sau comprehensiunea. Având în vedere filosofia alterităţii a lui Levinas, Derrida 
afirmă — în The Work of Mourning, 0 lucrare referitoare la raportul dintre 
prietenie şi moarte, doliu“, memorie — că durerea doliului are ca principală 
sursă interiorizarea privirii celui decedat, privire care ne face responsabili 
înaintea sa, iar răspunsul este comparabil cu cel față de un imperativ categoric. 

În raportul dintre moartea proprie şi moartea semenului, Levinas arată 
că nu avem de-a face cu un raport de subordonare şi de înțelegere a celei din 
urmă plecând de la aprioricul primei. Între ele nu există, de fapt, o relaţie de 
incluziune sau de reducere. Relaţia cu „moartea mea” rezumată la înțelegerea 
neantului şi descrisă ca angoasă presupune .păstrarea identității lui Acelaşi, 
gândire după propria măsură, apriorism. Dimpotrivă, faptul de a fi afectat de 
moarte — ca moarte a semenului — este „afectivitate, pasivitate, afectare prin ne- 
măsură, afectare a prezentului de către ne-prezent, a posteriori mai vechi decât 
orice a priori, diacronie imemorială ce nu poate fi redusă la experiență””*!. 

Expresia paradoxală „a posteriori mai vechi decât orice a priori” 
semnifică bulversarea propriei măsuri a structurii Eului care este pus față în față 
cu „ne-măsura”, cu infinitatea celuilalt pe cale să amuţească în moarte. De 
aceea, afectarea sa de faptul de a muri al semenului reprezintă „diacronia 
imemorială”, adică depăşirea oricărei înțelegeri a morţii ca sfârşit, ca 
experiență, şi deschiderea identității sale printr-un semn de întrebare. Aceasta 
face ca afectarea de către moarte să fie mai intimă decât orice intimitate, „până 
la fisiune”, scandalizând eul, făcând o breşă în el. 


%% B. Levinas, Moartea şi timpul, p. 34. 


*50 Un rezumat al acestei lucrări apare în articolul lui Michael Naas, „History's remains: 
of memory, mourning, ant the event”, în Research in Phenomenology, Vol. 33, Leiden: 
Koninklijke Brill NV, 2003, pp. 75-96. Despre interiorizarea privirii celui decedat, vezi 
în special p. 79: “In The Work of Mourning, Derrida continues his long meditation on 
the nature of the other and the gaze of the other from Husserl to Levinas by suggesting 
that mourning has to do with incorporating not just the deceased, but their gaze, a gaze 
that makes us responsible before the deceased and that can be responded to only as a 
kind of absolute imperative”. 

%! E. Levinas, Moartea şi timpul, p. 35. 

Dacă ţinem cont de cuvintele gânditorului francez, anume că „ființa 
care se prezintă în expresie ne introduce deja în societate”?*?, putem deduce că 
moartea ca moarte a chipului, a expresiei ar fi, dimpotrivă, scoatere din 
societate. Şi aşa cum sensul chipului apare prin el însuşi şi ne porunceşte înainte 
de orice discurs, ieşirea din societate vine neanunțat şi ne cutremură prin sine 
însăşi — fără mijlocirea realizată de conştiinţa ființei-întru-moarte (sintagmă ce 
marchează înstăpânirea”* morţii asupra întregii existențe umane). 

Relația cu moartea nu este viziune a ființei sau a neantului, omenescul 
nu are ca pârghie intenţionalitatea, iar esența omului nu se reduce la conservarea 
ființei sale; dimpotrivă, este „dezinteresare şi rămas bun”. Aici dezinteresarea 
are semnificaţia unei condiții a intersubiectivității, a posibilității dialogului, a 
adaptării „măsurii” la altul, fără a fi prin aceasta cameleonism sau relativizare. 
Ea priveşte capacitatea de recunoaştere a celuilalt diferit de tine şi desprindere 
de unica înțelegere a lumii. Deşi vorbeşte despre o afectivitate fără 
intenționalitate, Levinas nu o asimilează inerţiei stării sensibile a empirismului 
senzualist. Emoţia în fața morţii este o neliniște, o „ne-stare nestatică”*5%, în care 
se pune o întrebare de neconvertit în răspuns sau o nelinişte în care singurul 
răspuns al celui ce chestionează poate fi doar responsabilitatea. Prin întrebare 
devine posibilă relația celui ce întreabă cu infinitul celuilalt. 

Timpul reprezintă pentru Levinas prototipul relaţiei dintre Acelaşi şi 
Celălalt: „Timpul este acest Celălalt-în-Acelaşi şi totodată acel Celălalt care nu 
poate fi împreună cu Același, nu poate fi sincron. Timpul ar fi deci nelinişte a 
lui Acelaşi prin Celălalt, fără ca Acelaşi să poată vreodată să-l cuprindă pe 
Celălalt, să-l înglobeze”2%5. Eul nu poate fi gândit nici ca lucru identificat, ca 
esență dată, nici ca identificare în reflectarea asupra lui însuşi, ca o construcție 
în jurul unui centru care asimilează orice diferență (aşadar şi pe Celălalt), 
ştergându-i caracterul şi reducând-o la totalitatea formată. Levinas doreşte să 
elibereze eul de mărginirea oricărui concept şi să-l plaseze în unicitate numai în 
măsura în care aceasta înseamnă răspuns şi responsabilitate de la care el nu se 
poate sustrage. Identitatea Eului se întemeiază pe imposibilitatea de a fi înlocuit 
în cadrul datoriei „dincolo de orice datorie” şi, de asemenea, pe imposibilitatea 
dezminţirii îndatoriri prin asumare. Filosoful vorbeşte despre „un eu însumi ce 
are un sens în pofida morţii şi care deschide, împotriva ontologiei morţii, o 
ordine în care este posibil ca moartea să nu fie recunoscută”256, 


*5 E. Levinas, Liberte et commandement, p. 42: «L'&tre qui se prâsente dans 
P'expression nous engage dejă dans la socistey. 

253 M. Haar, Heideggereşi esența omului, p. 39: „Dar cum fiinţa-întru-sfârşit este un 
proiect, moartea este şi un nume pentru existența însăşi. (...) Faptul-de-a-fi-în-lume 
devine un sinonim al morţii, şi viceversa. În acest fel, toţi existenţialii devin alte nume 
pentru a desemna moartea”. 

+54 E. Levinas, Moartea şi timpul, p. 37. 

255 Ibidem, p. 40. 

*5 B. Levinas, Altfel decât a fi sau dincolo de esenţă, p. 240. 

Se poate observa din refuzul terminologiei heideggeriene de către 
Levinas poziţia perspectivei sale privitor la raportul E„-Celă/alt, Eu-moarte. 
Dacă pentru Heidegger raportarea autentică la moarte presupune asumare a ei, 
eliberare de orice încercare de a o relativiza (prin comparaţie cu discursul 
metafizic, unde ea este mereu depășită sau ocolită), Levinas refuză reducerea 
acestui raport la un act de conştientizare. Pe de altă parte, asumarea datoriei 
față de Celălalt este considerată de către gânditorul francez o eschivare de la 
îndatorire, din moment ce asumarea pleacă de la premisa unei transformări a 
îndatoririi într-un act, cu riscul devalorizării responsabilității față de Celălalt 
infinit. Cu alte cuvinte, în asumare ai atâta responsabilitate câtă alegi să îţi 
asumi. „Obligaţia inevitabilă” nu poate înlocui îndatorirea pentru că prima este 
limitată; ea devine „suficiență şi instituţie” dacă eul face orice efort să se 
sustragă riscului non-sensului, al arbitrariului, al unei „nebunii”. 

Perspectiva lui Heidegger referitoare la înfruntarea şi asumarea morții 
printr-o alegere liberă este legată de vechea înțelegere a eroismului ca act al 
„supremei lucidităţi şi al supremei virilități”?S”, ca act al stăpânirii şi puterii. Pe 
de altă parte, moartea celuilalt mă afectează întrucât reînvie ideea propriei” 
mortalități, angoasa, care nu este teama de ceva determinat, ci pentru ceva 
nedeterminat — Nimicul ca o contrapondere a tot ce înseamnă viață, ca 
posibilitatea imposibilității. 

Dar, această posibilitate a imposibilității este cea mai proprie pentru că 
în ea se revelează Dasein-ului întreaga ființare ca ființare: „„Da-sein înseamnă: 
stare-de-menţinere în Nimic. (...) Dacă prin chiar temeiul esenței lui, Dasein-ul 
nu ar transcende, adică dacă nu s-ar menţine dinainte în Nimic, atunci el nu s-ar 
putea raporta nicicând la ceva de ordinul ființării, deci nici la el însuşi. (...) 
Nimicul este ceea ce face cu putință starea-de-revelare a ființării ca ființare 
pentru Dasein-ul uman. Nimicul nu este cel care oferă termenul opus ființării, ci 
el ține în chip originar de esenţa însăşi”. 

În schimb, pentru Levi nas, fenomenul suferinței și al înfruntării morţii 
reprezintă?“ mai puţin un act de stăpânire de sine, cât mai degrabă acceptarea 
faptului că posibilul (referindu-se la ceea ce înseamnă siguranța și comoditatea 
existenței umane) poate să nu mai fie posibil. În scrierile mai târzii (cum ar fi 
Moartea şi timpul, editare a unui curs din 1975), Levinas susține că moartea 
celuilalt mă afectează pentru că el nu mai răspunde întrebării mele. 

Gratuitatea responsabilității față de semen este posibilă şi pentru că cel 
responsabil sesizează potențialul de absurditate al morţii proprii, care nu vine să 


* E. Levinas, Time and the Other, p. 70: „supreme lucidity and supreme virility”. 

*% M. Heidegger, Fiinţă şi timp, p. 319: „Moartea [celuilalt] se dezvăluie desigur ca 
pierdere, însă mai degrabă ca o pierdere pe care o resimt cei rămaşi în viață”. 

* M. Heidegger, cap. „Ce este metafizica?”, în Repere pe drumul gândirii, 1988, 
Bucureşti: Editura Politică, p. 44. 

2% În scrierile din tinereţe cum ar fi Time and the Other — ediţia tradusă în engleză 
(1987) a lucrării Temps er l'Autres, apărută pentru prima dată în 1948, în colecţia Le 
Chois-le monde-l'existence, Paris: Arthaud. 

se opună unei construcții a eului (cum ar, spre exemplu o idee, un proiect) — 
opunere ce ar duce la consolidarea importanței şi valorii sale. Dimpotrivă, 
moartea poate veni oricând, banal, inutil, afirmă?$. Levinas, referindu-se 
probabil şi la milioanele de evrei a căror moarte în lagărele naziste a fost 
absurdă prin gratuitatea ei, ţinând cont de faptul că ei nu au fost ucişi pentru o 
cauză la care ţineau, ci pur şi simplu pentru că aparțineau unei rase diferite. 
Traumatismul morţii celuilalt nu provine de la angoasa propriei morţi, ci de la 
inexpresivitatea chipului aproapelui, iar întrebarea în care suntem aruncați 
reprezintă o trecere în plan etic. 

Intriga unicităţii eului constă în non-sensul morţii, în necunoaşterea ei. 
Prin întrebarea fără posibilitate de răspuns pe care ne-o deschide, moartea 
reprezintă în timpul nostru o „modalitate a relației cu lumea de dincolo a 


fiinţei22. 


III. Dialogul şi transcendenţa 


Levinas afirmă“ că valoarea pe care anumiţi gânditori — în special 
Martin Buber şi Franz Rosenzveig, în Germania, şi Gabriel Marcel, în Franța — 
o asociază noţiunii şi practicii dialogului, reflectă o nouă orientare a ideii pe 
care societatea occidentală a adoptat-o despre esența raționalului şi a spiritului, 
ca urmare a experienţei celor două războaie mondiale. 


III. 1]. Dialogul imanențţei în filosofia eului cugetător 


Pentru tradiția filosofică europeană, esența spiritului este concepută ca 
formă de cunoaştere. Totul se uneşte în conştiinţa de sine; enigmele 
inconştientului şi trăirile sunt convertite, sub numele de „experiență”, în 
modalități ale cunoaşterii: contemplare, voință, afectivitate, sensibilitate, 
intelect, conştiinţă de sine. Chiar şi relațiile cu aproapele şi cu Dumnezeu pot fi 
catalogate, în cadrul vechii concepţii, drept „experiențe” colective şi religioase. 
Această cunoaştere implicită justifică utilizarea termenului cogiro, care exprimă 
unitatea eului suficient în cunoaşterea sa. Ca învățare, gândirea presupune o 
captare şi o posesie a ceea ce este învățat. Astfel, exterioritatea şi alteritatea 
sinelui sunt reluate în cadrul imanenței: „Nu învăţăm decât ceea ce cunoaştem 
deja şi ceea ce se inserează în interioritatea gândirii în chip de amintire 
evocabilă, re-prezentabilă”2%%. 


. 


%1 E. Levinas, Moartea şi timpul, p. 166: „Tocmai mortalitatea mea, condamnarea mea 
la moarte, timpul meu în ceasul morţii, moartea mea care nu este posibilitate a 
imposibilității, ci pur rapt, tocmai aceasta constituie absurditatea care face cu putință 
gratuitatea responsabilității mele față de semen”. 

%2 E. Levinas, Moartea şi timpul, p. 42. 

5 E. Levinas, Când Dumnezeu devine idee, p. 211. 

24 Jbidem, p. 213. 

Fiinţa care se prezintă eului cunoașterii i se oferă acestuia după măsura 
„gândirii gânditoare”, iar transcendența îşi pierde statutul încă din momentul 
existenței unei aşteptări din partea subiectului cunoscător. Transcendenţa este 
inclusă în satisfacția posesiei. În acest sens interpretează Levinas conceptul 
husserlian de corelaţie dintre gândire şi lume. „Fenomenul” ar reprezenta astfel 
existența unui acord, în cadrul actului de „captare”, între conceptibil şi cel care 
concepe. Dar acea captare proprie actului cunoaşterii — de la formele percepției 
şi reprezentării până la cele mai împlinite — se referă la satisfacerea măsurii 
actului vizării. Prin urmare, conform acestei interpretări, în fenomenologia 
husserliană spiritul reprezintă ordinea lucrurilor, iar gândirea este culegerea şi 
aranjarea lor. Acordul şi unitatea cunoaşterii se realizează în adevăr. Cele două 
calităţi se regăsesc şi în recurgerea gândirii la cuvinte — „semne pe care ea şi le 
dă sieşi fără a vorbi cu cineva'26%5. i 

În filosofia lui ego cogito, gândirea — în activitatea sa de strângere 
laolaltă — recurge la cuvinte atunci când are nevoie de o prezență a 
conceptibilului, a unui semnificant. În această ipostază, limbajul reprezintă doar 
instrumentul gândirii, iar faptul că nu există gândire fără limbaj nu semnifică 
altceva decât necesitatea unui discurs interior. Este necesară scindarea gândirii 
pentru a se interoga şi a-şi răspunde, dar unitatea ei se reface. Dialectica 
termenilor ce trimit la termeni contrari înseamnă constituirea unui dialog al 
sufletului cu el însuşi, o prezentare? a fiinţei în limbaj. Nici chiar dialogul 
dintre două gândiri nu reprezintă un dialog autentic, un dialog al diferiților, 
pentru că fiind subordonat cunoaşterii, acest dialog se reduce la o încercare din 
partea interlocutorilor de a pătrunde fiecare în gândirea celuilalt, de a coincide 
în unitatea raţiunii. Ori, în opinia lui Maurice Merleau-Ponty este necesar „ca 
reflecția să ofere cumva nereflectatul deoarece în acest caz nu am avea un 
termen opus €i şi reflecția nu ar mai deveni o problemă pentru noi”2%. Trebuie, 
de asemenea — susține același autor — ca experiența să îmi ofere în vreun fel 
acces la celălalt, pentru că altfel nici măcar nu aș vorbi despre singurătate, nici 
nu aş putea să declar că celălalt este inaccesibil. 

Fiind una și nelăsând nimic în afara ei, rațiunea este asemenea tăcerii 
discursului interior. De fapt, interogaţiile şi răspunsurile dintre două conştiinţe 
sunt reproduceri sau „puneri în scenă”? ale întrebărilor şi răspunsurilor unui 
dialog al sufletului cu sine. Acest schimb de idei va deveni, în cele din urmă, un 
singur suflet, o sigură conştiinţă, rațiunea ca autentică viaţă interioară. În 


5 Ibidem, p. 215. 

25 james Risser, “In the shadow of Hegel: Infinite dialogue in Gadamer's 
hermeneutics”, în Research in Phenomenology, Vol. 32, Leiden: Koninklijke Brill NV, 
2002, p. 95: “The infinite dialogue is a dialogue of being's own presenting otherwise. 
This presenting, this coming into language — “being that can be understood is language 
— does not mean that a second being is acquired: first the thing, then second the thing in 
language”. 

25 M. Merleau-Ponty, Fenomenologia percepției, 1999, Oradea: Aion, p. 423. 

2 E. Levinas, Când Dumnezeu devine idee, p. 216. 

această înțelegere, dialogul doar face rațiunea să se audă, să-şi asculte propria 
desfăşurare. Unitatea (,,sociabilitatea”) conştiințelor multiple intrate în aceeaşi 
gândire suprimă alteritatea lor reciprocă. Tocmai un astfel de dialog — afirmă 
Levinas — este chemat să oprească violenţa şi să instaureze pacea în lume; dar 
însăşi chemarea interlocutorilor la rațiune şi suprimarea diferiților în 
coincidență este sursa violenţei și a dominaţiei”. 

Ceea ce pare să reproşeze Levinas umanismului occidental este faptul 
că nu este îndeajuns de uman. În acest context, al dialogului supus cunoaşterii, 
oamenii dispun de toate tentațiile retoricii înşelătoare, ale propagandei şi 
publicității. În schimb, „etica, grija purtată fiinţei alteia-decât-sieşi, non- 
indiferența față de moartea celuilalt şi, în acelaşi timp, posibilitatea de a muri 
pentru celălalt, șansă a sfințeniei”?”0 fracturează încăpăţânarea lui a fi, 
inaugurând ordinul umanului, al grației şi al sacrificiului. 

Gânditorul francez nu neagă importanța societății, a politicii şi a 
instituţiilor care, odată cu apariţia terțului, devin absolut necesare şi provin din 
nevoia de a compara şi din dorinţa de justiţie, dar susține că însăşi pacea prin 
rațiune este posibilă doar datorită non-indiferenței față de celălalt om, datorită 
întâlnirii cu altul ca altul într-un dialog anterior rațiunii. 


1]1.2. Dialogul şi transcendenţa celuilalt 


Levinas susţine că filosofia contemporană a dialogului, reprezentată de 
Martin Buber, Franz Rosenzveig şi Gabriel Marcel, pune accentul pe altă 
dimensiune a sensului care se întrevede în limbaj (vom vedea însă până la ce 
punct Levinas consimte la noua perspectivă). Aceasta este relaţia interumană, 
sociabilitatea originară care apare în dialog. Realizarea în limbaj a sociabilității 
autentice, semnificând prin ea însăşi, nu reprezintă compensarea unei unități 
pierdute a gândirii. 

În cadrul noii perspective, sociabilitatea limbajului nu se mai reduce la 
schimbul de cunoştinţe care se uneşte la nivelul unei inteligibilități universale, 
ci raportul între ființele intrate în dialog are sens în interpelarea unui Tu de către 
Eu. Astfel, pentru Martin Buber, cuvântul fundamental Eu-Tu este principiul 
oricărui dialog. Pentru acest reprezentant al personalismului „orice viață 
adevărată este întâlnire”?”!, existența umană este dialogică, nu monologică. Tu 
este opus lui Acela. În timp ce primul este omul real în carne şi oase, cel de-al 
doilea este omul ficţiunilor, al fetişului. De aici şi două concepte opuse: Eu-Tu, 
anterior lui Eu, se referă la o legătură naturală”? şi Eu-Acela, posterior lui Eu 


9 Ibidem, p. 217: „Avem astfel o estompare în faţa adevărului, dar şi o putere de 
dominație şi o putere de vicleșug; o cunoaştere a celuilalt ca obiect înaintea oricărei 
sociabilități, însă, din acest moment, şi o putere dobândită asupra lui ca asupra unui 
lucru”. 

21 E. Levinas, Între noi. Încercare de a-l gândi pe celălalt, p. 215. 

271 M. Buber, Eu şi tu, 1992, Bucureşti: Humanitas, p. 38. 

272 Ibidem, p. 44: „La început este relaţia”. 

pentru că provine din detaşare. Lumea lui Tu este deschisă, nerealizată în 
esență, pe când lumea lui Acela este închisă, reprezintă lumea indiferenței față 
de particular, a categoriilor, instituţiilor, generalului. De asemenea, lumea lui 
Acela are coerență în spațiu şi timp, pe când lumea lui Tu nu are coerență nici în 
spaţiu, nici în timp, ci „în punctul central unde liniile prelungite ale relaţiilor se 
întretaie în eternul Tu'”?. 

Există aici o asemănare cu punctul de vedere al filosofului Maurice 
Merleau-Ponty, anume că „raportul cu societatea este mai profund decât orice 
percepție specială sau judecată”?'f. Reciprocitatea relaţiei cu celălalt este 
întrevăzută şi de acesta, din moment ce susține că subiectivitatea din afara eului 
(transcendentă) este o subiectivitate revelată, o „ştiință” pentru sine dar şi pentru 
celălalt, şi astfel, intersubiectivitate. Ținând cont de aceste concepte se face şi 
distincția dintre individ şi persoană: primul ia conştiinţa de sine ca subiect al 
experienței de distanțare față de alt individ; persoana ia conştiinţă de sine ca 
subiectivitate ce intră în relația cu altă persoană. 

Un alt reprezentant al personalismului francez, Emmanuel Mounier, 
afirmă că atenţia față de prezența umană este primul interes pe care îl manifestă 
copilul dincolo de instinctele sale. El se ataşează de aceasta chiar înainte de a-şi 
îndrepta atenţia spre lucruri sau spre propriul corp: „un alt bărbat sau o altă 
femeie, înconjurați de un cald sentiment de încredere, aceasta este experiența 
care se realizează înainte de orice altceva într-o conştiinţă care se trezeşte'?75. 
Un exemplu care să confirme acest lucru este cel al copilului care, înainte de a 
înțelege semnificaţia cuvântului „„frate”, el se raportează întâi la acea persoană 
reală care este fratele său; „fratele meu” reprezintă stadiul originar al înțelegerii; 
ea nu poate începe cu un frate în sine. Astfel, psihologia la prima persoană este 
psihologia naturală a spiritului şi înțelegerea celuilalt este „faptul primitiv” al 
conştiinţei personale. 

Omul — spune Buber — nu poate să trăiască fără Acela, dar cine trăieşte 
numai cu el, nu este om?'€. Spiritul există doar datorită intrării în relație, se află 
între Eu şi Tu, este ca aerul respirat, nu ca sângele — metaforă ce subliniază 
faptul că nu există o esență aflată în spatele aparenţei fiecărui „termen” al 


2% Ibidem, p. 129. 

274 M. Merleau-Ponty, Fenomenologia percepției, p. 426. 

275 E. Mounier, Traitg du caractere, 1974, Paris: Editions du Seuil, p. 216: «Un autre 
homme ou une autre femme, enveloppes d'un chaud sentiment de confiance, telle est 
l'experience qui se precise avant toute autre dans une conscience qui s'eveille». 

*'5 M. Buber, op. cit., p. 60. În consonanță cu această idee se află și afirmaţia lui 
Merleau-Ponty, conform căruia „La origine, socialul nu există la persoana a treia” 
(Fenomenologia percepției, p. 427). Conştiinţa „reciprocităţii interpersonale” este 
considerată de Karl-Otto Apel — în Selected essays (vol. II, Ehics ant Theory of 
Rationality), 1996, New Jersey: Humanities Press, p. 159 — a fi sursa raționalității etice: 
“As 1 suggested above, erhical rationality derives its foundation from the same 
reflective awareness of interpersonal reciprocity in subject-co-subject-interaction by 
communication that was be presupposed already in the hermeneutic rationality of 
communicative understanding”. 

relației, miezul existenţei fiind constituit în aceeaşi măsură de participarea lor în 
cadrul întâlnirii. Nici sentimentele nu formează o esență a subiectului; ele sunt 
în om. Aşa cum instituțiile nu produc o comunitate, tot astfel nu trebuie să 
cădem în capcana de a crede că sentimentele produc viața personală: „În 
realitatea trăită nu există nici o unitate a Fiinţei. Realitatea constă doar în 
acţiune (...) Eul unificat şi Tu-ul nelimitat”?”. Gânditorul german descrie 
iubirea în termeni asemănători: „iubirea nu este prinsă de Eu, astfel încât să-i fie 
doar un «conţinut», un obiect al ei; ea este între Eu şi Tu? 

În noua filosofie a dialogului, faptul de a interpela celălalt om ca „tu” 
nu depinde de o experiență prealabilă a celuilalt. Aşadar, dialogul nu este 
experiența conjuncţiei dintre oameni care îşi vorbesc, iar „sociabilitatea 
dialogului nu este o cunoaştere a sociabilității”?”. Eveniment al spiritului, 
dialogul este pentru Buber cel puţin tot atât de vechi precum gândirea. Pentru 
Gabriel Marcel, a-l numi pe Dumnezeu -— Eul absolut, etern, invizibil care 
invocă eul tău — la persoana a treia ar însemna să îl pierzi:%. De aceea, numai în 
dialogul Eu-Tu, nesupus cunoaşterii, transcendența se poate deschide. 
Paradoxul dialogului constă în faptul că în el se află deopotrivă o distanță 
absolută (ţinând de enigma inexprimabilă a intimității fiecăruia) şi relația 
imediată a întâlnirii în exprimare, întâlnire ce transcende această distanţă fără a 
o suprima sau îngloba. Acest mod de a accede la altul, diferit de cunoaştere, este 
apropierea (proximitatea — în limbaj levinasian) de celălalt. 

Distanţa absolută dintre Eu şi Tu nu trebuie gândită într-o modalitate 
logicistă prin noţiunea formală de distanță între termeni oarecare. De fapt, 
alteritatea absolută semnifică diferenţa şi raportul dintre interlocutorii concreți 
față de care termenii reprezintă doar o abstracţie ulterioară; relaţia dialogului 
este mai veche decât orice diferență dintre termenii aflați în relaţie. De aceea 
Eu-Tu formează pentru Buber un concept, neputând fi vorba de un și între ei, 
pentru că atunci ar fi cuprinşi într-un ansamblu. Tocmai pentru că Tu este 
absolut altul decât Eu poate exista dialog autentic. Spiritul definit prin 
transcendență în filosofia dialogului apare ca eveniment al sociabilităţii la care 
se referă deja orice efort de exprimare, orice dorinţă de a comunica un conținut 
ideatic. Discursul interior al lui cogifo, însăşi cunoaşterea, conştiinţa şi 
simbolismul lingvistic presupun un dialog cu celălalt diferit de sine însuşi, un 
dialog originar şi prealabil, un limbaj înainte de limbaj. 

În relaţia dialogului în care are loc întâlnirea apare un „surplus sau un 
mai bine al unui dincolo de sine, surplusul şi mai binele proximităţii aproapelui, 
«mai bună» decât coincidența cu sine, şi aceasta în ciuda sau din cauza 
diferenței care le separă”. Acel „mai bine” nu se referă la o inserție 


27 M. Buber, op. cit., p. 117. 

*% Ibidem, p. 41. 

25 B. Levinas, Când Dumnezeu devine idee, p. 221. 

20 Gabriel Marcel, Jurnal metafizic, 1995, Timişoara: Amarcord, 268: „o judecată cu 
referire la e/ nu se referă la Dumnezeu, ci la o gândire finită şi imaginată”. 

%! E. Levinas, Când Dumnezeu devine idee, p. 225. 

supranaturală în dialog, ci la „darul gratuit sau harul venirii altuia în 
întâmpinarea mea (...). Însă surplusul de fraternitate poate merge dincolo de 
satisfacţiile aşteptate de la darurile primite, fie ele și gratuite!”"%?. Fiind har, 
dialogul este nonindiferența dintre persoane — dar aceasta nu înseamnă doar 
iubire. Afirmând acest lucru, Levinas — care aderă la cea mai mare parte a 
ideilor cuprinse în ceea ce el numeşte noul mod de înțelegere a transcendenţei — 
doreşte să evidenţieze evitarea capcanei valorilor morale, construcţii ale 
ontologiei şi cunoaşterii. Morala supusă unui sistem de mentalități suprimă 
interlocutorii prin universalul valorilor. În schimb, în dialogul transcendenței, 
ideea de bine ia naştere numai prin faptul că în întâlnire a/u/ contează mai mult 
decât orice. 

Sursa eticii autentice ar fi, prin urmare, relația în care Eu îl întâlneşte pe 
Tu”. În acest mod de înțelegere, faptul etic nu datorează nimic valorilor; 
dimpotrivă, ele îi datorează totul: „Concretul Binelui constă în faptul de a avea 
valoare, propriu celuilalt om. Numai unei formalizări îi apare ambivalența 
valorizării, indecidabilul, la egală distanță de Bine şi de Rău. În actul de a 
valora al unui alt om, Binele este mai vechi decât Răul". Dualismul este 
respins de filosoful francez, ca fiind formalizarea naivă ce lasă deoparte actul 
etic al spontaneității chipului înaintea căruia ne aflăm și trebuie să dăm un 
răspuns. De pe poziţia unei înţelegeri iudeo-creştine, Levinas acordă întâietate 
momentului întâlnirii semenului în care se rosteşte însăși porunca lui 
Dumnezeu, fără ca aproapele să fie instrumentul unei manifestări supranaturale. 
Tu este interpelat şi ca neaparţinând lumii, chiar dacă întâlnirea însăşi are loc în 
lume; în schimb, intenționalitatea abordează întotdeauna obiectul în orizontul 
lumii. 

Dimensiunea noii analize a dialogului are o semnificaţie antropologică 
şi teologică. Relația cu Tu în puritatea sa este relația cu Dumnezeu. Garanţia 
stabilităţii relaţiei pure o constituie faptul că omul îl realizează pe Dumnezeu în 
lume, transformă şi înalță ființele până la Tu”%5. Pentru Buber, relaţia cu 
Dumnezeu, epifania, se produce în prelungirea raportului Eu-Tu, pornind de la 
întâlnirea celuilalt, deci de la etică. Acest aspect se clarifică dacă avem în 
vedere faptul că în Vechiul Testament expresia „teamă de Dumnezeu” apare în 
versete care recomandă respectul şi grija pentru om, ca şi când porunca de a te 
teme de Dumnezeu ar veni să întărească poruncire privitoare (exprimate cât se 


*%2 Ibidem. 

23 Adriaan Peperzak, “Ethical life”, în Research in Phenomenology, Vol. 33, Leiden: 
Koninklijke Brill NV, 2003, p. 148: “To single out an individual as having a unique, 
irreplaceable, and unrepeatable destiny, the only way is to address him or her by saying 
“you'”, “Levinas has always insisted on this dissymmetry, refusing to write that |, 
likewise, am “high” in the Others perception ofme” (p. 151). 

284 p Levinas, Când Dumnezeu devine idee, p. 225. 

%5 M. Buber, op. cit., p. 143. Vezi şi p. 111: „Lumea nu e un joc divin, ea este un destin 
divin” şi p. 124: „Întâlnirea cu lumea duce la întâlnirea cu Dumnezeu”. 

poate de clar*%) la a nu insulta, jigni, împovăra pe semen. Astfel, teama de 


Dumnezeu pare a se defini prin aceste interdicții etice. 

Levinas vede în dorinţa unui eu de a spune celuilalt ceea ce gândeşte 
dovada existenței unei urgențe a intrării în societate cu aproapele, o trecere 
dincolo de suficiența gândirii. Filosoful francez îi reproşează lui Buber că relația 
Eu-Tu este descrisă de multe ori asemenea unei coprezențe armonioase, o 
privire „ochi în ochi” ce pare a se reduce la un joc de reflexii într-o oglindă. 
Atunci Relaţia s-ar formaliza şi s-ar goli de transcendenţă, de heteronomie. 
Dacă „Relaţia înseamnă reciprocitate”28 atunci ea este simetrie, ori Levinas 
insistă în discursul său despre responsabilitate asupra faptului că aceasta survine 
în inegalitatea, „supunerea” faţă de altul. Astfel, dialogul „contrar cunoașterii şi 
contrar descrierilor filosofilor dialogului — este o gândire a inegalului, gândire 
gândind dincolo de dat”. 


III.3. Altul ca terț şi apariţia politicii 


Nu poate fi adusă în discuţie apariția terțului, a celui de al treilea om 
(aici expresia nu are de-a face cu argumentul împotriva participării multiplului 
la formele transcendente din dialogul platonician Parmenide) înainte de a 
reaminti în ce constă unicitatea şi autenticitatea eului pentru Levinas: 
„unicitatea capătă sens pornind de la însuşirea de a nu putea fi schimbat, care 
aparține sau îi revme eului în concrectitudinea unei responsabilități pentru altul: 
responsabilitate care îi incumbă dintr-o dată, chiar în percepția celuilalt”2%%. 

Ca şi cum ar fi fost chemat la responsabilitatea de neschimbat — 
adresată numai lui — „din eternitate”, eul este ostatec ales printr-o alegere mai 
veche decât prezentul. Autenticitatea eului este, prin urmare, ascultare a celui 
care îi adresează apelul, iar „răspunsul” poate merge până la sacrificiu — sensul 
ultim al umanului”“ şi al iubirii. Dar responsabilitatea îndreptată către celălalt 
nu îl poate ignora pe un a! treilea care este altul meu şi mă priveşte în aceeaşi 
măsură. În spiritualitatea definită prin responsabilitate față de altul trebuie, în 
cele din urmă, să apelez la comparații, situație paradoxală pentru că este vorba 
despre a compara incomparabilii, unicii. Dacă, în întâlnirea chipului, celălalt 
trece înaintea mea şi îi sunt supus, pentru că nu e de judecat, odată cu apariția 


26 Să nu aşezi un obstacol în calea unui orb” (Leviticul, 14-19), „să nu-l jigneşti pe 
celălalt” (Leviticul, 25-27), „să nu accepţi dobândă, şi nici profit de la fratele aflat în 
nevoință, fie el şi străin, sau nou-venit” (Leviticul, 25-16), apud. E. Levinas, Când 
Dumnezeu devine idee, p. 228). 

*7 M. Buber, op. cit., p. 42. 

*% E. Levinas, Când Dumnezeu devine idee, p.231. 

2 E. Levinas, Între noi. Încercare de a-l gândi pe celălalt, p. 232. 

2% Jbidem, p. 233: „umanul — iubire a celuilalt, responsabilitate pentru cel apropiat, o 
eventuală moarte-pentru-el, (...) umanul semnifică începutul unei raționalităţi noi şi de 
dincolo de ființă. Raţionalitate a Binelui mai înaltă decât orice esență. Înţelegere a 
bunătăţii”. 

celui de-al treilea e nevoie de judecată şi de justiţie chiar în numele obligaţiilor 
absolute față de semen. Atunci se impune o anume abandonare (lăsând loc unei 
„ştiințe”2”! despre om) a supunerii absolute pe care o invocă celălalt. De aceea 
sunt necesare instituţiile şi politica, adică ceea ce formează structura unui stat, 
„dar a unui stat liberal: mereu neliniştit de întârzierea sa în ce priveşte exigența 
feţei celuilalt (...); Stat care admite legitimitatea dincolo de instituțiile sale, fie 
ea transpolitică, a cercetării şi a apărării drepturilor omului. Stat care se întinde 
dincolo de Stat2%. 

Totuşi, ideea unui stat care să ţină cont de exigența chipului celuilalt 
pare desprinsă pur şi simplu dintr-o utopie. Instituţiile moderne nu pot fi 
personificate, pentru că au devenit mecanisme uriaşe de aplicare a unor reguli. 
Cele mai multe dintre situaţiile pe care le au de rezolvat se înscriu în tipare; 
rutina ajunge să fie intrinsecă justiţiei. Prin urmare, asimetria relației etice are 
de-a face numai cu persoane. Modul de a acționa al instituțiilor face — chiar la 
propriu — imposibilă privirea chipului; celălalt devine „un alt caz” de rezolvat. 
Obligaţia (sau adevărul etic) pe care subiectul o primeşte în momentul întâlnirii 
semenului este valabilă numai?” până la apariţia terțului. Din perspectiva 
terțului, atât eu, cât şi celălalt reprezentăm două ipostaze ale aceleiaşi ființe; 
asimetria, distanța dintre subiectivități nu este vizibilă din punctul său de 
verdere. De aceea afirmă Adriaan Peperzack (în lucrarea?“ Beyond: The 
Philosophy of Emmânuel Levinas) că, deşi etica începe în mod concret, prin 
relația față în față, ajunge în cele din urmă să includă doar instituțiile şi 
aranjamentele sociale. 

Există un conflict etic între mască şi chip, individual şi unic, persoană şi 
absolut. Justiţia trebuie să fie autocritică, mereu „de îmblânzit” în amintirea 


* H.-G. Gadamer, Elogiul teoriei. Moştenirea Europei, 1999, laşi: Polirom, p. 189: 
„Știința despre om, în întreaga ei diversitate, devine o sarcină morală şi filosofică pentru 
noi toţi”. 

*% E. Levinas, Între noi. Încercare de a-l gândi pe celălalt, p. 216. 

2% Robert Bernasconi, “Different Styles of Eschatology: Derrida's Take on Levinas' 
Political Messianism“, în Research in Phenomenology, Vol. 28, Leiden: Koninklijke 
Brill NV, 1998, p. 8: „The judgment of history is exclusively from the third person 
perspective. History excludes, for that reason, the apology that the I proffeers to the 
Other”. 

*4 Diane Perpich dedică un întreg articol acestei lucrări, punând în evidență raportul lui 
Adriaan Peperzack față de marile teme levinasiene, cum este, spre exemplu, asimetria 
relaţiei etice: “The asymmetry of the ethical relationship and the manner in which it 
generates responsibility are among the most difficult and problematic claims of 
Levinas' philosophy. Peperzak's reading of this fundamental theme has solid textual 
support in Levinas” thought, but ultimately may lead us to see just how difficult it will 
be to establish a phenomenological ethics as a direct alternative to modem moral 
philosophies. (...) Ethics thus begins in the concrete, face to face relationship, even if it 
must ultimately be extended to include just institutions and social arrangements” (““The 
Demands of Ethical Life: Levinas and Moral Theory”, în Research in Phenomenolo y, 
Vol. 30, Leiden: Koninklijke Brill NV, 2000, pp. 267-268). 

bunătății originare a omului față de altul său, de infinit. Excelența democraţiei 
constă în liberalismul care lasă întotdeauna deschisă „remușcarea” justiţiei, 
manifestându-se prin reluarea legislaţiei niciodată încheiată. Conştiinţa 
failibilității justiției este semnul excelenței etice și al originii sale „în bunătatea 
de care o îndepărtează totuşi (...) calculele necesare ce impun o societate 
multiplă, calcule care reîncep neîncetat”2%5. Uitarea bunătății ce fundamentează 
Justiția prăbuşeşte societatea într-un regim totalitar. 

Legitimitatea, acel dincolo de stat, se referă la imperativul de a nu fi 
dată uitării unicitatea semenilor, care sunt „aproapele” înainte de a fi cetățeni, 
sunt responsabili, unici şi de aceea doresc pacea şi dreptatea. Sub structura 
politică a instituțiilor nu trebuie să fie îngropate resursele carității, ceea ce 
gânditorul francez numeşte „suflul religios sau spiritul profetic din om”. 
Dificultatea constă în a păstra echilibrul în cadrul relațiilor sociale între a 
recurge şi a nu recurge la judecată, cu rezerva înțelegerii faptului că „omul într- 
adevăr om, în sensul european al termenului, născut din Greci şi din Biblie, este 
omul care înţelege sfințenia ca valoare ultimă, ca valoare inatacabilă”2%. 
Aceasta înseamnă recunoaşterea limitelor etice ale dreptului şi politicii, alături 
de necesitatea lor, limite ce au în vedere tendința ştergerii diferențelor, a 
formalizării (juridice, administrative) prin uniformizarea cazurilor unice — sursa 
oricărei violențe. De aici importanța unei raportări la situația concretă, ceea ce 
face posibilă răsturnarea conceptelor şi apropierea continuă de bine. 

Odată cu apariția terțului şi a conştientizării responsabilității nelimitate 
se poate vorbi despre libertatea de a limita această responsabilitate: 


„responsabilitatea mea față de toţi poate şi trebuie să se manifeste şi 
limitându-se. Eul poate fi chemat, în numele responsabilități 
nelimitate, să se îngrijească şi de sine. Faptul că altul, aproapele meu, 
este şi un terț în raport cu un altul, care este şi el un aproape, 
constituie naşterea gândirii, a conştiinţei, a dreptăţii şi a filosofiei. 
Responsabilitatea inițială nelimitată, care justifică această preocupare 
pentru dreptate, pentru sine şi pentru filosofie, poate cădea în uitare. 
În această uitare, conştiinţa este egoism pur. Dar egoismul nu este nici 
prim, nici ultim. (...) imposibilitatea de a scăpa din faţa lui Dumnezeu 
(care, cel puţin prin aceasta, nu este o valoare printre valori) zace în 


adâncul eului ca sine, ca pasivitate absolută”2%. 


Observăm din fragmentul de mai sus că naşterea gândirii este 
considerată a fi constituită de apariţia unui terț. Prin acest concept, Levinas 
explică apariţia raporturilor intersubiective în opoziţie cu modul husserlian de 
concepere, considerat a fi reducționist. Astfel, pentru Husserl celălalt face parte 
a priori din conştiinţa intenţională a unui ego şi relația intersubiectivă este 
înțeleasă în mod dual, bipolar, ca relație între polul ego şi polul alter ego. 


*% E. Levinas, Între noi. Încercare de a-l gândi pe celălal, p. 235. 
*% Jbidem, p. 216. 
% E. Levinas, Altfel decât a fi sau dincolo de esenţă, p. 267. 

Reducţia transcendentală îl găseşte deja acolo, în eu, pe alter ego al cărui sens 
este explicat plecând de la constituirea sa, adică de la sintezele de concordanță 
corespunzătoare, în care orice caracteristică se prezintă întotdeauna ca o unitate 
a unei multiplicități de moduri de apariţie ce se succed. 

Deşi acordă întâietate absolută eticii, filosoful francez lasă să se 
înțeleagă faptul că politica nu este mai puţin necesară, pentru că raportarea la 
chipul celuilalt nu este niciodată o cameră închisă. Întotdeauna există un terț — 
toți ceilalți oameni care ne înconjoară. Justiţia şi organizarea politică sunt 
justificate tocmai în numele responsabilităţii pentru fiecare2* dintre cei doi 
(celălalt şi terțul, care este tot un semen), aceasta însemnând că mă privește şi 
relația dintre ei, în care există posibilitatea injustiţiei. Dar dacă reține de la greci 
o formă de socialitate întemeiată pe unitate, ordine, totalitate şi imanență, 
Levinas dorește să facă dreptate unei dimensiuni a relaţiei sociale mai originale, 
condiție indispensabilă a primei. Critica adresată instituțiilor sociale nu trebuie 
interpretată ca fiind fondată pe apărarea drepturilor individuale împotriva 
universalităţii legii. 

Instituţiile sunt absolut necesare pentru garantarea păcii, dar ele trebuie 
să fie controlate de etică. Prin problemele apărute în raportul dintre sistemul 
social şi etică, gânditorul francez ne invită să reflectăm asupra tensiunilor dintre 
necesitatea egalităţii în fața legilor impersonale și recunoaşterea valorii relaţiei 
etice la care nu se poate accede prin reciprocitate şi simetrie, dintre 
suveranitatea politică şi porunca morală, dintre libertatea garantată de ordinea 
politică și libertatea încercată prin sentimentul alegerii de către responsabilitatea 
pentru altul. 


IV. Timpul ca diacronie 


Putem vorbi — în cadrul filosofiei levinasiene — despre încercarea, 
plecând de la analiza pe care o face alterităţii, de a „descrie” orizonturile 
temporalităţii şi mortalităţii ce marchează existența umană. Astfel, examinând 
natura timpului, gânditorul francez vrea să arate că timpul nu este pur şi simplu 
o experienţă solitară, ci o modalitate a relaționării cu ceilalți: 


(...) intervalul de timp este deopotrivă irecuperabil, refractar la 
simultaneitatea prezentului, ireprezentabil, imemorial, pre-istoric. 
Înaintea sintezelor aprehensiunii şi reproducerii, are loc „sinteza” 
absolut pasivă a îmbătrânirii. Tocmai prin aceasta timpul se petrece. 
Imemorialul nu este efectul unei slăbiciuni a memoriei, al unei 


 B. Levinas, Între noi. Încercare de a-l gândi pe celălalt, p. 234: „Eul, tocmai în 
calitate de responsabil față de celălalt şi de al treilea, nu poate să rămână indiferent la 
interacțiunile lor şi, din milă pentru unul, nu se poate desprinde din iubirea sa pentru 
celălalt. Eul, adică eu, nu se poate menţine în unicitatea incomparabilă a fiecăruia, 
trebuie să surprindă indivizii unui gen, trebuie să-i compare, să-i judece şi să-i 
condamne”. 


118 


incapacități de a depăşi marile intervale ale timpului, de a învia 
trecuturi foarte îndepărtate, ci este imposibilitatea risipirii timpului de 
a se strânge laolaltă în prezent: diacronia insurmontabilă a timpului, 
un dincolo de Rostit. Diacronia este cea care determină imemorialul: 


ea nu este constituită de o slăbiciune a memoriei”. 


Dacă timpul ar fi numai o reluare a identicului prin recuperare în 
memorie a trecutului, atunci nu s-ar putea vorbi vreodată despre desprindere din 
orizontul ființei“, unde principala preocupare rămâne cea de a te păstra 
„acelaşi”, atitudine redată prin termenul conatus. Dar există o parte a 
temporalității care este mai importantă. Este vorba despre un irecuperabil, 
imemorial şi el se referă la „întârzierea” răspunsului la întrebarea şi cererea 
celuilalt. Este un „timp etic” ce nu poate fi reluat în reprezentare — al vinovăției, 
pornind dintr-un fundament mai adânc (responsabilitatea), de a nu fi răspuns 
prompt la chemarea de ajutor a semenului. 

Din acest punct de vedere se poate vorbi despre o diacronie a timpului. 
Omul nu trăieşte doar în timpul măsurat cu instrumente convenționale; celălalt 
timp, vizându-l ca ființă a cărei existenţă se desfăşoară într-un orizont etic, este 
al responsabilității absolute pentru celălalt. Imposibilitatea recuperării trecutului 
nu are drept cauză o insuficiență a memoriei; ea este imposibilitatea de a te 
achita vreodată de datorie, aşa cum nu poți recupera tinerețea şi, deci, nu poţi 
opri „sinteza absolut pasivă a îmbătrânirii”. Ceea ce caracterizează ființa umană 
în orizontul temporalității — în concepţia lui Levinas — este neliniştea neachitării 
depline a datoriei față de ceilalți. 

Această înțelegere a timpului an-arhic, dincolo de timp, îi este 
îndatorată filosofiei lui Henri Bergson despre durată: „Pentru Bergson, 
finitudinea şi moartea de neocolit nu sunt înscrise în durată (...). Durata devine 
faptul că un om poate lansa un apel înlăuntrul altui om. Acesta este rolul 
sfântului şi al eroului, dincolo de cel al materiei, erou şi sfânt care ne conduc la 
o religie deschisă, în care moartea nu mai are sens”. Ceea ce afirmă Levinas 
cu referire la durată vizează caracteristicile pe care Bergson le consideră ca fiind 
distinctive pentru timpul real, concret (durata), opus timpului abstract, măsurat 
al fizicienilor. Astfel, durata — care, percepută în viața interioară, are o esență 
spirituală — este caracterizată prin continuitate, pe când timpul abstract 
reprezintă doar o simplă juxtapunere sau succesiune a unor momente distincte. 
Mai este definită prin indivizibilitate, constituind un întreg nemăsurabil, şi prin 
schimbare. Henri Bergson aşează această caracteristică, nereluarea duratei, la 
baza libertății. Durata nu este niciodată identică cu ea însăşi și reprezintă timpul 


*% E. Levinas, Altfel decât a fi sau dincolo de esență, p. 95. 

*% Frank Schalow, “Inheriting the Earth: The Memory of Tradition“, în Research in 
Phenomenology, Vol. 29, Leiden: Koninklijke Brill NV, 1999, p. 231: “In his later 
writings, Heidegger coordinates time and space in such a way as to acknowledge the 
contribution of each in unfolding the ecstatic realm of being's unconcealment”. 

% E, Levinas, Moartea şi timpul, pp. 88-89. 

calitativ, eterogen, interior, sufletesc. În schimb, timpul măsurat de fizicieni este 
„spațializat”, pentru că posedă toate caracteristicile spațiului (juxtapunere, 
divizibilitate, reversibilitate) şi se aplică doar exteriorităţii, materiei. 

Când, mai sus, Levinas afirmă că pentru Bergson finitudinea şi moartea 
de neocolit nu sunt înscrise în durată, el are în vedere faptul că durata, timpul 
calitativ, fiind specific numai fenomenelor sufleteşti, este viaţă („elan vital”) şi 
trebuie gândit împreună cu libertatea creatoare. Din considerarea timpului 
abstract, spaţializat ca „aplicându-se”, doar exteriorității, materiei, iar durata 
având sens numai cu referire la „interioritate”, rezultă că durata nu măsoară nici 
degradarea sau moartea materiei. 

Teoria timpului imemorial, an-arhic, pre-originar al responsabilităţii 
pentru altul, îşi găseşte sursa în ideea lui Bergson despre etica „deschisă” şi 
sistemul religios „deschis” (spre deosebire de sistemul moral kantian, considerat 
a fi „închis” pentru că este determinat de reguli clar definite) — expresie a 
elanului*? spiritual creator exemplificat de morala sfântului sau a eroului, sau 
de raportarea personală şi dinamică la Dumnezeu, prin opoziţie cu organizarea 
statică a cultului religios. Astfel pot fi înţelese cuvintele lui Levinas privitoare la 
durată ca „viaţă inter-umană” şi posibilitate a cuiva de a lansa un apel înlăuntrul 
altui om. 

Dar, ideea timpului imemorial prezentat de Levinas, deși se referă tot la 
un timp nemăsurabil, are şi altă semnificație decât durata bergsoniană. Este 
vorba despre un timp al responsabilității înrădăcinate în sine şi fără posibilitatea 
de a o înstrăina sau alege — din moment ce este deja acolo. În susținerea acestei 
interpretări reamintim apelul lui Levinas la metafora maternității ca reflectând 
situația unei alegeri a noastră de către responsabilitate (şi nu invers), aşa cum 
suntem fiul/fiica unei mame pe care nu noi am ales-o. 

Timpul imemorial al responsabilităţi are „chiar un sens religios, sensul 
unei deferențe față de Infinit (...) Non-indiferență sau nelinişte care prin asta 
este infinit mai mult decât reprezentarea, posesia, contactul şi răspunsul — mai 
mult decât ființa (...) Timpul ar fi astfel ţâşnirea năvalnică a plusului infinitului 
în minus — ceea ce Descartes numea ideea de Infinit”"%. Experienţe (sau mai 
bine spus trăiri) ale „preaplinului”, prin care ființa este copleşită şi care atestă 
posibilitatea „anulării” timpului măsurabil al ființei şi gândirii de către timpul 


*% Henri Bergson, Cele două surse ale moralei şi religiei, 1998, Bucureşti: Editura 
Institutul European, p. 116: Indivizii privilegiați reprezintă fiecare dintre ei „un efort de 
evoluție creatoare, ca şi cum o nouă specie ar apărea odată cu ei”. Mai departe (p. 238), 
filosoful afirmă: „Pentru noi, realizarea ca atare a misticismului înseamnă o atingere, 
deci o coincidență parţială, cu efortul creator care manifestă viața. Efortul acesta este de 
la Dumnezeu însuşi. Misticul adevărat va fi o individualitate ce va transgresa limitele 
puse speciei de chiar materialitatea ei, continuând şi prelungind astfel acțiunea divină”. 
*% B. Levinas, Moartea şi timpul, pp. 161, 163. Vezi şi Daniel Schiffer, La philosophie 
d'Emmanuel Levinas. Metaphysique, esthetique, €thique, p. 21: «Exclusion de autre, 
dont Levinas dit, de surcroiît, qu'il est le propre d'une relation asymerrigue car non 
necessairement reciproque, au profit du mâme, donc, chez Heidegger». 

an-arhic, sunt cele ale dorinței şi răbdării; ele fac dovada, în concepția 
gânditorului francez, că „Acelaşi” conține mai mult decât poate conţine. 

Temele moarte, timp, celălalt formează o unitate în cadrul scrierilor lui 
Levinas. Astfel, sensul morții este căutat plecând de la timp în diacronia sa, 
adică de la relația cu celălalt. Ca de fiecare dată când doreşte să îşi expună 
punctul de vedere, gânditorul francez se referă în mod critic la perspectivele lui 
Husserl sau Heidegger asupra problemei respective. În privinţa timpului, el 
afirmă (în lucrarea Moartea și timpul) că Husserl reduce trăirile la temporalitate, 
pe care o reduce, de asemenea, la un prezent viu — „flux” sau curent de calități 
sensibile. Acestea se identifică prin ordinea pe care o au în fluxul-timp. Timpul, 
ca o formă — de aici şi ideea de reconstituire a identității —, este compus din 
clipe, iar clipele trec asemenea lucrurilor, putând fi „reţinute” (de la termenul 
husserlian „retenție”, trecutul reținut de fluxul conştiinţei, reluat în amintire) sau 
„proţinute” (de la „protenţie”, viitorul proiectat pe baza cunoaşterii dobândite). 

În această înțelegere, devenirea ar fi o „constelație de puncte identice. 
Celălalt rămâne un alt acelaşi, identic lui însuși, discernabil din afară, în virtutea 
locului său în această ordine. Înțelegerea timpului ar rezida în raportul dintre un 
termen identic lui însuşi şi prezența”"%. Există, într-adevăr, o coprezență""” în 
flux, determinată de retenţie şi protenție, o unitate ce asigură diferenței 
trecutului şi viitorului stabilitatea clipei. Levinas consideră că metafora 
husserliană a fluxului a fost împrumutată de la fluxul conştiinţei în care 
„neliniştea”, „neodihna” timpului sunt integrate şi pierdute din vedere. Prin 
urmare, fluxul timpului, al conştiinţei, al realului formează un întreg pe care îl 
putem imagina, într-o anumită măsură, ca având trei straturi. Bineînţeles, 
această reprezentare nu poate reda ideea relaționării vii între cele trei aspecte. 

Pentru Levinas, însă, „neodihna timpului” (diacronia) înseamnă o 
neliniştire a lui Acelaşi de către Celălalt, care nu se identifică printr-o calitate 
sau manifestare şi nici nu poate fi tematizată. Aceasta pentru că neliniştea 
reprezintă sinele profund, nerepetat într-un fel de prezent continuu: „Fiind 
infinit, acest incalificabil ar fi imposibil de asumat. Timpul şi toate fenomenele 
temporale (investigație, întrebare, dorință etc.) sunt întotdeauna analizate în 
lipsă”*%. Nedeterminarea din aceste fenomene se caracterizează printr-un 
dincolo de conținut, o relaţie cu infinitul. Dar absenţa infinitului nu este 
absolută şi, în investigație, de exemplu, are loc un raport cu nerostitul, „raport 


*%4 E. Levinas, Moartea şi timpul, p. 154. 

*% B. Husserl, Meditaţii tarteziene, p. 108: „Universul trăirilor conştiinţei ce formează 
conținutul «real» al ego-ului transcendental este composibil doar în forma unitară 
universală a fluxului în care se ordonează toate trăirile particulare ca trăiri care se 
succed în acest flux (...). O putem considera [forma unitară universală a fluxului], de 
asemenea, ca o lege formală a unei geneze universale, în virtutea căreia trecutul, 
prezentul şi viitorul se constituie şi se unesc neîncetat într-o anumită structură formală 
noetic-noematică a modurilor trecătoare ale acestui flux”. 

*% E. Levinas, Moartea şi timpul, p. 157. 

de diferență în non-indiferență”, fără a se ajunge la un numitor comun şi la 
coprezență. Singurul raport posibil rămâne, prin urmare, diacronia însăşi. 

În raportul cu insesizabilul gândirea se destramă „întotdeauna 
fenomenul dorinței, „întotdeauna-ul timpului” se naşte din disproporția (ca şi 
infinitul în finit) dintre dorință şi ceea ce este dorit, depăşind conştiinţa 
intențională, echilibrul noetico-noematic. Levinas utilizează şi el frecvent 
cuvântul „vizare”, dar îi acordă un sens etic: eul este vizat prin întrebare de 
către celălalt, care trimite un apel spre responsabilitatea eului, singura ce îi 
poate oferi o identitate acestuia. 

Timpul nu este, deci, flux al conținuturilor conştiinţei, ci răsucirea lui 
Acelaşi către Celălalt. Trecutul şi viitorul sunt înţelese cu totul altfel decât în 
abordarea husserliană — ca retenție şi protenţie cuprinse în unitatea unui prezent 
al conştiinţei. De asemenea, nici maniera heideggeriană de înțelegere a 
trecutului şi viitorului nu este acceptată de filosoful francez, abordare în care 
regăsim modelul reluării sau al proiectării: „(..) proiectarea către... (pentru 
viitor), revenirea la... (pentru trecut) şi a-fi-în-preajma... (pentru prezent)”. 
Pentru Levinas, trecutul are sens ca imemorial al poruncii chipului, ca interval 
de timp irecuperabil, în fața căruia memoria este neputincioasă. În diacronia 
timpului, momentul poruncii şi al întâlnirii cu aproapele nu se pot recupera prin 
nicio formă de reprezentare. 

Nu se poate face o trimitere în trecut aşa cum ne amintim sfatul şi 
chipul cuiva; este vorba despre o poruncă dincolo de cuvinte şi, mai ales, de o 
greutate a datoriei nelimitate pentru semen. Diacronia poate fi înțeleasă ca fiind 
retrezirea responsabilității asemenea unei renaşteri care duce la fisurarea şi 
înlăturarea crustei protectoare a eului. Sinele datoriei infinite, fiind un preaplin, 
un „plus înăuntrul minusului” iese la suprafață chemat de chipul celuilalt. 
Viitorul este „răsucirea”30% spre celălalt infinit, de care răspunde, fără 
posibilitate de a-și înstrăina responsabilitatea şi de a o încheia. În această 
perspectivă, viitorul nu poate fi cuprins, „proreţinut”, clădit pe cunoaşterea 
anterioară: „infinitul este teleologia timpului". 1 

Levinas  acreditează ideea unei fenomenologii autentice”!! a 


=» A 


temporalității ajungând la următorul raport: ideea de infinit se „exprimă” în noi 


33307 În 


5% Aceasta ar fi permanența — „prezentul” — timpului: neodihnă, disproporție, 
destrămarea gândirii în raport cu infinitul. Prin urmare, nu este vorba despre o reluare a 
clipelor-forme: „Întotdeauna-ul timpului, imposibilitatea identificării lui Eu cu Celălalt, 
imposibila sinteză dintre Eu şi Celălalt. Diacronie. Diastolă. Imposibilitate de a 
compune pe acelaşi teren, de a com-pune în lume, imposibilitatea în chip de alunecare a 
pământului de sub picioarele mele” (Jdem, p. 159). 

*% Michel Haar, Heidegger şi esenţa omului, p. 68. 

3% Nu o „pre-mergere” heideggeriană a morţii, care, plecând de la certitudinea că ea nu 
poate fi înstrăinată, constă într-un fel de aşteptare, asumare a ei. 

"10 E. Levinas, Moartea şi timpul, p. 159. 

* E. Levinas, Între noi. Încercare de a-l gândi pe celălalt, p. 160: „Ideea Infinitului 
(...) iată «vizarea viitorului», dincolo de viitor, adevărata «fenomenologie». (...) Dez- 


122 


printr-o poruncă imemorială, iar aceasta „vizează” (trezeşte şi deschide) la 
rândul ei o responsabilitate nelimitată şi de neînstrăinat, adică viitorul datoriei 
mele față de semen. Totuşi, fragmentul la care facem referire (redat în nota de 
subsol) pare mai mult să complice decât să clarifice din punct de vedere 
fenomenologic problema temporalității. Faptul că Levinas apelează la unii 
termeni ai fenomenologiei husserliene nu este menit să aducă lumină în 
„analizele” sale, din moment ce sunt folosiți între ghilimele şi sunt, astfel, 
integrați în limbajul său metaforic. 

Trecut, viitor, dezinteresare, responsabilitate, altul, profeție, Dumnezeu 
necunoscut, temporalitate, etică, ontologie — sunt termeni cu sfere nedefinite din 
registre diferite şi, utilizaţi într-o singură frază, par să amețească cititorul, mai 
ales pe cel interesat să stabilească în mod clar locul fiecăruia în cadrul gândirii 
acestui filosof. Responsabilitatea se referă în textul citat atât la trecut cât şi la 
viitor, dar şi trecutul şi viitorul sunt numiţi de Levinas în scrierile sale 
„imemorial” respectiv „infinit”. Astfel, responsabilitatea poate fi reprezentată 
(asemenea inconştientului colectiv analizat de Carl Gustav Jung) ca un fluviu ce 
traversează întreaga umanitate, fără a i se putea stabili locul din care izvorăşte şi 
nici acela de vărsare. Dezinteresarea responsabilității pentru altul şi pentru 
trecutul său se consideră (în acelaşi fragment) că porneşte de la viitorul profeţiei 
— este o idee al cărei sens nu poate fi intuit dacă nu înțelegem responsabilitatea 
ca pe o coordonată. în care toate momentele timpului sunt marcate. Această 
imagine ne apropie, însă, de ideea unui flux, a unui întreg; totuşi, el are cu totul 
alte semnificaţii decât fluxul trăirilor conştiinţei, în care trecutul, prezentul şi 
viitorul dau o unitate, o structură. 

„Viitorul profeţiei” poate fi interpretat în primul rând ca fiind orizontul 
datoriei infinite deschisă de chipul celuilalt, interpretare susținută de afirmaţia 
lui Levinas conform căreia chipul semenului ne „vesteşte” (sau profețeşte) 
responsabilitatea şi supunerea nelimitate: „Iată, în celălalt, un sens şi o obligație 
care mă obligă dincolo de moartea mea! Sens originar al viitorului! Viitorificare 
[futurition — fr. (n.t.)] a unui viitor ce nu-mi parvine ca ceva-ce-va-veni, ca 
orizont al anticipărilor sau protențiilor mele. (...) Responsabilitatea pentru 
celălalt om, răspunzător de moartea altuia, este sortită unei alterități care nu mai 
ține de mecanismul reprezentării. Această modalitate de a fi sortit — sau această 
devoțiune — este timp'*!?. 

Bembhard Waldenfels pune în evidență importanța acordată timpului de 
către fenomenologi, afirmând”!* că acesta îşi primeşte semnificaţia în funcţie de 


inter-esare a unei responsabilități pentru altul şi pentru zrecuzul său — trecut, pentru 
mine, imemorial — pornind de la viitorul profeţiei — fără de care Dumnezeu necunoscut 
ar rămâne neauzit în măreția sa, separându-se de a sa teologie negativă fără cuvânt — iată 
temporalitatea în care se dezvăluie în etică intriga ființei şi ontologia”. 

"2 Ibidem, p. 176. 

"5 În articolul “Time Lag: Motifs for a Phenomenology of the Experience of Time”, în 
Research in Phenomenology, Vol. 30, Leiden: Koninklijke Brill NV, 2000, pp. 108-109: 
“Here emerges with increasing and varying radicality a phenomenology of time in 

problematica diverselor abordări fenomenologice: la Husserl, tema conştiinţei 
timpului duce la problema timpului conştiinţei; la Heidegger, ființa şi timpul 
determină tema timp şi ființă; la E. Levinas, timpul alterității instituie problema 
alterității timpului etc. Aşadar, abordarea timpului ca diacronie, ca „dincolo de 
discurs” nu poate fi separată de tema alterităţii. 


V. Influențe iudeo-creştine în filosofia levinasiană 


Regăsim în opera filosofului francez teme de inspiraţie iudeo-creştină, 
redate într-o operă originală şi într-o sinteză ce cuprinde învățătura ebraică şi 
cultura filosofică occidentală. Iar această sinteză aduce în prim-plan importanţa 
eticii înaintea oricărei filosofii şi teologii, imperativul universal al recunoaşterii 
obligaţiei față de celălalt. Trebuie menționat că toate temele cărora le putem 
găsi o sursă în iudaism formează un întreg în filosofia lui Emmanuel Levinas şi 
trimit unele la altele. De asemenea, niciodată Levinas nu afirmă că o anumită 
temă din opera sa îşi are rădăcinile în religia creştină, aşa cum, în schimb, ţine 
să specifice despre înțelepciunea iudaică. Dacă vorbim totuşi despre „influențe 
iudeo-creştine”, avem în vedere faptul că cele mai multe teme — deşi uneori cu 
diferenţe importante — se regăsesc şi în creştinism. Totuşi, dincolo de diferențele 
dintre iudaism şi creştinism asupra cărora insistă Levinas, el afirmă că între 
acestea există „o îndelungată vecinătate, străbătând istoria, existența unui limbaj 
comun şi a unei acţiuni în care destinele noastre antagoniste se dovedesc 
complementare”"!€. 

Relația etică, în jurul căreia se structurează întreaga sa operă este 
descrisă de Levinas ca fiind tot ceea ce are mai valoros cunoaşterea iudaică, din 
care fac parte Tora (cele cinci cărți scrise de Moise) şi Biblia (celelalte texte ale 
Vechiului Testament; pentru evrei V.T. nu este „vechi”, cum spune Levinas), 
Talmudul (comentariile Torei şi ale textelor biblice, înțelepciunea rabinică ce 
cuprinde Mișna, sec. V î.e.n.-Il e.n., şi Ghemara, sec. II-V) şi Cabala („ştiinţa 
ascunsă” a religiei mozaice, mistica”!5 ebraică). În lucrarea Dificila libertate. 
Eseuri despre iudaism, filosoful francez afirmă că „dacă religia coincide cu 
viața spirituală, trebuie ca ea să fie esențialmente etică. (...) Raportul cu divinul 
străbate raportul cu oamenii şi coincide cu justiția socială — iată întregul spirit al 
Bibliei evreieşti. Moise şi profeţii nu se preocupă de nemurirea sufletului, ci de 


which time folds chiasmatically over what it determines: as consciousness of time and 
time of consciousness in Husserl, as being and time as well as time and being in 
Heidegger, as flesh of time and time of the flesh in Merleau-Ponty; as time of the other 
and alterity of time in Levinas and Derrida; as time of narrative and narrated time in 
Ricoeur”. 

*4 E. Levinas, Dificila libertate, p. 14. 

*15 Guy Casaril, Cabala şi Rabi Șimon ben Iohai, 2004, Bucureşti: Humanitas, p. 7: 
„pentru omul cabalei, esenţială rămâne trăirea personală a «cunoaşterii lui Dumnezeu», 
cognitio dei experimentalis”. 

sărac, de orfan şi de străin”*6. Astfel de considerații apar în toală opera 
levinasiană. Poruncile iudeo-creştine”!” referitoare la ajutorarea celui aflat în 
suferință*5 reprezintă în mod clar o sursă a ideii sale despre prioritatea 
semenului. 

Tot aici se înscrie şi tema sacrificiului, a „pătimirii” pentru altul, 
plecând de la exemplul profeților. Aşa cum spuneam, toate aceste teme 
formează o unitate. De responsabilitate este intrinsec legată la E. Levinas 
problema chipului şi a privirii semenului. Omul însuşi este făcut după „chipul” 
lui Dumnezeu şi poartă în el acest chip. Pentru lezechiel, slava lui Dumnezeu se 
identifică în mod misterios cu „ceva ca... un chip de om” (lezechiel 1,26). Nu 
mai este nevoie să spunem cât de importantă este pentru creştinism tema 
chipului, despre care s-a scris foarte mult în cadrul dezbaterii privitoare la 
icoane, organizându-se în acest sens şi Sinodul al VII-lea Ecumenic din anul 
787. „Fenomenologia chipului” aduce cu sine leitmotivul epifaniei. Aceasta se 
referă la chip ca urmă a infinitului, purtător al poruncii „să nu ucizi!”, deci al 
cuvântului divin. 

De asemenea, tema exilului se înrădăcinează în istoria şi tradiția 
poporului evreu în drumul său spre „ţara făgăduită”. La filosoful francez, exilul 
devine un periplu spiritual: exilul din egoismul conservării de sine şi 
întâmpinarea celuilalt duce la autentica regăsire, la eul neviolent, imemorial, 
responsabil. Omul evreu „este, într-un anume sens, exilat pe acest pământ, cum 
zice psalmistul, iar el regăseşte un sens pământului pornind de la o societate 
umană. (...) Omul începe în deşert unde el locuieşte în corturi, unde îl adoră pe 
Dumnezeu într-un templu transportabil. (...) Libertatea față de formele 


316 Aceste citate apar la paginile 22 şi 37. Creștinismul are în centru aceleaşi valori: 
„The works of mercy encompass seven corporal and seven spiritual works. The corporal 
works include feeding the hungry, giving drink to the thirsty, clothing the naked, 
harboring the stranger, visiting the sick, ministering to prisoners, and burying the dead. 
The spiritual works include admonishing the sinner, instructing the ignorant, counseling 
the doubtful, comforting the afflicted, bearing wrongs patiently, forgiving injuries, and 
praying for the living and the dead” (S. Hauerwas, S. Wells (ed.), 7he Blachwell 
Companion to Christian Ethics, 2004, Malden: Blackwell Publishing, p. 193). 

517 Arthur Holder, (ed.), The Blackwell Companion to Christian Spirituality, 2005, 
Malden: Blackwell Publishing, p. 58: „A distinctive feature of New Testament 
spirituality is that it is communal. While individuals must, as individuals, respond to 
God's invitation in Jesus, «accepting the invitation» involves being initiated into a 
community in which one, works out one's spirituality”. 

"1 E. Levinas, Dificila libertate, p. 14: „ca şi cum întreaga spiritualitate a globului un ar 
sta în gestul de a hrăni”; p. 206: „sunt desigur motive de a denunța ca materialistă 
foamea proprie, dar niciodată foamea celorlalți”. Vezi şi N. Steinhardt, Dăruind vei 
dobândi, 2000, Cluj-Napoca: Dacia, p. 226: „Problema o rezolvă în mod definitiv, cred, 
Nicolae Berdiaev. Problema pâinii, spune marele gânditor, problema pâinii pentru mine 
ca ins, care, nu mă ascund, sunt lacom şi cunosc tendinţa de a mă văicări şi a fi 
nemulțumit, este, da, o problemă materială. Dar pâinea aproapelui meu, continuă 
Berdiaev, nu mai e o problemă materială, ci o datorie spirituală”. 


125 


sedentare ale existenței este, poate, modul uman de a fi în lume. Pentru iudaism, 
lumea devine inteligibilă în fața unui chip uman”*!%. 

Aşadar, religia iudaică, susține Levinas, nu poate fi separată de etică (de 
fapt, filosoful aminteşte că iudaismul nu este o religie, cuvânt care nici nu există 
în limba ebraică, folosindu-se cuvântul daar care înseamnă „cunoaștere”), iar 
etica este exprimată întotdeauna în termenii modului în care trebuie întâmpinat 
aproapele, adică orice om. Nu vom găsi o feorie etică la acest filosof, ci o 
abordare etică. Spunând „teorie etică”, avem în vedere o teorie bazată pe 
ontologia eului: filosofiile moderne pun mai întâi problema ce este subiectul şi 
plecând de aici se constituie şi o teorie morală, este adus şi celălalt în discuţie. 
În schimb, pentru Levinas, etica începe cu celălalt; intersubiectivitatea*2 devine 
chiar o condiţie a subiectivității. 

Justiţia, implicarea în realizarea unei societăți drepte, solidaritatea ce 
merge până la responsabilitatea pentru greşelile celuilalt reprezintă expresii ale 
ceea ce Levinas înțelege prin responsabilitate, plecând de la învățătura 
talmudică. Atât de mare este responsabilitatea personală pentru injustiția 


"9 B. Levinas, Dificila libertate, p. 41. De aici şi importanța acordată păcii în iudaism: 
“Shalom, “peace”, or shalom aleikhem, “peace be with you”, is an old Jewish form of 
greeting, indeed the most common everyday greeting in Israel today. The absence of 
peace in the world, peace within the family, peace between neighbours, between 
sections of society, and between nations, is a source of constant disappointment to 
prophets, rabbis and political leaders alike” (Nicolas de Lange (ed.), An Introduction to 
Judaism, 2002, Cambridge: Cambridge University Press, pp. 208-209). 

*0 Zygmunt Bauman, op. cit., pp. 93-94: „Dacă postmodernismul înseamnă o retragere 
din fundătura în care au condus ambițiile radicale ale modemismului, l-ar readmite pe 
Celălalt ca pe un semen, aflat aproape, atât fizic cir și psihic, în inima eului moral, revenit 
din deşertul intereselor calculate în care a fost exilat; ar reinstaura semnificaţia morală 
autonomă a apropierii; l-ar reconcepe pe Celălalt ca pe un personaj crucial în procesul 
prin care eul moral îşi intră în drepturi. După cum a postulat Alain Renaut, pentru a 
remedia ceea ce a neglijat filosofia etică modernă, noua etică trebuie să se concentreze 
pe intersubiectivitate, ca «limită impusă individualismului monadologic» (...) Într-o etică 
postmodernă, Celălalt nu ar mai fi acela care, în cel mai bun caz, reprezintă prada pentru eul 
ce se reface şi, în cel mai rău caz, se opune şi sabotează constituirea eului. În schimb, ar fi 
apărătorul vieții morale. După cum spunea Levinas însuşi, «umanitatea omului, 
subiectivitatea, e o răspundere pentru celălalt, o vulnerabilitate extremă. Revenirea la eu se 
transformă într-un ocol interminabil.... La ce se referă aceste cuvinte este o răspundere față 
de Celălalt care vine înainte ca însuşi Celălalt să aibă timp să ceară ceva, răspundere 
«nelimitată pentru că nu se măsoară prin angajamente, la care se raportează asumarea şi 
refuzul  responsabilităților». Responsabilitate înaintea asumării unor angajamente, o 
responsabilitate care e măsura a priori a tuturor angajamentelor, mai degrabă decât să 
fie măsurată a posteriori de către acestea”. Vezi şi M. Morgan, P.E. Gordon (eds.), The 
Cambridge Companion to Modern Jewish Philosophy, 2007, Cambridge: Cambridge 
University Press, p. 244: „The proper interpretation of inter-subjectivity, the very 
essence of inter-subjectivity — such is the second aspect of Levinas's claim and his most 
profound and original insight — is an erhical structure: the moral priority of the other 
person over the self, the self responsible for the other person”. 

săvârşită semenului, încât Dumnezeu — cu toată milostivirea sa — nu o poate 
anula: „greşeala comisă față de Dumnezeu ține de iertarea divină, greşeala care 
lezează omul nu ține de Dumnezeu. (...) Răul nu este un principiu mistic care să 
poată fi şters printr-un rit; el este o ofensă adusă de om altui om. Nimeni, nici 
chiar Dumnezeu, nu se poate substitui victimei. Lumea în care iertarea este 
atotputernică devine inumană”"?!. 

Severitatea acestei Justiții nu trebuie să fie considerată a fi o părăsire, o 
abandonare în ghearele disperării. Regenerarea omului („întoarcerea”) este 
posibilă pentru că Dumnezeul dreptăţii este şi cel al milei şi răbdării. Însă niciun 
factor extra-uman nu va interveni pentru a-l absolvi pe vinovat de păcatul 
săvârşit împotriva aproapelui. Numai conştiinţa Binelui şi a Legii îl pot ajuta. 

Aşadar, prezența lui Dumnezeu este resimțită prin relaţia cu omul. 
Întâlnirea celuilalt nu limitează (ca în filosofia modernă, în mod special) 
suveranitatea umană, ci o instituie şi îi dă posibilitatea de a se manifesta. Numai 
dacă altul este o transcendență reală poate să apară conştiinţa greşelii, a 
„sfâşieri»” şi dezechilibrului. Dar aceasta duce la conştiinţa de sine, care nu 
reprezintă simpla constatare a eului despre ființa sa. Conştiinţa de sine este 
inseparabilă de conştiinţa Justiției şi a injustiției, de acţiunea violentă asupra 
altuia. În acest sens etica este filosofie primă şi poate fi înţeleasă sintagma 
„dincolo de religie”. Ea priveşte universalismul etic: „Un adevăr este universal 
atunci când acesta are valoare pentru .orice ființă rațională. O religie este 
universală atunci când aceasta este deschisă tuturor. Și în acest sens, iudaismul, 
legând divinul de moral, s-a vrut întotdeauna universal*?. Conștiinţa 
instaurează universalitatea. Nu este vorba despre o conştiinţă care contemplă 
eul, ci despre faptul de a nu exista violent şi natural, vorbindu-i celuilalt. 

Şi tema „alegerii” de către responsabilitatea pentru altul îşi are sursa în 
credinţa alegerii „poporului sfânt”. Alegerea de către responsabilitatea pentru 
altul înseamnă perceperea asimetriei şi de aici a obligaţiei înainte de orice 
asentiment. Levinas afirmă că ideea alegerii poporului lui Dumnezeu nu poate fi 
interpretată în afara contextului etic: revelarea moralității aduce cu sine o 
societate“? umană universală, dar și elecţia celui care a primit această revelație. 
Alegerea nu înseamnă privilegii, ci responsablităţi: este ales cel mai exigent cu 
el însuşi, cel care ştie că nu este egalul celuilalt şi se vede obligat pentru el. A fi 


*1 E, Levinas, Dificila libertate, p. 38. Vezi şi J.B. Agus, Evoluţia gândirii evreieşti, 
1998, Bucureşti: Hasefer, p. 359: „De aceea eroul iudaismului este întâi profetul, 
luptând pentru adevăr şi“dreptate şi apoi înțeleptul studiind şi precizând modelele vieţii 
corecte, ervul creştinismului este misticul, al cărui suflet a sondat profunzimile 
existenţei, apoi sfântul care suferă în iubire pentru binele omenirii”. 

*2 E. Levinas, Dificila libertate, p. 40. 

' J.B. Agus, op. cit, p. 24: „Deoarece Dumnezeu reprezintă unitatea absolută a 
dreptăţii şi a puterii infinite, este imposibil să nu se ajungă la concluzia că împărăţia sa 
va fi într-o zi instaurată pe deplin. Starea originară a lumii, caracteristicile date de 
Creator, trebuie restabilite într-o societate paradisiacă”. 

ales înseamnă să dai socoteală pentru fapte, deci să fii conştient de importanța 
acordată toleranței, de surplusul obligaţiilor. 

Expresia universalității conştiinţei este legea, iar pentru că ea îmbracă 
forma limbajului, a cuvântului”?*, acesta ține de ordinea moralei înainte de a fi 
în slujba teoriei. Observăm în opera levinasiană o mare atenţie acordată 
discursului, raţiunii, cunoaşterii şi studiului. Filosoful francez consideră că 
violența înseamnă să acționezi ca şi cum ai fi singur, când restul universului 
pare a fi doar acel ceva care suportă acţiunea. În acest sens, întreaga cauzalitate 
este violență: fabricarea unui lucru, satisfacerea unei nevoi, dorința, chiar şi 
cunoaşterea unui obiect, inspiraţia — delirul poetic sau mistic. Însă raţiunea şi 
limba jul sunt cauze care scapă violenţei; prima — pentru că nu este un „mediu”, 
ci colaborează cu ceea ce înțelege, iar limbajul pentru că „acționează fără a fi 
suferit, chiar când vehiculează un ordin. Raţiune şi limbaj sunt exterioare 
violenţei. Ele sunt ordinea spirituală! Dar dacă morala trebuie cu adevărat să 
excludă violenţa, e necesar ca o legătură profundă să lege rațiune, limbaj şi 
morală. (...) În mod inevitabil un spiritualism al Iraționalului este o 
contradicţie”"%5. 

Studiul textelor sacre şi al interpretărilor, de care se leagă şi educația, 
reprezintă menținerea „societății cu Dumnezeu”. Pentru Levinas există două 
feluri de cunoaştere: cea care ne face să ieşim din noi şi cunoaşterea „pentru 
noi”, care ne închide, egoistă. Studiul, cultivarea raţiunii face posibil auzirea 
cuvântului lui Dumnezeu. In schimb, neglijenţa în acest sens îl lasă pe om expus 
pericolului iraționalului şi misterului, forțelor inconştientului: „Apartenența la 
iudaism presupune ritul şi ştiinţa. Justiţia îi este refuzată ignorantului. Iudaismul 
este o conştiinţă extremă”. Nu este suficient să doreşti binele din toată inima 
dintr-un elan naiv al inimii, nu poţi — spune Levinas — să fii evreu în mod 
instinctiv, fără s-o ştii. Educaţia talmudică de tip rațional primită în Lituania şi-a 
pus amprenta asupra modului de înțelegere a eticii. Respingerea sacramentelor, 
a minunilor şi a sfinților vine să confirme această idee. 

Ştiinţa talmudică trebuie să stea la baza vieții spirituale şi este 
inseparabilă de etică. Hasidismul şi Cabala — „curente” (unii gânditori le 
consideră ca făcând parte dintotdeauna din „sufletul evreiesc”, deşi au apărut 


%4 Vezi şi D. Stăniloae, Chipul nemuritor al lui Dumnezeu, 1995, Bucureşti: Cristal, pp. 
108-109: „Astfel, mijlocul spiritual principal prin care omul se comunică altora şi alții 
se comunică lui ca izvoare complementare de sensuri, de simţiri, mijlocul de îmbogăţire 
şi de întărire reciprocă, este cuvântul prin care oamenii îşi întăresc umanitatea comună, 
pentru că îşi comunică această întărire prin faptul că sunt distincţi. (...) Oamenii se 
adapă spiritual unul pe altul prin cuvinte, dar dintr-o trebuință sădită în ei de o putere 
mai presus de ei. Iar cuvintele nu sunt importante pentru ei prin faptul că sună, ci prin 
faptul că ele comunică apa lor ca izvoare spirituale, legate subteran între ele şi cu 
oceanul spiritual suprem. Omul însuşi vine în cel ce-i aude cuvintele şi el însuşi se 
deschide celui ce i le comunică”. 

“5 E. Levinas, Dificila libertate, p. 22. 


*6 Jbidem, p. 20. 

mai târziu) ale religiei iudaice, născute ca reacție împotriva raționalismului şi 
din dorinţa aflării unei cunoaşteri ascunse — pot fi receptate tot în condiţiile 
familiarizării cu înţelepciunea talmudică, deci după studiu. De asemenea, în 
concepția  levinasiană, spiritualizarea unei religii priveşte înțelegerea 
experiențelor sale ca „raporturi dintre inteligențe”, raporturi situate în lumina 
deplină a conştiinţei şi a discursului. „A sunat ora logicii şi a rațiunii !"27, este 
însă, prin intransigența exprimării, o afirmaţie care îl derutează pe cel care a 
citit o carte de-a lui Levinas. Pe de altă parte, filosoful susține că iudaismul se 
situează la „răspântia credinței cu logica”. Tora luminată de Talmud „nu este o 
carte care ne conduce către misterul lui Dumnezeu, ci către sarcinile umane ale 
oamenilor. Monoteismul este un umanism. Doar nerozii fac din el o aritmetică 


teologică”%8. 


Concluzii 


În urma analizei unora dintre cele mai importante concepte la care 
apelează Emmanuel Levinas, ne putem face o imagine despre distanțarea 
acestui mod de a filosofa de tradiţia europeană dominantă, acuzată de faptul că 
în discursul ei despre ființă nu îl „găseşte” pe celălalt. Fiinţei îi este proprie 
manifestarea, evenimentul, iar din această manifestare fac parte şi fiinţele 
umane. Ele sunt mijloace pentru ca ființa să se întâlnească pe sine. 

De aceea cunoaşterea, cercetarea, tematizarea au ca scop dez-văluirea 
sau înlăturarea aparențelor, adică a apariţiilor, pentru a ajunge la însăşi ființa, 
esența sau substanța. Dezvăluirea”% este un alt nume pentru adevăr, iar adevărul 
un alt nume pentru întoarcerea la sine a ființei care nu ţine cont de 
„intermediari” („înţelegerea umană este singura intrare şi cheie a naturii 


*! Ibidem, p. 24. J.B. Agus, în op. cit., afirmă că iudaismul este o religie ce cuprinde 
manifestări contrare, o „luptă” între raționalism, romantism (hasidismul) şi mistică 
(Cabala), astfel că „Pentru raţionalişti, clemența divină nu este necesară bunătății 
omului, fiindcă această favoare este acordată la naştere şi prin educaţie de către aceste 
două făclii ale sufletului, conştiinţa şi inteligența. Pentru romantici şi mistici, clemenţa 
divină şi «meritul strămoşilor» sunt esenţiale” (p. 351). 

*% E. Levinas, Dificila libertate, p. 335. 

* Jose Ortega y Gasset, Originea şi epilogul filozofiei şi alte eseuri filozofice, 2004, 
Bucureşti: Humanitas, p, 59: „Ca aletheia, filosofia ne apare, aşadar, drept ceea ce este 
— ca o misiune de descoperire şi descifrare a unor enigme şi care ne pune în contact cu 
realitatea propriu-zisă şi nudă. A/erheia însemnează adevăr. Căci adevăr trebuie înțeles 
nu ca un lucru mort, aşa cum douăzeci şi şase de veacuri de obişnuință, devenită 
inerțială, ne fac să-l înțelegem azi, ci ca un verb — «adevăr», ca pe ceva viu, în clipa 
când se realizează, când se naşte; pe scurt, ca o acţiune. Alerheia = adevăr, este, 
exprimat în termeni vii de astăzi: cercetare, găsire a adevărului sau a realității nude sub 
acoperămintele de falsitate care-l ascundeau”. 

fiinţei”**%), de individualitatea lor. Minciuna este explicată în cadrul discursului 


ontologic prin finitudinea ființei umane care se poate pierde printre apariții; 
faptul de a alege să nu spui adevărul este cădere în iluzie. 

Filosofia a devenit — încă din primele trei veacuri ale apariţiei sale — 
ontologie, apoi epistemologie şi, în cele din urmă, învățământ. Din idealul ei 
ultim de adevăr ca dezvăluire a esenței (în detrimentul subiectivității, redusă la 
manifestare) provine posibilitatea violenţei. Discursul despre ființă este, astfel, 
autoreferențialitate. 

Filosofiile „eului” sunt figuri ale ontologiei. lar etica subordonată 
ontologiei, clădită pe conceptul de libertate personală, este o etică neautentică, 
adică un discurs căruia îi scapă unicitatea semenului, chipul său care nu poate fi 
prins — decât cu prețul violenței — în concept. Libertatea presupune asumare, 
adică o greutate măsurată, o conştientizare a dificultății căreia i se adaugă 
prevederea beneficiului chiar în eroismul final, în mulțumirea de sine. Unei 
astfel de etici îi scapă sensul autentic al sacrificiului şi al responsabilităţi, al 
răspunsului în fața suferinței celuilalt. 

Levinas propune o nouă perspectivă, în care subiectul nu este redus la 
notele dominante ale speciei sale şi în care filosofia primă nu este ontologia, ci 
etica. Gânditorul francez propune îndreptarea atenţiei spre ceea ce nu poate fi 
inclus în categorii şi aduce exemple din istoria filosofiei pentru a ilustra 
existența „urmei” infinitului celuilalt, iar prin aceasta şi eşecul"! ontologiei de a 
reduce totul la ființă. Astfel, Descartes acordă noblețe subiectivității grație ideii 
de infinit care este altul în unul sau diacronie, excidenţă. Ideea de infinit aduce 
neliniştea pentru că este ieșire din vizarea conștiinței unui eu. Înseamnă a gândi 
mai mult decât poate fi gândit. Acest lucru, consideră Levinas, dovedeşte că 
înțelegerea fiinţei nu este opera cea mai intimă a gândirii şi că nu ea ne duce 
spre ultimul secret al subiectivităţii. 

De asemenea, gândirea platoniciană pune sub semnul întrebării 
explicaţia existenţelor unice plecând de la domeniul universalului. Platon lasă să 
se întrevadă ceva care se află dincolo de ființă (Binele), prin care şi fiinţa îşi 
capătă semnificaţia. De aceea, filosofia nu se poate închide în primatul 
ontologiei şi al cultului cunoaşterii unui ego. Pentru că, fiind 
autoreferenţialitate, ontologia nu întâlneşte niciodată ceeă ce este altul, 
înseamnă că „raportul metafizic, raportul cu exteriorul nu este posibil decât ca 
raport etic”3%. Dacă imposibilitatea de a ucide ar fi una rea/ă, dacă alteritatea 
celuilalt nu ar fi decât rezistența unei forțe la energiile care i se opun, atunci 
alteritatea sa nu ar fi mai diferită decât cea a unui lucru ce.rezistă efortului meu 
de a-i modifica forma. În schimb, imposibilitatea erică de a ucide este singura 


%% C. Guinon, The Cambridge Companion to Heidegger, p. 55: „Heidegger saw it as 
necessary to start with the analysis of human existence, since human understanding, is 
the only entrance and key to the nature of being”. 

%1 E. Levinas, Libert& et commandement, p. 57: «La resistance de PAutre au Mâme, 
c'est l'echec de la philosophie». 

* Jbidem, p. 44: «Le rapport metaphysique, le rapport avec lextsrieur n'est pas 
possible que comme rapport sthique». 

care face posibilă relația nefalsificată cu un altul, pentru că ea este în acelaşi 
timp o rezistență reală, fizică, dar şi o rezistență neviolentă, inteligibilă. 

Ambiguitatea textelor levinasiene stârneşte uimire şi poate chiar respingere 
din partea spiritelor analitice. Lectorii pot avea uneori impresia că gânditorul 
francez se contrazice sau intră în cercuri vicioase, folosind termeni cu mai multe 
semnificații — cum ar eu, sine, etică, libertate, proximitate etc. — sau considerând 
aceeaşi semnificație pentru termeni opuşi: dincolo-dincoace (de esență), pace- 
neliniște, anarhie-unitate (a eului) etc. Există într-adevăr un cerc conceptual propriu 
la acest filosof. El „defineşte”, spre exemplu, responsabilitatea prin substituire 
pentru altul, aceasta prin proximitate, proximitatea prin semnificanță, semnificanța 
prin sacrificiu, sacrificiul prin an-arhie etc.; dar „definirea” este aproape la fel de 
„valabilă” şi în sens invers. Întotdeauna, însă, iese la iveală centrul acestui cerc de 
unde pleacă toate razele. Şi punctul central de la care pornesc şi la care se întorc 
semnificaţiile celorlalți termeni este responsabilitatea pentru celălalt. 

Ghilimelele între care am aşezat mai sus verbul „a defini” scot în evidență 
faptul că nu găsim definiții în sensul logic la Emmanuel Levinas. Mobilitatea 
scriiturii sale reflectă ideea, afirmată în repetate rânduri, conform căreia nu avem 
acces la semnificația (întâlnirea cu celălalt şi privire a chipului său care ne 
porunceşte pacea înainte de rostirea vreunui cuvânt) ce face posibilă orice 
semnificaţie pornind de la un discurs transparent, de la tematizare. Pentru că prin 
chipul celuilalt „întâlnim” infinitul, înseamnă că ne aflăm în fața unei enigme, a 
unei ambiguități şi a unei intrigi, chipul este, deci, hierofanie. Dar ceea ce este 
enigmă nu poate fi în principiu exprimat, iar când se încearcă, acest lucru nu poate 
fi realizat decât ambiguu, păstrându-se ecoul unui dincolo de limbaj (aşadar şi 
dincolo de conştiinţă şi de esență). 

Putem interpreta dinamicitatea acestui limbaj ca o provocare de a-l face pe 
lector să acceadă la semnificația „ultimă”, mergând spre un dincolo de cuvânt. 
Totuşi, el plasează termenii şi expresiile enigmatice în contexte de aşa manieră încât 
să iasă de fiecare dată în evidență acel punct central — responsabilitatea. Pentru 
gânditorul francez, aceasta întemeiază libertatea şi nu invers, aşa cum susțin teoriile 
„arogante” ale libertății eului. Responsabilitatea este neliniştea provocată de 
chemarea celuilalt, fără să pot înstrăina (sau „delega”) obligația de a da un răspuns. 
Dar acest fapt (de a fi „supus” de chipul său, de a mă afla în condiţia de „ostatic” al 
aproapelui) nu înseamnă că sunt sclav al său, pentru că în sclavie nu poate exista 
responsabilitate. 

Revenind la ambiguitatea discursului prin care Levinas doreşte să se facă 
zărit un „dincolo”, trebuie să ţinem cont de ceea ce ar putea semnifica expresiile 
„dincolo de limbaj”, „dincolo de dialog”, „dincolo de discurs”. Este clar că se referă 
la ceva inexprimabil, dar totuşi ceva este exprimat. Dacă există dialog şi dacă se 
poate vorbi despre faptul de a intra în dialog, însemnă că există ceva anterior 
dialogului. Dialogul marcat de Rostit este o încercare a interlocutorilor de a intra 
unii în gândirea altora; Levinas insistă asupra imposibilității de a reduce dialogul la 
o cercetare a adevărului. Conţinutul comunicat nu este posibil decât grație 
raportului de față în față, unde celălalt este cineva înainte de a fi cunoscut, 
interlocutor. 

Acel dincolo sau înainte de ființă se referă la „ecoul” chemării sale adresată 
mie, el fiind posibil pentru că se aude ceva mai mult decât ceea ce aproapele spune. 
Chemarea sa deschide o rană şi neliniște. 

Dar de ce ne răneşte chemarea semenului? Dacă la această întrebare am 
răspunde că gândul de a fi în locul celuilalt — care ne cere ajutorul (chiar prin simpla 
privire sau prezență) — ne face să ne cutremurăm, atunci tot ceea ce am spus despre 
alteritate şi transcendență s-ar nărui, pentru că ne-am raporta la altul în funcție de 
eu. Ar fi vorba de înfnicoşătorul gând privitor la posibilitatea de a trăi tu însuți 
nefericirea celuilalt (de reținut faptul că mila despre care vorbeşte deseori Levinas” 
nu are la bază grija pentru sine). Din perspectiva lui Levinas este inacceptabil un 
astfel de răspuns. Şi totuşi, avem impresia că nici el nu merge mai departe de 
întrebare fără a se roti în jurul conceptelor de responsabilitate, supunere, diacronie, 
chip, rană. Acestea se definesc unele pe altele — pe rând sau fiecare prin toate 
celelalte. Dacă am afirma că porunca lui Dumnezeu de a avea grijă de celălalt ne 
creează acel ecou, acea rană a chemării, nici o astfel de abordare nu îl mulţumeşte 
pe Levinas, care nu dorește să supună etica teologiei”. Rămâne să ne întoarcem la 
răspunsul privitor la puterea chipului de a mă afecta, bulversa, de a mă prinde „în 
datoria de a-i da celuilalt până şi pâinea de la gură şi haina de pe umeri””""* în pofida 
mea. Este o supunere în pofida dorinței eului, mai ales în măsura în care „pentru- 
altul se iveşte în desfătarea în jurul căreia se afirmă eul şi în care el se satisface şi se 
instituie'*%5, Chipul celuilalt mă răneşte în chemarea sa pentru că este în același 
timp „prezența enormă şi retragerea acestei prezențe”. Chiar dacă ţine de fiinţă, el 
vesteşte altceva şi înnobilează ordinea ființei. 

Pentru a exprima raportul de responsabilitate cu semenul înainte de 
cunoaştere şi de orice poruncă (un dincolo de dialog), Levinas apelează la metafora 
maternității: aşa cum nu eu mi-am ales naşterea, începutul, tot aşa nu eu sunt 
creatorul acelei responsabilități care se strecoară „ca un fur” în eu. Ne aflăm într-un 
raport de fraternitate cu celălalt aşa cum fiecare este într-un raport filial cu mama 
sa (exprimare pleonastică, menită să pună în evidență situația de a fi „ales” în 
relația de responsabilitate, fără a fi înştiințat). Nu am hotărât sau reflectat asupra 
propriei nașteri; ea se află într-un trecut imemorial, imposibil de reprezentat. 


3% Aceasta și pentru că, în timp ce autentica alteritate, transcendență o reprezintă 
semenul „în carne şi oase”, teologia are un discurs general, care nu este înrădăcinat în 
problemele concrete ale existenței: “Levinas followed Berdyaev's appeal to the 
existential fact that some kinds of this interpersonal transcendence are rooted in 
experience, while the theologies of different religious sects are extrapolated from those 
more universal intimations. (...) As Levinas argued, the discourse of the encountered 
other, whether in religious and theological or secular or existential form, is onric. It 
concerned the "transcendence" between two beings” (Samuel Moyn, „Transcendence, 
Morality, and History: Emmanuel Levinas and the Discovery of Saren Kierkegaard in 
France”, în Yale French Studies, No. 104, Encounters with Levinas. (2004), pp. 44-45). 
*4 E, Levinas, Altfel decât a fi sau dincolo de esenţă, p. 129. 

*5 Ibidem. 

PARTEA a III-a 
I. O privire critică asupra fenomenologiei lui Levinas 


I.]. Două proiecte pentru filosofia primă: abordarea 
transcendentală husserliană şi metafizica levinasiană 


Husserl începe introducerea din Meditaţii carteziene cu exigenţa lui 
Descartes, din Meditaţii despre filosofia primă, de a fonda o ştiinţă generală în 
care toate celelalte să îşi afle sursa, pentru că o ştiinţă trebuie să fie întemeiată 
pe anumite evidențe ce îi oferă valabilitate: 


Meditaţiile vizează o reformă totală a filosofiei prin care aceasta să 
devină o ştiinţă cu întemeiere absolută. Pentru Descartes, acest lucru 
implică o reformă corespunzătoare a tuturor ştiinţelor. După opinia lui, 
acestea nu sunt decât nişte verigi lipsite de independenţă ale unei 
singure ştiinţe universale, şi anume ale filosofiei. Numai în unitatea ei 
sistematică ele pot deveni ştiinţe adevărate. După felul cum s-au 
dezvoltat în timp le lipseşte această autenticitate, cea care provine din 
întemeierea generală şi definitivă bazată pe evidențe absolute — evidențe 
dincolo de care nu se mai poate merge*3$. 


Pretenția ca filosofia să fie ştiinţifică este premisa de la care porneşte 
Descartes* dorind să fondeze o „mathesis universalis” more geometrico. 


*% E. Husserl, Meditaţii carteziene, pp. 31-32. 

* Totuşi, deşi Husserl pleacă de la intenţia carteziană, el îl critică pe Descartes pentru 
că uneori nu acordă suficientă atenţie conceptelor: „It is of particular interest for us that 
Husserl distinguishes theories “off the top of one's head” which operate with vacuous 
concepts from philosophies that proceed by questioning experience. Descartes's 
Meditations illustrate the standard practice of philosophers of accepting more or less 
arbitrarily the meanings of key concepts — often from their predecessors — on the 
assumption that these concepts are clear and their meaning generally known” (R. 
Schmitt, „Phenomenology and Metaphysics”, în The Journal of Philosophy, Vol. 59, 
No. 16, Aug. 2, 1962, pp. 426-427). Din acest motiv — al utilizării unor concepte 
ambigue — Husserl critică metafizica tradiţională şi vede în fenomenologie remediul său. 
Jeffiner Allen consideră că fenomenologia este numită filosofia primă din trei motive: ca 
valoare explicativă ce clarifică ideea obiectului indiferent de abordarea în care apare 
acesta, pentru că este ghidată de releologia ştiinţificităţii şi pentru că deschide un nou 
drum în fundarea tuturor celorlalte forme (secunde) de cunoaştere: “1. First philosophy 
is “first” for intrinsic reasons. It is first in value and dignity. All other sciences, 
including metaphysjcs itself, presuppose it and, accordingly, are “second” philosophies. 
The primacy of the new discipline is not posited at random but, Husserl maintains, is 
based on an order which the sciences bear in themselves. 2. First philosophy is “first” 
because it is guided by the teleological idea of science. The sciences are created by 
purposeful activity, the truths of the sciences stand under guiding ideas. All sciences are 
subordinate to first philosophy, which is guided by the supreme teleological idea of 
science itself. The teleological idea indicates an all inclusive unity for the sciences, a 


133 


Începând cu axiome cum sunt cele din geometrie, trebuie ca toate cunoştinţele 
să se întemeieze unele pe altele într-un sistem coerent şi arhitectural. Ştiinţa 
universală trebuia să aibă forma unui sistem deductiv al cărui edificiu să se 
bazeze pe un fundament axiomatic care să servească drept temei absolut pentru 
deducție. Realizarea unei mafhesis universalis more geometrico semnifică 
realizarea unei construcții la baza căreia se află logica. În această privință — dacă 
ținem cont de perspectiva lui Levinas — logica este considerată prototipul 
totalității, ceea ce se opune cel mai mult ideii sale despre expresivitatea 
limbajului. Levinas vorbeşte despre limbaj ca epifanie a infinitului. 

Pentru Husserl, cel care vrea să devină cu adevărat filosof trebuie să 
încerce răsturnarea tuturor ştiinţelor valabile pentru el până atunci şi 
reconstruirea acestora din temelii. Realitatea obiectivă nu poate fi înțeleasă în 
lipsa unei clarificări a problemei esenței eului propriu. Ştiinţa depinde de 
înțelepciunea întoarcerii spre originea ei — ego-ul, cel care conferă coeziune 
fluxului de conştiinţă, nefiind, deci, un obiect printre celelalte care apar în fața 
conştiinţei. Având rolul unui pol de identitate în fluxul conştiinţei, după care se 
orientează toate actele sale, ego-ul este condiția oricărei cunoaşteri: „Ego-ul nu 
este nici o simplă «sumă» de acte de conştiinţă, nici un pol de identitate «vid», 
ci o identitate constituită de conştiinţă, care se află într-o continuă dezvoltare 
prin faptul că fluxul conştiinţei se mişcă de la act la act”"*%. Din acest motiv, 
pentru că este presupoziţie a oricărei experiențe posibile, el este numit ego 
transcendental. 

Levinas susţine în fiecare dintre lucrările sale că nu de la eu şi de la 
analiza acestuia ar trebui să începem în filosofie. Mai degrabă întâlnirea cu 
celălalt reprezintă fundamentul subiectivităţii şi al oricărui discurs. Vom aşeza 
față în față modul de gândire al fiecăruia dintre cei doi filosofi vizavi de 
fundamentul cunoaşterii în genere. 

După ce analizează problema reducției şi necesitatea ei înaintea altui 
gen de cercetare, Husserl vede începutul tuturor ştiinţelor în ego-ul 
transcendental. Levinas începe de la „altul” (în general, ca ceea ce nu este eu) 
care deschide orizontul a tot ceea ce înțelegem prin „lume”. Eul reprezintă 
prototipul identificării, al aducerii la numitor comun, al închiderii, al totalității; 


unity which expands endlessly and strives forward in ever higher forms. This is 
Husserl's preferred way of explaining the primacy of phenomenology. 3. First 
philosophy is “first” as a scientific discipline of the beginning. In itself, first philosophy 
is the beginning of philosophy as such. It is a self-contained discipline, with its own 
problems concerning the beginning of philosophy. All other sciences are preceded by 
phenomenology as first philosophy, which founds them with respect to their method and 
theory. The beginner of first philosophy does research into the origins of thought: 
beginners of second philosophies reproduce, in their own insightful thinking, the truths 
previously thought by first philosophers” (J. Allen, „What is Husserl's First 
Philosophy?”, în Philosophy and Phenomenological Research, Vol. 42, No. 4, Jun, 
1982, p. 611). 

3% A. Hiigli, P. Liibcke, op. cit., p. 80. 

Levinas aşează la baza sa ceea ce îl depăşeşte, adică Infinitul ca celălalt. Din 
perspectiva filosofiei husserliene, eul ar „exista” chiar dacă lumea căreia el îi 
aparține nu ar fi: „Conform acestei metode [reducția], certitudinea obţinută prin 
experienţa senzorială în care ne este dată lumea în viaţa naturală nu rezistă 
criticii, prin urmare, în acest stadiu de început, existența lumii nu trebuie admisă 
ca valabilă. Cel care meditează nu se consideră decât pe sine însuşi ca absolut 
indubitabil, în calitate de ego pur al cogitaţiilor sale, care nu poate fi suprimat 
chiar dacă această lume n-ar exista”. 

Pentru Levinas, ideea tocmai redată poate fi comparată cu o maximă a 
egoismului nelimitat întrucât subiectul îşi acordă dreptul absolut de a fi cel care 
constituie lumea pe care într-o primă instanță o neagă. Acest fapt este cu atât 
mai greu de acceptat de către gânditorul francez din moment ce eul și lumea 
sunt entități diferite, sunt exterioare una celeilalte, iar existența uneia nu 
depinde de existenţa alteia. Totuşi, fenomenologia transcendentală nu neagă 
realitatea lumii în afara subiectului“, nu reprezintă o formă de solipsism; ea 
pune problema valabilităţii cunoaşterii întemeiate pe înțelegerea faptului că 
toate perspectivele şi orizonturile deschise pornesc din subiectul intenţional, 
care numai autoanalizându-se înţelege că el este la rândul său un altul pentru un 
eu, noi pentru alții, că însuşi acest lucru îl înțelege orice subiect. 

Certitudinea propriei existențe este bazată pe identificarea lui același cu 
sine într-un prezent etem în care se reunesc toate actele conştiinţei. Ceea ce 
pentru Levinas înseamnă că celălalt rămâne doar o replică a eului. Însă acesta 
este depăşit de infinitul celuilalt pe care nu îl poate cuprinde decât falsificându- 
1. Eul nud nu poate determina și fundamenta nimic începând de la sine. 
Răspunsul lui Levinas la ontologia aceluiaşi este că abia cu întâlnirea chipului 
începe filosofia, iar la acest început ea este etică. Dacă punem lumea exterioară 
între paranteze, atunci am suspendat şi posibilitatea „epifaniei” semenului. Iar 
refuzându-l pe celălalt prin reducţia fenomenologică am închis comunicarea cu 
el. Ceea ce se întrezăreşte în filosofia lui Husserl astfel înțeleasă reprezintă o 
lume a monadelor fără ferestre, fără căi de acces, o lume a solitudinii. 
Bineînţeles, în această înțelegere nu se ține cont de insistența filosofului german 
privitor la problema intenţionalității şi a intersubiectivităţii, care arată, 
dimpotrivă, că eul se află mereu în deschidere și chiar nu ar putea fi astfel dacă 
nu ar fi identic cu sine. 

Pe de altă parte, referitor la percepţia exterioară, Husserl este preocupat 
de aflarea modului de apariţie a oricărui obiect în genere, din orice domeniu 


*9 E. Husserl, Meditaţii carteziene, p. 33. 

"0 Ibidem, p. 50: „Lumea ekperimentată în această viaţă reflexivă rămâne într-un 
anumit fel prezentă pentru mine în continuare şi ea este experimentată ca înainte exact 
împreună cu propriul său conţinut din fiecare caz. Ea se prezintă în continuare aşa cum 
apărea anterior, numai că eu, în calitate de filosof care reflectează, nu mai realizez, nu 
mai consider ca valabilă credinţa proprie experienţei lumii, în timp ce ea este încă aici şi 
poate fi sesizată de privirea atentă”. 

(aşadar de „obiectualitate”), dar şi a obiectului general“, adică a esenței 
fiecărui obiect în parte. 

Critica lui Levinas se opreşte şi asupra relaţiei subiect-obiect, prezentă 
în filosofia husserliană, văzând în aceasta închiderea în totalitate. În plus, în 
această relație cogitatum are totdeauna statutul de obiect şi nu de persoană. De 
aceea, relația subiect-obiect trebuie depăşită în direcția infinitului. Celălalt ca 
obiect şi nu ca persoană nu are niciun sens pentru filosoful francez. În acest sens 
el critică şi teoria intersubiectivității monadologice, considerând că eul 
constituie un analogon al eului, un a/fer ego. Analogia reduce şi ea propriul eu 
la obiect al gândirii. În schimb, relaţia față în față aduce persoane. Vom vedea, 
însă, că tocmai recunoaşterea semenului ca un alt ego transcendental reprezintă 
o recunoaştere a demnității sale de celălalt infinit. 

Demersul fenomenologic necesită distincţia între reflecția naturală şi 
cea transcendentală, afirmând că eul realizează o dedublare: 


Putem descrie ceea ce se întâmplă aici şi în felul următor: dacă 
denumim eul care experimentează şi trăieşte în mod natural în lume 
„interesat” de aceasta, atunci atitudinea modificată fenomenologic (şi 
păstrată permanent astfel) constă în faptul că are loc o dedublare a eului, 
în timp ce deasupra eului „naiv” interesat de lume se constituie eul 
fenomenologic, în calitate de „spectator dezinteresat”. Faptul că această 
dedublare are loc poate fi observat mai apoi prin intermediul unei noi 
reflecţii care, în calitate de reflecţie transcendentală, reclamă din nou 
exercitarea tocmai a acestei atitudini de „spectator dezinteresat” al cărui 
unic interes statornic este acela de a observa şi de a descrie în mod 
adecvat. Astfel, toate evenimentele vieții orientate către lume, împreună 
cu toate actele lor naturale şi întemeiate prin care existența lumii este 
„pusă” şi cu modurile lor de existență corelative — precum a fi cert, a fi 
posibil, a fi probabil, apoi a fi frumos şi bun, a fi util etc. — devin 
accesibile descrierii purificate de toate cointenţiile şi preintenţiile 
observatorului. Abia în această puritate ele pot deveni obiecte ale unei 
critici universale a conştiinţei, aşa cum o reclamă cu necesitate intenția 


noastră de constituire a unei filozofii*%?. 


Prin reflecția transcendentală apare un „al doilea” eu care are rolul unui 
spectator dezinteresat al actelor de conştiinţă, capabil să observe şi să descrie 


MA, Hiigli, P. Liibcke, op. ciz., p. 69: „Din contră, sunt orientat către un obiect general 
(universal) atunci când încetez să mă interesez de ceea ce este valabil pentru un măr 
individual şi mă concentrez în schimb asupra a ceea ce trebuie să fie în mod necesar 
valabil pentru orice măr. Renunţ la interesul meu față de mărul individual în favoarea 
unei intenționalităţi orientate către esenţa generală, eidos-ul (ideea) de măr”. În timp ce 
obiectele individuale şi faptele sunt contingente, esenței îi este proprie necesitatea; ea se 
referă la un anumit cadrul care nu poate fi depăşit şi care face ca un lucru să fie acel 
lucru. Cu alte cuvinte, eidos-ul priveşte faptul că orice obiect trebuie să se conformeze 
în mod necesar unor /egi de esenţă universal valabile pentru toate obiectele de acel gen. 

*2 E. Husserl, Meditaţii carteziene, pp. 66-67. 

„în mod adecvat”. Aceasta presupune că el poate să purifice descrierile actelor 
de conştiinţă (devenite ele însele obiecte ale descrierii), toate fenomenele ce 
constă în orientarea subiectului spre lume (a cărei existență este încă de la 
început luată în calcul), precum şi modurile corelative de „existență” (a fi cert, 
probabil, posibil, frumos, bun, util etc). Din ele sunt înlăturate cointențiile şi 
pretențiile observatorului, adică interesele şi determinările eului naiv. 

Din punctul de vedere al lui Levinas, eul fenomenologic (ca spectator 
dezinteresat) reprezintă cel mai mare pericol pentru relația etică, din moment ce 
prin neutralitate” şi pasivitate stă la baza unei violenţe latente. În timp ce eul 
spectator se retrage în privirea sa distanțată, relaţia etică cere obligaţia implicării 
şi a deschiderii active către reparația necesară a întârzierii la chemarea 
aproapelui. Sintagma husserliană evocă relaţia cu obiectul, cu cel dat, cu 
tematizatul, în vreme ce relația metafizică depăşeşte legătura dintre un subiect şi 
obiect. Spectatorul este aşezat în poziţia celui care cuprinde totul, aşa-numita 
poziţie de superioritate. 

De această idee este legată şi problema corelației intenționale. Fiecare 
obiect este un corelat intențional: „Orice obiect vizat, gândit, valorizat și 
analizat de către ego, dar şi orice obiect pe care el l-a imaginat şi îl poate 
imagina este, în calitatea sa de obiect corelativ, un indice al sistemului său de 
intenţionalități şi el nu există decât în această calitate de obiect corelativ”"*. 
Obiectele reprezintă poli, unităţi sintetice care polarizează multiplicitățile 
vizărilor. În identitatea invocată a eului, Levinas vede reducerea subiectului la 
capacitatea de a procesa pe mai multe niveluri informaţiile oferite de simțurile 
externe şi de cele interne. 

Problema intersubiectivităţii, pe care Husserl o tratează începând cu cea 
de-a cincia meditaţie a Meditaţiilor carteziene, este legată (în măsura în care îi 
urmează acestuia) de răspunsul dat acuzaţiei de solipsism*“. Husserl nu neagă 
faptul că înaintea obiectelor imanente se află obiectele lumii obiective. Acuzaţia 
de solipsism este nefondată întrucât latura noetică (a conştiinţei) este 
întotdeauna unită cu cea noematică (privitoare la obiectul existent autonom și la 
calităţile sale). Deşi se recunoaște intenţia activă a eului în constituirea lumii, în 
filosofia husserliană nu este totuşi ignorată realitatea exterioară, existentă deja. 
Totuși, deşi există un „mediu înconjurător” pentru toți oamenii şi pentru toate 
comunitățile sau societăţile, el diferă de la caz la caz: mediul înconjurător 
european este diferit de cel chinez sau indian. Aceasta ar fi doar una dintre 
multiplele dovezi ale libertății şi ale multitudinii de manifestări ale 
subiectivităţii active. 


LI 


E. Levinas, Altfel decât a fi sau dincolo de esenţă, p. 233: „Subiectivitatea ca 
intenționalitate se întemeiază pe autoafectare ca auto-revelare, sursă a unui discurs 
impersonal”. 

*4 E. Husserl, Meditaţii carteziene, p. 98. 

545 Această acuzaţie apare referitor la reducția transcendentală, în urma căreia rămâne 
ego-ul transcendental absolut. 

Fiind înlăturată problema solipsismului, Husserl îi acordă „altuia”, 
căruia îi recunoaşte existența autonomă, şi statutul unui „ghid transcendental”. 
Acesta este chiar titlul unuia (cel cu numărul 43) dintre subcapitolele celei de-a 
cmcia meditații: „Modul ontic-noematic în care celălalt este dat: ghid 
transcendental pentru teoria constitutivă a experienţei alterității (...) Pentru 
început, «ghidul» meu transcendental este celălalt ca obiect al experienței mele, 
celălalt aşa cum mi se dă el în mod nemijlocit şi apoi în urma aprofundării 
conținutului său ontic-noematic (în mod pur în calitate de corelativ al cogizo- 
ului meu, a cărui structură detaliată trebuie dezvăluită mai întâi). 

Punctul de plecare al lui Levinas pentru critica adusă filosofiei lui 
Husserl, vizavi de problema intersubiectivității, îl reprezintă reducția 
transcendentală. În urma acesteia celălalt se dezvăluie ca un corelat al 
subiectului cogitativ, un altul imanent. Trebuie însă ținut cont de faptul că 
Husserl este interesat de alteritate ca ceea este valabil", esenţa sa. Constituirea 
unui ego care se oglindeşte în „monada” eului propriu nu anulează existența 
reală a lui a/fer ego. Un altul nu poate fi astfel decât pentru un eu. 

Husserl afirmă: că însuşi faptul de a fi prezent „în carne şi oase” nu ne 
împiedică să recunoaştem că ceea ce ne este „dat”, de fapt, în acest caz nu este 
celălalt eu în persoană, nu sunt trăirile conştiinţei sale, fenomenele sale, nimic 
din ceea ce aparține esenței sale proprii. Dacă acesta ar fi cazul, dacă ceea ce îi 
este propriu celuilalt în mod esenţial ne-ar fi direct accesibil, atunci el ar fi un 
simplu moment al propriei ființe şi, în cele din urmă, el însuşi şi eu însumi am fi 
identici. Situaţia ar fi asemănătoare în ceea ce priveşte trupul său, dacă el n-ar fi 
nimic altceva decât „corpul” care se constituie exclusiv în experiența mea reală 
şi posibilă şi care aparține sferei mele primordiale, ca un produs exclusiv al 
senzorialității mele. 

Acesta ar putea fi răspunsul lui Husserl la întrebarea lui Levinas, anume 
de ce nu se poate porni de la un ego dat în persoană. Tocmai pentru că doar 
văzând pe cineva în carne şi oase nu înseamnă că am înfeles că el este un altul 
capabil de aceleaşi acte ca şi noi. Sensul alterității provine dintr-un strat de 
adâncime, transcendental. Noi ştim că există o latură nevăzută a percepției 
celuilalt în persoană şi înțelegem că el este un alter ego în urma intenționalității 
eului propriu care, prin analogie, îl vizează pe celălalt. Bine înţeles, aici există o 
anumită intenționalitate mediată, pornind de la ceea ce părintele fenomenologiei 
numeşte stratul originar al „lumii primordiale” care rămâne întotdeauna funda- 


4 


mental. Această intenționalitate pune în evidență o „coexistentă” care nu este 


6 E. Husserl, Meditaţii carteziene, p. 125. 

7 De aici şi importanța pe care o acordă problemei sensului și capacității 
fenomenologiei de a explica şi clarifica: „The radical philosopher does not construct in 
order to show how certain things are possible if others are assumed; he tries to explicate 
the meanings of all concepts. This radical philosophy Husserl calls phenomenology, a 
philosophical discipline intent, above all, to “explicate” and “clarify” (R. Schmitt, op. 
cit., p. 428). 

*% B. Husserl, Meditaţii carteziene, p. 144. 

totuşi — şi nu poate deveni niciodată — o prezență „în persoană”. Este vorba, 
deci, despre un tip de act care face coprezent, despre un tip de „aprezentare” 
(înțeleasă ca „actul de  a-face-conştient-de-coprezenţa-celuilalt”*%). 
Aprezentarea este implicată deja în experiența exterioară, în măsura în care 
latura realmente văzută a unui obiect „prevede” întotdeauna şi în mod necesar o 
latură nevăzută a obiectului, schițându-i acesteia un conţinut mai mult sau mai 
puţin determinat. 

Pe de altă parte, nu trebuie pierdut din vedere faptul că Husserl vorbeşte 
despre modul în care poate fi „motivată” în sfera mea proprie aprezentarea unei 
alte sfere şi, o dată cu ea, sensul celuilalt. O simplă reprezentare nu este 
capabilă de acest lucru. Ea îl poate realiza numai împreună cu o prezentare, 
numai împreună cu un act în care obiectul se dă cu adevărat el însuși „în 
persoană”. Reprezentarea poate avea caracterul de aprezentare numai ca fiind 
cerută de această existenţă percepută. Constituirea, de către ego-ul propriu, prin 
intermediul „experienței alterității”, a lui celălalt ca un analogon al său, se 
realizează conferindu-i acestuia un sens care ţine cont de întâlnirea** sa. Nu 
este o pură instituire, un a priori; eul constituant nu acordă aleatoriu sensuri 
pentru ceea ce constituie. Odată constituit alter ego, el reprezintă punctul de 
plecare pentru alte sensuri şi determinații, adică pentru o lume obiectivă. 

Totuşi, acest mod de înţelegere a constituirii a/fer ego-ului ca unitate de 
sens, ca dimensiune a valabilității, a fost considerat de Levinas ca fiind expresia 
totalității. Eul creează în interiorul său o altă monadă, un artefact al propriului 
eu. Experienţa este pusă în paranteze, suspendată pentru a lăsa loc procesului de 
constituire. Celălalt, nefiind dat el însuşi în persoană, înseamnă că nu aparține 
unui prezent autentic, ci inautentic, continuu, cel al fluxului conştiinţei. Altul nu 
joacă decât un rol secundar în cadrul relaţiei față în față, pentru că acelaşi este 
un eu al monologului. Pentru Levinas, celălalt poate fi în persoană doar prin 
relația metafizică, a acelui infinit a cărui urmă este chipul. Refuzându-i 
aproapelui statutul de absolut altul în momentul întâlnirii, eul deschide calea 
violenţei. În plus, constituindu-l pe celălalt în mod analogic eului propriu, se 
ajunge la reducerea sa în funcție de o intenţionalitate posesivă. 1 se acordă lui 
alter ego aceleaşi calități, dorințe, limitări ca şi eului constituant. Când, de fapt, 
comunicarea, din perspectiva levinasiană, are loc numai între chipurile care se 
privesc. 

Referitor la violență şi responsabilitate, apar însă câteva probleme de 
care abordarea critică a filosofului francez nu pare a ţine cont, probleme 
soluționate, în schimb, din perspectiva fenomenologiei husserliene: 1. Celălalt 
înlătură violența tocmai pentru că alteritatea sa îşi află sensul în eu. Pe de altă 


- 


*9 Ibidem, p. 145. 

%5 David Carr, „The “Fifth Meditation” and Husserl's Cartesianism”, în Philosophy and 
Phenomenological Research, Vol. 34, No. 1, Sep., 1973, p. 26: “When I am face to face 
with another person, | am aware not only of him but also that I am an object for him and 
that our surroundings are given to him as they are to me — or rather, as they would be 
given to me if 1 were in his place”. 

parte, aşa cum alter ego este un analogon, tot astfel repudierea violenţei are ca 
punct de plecare înțelegerea primejdiei violenţei pentru subiect, ajungând la 
ideea că ea reprezintă un rău pentru fiecare alt subiect. 2. Nu este posibil într-o 
anumită măsură ca celălalt, deși îmi „impune” responsabilitatea, să fie chiar el 
însuşi una dintre sursele violenței, nu doar în sensul unei tentaţii de a ucide“*!, ci 
ca mod de manifestare, ca putere a exemplului? Dacă Levinas îl vede pe celălalt 
ca absolut, sursă a eticii, atunci tot celălalt poate avea un rol foarte important şi 
în deschiderea unei căi spre violență, spre modul neetic de raportare la semeni. 
Probabil că din acest motiv unii gânditori, ca de exemplu John D. Caputo (în 
lucrarea Against Ethics, 1993), consideră că Levinas creează o „poveste 
fabuloasă, poetică despre alteritatea absolută”? care până la urmă nu poate fi 
crezută. 

Rămâne interesantă problema adusă de perspectiva levinasiană: dacă 
subiectul este responsabil întrucât este liber, sau este liber pentru că este 
responsabil (aşa cum consideră Levinas; responsabilitatea fiind impusă de 
chipul aproapelui, ea fundamentând actul de alegere). Responsabilitatea este un 
act de raportare la propriile decizii şi acțiuni pornite din libertatea subiectului. 
Dar, nu se poate vorbi şi despre trezirea unei responsabilități pornită din 
întâlnirea semenului? Iar atunci „responsabilitatea-bulversare a eului” este cea 
care îl marchează pe acesta şi în funcţie de ea, ca punct central, subiectul se 
raportează în actul alegerii. 

Putem afirma, fără să aducem o interpretare forțată, că din perspectiva 
filosofiei lui Levinas a alege devine a alege sau nu să recunoşti responsabilitatea 
(primordială pentru subiect, neliniştea sa anarhică); responsabilitatea întemeiază 
libertatea. Acest mod de a vedea lucrurile este opus celui în care a fi responsabil 
presupune faptul de a alege. Cele două situaţii nu pot fi reduse la o falsă dilemă 
de genul celei: care a fost mai înainte — societatea sau normele? Totuși, mergând 
ceva mai departe pe linia posibilelor interpretări ale celor două puncte de 
vedere, sesizăm că, adoptând modul husserlian de a vedea lucrurile, se poate 
spune că problema raportului dintre responsabilitate şi libertate este depăşită de 
următoarea: care este esența responsabilității şi a libertăţii? Pe de altă parte, 
Chiar presupunând că celălalt este punct de plecare („jtrezire”) pentru 
responsabilitate, este el şi fundament, ținând cont de faptul că în eul pur îşi 
găsesc întemeierea toate sensurile şi perspectivele, că niciun sens nu poate fi 


"51 Tentaţie de a ucide pornind de la chipul său, violență care, în esență, consideră 
Levinas, provine din neprivirea chipului, din reducerea sa la sfera obiectelor, din 
înlăturarea semnficației sale — de „urmă a infinitului”. 

5 Apud Alastair Hannay, Gordon Marino (ed.), The Cambridge Companion to 
Kierkegaard, 1998, New York: Cambridge University Press, p. 71: “In taking his 
distances from Levinas, who "weaves a fabulous, poetic story about absolute alterity”, 
which is in the end unbelievable, and in examining the difference between "ethics" and 
"obligation" "close up" in the case of Fear and Trembling, Caputo manages to free 
Kierkegaard into contemporary debate”. 

indus din afară şi că el apare întotdeauna pentru un subiect? Problema rămâne 
deschisă pentru fenomenologie. 

Construindu-și de cele mai multe ori discursul în contrasensul 
discursului husserlian (sau al celui heideggerian), Levinas păstrează“*” aproape 
tot timpul raportul „vizual”,: de dependență, cu filosofiile criticate. De 
asemenea, el încearcă să facă exprimabil ceea ce nu poate fie exprimat. În 
schimb, discursul filosofic husserlian formează un edificiu la baza căruia se află 


efortul de clarificare a posibilităţii oricărei cunoaşteri. 

Este vizibilă pe parcursul criticii levinasiene la adresa filosofiei lui 
Husserl o încercare de a minimaliza” rolul şi calitatea analizelor acestui 
gânditor. Este vorba, de pildă, despre importanța reducţiei fenomenologice şi de 
preocuparea pentru recunoaşterea specificului practicului, a axiologicului, a 
esteticului, a religiosului etc. În ciuda criticilor filosofului francez, teoria lui 
Husserl despre intersubiectivitate nu scapă din vedere realitatea celorlalte 
persoane. Monadele au ferestre, raportul dintre ele este cel al unui întreg față de 
alt întreg, al unei libertăţi față de alte libertăţi. Părintele fenomenologiei a căutat 
să explice modul de configurare a oricărui domeniu şi punctul de întâlnire a 
subiectului cu obiectul în toate orizonturile. Căutând să înţeleagă fenomenele, el 
ajunge la ideea de fenomenalitate. Esenţa pe care a încercat să o găsească în 
cadrul diferitelor fenomene ale eului nu trebuie înțeleasă ca o reducţie, ci 
dimpotrivă, ca o îmbogăţire şi premisă pentru orice analiză fenomenologică. 


1.2. Raportul dintre fenomenologie şi etică în filosofia lui 
Levinas. Problema „obiectivării” fenomenologiei în etică 


Modul în care Levinas descrie responsabilitatea pentru celălalt poate fi 
susceptibil de mai multe interpretări: „Responsabilitate pentru celălalt: o față 
care îmi spune «să nu ucizi» şi prin urmare: «eşti responsabil de viaţa acestui 
altul absolut altul», responsabilitate pentru ceea ce e unic. Pentru ceea ce e unic, 
adică pentru ceea ce e iubit, iubirea fiind condiţia însăşi de posibilitate a ceea ce 


*53 Ronald Bruzina, “The Future Past and Present — and Not Yet Perfect — of 
Phenomenology“, în Research in Phenomenology, Vol. 30, Leiden: Koninklijke Brill 
NV, 2000, p. 50: “Thus, for example, the work of Emmanuel Levinas, however much 
he presents as a counterfoil a Husserl that stands for little more than phenomenology in 
its preliminary guise, unquestionably not only draws from Husserl's work (and, 
obviously, Heidegger'g in at least equal measure) but draws our further themes that are 
in some measure in play in Husserl's work and that need to be drawn out further”. 

5% E. Levinas, Alfel decât a fi sau dincolo de esenţă, p. 145: „(...) Husserl afirmă 
constant o analogie fundamentală între «conştiinţa a...» de ordin cognitiv, pe de o parte, 
şi intenţiile axiologice sau practice, pe de alta. Între experienţa fiinţei, pe de o parte, şi 
acţiunea şi dorința de cealaltă parte, se menţine un paralelism riguros: axiologia devine 
«cunoaştere» a valorilor sau a ceea ce trebuie să fie, tot aşa cum practica devine 
cunoaştere a ceea ce este de făcut sau a obiectului care trebuie folosit”. 

e unic”*5, Din moment ce responsabilitatea este pusă în relaţie cu iubirea, în 
sensul că aceasta ar condiționa-o, se complică datele problemei. 

Astfel, dacă gânditorul francez se referă în fragmentul de mai sus pur şi 
simplu la iubirea pentru celălalt, atunci rezultă că suntem responsabili doar 
pentru cei pe care-i iubim, iar responsabilitatea este relativizată. Dacă, pe de altă 
parte, în acest text Levinas are în vedere faptul de a fi demn de iubire ca fiind 
cel care condiționează responsabilitatea, atunci, din nou, ea este relativizată 
pentru că depinde de faptele săvârşite. În sfârşit, dacă interpretăm cuvintele sale 
ca referindu-se la porunca lui Hristos, a iubirii aproapelui, urmând modelul Său 
— al sacrificiului pentru celălalt —, atunci responsabilitatea rămâne, de iure*56, 
absolută. 

Într-un alt text Levinas foloseşte adjectivul „nelimitat” referitor la 
responsabilitate, dar într-un sensul temporal — al unei permanenţe în viața 
omului: „Astfel s-ar degaja, din teama pentru celălalt om, o responsabilitate 
nelimitată, cea de care nu scapi niciodată, cea care nu încetează la ultima 
extremitate a aproapelui”**”. Aceasta este încă un exemplu al ambiguității la 
care apelează parcă intenționat Levinas, şi care îi permite să schimbe rapid 
nuanțele. 

Recunoaştem rădăcinile iudeo-creştine ale temei. responsabilităţii la 
gânditorul francez, atunci când acesta afirmă că „trezirea” responsabilității de 
către chipul celuilalt (şi care pune eul în întrebare) reprezintă dovada unui 
surplus de semnificaţie ce-ar putea fi desemnată drept „slavă”. Prin întrebare ne 
parvine cuvântul lui Dumnezeu care „mă interpelează şi mă solicită şi care, 
înaintea oricărei invitaţii la dialog, rupe forma generalităţii sub care individul 
care-mi seamănă îmi părea şi doar mi se arăta”3s€. 

Frecventa utilizare a cuvintelor cum ar fi ordin, comandament, poruncă, 
a stăpâni, autoritate, sclav, justiție, dreptate, datorie, trimit în mod clar la religia 
iudaică a poruncilor primite direct de la divinitate şi a căror nerespectare poate 
aduce „mânia Domnului”. În schimb, utilizarea cuvintelor fraternitate şi iubire 
are rădăcini atât în rostirile profeților Vechiului Testament, dar, s-ar putea spune 
(pentru că Levinas nu o spune niciodată), şi în predicile şi parabolele lui 
Hristos. 

„Sfâşierea” lui Acelaşi de către Celălalt prin transcendența sa realizează 
un sa/t de la fenomenologie la etică. Identitatea lui acelaşi devine acum 
posibilitatea de a se sacrifica pentru semen: „Este necesar să gândim într-o 
modalitate etică această sfâşiere a lui Acelaşi de către Celălalt. Recurenţa 
acestei identificări a lui Acelaşi înseamnă a îndura orice patimă până la a pătimi, 
adică până la a răbda ceea ce i se atribuie, fără eschivare, fără a evada înspre 


355 E. Levinas, Între noi. Încercare de a-l gândi pe celălalt, p. 170. 

*5 Deoarece, pentru a fi de facto, este necesar ca porunca iubirii aproapelui să fie 
îndeplinită. 

%5 E. Levinas, Între noi. Încercare de a-l gândi pe celălali, p. 171. 

*% Ibidem, p. 137. 

reprezentare pentru a înșela urgenţa”. Din eu, subiectul înaintea semenului 
devine un „pentru altul”, identitatea sa se conjugă la acuzativ, ieşind din 
repaosul împăcării cu sine. Din ontologică, identitatea ajunge astfel să fie etică. 

Metoda fenomenologică inițiată de Husserl presupune existența 
intenționalității ca principala caracteristică a eului. Orice act — de gândire, 
imaginaţie, amintire, percepție etc. — reprezintă un act de vizare a unui tip de 
obiect. În schimb, când vorbeşte despre „fenomenologie a feţei”, Levinas nu are 
în vedere o vizare a chipului, ce l-ar îngloba în unitatea subiect-obiect. 
Dimpotrivă, gânditorul francez insistă asupra faptului că acesta nu intră în 
corelaţia intenţională, în discurs, tematizare, obiectivizare, decât dacă este 
pervertit, falsificat, redus la statutul de imagine, portret, formă. Chipul 
semenului reprezintă transcendența”S, cel cu totul altul; fiind înaintea eului, în 
afara sa, el nu poate fi reprezentabil şi nici esențializat. 

Ca urmă a infinitului şi preaplin, chipul bulversează confortul lui 
„Acelaşi”, fiind un plus într-un minus. Nuditatea chipului ruinează corelația 
intențională, „fenomenalitatea”. În cele din urmă, într-adevăr, chipul „falsificat” 
devine rostit, tematizare. Abia în acest context Levinas însuşi poate fi considerat 
fenomenolog, adică prin încercarea de a exprima şi înțelege ceea ce depăşeşte 
exprimabilul: momentul întâlnirii cu infinitul celuilalt. Considerăm, aşadar, că 
se poate vorbi despre existența a două „etape”, două niveluri ale raportării la 
celălalt — pentru că altfel s-ar contrazice în afirmaţiile sale cu privire la 
fenomenologia chipului. Astfel, (1) prima etapă priveşte un înainte sau dincolo 
de fenomenologie, adică momentul întâlnirii, înaintea oricărei vizări, cu infinitul 
celuilalt, a cărui urmă este chipul. (2) Pe cea de-a doua etapă o vom numi a 
„interpretării” fenomenologice a chipului aproapelui. Ar fi imposibil să se spună 
despre chip că este urmă a infinitului dacă nu am face distincția dintre cele două 
valenţe ale textului levinasian. Prin urmare, nu am „şti” că fața semenului este 
urmă şi nu s-ar putea exprima acest lucru dacă nu am presupune un moment al 
Rostitului, descrierii, tematizării, opus unui moment al inefabilului. 

Gânditorul francez apelează în cadrul fenomenologiei chipului la un tip 
de reducție prin care doreşte să dezvăluie sinele autentic, al responsabilități şi 
neliniştii de sub crusta eului dominat de autoconservare (conarus). Apare, deci, 
problema „obiectivării” fenomenologiei în etică în opera filosofului francez. 
Fenomenologia levinasiană caută să „descrie” chiar în domeniul ființei şi al 
limbajului ceea ce este dincolo de ființă şi limbaj. Cele două momente — dincolo 
şi, am putea spune, dincoace de fenemenologie — oferă, de asemenea, două 
sensuri opuse ale conceptului de etică. 

Pe de o parte, (1) Levinas se referă la etică în sensul unei raportări la 
celălalt (de fapt, „supunere ” acestuia), raportare ce nu are nimic în comun cu 


*59 E. Levinas, Moartea şi timpul, p. 158. 

%% B. Levinas, Ethique comme philosophie premitre, p. 90: «La transcendance m'a 
semblc &tre le point de depart de nos relations concretes avec Autrui, tout ie reste se 
greffe lă-dessus. Voilă pourquoi le transcendant est une notion qui me semble 
premiere». 

formele cunoaşterii, adică ale sintezei şi unităţii în care alteritatea este „negată” 
şi transformată în imanență. Acest înțeles al eticii priveşte doar momentul 
întâlnirii chipului — deschidere a eului către cel absolut altul. Întâlnirea cu 
celălalt reprezintă fundamentul inexprimabil al eticii. De fapt, etica în acest sens 
corespunde primei etape a unui dincolo de fenomenologie şi discurs. 

Pe de altă parte, (2) odată cu apariţia terțului, erica se lasă prinsă în 
Rostit şi devine domeniu, tocmai în numele responsabilităţi pentru fiecare 
dintre cei aflați în fața sa; şi terțul este un celălalt. „„Reducţia” fenomenologică 
la care apelează Levinas află, „cunoaşte” un sine al responsabilității, un sine 
caracterizat nu prin construcţie (ca eul), ci prin continuă mişcare, prin faptul că 
se „macină”. În acest sens, etica (domeniu) apare în cea de a doua etapă a 
filosofiei levinasiene, în urma demersului fenomenologic. De aici și ideea 
țitlului acestei teze de doctorat: obiectivarea sau depăşirea, trecerea 
fenomenologiei în etică, după ce demersul fenomenologic găseşte nu eul 
transcendental sau ființa ca cel mai adânc nivel al subiectivităţii, ci 
responsabilitate. Însă trebuie ţinut cont de faptul că alegerea acestui titlu nu 
este menită să îi dea dreptate lui Levinas (vom vedea şi în subcapitolele 
următoare pe ce argumente ne bazăm când susţinem această idee), ci să 
sumprindă intenţia sa. În plus, considerăm că nu poate fi vorba despre o 
fundamentare sau despre o depăşire a fenomenologiei de către etică, pentru că 
orice orizont — înainte de a fi etic, axiologic, religios etc. — este fenomenologic. 

Revenind la problema celor două etape, trebuie subliniat că, în 
momentul întâlnirii chipului, nu se poate vorbi despre fenomenologie ca 
demers, metodă la care se poate apela. Abia ulterior acestuia, când chipul a 
„căzut” din inefabil (Rostire) în Rostit, apare demersul fenomenologic. Prin 
reducția fenomenologică, aşa cum o înțelege Levinas, este descoperită o 
structură mai profundă a subiectivității decât eul conştient (al gnoseologiei şi 
ontologiei), iar acesta este sinele neliniştii, al responsabilităţii pentru celălalt, 
pornind de la infinitul care apare în chip, adică tocmai fundamentul eticii. 


1.3. Un demers imposibil — etică fără fenomenologie 


Levinas încearcă să-şi definească propria gândire ca metafizică, 
eliberată de subordonarea în care se afla — în cadrul gândirii occidentale — în 
raport cu ontologia*%l. Gândirea sa apelează la relaţia etică, neviolentă cu 
semenul, relație ce poate deschide spaţiul transcendenţei, punând metafizica în 


drepturile sale. 


3% Totuşi, nu trebuie să interpretăm critica adresată de Levinas ontologiei drept o 
respingere totală a acesteia, ci mai degrabă pierderea statutului de filosofie primă. Prin 
subordonarea temei ființei relației metafizice dintre acelaşi şi celălalt, gânditorul francez 
redeschide problema semnificației celor două concepte. El nu refuză — pentru că ar fi 
absurd — „ontologia” lui acelaşi şi a lui altul, dar consideră că definitorie pentru fiecare 
dintre aceştia este relația metafizică, asimetrică eu-celălalt. 

„Epifania” chipului este singura capabilă să facă o fisură în cercul 
totalității creat de filosofia (husserliană, în mod special) conştiinţei — aceasta 
fiind, din perspectiva levinasiană, doar o filosofie a obiectului, chiar atunci când 
este vorba despre conştiinţa practică sau cea axiologică. O intenţionalitate 
dincolo de subiect şi obiect este ceea ce încearcă să aducă în loc gânditorul 
francez, adică una care să nu ocolească sau să posede alteritatea. Formula 
platoniciană a aşezării Binelui mai presus de ființă devine pentru Levinas 
orizontul unui întreg mod de a gândi; în însuşi miezul gândirii care 
absolutizează ontologia, cunoaşterea şi subiectul, există şi remediul: etica. 
Această depăşire a teoreticului este numită „ex-cedență”, adică ieşire din ființă 
şi din categoriile care o descriu. 

Abordarea originală a lui Levinas se află într-o situaţie inconfortabilă, 
în măsura în care, deşi respinge întâietatea raționalității teoretice, va apela totuşi 
la ea pentru a o reduce şi a-i descrie limitele, etapă necesară pentru o 
„metafizică a separaţiei”, adică a recunoaşterii transcendenței celuilalt, fără a-l 
micşora, integrându-l în modul eului de înțelegere, măsurându-l în funcție de 
limitele sale. Astfel, însuşi teoreticul este făcut complice la înlăturarea sa din 
sfera relației cu aproapele, însuşi generalul participă la instaurarea unei filosofii 
a multiplului şi alterităţii, în existența şi istoria sa concretă. Dar „existenţa” este 
o modalitate a fiinţei împotriva căreia îşi îndreaptă discursul. În plus, acel „il y 
a” nu corespunde ideii lui Heidegger despre existență”, pentru că face din ea o 
fiinţare indeterminată, anonimă, neutră, deci uşor de criticat atunci când este 
adus în discuţie semenul. 

Levinas se orientează spre o gândire a diferenței originare, nu a unității. 
Raportul cu celălalt este autentic doar întrucât celălalt este caracterizat de 
solitudinea existenţei, ceea ce duce la ideea că „adevărul” relaţiei cu aproapele 
poate fi atins fără mediere. Este în acelaşi timp proximitate şi distanță absolută, 
comunitate a „non-prezenţei”, a non-fenomenalității. În schimb, privarea de 
celălalt — prin cunoaştere, asimilare, identificare — reprezintă închiderea într-o 
solitudine rea (limitată la identitatea cu sine) şi respingerea transcendenței etice. 
Modul de identificare a eului prin momente esenţiale (corpul, locuința, 
proprietatea etc.) este doar o iluzie, o autoraportare, joc al aceluiaşi marcat de 
construcția eului şi orbirea față de semen. 

Întâlnirea cu absolut-altul nu este nici reprezentare şi nici limitare 
conceptuală, ci deschide limbajul ca vocativ (în uimire sau interogație), şi numai 
intervenţia violentă poate să cuprindă şi să modifice această formă „pre- 


> ddd 


originară” a limbajului în dimensiunea acuzativă sau atributivă a obiectului. 
. 


3 M. Heidegger, Fiinţă şi timp, p. 591: „Termenul «existență» nu înseamnă că omul 


există, e viu, e aici de față, în loc să nu fie, ci, aşa cum am văzut, că el este singura 
fiinţare a cărei modalitate de a fi se bazează pe raportarea constantă la propriile 
„“esențay Dasein-ului rezidă în existența sa” nu înseamnă nimic altceva decât că 
Dasein-ul se defineşte pe măsură ce este. De aceea, Dasein-ul este singura ființare care 


A 


există, singura fiinţare care „are ca miză” în mod constant însăşi fiinţa sa”. 

Aşadar, întâlnirea nu are o esenţă, ci este singura ieşire în afara sinelui; ea ține 
de imprevizibilul refractar la categorie, depăşirea orizontului de aşteptare care 
predefineşte şi aduce la numitor comun alteritatea. După cum se schițează 
pretențiile filosofiei levinasiene, putem afirma că gândirea sa este „surprindere” 
a gândirii şi limbajului în momentul în care ele trădează altceva, un contrariu al 
lor de nemăsurat, o „tăiere a respirației”. 

Astfel, spunând „religie” (privitor la raportul acelaşi-celălalt), Levinas 
vrea să facă sesizabilă intuiției noastre religiozitatea religiosului, dar nu ca 
esență“S?, ci ca ceea ce este dincolo de religie. Acest „dincolo” nu poate fi decât 
raportul față către față — instaurare a interogaţiei (non-teoretice) şi a neliniştii, 
rugăminte şi rugăciune adresată unei alte libertăţi, „poruncă” — unicul imperativ 
etic posibil, întrucât face un salt peste neutralitatea şi universalitatea legii în 
sens kantian, fiind respect imediat al celuilalt. 

Ipocrizia filosofiei în concepţia gânditorului francez este aceea că ea 
ascunde o ideologie referitor la cui anume trebuie să-i revină puterea: ființei, 
eului, cunoaşterii etc. — în orice caz, unei forme a universalității5*. Dar, 
rămânând totuşi fideli unei astfel de interpretări, suntem măcar parțial 
îndreptățiți să spunem că şi filosofia sa poate duce la o ideologie: dreptul lui 
celălalt absolut, convertirea eului în celălalt şi revendicarea statutului intangibil 
de a fi întotdeauna un altul față de orice eu. 

Deşi antiraționalist (vizavi de rațiunea „violentă”), totuşi Levinas nu se 
prezintă niciodată ca deschizător al unui drum iraționalist. „Fractura” logosului, 
„rana” şi „preaplinul” chipului dau naştere cuvântului care face posibil orice 
logos sau raționalism. Metafizica, autentica raportare la un dincolo este o meta- 
egologie, etica. Aşadar, ontologia presupune metafizica şi nu invers. Înţelegerii 
fiinţei, ca substrat al cunoaşterii, îi preexistă relația cu ființarea care se exprimă. 

Deşi ideea de infinit, polul metafizicii, apare în filosofia occidentală în 
mod special la Platon (cu Binele care este mai presus de ființă) şi la Descartes 
(ca ceea ce depăşeşte gândirea), totuşi nimeni nu a recunoscut în chip expresia 
acestui infinit. Semnificația noțiunii amintite nu trebuie redusă la suprafața 


*% E. Levinas, Totalitate şi infinit. Eseu despre exterioritate, p. 23: „Propunem să 
numim religie legătura care se stabileşte între acelaşi şi altul fără constituirea unei 
totalități”. Referitor la ceea ce înseamnă religie pentru Levinas, Jill Robbins (în articolul 
„Visage, Figure: Reading Levinas's Torality and Infinity”, în Yale French Studies, No. 
79, Literature and the Ethical Question, 1991, p. 147) consideră că descrierea 
fenomenologică a relației cu semenul face explicită semnificaţia „religioasă” a poruncii 
fără referire la religie în sensul tradiţional: „But Levinas's phenomenological 
descriptions of the relation to the other already make the “religious” meaning (in his 
sense) of the commandment quite explicit, without further reference to religion in the 
traditional sense. Its “religious” meaning is the imperative of response or responsibility 
that arises in the encounter with the other, who faces, in language”. 

*% E. Levinas, Între noi. Încercare de a-l gândi pe celălalt, p. 145: „Egalitatea Unului 
față de el însuşi — egalitate presupusă a fi prototipică — este realizată astfel, în 
cunoaştere, adecvare şi, în acelaşi timp, în satisfacere şi ca atare, chiar în calitate de 
semnificaţie a bunului simţ, secretul unei civilizații”. 


146 


vizibilă a persoanei. Chipul este şi cel care la rândul său privește, schimbă 
priviri. Dar chiar şi privirea poate fi o formă de violență atunci când este o 
privire mută, de una singură, care-l măsoară și-l analizează pe semen, 
nerespectându-l astfel, tratându-l asemenea unui obiect. Dacă relația față către 
față scapă oricărei categorii, aceasta se datorează faptului că în acelaşi timp 
chipul este unitate originară a privirii şi a rostirii, nu doar privire. Pe de altă 
parte, chipul nu semnifică altceva decât pe sine însuși'S5: subiectivitate, suflet, 
imprevizibil. Chipul nu este simbol, ci chiar celălalt, chipul se exprimă, oferă 
unui individ caracter de persoană, nu doar apariţie, figură, siluetă. 
Responsabilitatea infinită faţă de semen poate fi înțeleasă ca provenind din 
întâlnirea chipului său care îmi oferă chip tocmai prin acest schimb de priviri, 
prin solicitarea întrebării şi a expresiei. 

Pentru Levinas numai cuvântul viu este expresie, pe când scrisul şi 
opera sunt semne şi pot înşela sau pot fi unelte ale violenței. Jacques Derrida 
afirmă însă că „limita dintre violenţă şi non-violenţă nu trece, poate, aşadar, 
printre vorbire şi scris, ci prin interiorul fiecăruia dintre ele". Ba chiar mai 
mult, continuă el, tematica urmei (pe care Levinas o deosebeşte de efect, de 
pistă şi de semn) ar trebui să conducă spre o anumită reabilitare a scrisului. Mai 
ales în cazul operei merită menţionat că ea nu este doar un semn, ci mai ales 
expresie. 

Un alt argument împotriva opiniei levinasiene a preeminenței 
discursului oral poate fie extras chiar din critica sa adresată gândirii tradiționale: 
spre exemplu, dialogul socratic este de fapt expresia unei singure gândiri şi 
revenire la identitatea eului, întrucât adevărul este moșit, doar adus la suprafață. 
lar ca gânditor care elogiază ebraismul — o cultură clădită pe importanța 
acordată textului scris —, Levinas surprinde încă o dată. Intenţia acestui filosof 
se clarifică atunci când aduce în discuţie ideea poruncii — cuvânt al lui 
Dumnezeu. Ceea ce vrea el să prezerve din vorbirea vie este dincolo de uman 


%% Şi Jill Robbins, op. cit., p. 139, afirmă că discursul chipului este autosemnificare: 


“They do not refer to something other, even to states of mind or feeling. Their 
autosignification is prior to language conceived as a system of signs or as knowledge 
that could be available to a consciousness. It is a primordial speaking that is an 
invitation to speak”. 

*5 Deşi încearcă să se distanțeze de ceea ce el consideră a fi reprezentativ pentru 
fenomenologia husserliană (imaginea, copia, reprezentarea în conştiinţă), Levinas nu 
poate evita întâlnirea cu imaginea la care trimite chipul şi corporalitatea: „Levinas 
insists on excluding the image, and the image resists in the form of figuration. While he 
claims to suppress the image, Levinas frees himself only from representation. Why, 
then, does he continue to talk about images? To preserve the possibility of a holiness 
that would not “be confused with the sacred and tum into sorcery”, the possibility of a 
formlessness that would not be tempted to re-form itself. But this possibility is never 
established: the image is continually rebom of the body like the head of a monster, of a 
monstrum” (P. Crignon, N. Simek, Z. Zalloua, „Figuration: Emmanuel Levinas and the 
Image”, în Yale French Studies, No. 104, Encounters with Levinas, 2004, p. 124). 

%57 ]. Derrida, Scriitura şi diferența, 1998, Bucureşti: Editura Univers, p. 149. 

(căruia chiar acest dincolo îi dă demnitate). Într-adevăr, în acest sens scrisul este 
secund; filosofia „infinitudinii”, spre deosebire de cea a finitudinii, nu acordă 
prioritate gândirii, ci afirmă că gândirea este deja cuvânt". 

Chipul marchează sfârşitul violenței pentru că este nonfenomenalitate, 
iar din acest motiv crima reprezintă exercitarea unei puteri asupra a ceea ce 
scapă puterii, este o ucidere ratată: chipul se exprimă în sensibil şi tot el sfâşie 
sensibilul. Infinit altul nu poate fi obiect din moment ce este însăși origine a 
sensului şi a lumii. Dacă el nu poate fi tematizat (aspect care trebuie analizat), 
atunci este imposibilă o abordare de tip fenomenologic a eticii. Însă, în 
condițiile date, apare întrebarea: de ce Levinas afirmă că demersul său este 
fenomenologic? Doar cu scopul relevării limitelor sale şi al depăşirii prin etică? 
Rămâne însă de văzut dacă şi în ce măsură este posibil acest lucru. 

Infinitatea chipului este cea care, prin diferența față de finit, aduce 
spaţiul alegerilor etice (pacea-războiul, binele-răul, dreptatea-nedreptatea) — 
imposibile în cazul existenţei doar a finitului. De aceea Levinas respinge ideea 
reciprocității în raportul Eu-Tu, ca şi înțelegerea raportului dintre om şi 
Dumnezeu din punctul de vedere al discursului teologic: „«Discursul este 
discurs cu Dumnezeu... Metafizica este esența acestui limbaj cu Dumnezeu». 
Discurs cu Dumnezeu, nu în Dumnezeu ca participare. Discurs cu Dumnezeu, 
nu despre Dumnezeu şi atributele sale ca zeo/ogie. Iar disimetria relației mele cu 
celălalt, această «curbare a spațiului intersubiectiv semnifică intenția divină a 
oricărui adevăr». Ea «este, poate, însăşi prezenţa lui Dumnezeu»”"%. 

Deşi dorința lui Levinas este aceea de a arăta că nu este adecvată 
perspectiva redată prin logosul grec şi continuată de filosofia occidentală — 
adică înţelegerea „sub specia ființei” a tot cea ce este uman —, el însuşi nu îşi 
poate construi propriul discurs decât recunoscând în mod indirect faptul că 
există o esență indestructibilă a acestui logos, căruia nu i se poate sustrage 
niciun demers filosofic. Recunoașterea indirectă reiese din folosirea cu sens 
schimbat sau negat a unor termeni cum ar fi: subiect, exterioritate, celălalt, 
metafizică, transcendență, teorie, discurs, intenționalitate etc. 

Din această observaţie reiese că filosofia levinasiană are rolul unui 
accent, al unei insistențe asupra unor probleme deja puse de către gândirea 
anterioară. De asemenea, nu poate fi etichetată o întreagă tradiţie filosofică prin 
termenul de totalitate, când ca însăşi este o desfășurare, o trecere de la un 
transcendent la altul, o depăşire continuă a gândirii într-un „altul*0. Istoria 
căutărilor filosofice nu poate fi gândită pur şi simplu ca totalitate sau ca infinit. 


%% E. Levinas, Totalitate şi infinit. Eseu despre exterioritate, p. 49: „Chipul vorbeşte. 
Manifestarea chipului e deja discurs. Potrivit unui cuvînt al lui Platon, cel care se 
manifestă îşi vine sieşi în ajutor”. 

355 ]. Derrida, op. cit., pp. 157-158. 

*19 Daniel Dahlstrom, “Hegel”s questionable legacy”, în Research in Phenomenology, 
Vol. 32, Leiden: Koninklijke Brill NV, 2002, p. 15: “Yet, it is also true that philosophy 
realizes its absolute self-consciousness precisely by finding itself in its other”. 


148 


Pe de altă parte, această depăşire neîntreruptă (şi, bineînțeles, limbajul) poartă 
cu sine o anumită violență originară. 

În acest context, nici Levinas nu poate eluda apelul la opoziţie, la 
diferenţă, la violență (chiar când ceea ce îl interesează este înlăturare violenței): 
„Dacă, în acest sens, mişcarea de transcendere metafizică este istorie, ea 
continuă să fie violentă, dat fiind că — şi aceasta este evidenţa legitimă din care 
se inspiră mereu Levinas — istoria e violență. Metafizica este economie: violență 
contra violență, lumină contra lumină: filosofie (în general). (...) Devenirea 
aceasta este războiul. Polemica aceasta este limbajul însuşi. Înscrierea lui”. 
Istoria se încadrează în acel spaţiu omenesc intermediar al lui nici bun — nici rău 
despre care scrie Platon în dialogul Lysis. 

De cele mai multe ori, Levinas critică demersul fenomenologic 
husserlian pentru că nu ţine cont de „inadecvarea”*”? dintre exterioritate şi 
interioritate, afirmând că prin teoria intenționalității celălalt este redus la măsura 
eului. Însă, o analiză atentă a intenţionalităţii relevă faptul că ea pune fiecare 
parte în valoare: exterioritatea, altul (de orice gen ar fi el) decât subiectul și 
conştiinţa activă, intențională. În plus, atunci când Husserl vorbeşte despre 
subiectivitate şi subiect nu se referă doar la persoana sa. Dimpotrivă, el are în 
vedere în egală măsură orice subiect. Faptul că alteritatea în general este 
indicată în filosofia husserliană în mod mijlocit, indirect — prin anticipare, 
analogie şi aprezentare””” — atestă recunoașterea specificului celuilalt şi limita, 
neîmplinirea percepţiei şi a gândirii cu privire la ceea ce îi este propriu 
semenului. Partea sa nevăzută rămâne pentru totdeauna inaccesibilă, indefinită. 
Altfel, dacă subiectul ar ajunge la acesta în mod direct, „dacă ceea ce îi este 
propriu celuilalt în mod esenţial mi-ar fi direct accesibil, atunci el ar fi un 
simplu moment al propriei mele ființe şi, în cele din urmă, el însuşi şi eu însumi 
am fi identici”. 

Dacă intenţionalitatea ar fi numai o privire limitată la sfera identității 
eului, a aceluiaşi, atunci nu ar fi posibilă nicio îmbogăţire a subiectului, nicio 
deschidere a sa spre comunicare şi spre înțelegerea celorlalți din alte contexte 
sociale, istorice, culturale. Etica nu poate face abstracţie de fenomenologie în 
raportarea sa la celălalt, pentru că orice orizont, înainte de a fi religios, etic, 
juridic, axiologic etc. este fenomenologic. Aceasta nu înseamnă a înțelege 
raportul dintre ele din punct de vedere ierarhic: etica nu se subordonează 
fenomenologiei, dar se defineşte şi se particularizează datorită ei. Orizontul etic 
nu este constituit, creat de eu, ci constitutiv eului, este un orizont de constituire. 


37! 3. Derrida, op. cit., p. 170. 

*2 B. Levinas, Alfel decât a fi sau dincolo de esenţă, p. 191: „Nemăsura proximității 
este net diferită de conjuncția subiectului cu obiectul de la nivelul cunoaşterii sau al 
intenţionalității”. 

3% Conştiință prin analogie, „actul de a-face-conştient-de-coprezența-celuilalt” (E. 
Husserl, Meditaţii carteziene, p. 145). 

+4 Jbidem, p. 144. 

Sensul eticii este şi el gândit şi există un obiect al eticii; etica nu se 
poate separa de conştiinţă, iar din acest motiv dorința lui Levinas de a face din 
evidențele etice un domeniu total distinct de evidențele fenomenologice în 
general nu poate avea o bază solidă. Orice concept şi orice posibilitate a 
sensului sunt pentru o conştiinţă concretă. De aici rezultă că o fenomenologie a 
eticii se înrădăcinează (ca şi oricare altă perspectivă) în fenomenologia 
transcendentală, aşa cum sensul eticii presupune existența unui sens în general. 
Descrierea transcendentală la care apelează Husserl ţine seama atât de acelaşi 
cât şi de infinit-altul. Este important de menţionat că un acelaşi pur şi un celălalt 
pur nu există. A considera că prioritatea limbajului etic este prezervarea unei 
purități a lui altul infinit înseamnă a te priva de însăşi posibilitatea limbajului. 
Pentru a putea vorbi despre celălalt înseamnă a face loc lui acelaşi (în termenii 
lui Levinas — a permite violența): fiecare celălalt este pentru mine, pentru o 
subiectivitate. Există aşadar o violență originară”, necesară, transcendentală, 
anterioară oricărei alegeri, dar ea are ca revers o pace originară. 

Scopul fenomenologiei este acela de a-i recunoaște lui celălalt statutul 
de alter ego transcendental, diferit de lucrurile din lume şi, asemeni ego-ului, 
origine a lumii, nu obiect în lume. În aceste condiţii, adevărata violenţă etică şi 
sursa oricărei violențe ar consta în faptul de a refuza să vezi în aproape un ego 
transcendental (ceea ce nu înseamnă în niciun caz o reprezentare*S, o copie a 
eului meu real), pentru că astfel el ar fi desconsiderat ca alteritate. Ori, 
interpretarea pe care Levinas o aduce temei alter ego-ului husserlian este una 
trunchiată, în care celălalt este văzut ca un simplu moment al eului. 

Tot ceea ce mai departe susţine gânditorul francez că îi este caracteristic 
celuilalt — faptul că este chip, infinit, diacronie, disimetrie, poruncă etc. — poate 
fi înțeles, de fapt, numai în condiţiile acceptării demnității de a fi un ego ca şi 
acelaşi. Toate diferențele sunt posibile tocmai datorită acceptării simetriei dintre 
ego şi alter ego. Conştiinţa faptului de a fi celălalt pentru celălalt dă sens 
raportului metafizic eu-altul, ca raport etic. În afara acceptării acestei simetrii, 
eul nu ar fi niciodată victimă a violenţei şi, de altfel, niciun eu. Mai mult, 
simetria acelaşi-altul infinit este singura care înlătură ceea ce Levinas numeşte 


375 3. Derrida, op. cit., pp. 179-180: „A reveni, ca la singurul punct de plecare posibil, la 
fenomenul intenţional în care celălalt apare ca celălalt şi se pretează limbajului, oricărui 
limbaj posibil, înseamnă, poate, a te lăsa pradă violenţei, a te face complicele ei cel 
puţin, şi a da dreptul — în sens critic — la violenţa de fapt: este însă vorba, atunci, de o 
zonă ireductibilă a facticității, de o violență originară, transcendentală, anterioară 
oricărei opţiuni etice, presupusă chiar de non-violenţa etică. Are vreun sens să vorbim 
de o violenţă pre-etică? Dacă «violenţa» transcendentală la care facem aluzie este legată 
de fenomenalitatea însăşi şi de posibilitatea limbajului, ar însemna că ea se află plasată 
la rădăcina sensului şi a logosului, înainte chiar ca acesta să se determine ca retorică, 
psihagogie, demagogie etc.” 

*% E. Levinas, Altfel decât a fi sau dincolo de esenţă, p. 192: „În această diacronie 
ireversibilă se ruinează corelaţia intenţională a stării de neascundere, în care celălalt 
apărea sub forma unei imagini plastice sau sub forma unui portret”. 

(şi impută tradiției filosofice occidentale) totalitarismul neutrului, reducerea 
aproapelui la obiect al gândirii. 

Ambiguitatea care apare referitor la termenii acelaşi și altul — altul este 
şi același, iar acelaşi este şi un altul — denotă totuşi anumite limite ale logosului, 
imposibilitatea de a gândi şi a exprima deplin diferenţa dintre cei doi termeni. 
Celălalt şi acelaşi nu pot fi înțeleşi separat, unul în lipsa altuia: 


Într-adevăr, fie nu există decât acelaşi, şi el nu mai poate nici măcar 
să apară şi să fie spus, şi nici măcar să exercite vreun fel de violență 
(infinitate sau finitate pure), fie există acelaşi și celălalt, şi atunci 
celălalt nu poate să fie celălalt — al aceluiaşi — decât fiind acelaşi (cu 
sine: ego), iar acelaşi nu poate să fie acelaşi (cu sine: ego) decât fiind 
celălalt al celuilalt: alter ego. Faptul că eu sunt, la fel de esențial, 
celălaltul celuilalt şi că ştiu acest lucru — iată evidența unei stranii 
simetrii a cărei urmă nu apare nicăieri în descrierile lui Levinas. Fără 
această evidenţă, eu nu l-aş putea dori sau respecta pe celălalt în 
disimetria etică"””. 


Jacques Derrida afirmă în continuare că originea transcendentală a 
discursului, ca violență ireductibilă, înainte de orice libertate, este în acelaşi 
timp non-violență, pentru că deschide dialogul, raportul cu aproapele. Violenţa 
declarată violenței, războiul declarat războiului aduce reversul violenţei 
originare a discursului — pacea. Dialogul, deşi cuprinde, ca orice exprimare, o 
violență transcendentală, totuşi el reprezintă minima violență posibilă, cea 
necesară pentru reprimarea violenței absolute: întunericul solitudinii, al tăcerii 
în prezenţa semenului. Dar nu poate fi făcută o separare între violenţa și pacea 
originară a limbajului, decât într-o abordare care nu ţine cont de istorie, una 
neutră, anistorică. Dar aceasta înseamnă că filosofia levinasiană cade sub 
incidenţa propriei critici la adresa filosofiei anterioare. 

De asemenea, teoria, împotriva căreia se constituie filosofia alterităţii a 
lui Levinas, poate fi şi ea descrisă ca minima violență posibilă, nu doar o cădere 
din momentul autentic al fraternității, prieteniei, iubirii. Rolul ei este de a face 
lumină şi utilitatea i se face simțită tot mai mult în domeniul pe care gânditorul 
francez doreşte să îl „salveze” de teorie — etica. Probabil că la baza criticii aduse 
teoriei se află presupoziţia lipsei sale de relevanţă pentru relaţia etică; teoria este 
înțeleasă doar ca exerciţiu steril. Însă, chiar în Erica lui Aristotel teoria este 
37% — aspect pe 


= A. 


„măsurată” în raportul său cu practica. Ele sunt gândite împreună 
care îl are în vedere şi Gadamer referitor la tema prieteniei. 


+1 3. Derrida, op. cit., p. 183. 

*7% Walter Brogan, “Gadamer”'s praise of theory: Aristotle”s friend and the reciprocity 
between theory and practice”, în Research in Phenomenology, Vol. 32, Leiden: 
Koninklijke Brill NV, 2002, p. 142: “Gadamer's rethinking of the interconnection of 
theory and practice can lead to a resolution to the debate in contemporary. (...) In 
Aristotle”s notion of friendship, theory and practice come together, and the activity of 

La fel de neîndreptăţită pare a fi şi critica virulentă privitoare la tema 
fluxului conştiinţei ca prezent viu. Orice experiență nu poate fi trăită decât la 
prezent. Nici trecutul nu are sens decât drept ceea ce a fost prezent. De 
asemenea, memoria şi anticiparea sunt posibile datorită unității prezentului viu 
al conştiinţei care permite altor prezenturi să apară. Privit astfel, timpul însuşi 
este violență, întrucât celălalt este redat doar prin intermediul lui acelaşi, al 
unității prezentului viu. 


1.3.1. Alteritatea şi „fuziunea ” orizonturilor 


Raportul dintre eu şi celălalt a fost studiat de Hans Georg Gadamer ca 
raport între două orizonturi diferite. Considerăm că abordarea din perspectiva 
hermeneuticii poate clarifica anumite aspecte referitoare la alteritate. 

La Gadamer aflăm o „cale de mijloc” privitor la întâlnirea dintre 
orizontul meu și un orizont străin. Această întâlnire nu duce la anularea unuia 
dintre ele, ci la un orizont comun, care le depăşeşte pe cele particulare şi în care 
cei diferiți pot comunica. În cadrul relaţiei hermeneutice nu are loc acel 
monolog despre care vorbeşte Levinas — caracterizând dialogul socratic —, ci 
întotdeauna interpretul găseşte „vocea celuilalt în cuvânt”. Etica, de 
asemenea, poate avea sens pentru fiecare doar dacă se întemeiază într-un astfel 
de orizont. Prin urmare, este evitat acel „imperialism egologic” despre care 
vorbeşte Levinas, cât şi un imperialism al celuilalt. Perspectiva lui Gadamer se 
află în consonanță cu înțelegerea husserliană şi heideggeriană a alterităţii: 
recunoaşterea faptului că celălalt este un eu ca şi mine și că eu sunt un altul 
pentru el. 

Este vorba despre stabilirea condițiilor care fac posibilă interpretarea 
unui text scris dintr-o altă „lume” (adică univers al semnificaţiilor) — altă epocă 
şi un mod diferit de a înțelege diverse probleme; acele probleme, însă, pot fi 
înţelese printr-o „fuziune” a orizonturilor. Când textele citite se referă la aspecte 
familiare, autorul şi lectorul se află în acelaşi univers al ideilor, adică sunt puse 
aceleaşi întrebări, şi în general sunt date aceleaşi răspunsuri. Autorul şi lectorul se 
află în aceeaşi lume — acelaşi spectru semantic şi acelaşi spațiu euristic. Situaţia se 
schimbă însă atunci când textele sunt din culturi diferite sau dintr-un trecut 
îndepărtat. Din cauza diferențelor de orizont, nivelul de accesibilitate a temelor şi 
problemelor este destul de scăzut. 

Această „rezistență” a textului generează experiența hermeneutică 
propriu-zisă. Textul vechi, atât moştenire a trecutului, cât şi adresare către cineva, 


friendship is for Aristotle the highest expression of human life precisely because true 
friendship requires the unity of theory and practice”. 

aa Risser, James, “After the Hermeneutic Turn”, în Research in Phenomenology, Vol. 
30, Leiden: Koninklijke Brill NV, 2000, p. 78: “If for Heidegger the hermeneutic 
relation names the interpretive activity of listening and response configured by the call 
of Being, for Gadamer that same interpretive activity of listening and response is now 
configured by the voice of the other that is there in the word”. 

este expresia unei comunicări pomind de la un Tu spre mine. Ca orice text, el 
enunță ceva pentru cineva, iar lectorul poate înțelege textul numai dacă este 
deschis față de el, dacă îl vede ca răspuns la o întrebare care îl priveşte şi pe el 
însuşi. Textul nu trebuie văzut ca o „relicvă” — parte a unui eveniment istoric 
încheiat — pe care îl analizez asemenea unui obiect. Dimpotrivă, un text este viu 
atunci când îmi însuşesc problematica sa, adică orizontul de semnificații pornind 
de la care textul pune întrebări şi răspunde la ele. Prin experienţa hermeneutică 
se deschide o cale ce leagă istoricitatea textului transmis de istoricitatea proprie; 
textului cât şi orizontului meu. Ceea ce are loc este o „fuziune” a orizonturilor. Însă 
aceasta nu înseamnă că se neagă alteritatea'* textului; pur şi simplu este vorba 
despre apanţia unei noi modalități de a pune problema, modalitate care nu se 
identifică nici cu orizontul problematic al autorului, nici cu cel al lectorului. 

Noua problematică înseamnă depășşirea'&! celor două orizonturi într-o 
experiență mai profundă; întâlnirea cu alteritatea îmbogăţeşte „lumea” lectorului. Iar 
fuziunea orizonturilor este posibilă — oricât de vechi ar fi domeniul euristic al textului 
— în virtutea faptului că pentru om există, în sens strict, un singur orizont, univers al 
semnificațiilor posibile. De aceea ne putem însuşi, de pildă, problematicile apărute în 
epopeea Ghilgameş, în tra gediile antice, în operele shakespeariene ş.a.m.d. 

Prin întâlnirea cu ceea ce este străin experimentăm faptul că orizontul 
propriu este prea strâmt. Înlăturând prin critică prejudecățile față de textul străin şi 
punând întrebăn noi ajungem să depăşim cadrul înțelegerii anterioare. Şi, dincolo de 
faptul că această deschidere face posibilă întâlnirea cu alteritatea, ea ne relevă 
propria particularitate prin comparaţie cu ceea ce este diferit. Fuziunea 
orizonturilor este condiția de posibilitate a interpretării oricărui text dar şi a discuţiilor 
cotidiene cu semenii. Aşadar, aceste condiții care se află deja în interiorul oricărei 
experiențe comprehensive reprezintă „premise transcendentale” ale înțelegerii 
noastre. 

Proiectul hermeneutic al lui Gadamer priveşte descoperirea a ceea ce este 
valabil cu necesitate de fiecare dată când vrem să înțelegem ceva. Prin urmare, 


*0 H.G. Gadamer, Adevăr şi metodă, 2001, Bucureşti: Teora, p. 411: „Cine vrea să 
înțeleagă un text este mai degrabă dispus să-l lase să-i spună ceva. De aceea, o 
conştiinţă educată din punct de vedere hermeneutic trebuie să fie, de la bun început, 
receptivă la alteritatea textului. O astfel de receptivitate nu presupune însă nici 
«neutralitate» obiectivă, şi nici autoanulare, ci implică o asumare revocabilă a propriilor 
preconcepţii şi prejudecăţi. Trebuie să fim conştienţi de propria dependentă de 
prejudecăţi (Voreingenommenheit), pentru ca textul însuşi să se prezinte în alteritatea sa 
Şi, în acest fel, să dobândească posibilitatea de a opune adevărul său obiectiv propriei 
noastre preconcepții. 

31 Ben Vedder, “On the meaning of metaphor in Gadamer's hermeneutics”, în Research 
in Phenomenology, Vol. 32, Leiden: Koninklijke Brill NV, 2002, p. 205: “Hermeneutic 
work is based on a polarity of familiarity and strangeness... It is in the play between the 
traditionary texts strangeness and familiarity to us, between being a historically 
intended, distanciated object and belonging to a tradition”. 

nu poate fi vorba despre interpretări încheiate ale textelor transmise — obligația 
de a reinterpreta revine fiecărei generaţii. Textele transmise prin tradiție se 
deschid mereu prin noi”? aspecte semantice, ridică noi întrebări, în măsura în care în 
decursul istoriei se formează noi fuziuni de orizonturi, din ele ajungând să facă parte şi 
interpretările noastre. Această înțelegere a hermeneuticii este fidelă gândirii 
fenomenologice heideggeriene, în care se înrădăcinează: ființa se manifestă 
continuu şi manifestările sale sunt multiple. De aceea, nu este încheiat niciodată 
procesul de „întoarcere la lucru” — atâta timp cât ele sunt considerate a fi în 
diferență'*” față de ele însele. „Recuperarea” ființei devine o sarcină infinită, din 
moment ce omul se află „în deschidere” pentru ființă, adică pentru sfera de 
semnificație care poate face ca diversitatea ființării să se deschidă în specificitatea 
sa. 

Filosoful german consideră o simplă iluzie ideea că textul ar avea o 
semnificație „în sine”, independentă de orice interpretare. Dar faptul că întotdeauna 
trebuie să ținem cont de interpret nu trebuie etichetat drept subiectivism. A spune 
înseamnă că reducem adevărul textului la acel orizont de interpretare. Plecând de la 
aceste idei, putem afirma că, dincolo de un absolut al recunoaşterii valorilor persoanei 
(acelaşi şi altul totodată), înțelegerea raporturlor etice nu este niciodată încheiată, fiind 
provocată de noile contexte ale lumii în continuă schimbare. Spre deosebire de alte 
domenii, în privința praxis-ului (referindu-se la premisele solidarității şi prieteniei într-o 
societate), în mod special, trebuie dărâmat mitul expertului, pentru că el este nefondat şi 
poate avea consecințe dezastroase. Fiecare are obligaţia de a da un răspuns problemelor 
pe care le implică raportul dintre eu şi celălalt. 


1.4. Dificultăţile unui discurs care vrea să se sustragă 
discursului 


Sunt, însă, mai multe probleme la care scrierile lui Levinas nu oferă 
soluţii. În primul rând, se poate spune că stilul metaforic, caracterizat de 
ambiguitate, face în aşa fel încât să nu existe o autoritate printre interpreţii 
operei acestui autor. 


*2 Francois Renaud, “Limits and Possibilities of Contemporariness”, în Research in 
Phenomenology, Vol. 32, Leiden: Koninklijke Brill NV, 2002, p. 262: “Gadamer's 
hermeneutics really is not about the assimilation of meaning, but rather about the 
openness that permits the voice of the other to be heard”. 

% În acest mod interpretează Miguel de Beistegui menirea fenomenologiei: “Thus, 
phenomenology is conceivable only in terms of investigations, paths, essays, openings, 
always tentative, always provisional. And so, phenomenology is never finished with 
beginning. One can never be done with returning to the things, to the birth or the origin 
of the world; one has never finished remembering, recalling the ever renewed 
beginning. One has never finished thinking. One is only ever beginning” (“Toward a 
Phenomenology of Difference?”, în Research in Phenomenology, Vol. 30, Leiden: 
Koninklijke Brill NV, 2000, p. 68). 

Apare marea dificultate de a alege între „ceilalți”, ţinând cont de faptul 
că şi acest termen este ambiguu, în măsura în care prin el se referă atât la prieten 
cât şi la duşman, la cel căruia i se arată iubire, dar şi la cel împotriva căruia 
trebuie luptat. Această dificultate provine din însăşi ambiguitatea chipului ce 
reprezintă în acelaşi timp tentația de a ucide, dar şi porunca „să nu ucizi”. Deşi 
chipul poate fi acceptat ca primă condiţie a eticii, totuşi gânditorul francez nu 
clarifică semnificaţia chipului şi nici ce înseamnă faptul de a-l privi. Referitor la 
ultimul aspect ajungem, aşa cum am văzut, la un cer vicios: suntem (devenim) 
responsabili atunci când privim etic şi privim etic pentru că suntem 
responsabili. 

Pe de altă parte, reorientând atenția dinspre eu spre celălalt, Levinas 
pare, să creeze un nou dogmatism, centrat de această dată pe alteritate. În acest 
sens, merită o foarte mare atenție perspectiva lui Husserl asupra modului în care 
celălalt poate avea semnificație pentru un subiect: 


Faptul că ceilalți se constituie în mine, în calitate de ceilalți, este 
singurul mod imaginabil în care ei, ca fiinţe existente într-un anumit 
fel, pot avea sens şi valabilitate pentru mine. (...) Dacă pătrund mai 
adânc în orizontul propriu «celuilalt», atunci dau curând de următorul 
fapt: aşa cum trupul său se află în câmpul meu de percepție, tot astfel 
trupul meu se află în câmpul său de percepție şi, în general, el mă 
experimentează direct ca un «celălalt» pentru el, aşa cum şi eu îl 
experimentez ca un «celălalt» pentru mine. De asemenea, observ că 
oamenii se experimentează reciproc în calitate de «ceilalți»; apoi, 
observ că de fiecare dată îl pot experimenta pe «celălalt» nu numai în 
calitate de «celălalt», ci şi ca raportându-se din nou la cei care sunt 
«ceilalți» pentru el şi eventual la mine însumi în acelaşi timp, într-o 
manieră mediată ce trebuie gândită iterativ. Este clar şi faptul că 
oamenii nu pot fi apercepuţi decât ca subiecte care găsesc în jurul lor 
mereu alți oameni, nu numai în realitate, ci şi ca posibilitate. Natura 
infinită şi nelimitată devine atunci ea însăşi o astfel de natură care 
înglobează, de asemenea, o multiplicitate nelimitată de oameni (mai 
general vorbind, de ființe) distribuiți într-un mod necunoscut în 
spaţiul infinit, ca subiecte ale unei comunități posibile“. 


Pentru Husserl, nimic din ceea ce intră în sfera intenționalității eului nu 
poate avea sens separat de orizontul subiectiv în care este perceput, cunoscut 
etc. Acest lucru nu trebuie înțeles dintr-o perspectivă solipsistă. Important este 
pentru filosoful german să înțelegem faptul că orice domeniu, orizont, act îşi are 
rădăcinile în eu. Aceasta nu revine la a susține că totul este cunoscut a priori, 
însă în fenomenul pur, care surprinde întâlnirea subiect-obiect, sunt evidenţiate 
rolul activ al subiectului şi esența fenomenului pornind de la orizontul de 
intenționalitate specific. 


*4 E. Husserl, Meditaţii carteziene, pp. 165-167. 

Există şi o problemă a statutului afirmațiilor lui Levinas despre celălalt 
— dacă se încadrează în genul descoperirilor fenomenologice despre viaţa 
socială, al enunțurilor empirice falsificabile, al idealizărilor sau, mai clar, al 
propoziţiilor normative, exprimând ceea ce rebuie să fie relaţiile dintre (şi în 
raport) cu alții. Gânditorul francez nu propune un set de imperative. EI „descrie” 
uneori ceea ce se întâmplă în momentul întâlnirii chipului semenului, dar se 
fereşte de verbul „a descrie” şi critică adesea această operaţie de tip 
fenomenologic, prezentă în opera lui Husserl, considerând că ea se reduce la 
prezentarea actelor unui ego transcendental. În fiecare act se reflectă 
intenționalitatea eului care înglobează totul. De asemenea, afirmaţiile lui 
Levinas nu pot fi clasificate nici în genul enunțurilor empirice, din cauza 
ambiguității şi a versatilităţii lor. Deşi pe celălalt îl prezintă de multe ori ca 
având atribute concrete (referitor la „goliciunea” sa), Levinas nu a clarificat 
problema criteriilor pentru a spune că ceva are chip şi nici (aşa cum am văzut 
mai sus) distincţia dintre a privi şi a nu privi un chip. 

Putem spune că ideile filosofului francez despre altul pot fi incluse în 
genul propoziţiilor fenomenologice, dar având un caracter general, ținând cont 
de faptul că nu aflăm la acest gânditor o metodă fenomenologică bine definită, 
aşa cum întâlnim la Husserl și Heidegger. În sprijinul acestei afirmaţii vine şi 
faptul că întâlnim în opera lui Levinas mai mult aprecieri despre fenomenologie 

-Şi reluări permanente ale ideilor sale decât veritabile analize fenomenologice. 
Multe dintre afirmaţiile sale sunt însă dificil, dacă nu chiar imposibil de 
interpretat şi de clasificat: ne referim la cele care încep cu locuțiunea 
prepoziţională „ca şi cum” şi „poate”. 

Este cu atât mai important acest aspect cu cât Levinas utilizează cele 
două expresii înaintea unor idei centrale ale filosofiei sale: „ca şi cum celălalt ar 
fi înainte de toate o faţă (...). Ca şi cum aici, conştiinţa şi-a pierdut simetria în 
raport cu conștiința celuilalt”*%5. Această frază spune (în contextul pe care nu îl 
redăm în întregime din rațiuni legate de dimensiunile sale) că imperativul „să nu 
ucizi” reprezintă o „ambiguitate a Eului” în care sunt posibile atât abolirea 
urgenţei de a fi, dar şi devotamentul în grija pentru semen ca şi cum el ar avea 
înainte de toate un chip şi s-ar afla în raport de asimetrie cu noi, dar, de fapt 
(putem interpreta că) lucrurile nu ar sta aşa. O asemenea interpretare ne încurcă 
foarte mult, ținând cont că efortul lui Levinas în cărțile cele mai importante 
(Totalitate şi Infinit şi Altfel decât a fi sau dincolo de esenţă) se îndreaptă spre 
încercarea de a ne convinge că semenul este, înainte de toate, un chip la a cărui 
poruncă ne „supunem” şi că nu suntem într-un raport de simetrie, de 
reciprocitate cu el — alteritatea infinită. 

În privința altor afirmaţii, legate, de exemplu, de vinovăția pentru 
foamea semenului, expresia „ca şi cum” nu tulbură ideea centrală a 
responsabilității pentru celălalt, în următoarea interpretare: nu suntem cei care 
prin voința noastră l-am înfometat pe celălalt om, dar, totuşi, responsabilitatea 


*5 B. Levinas, Între noi. Încercare de a-l gândi pe celălalt, p. 193. 

nelimitată trezită de chipul său ne „face” vinovaţi, ne acuză pentru că suntem în 
întârziere în răspunsul adresat lui şi care constă în supunere şi ajutor acordat. 

La acelaşi tip de critică se pretează şi ideea referitoare la suspendarea 
orientării conştiinţei asupra ființei atunci când ne aflăm înaintea chipului 
celuilalt, suspendare despre care se afirmă alteori că desemnează un dincolo de 
ființă. De această dată, cuvântul „poate” instaurează ambiguitatea: „Orientarea 
conştiinţei asupra ființei în continuitatea ei ontologică sau în a ei ființare-în- 
vederea-morții, în care conştiinţa urmează cel mai drept drum spre sfârşit — este 
suspendată în fața celuilalt om. Poate că acesta e acel dincolo de ființă şi de 
moarte pe care-l desemna cuvântul glorie la care m-am referit vorbind despre 
faţă 566, 

Merită redată obiecția'*” lui Dermot Moran privitor la pretenţia lui 
Levinas de a se diferenția de filosofia occidentală pe care o include într-o 
singură categorie: Levinas consideră prea uşor că întreaga tradiţie a filosofiei 
occidentale este caracterizată prin concentrarea ei asupra reprezentării şi 
raționalizării, asupra cunoaşterii ca posesie, realizată în dorința de a cuprinde 
cunoaşterea în concepte. De asemenea, identificarea rațiunii cu violenţa nu îi 
poate convinge pe filosofii care cred că adevărata esență a filosofiei este 
argumentul întemeiat şi infirmarea tezelor opuse (nefundamentate), deci un apel 
la non-violență. Aşa cum am mai afirmat, rar întâlnim argumente la filosoful 
francez. De cele mai multe ori, el îşi prezintă pur şi simplu analizele, ca şi când 
acestea ar fi ceva de la sine înțeles pentru oricine, şi nu o perspectivă deschisă, 
susceptibilă vreunei amendări din partea altora. Astfel, în mod paradoxal, 
cititorul este pus în situația de a se afla înaintea unei acaparări din partea unei 
abordări filosofice, a unei includeri într-un orizont conceptual aparte (al lui 
Levinas), dar care el însuşi îşi propunea să demaşte reducerea celuilalt la 
acelaşi, a diferitului la identic. 

Levinas nu lasă un spaţiu deschis pentru cercetări". „Celălalt” pare a 
reprezenta pentru el o evidență. Dar, la o lectură atentă nu pot să nu iasă în 
evidență contradicții cum sunt acelea dintre experiența şi nonexperiența 
chipului, dintre descrierea concretă a chipului celuilalt — cu „goliciunea” sa — şi 


% Jbidem, p. 154. 

%7 Dermot Moran, op. cit., p. 352: “Furthermore, Levinas is too quickly dismissive of 
the whole tradition of Western philosophy as one large movement of representation and 
of rationalization, of knowledge as grasping (greifen), terminating in the concept 
(Begriff). His too-ready identification of reason with violence will not attract 
philosophers who believe that the very essence of philosophy is reasoned argument and 
refutation of counter claim”. 

38 Aici avem în vedere doar atitudinea sa privind ceea ce exprimă; altfel, bineînţeles, 
dacă avem în vedere ambiguitatea scriiturii sale, putem vorbi despre o deschidere foarte 
mare, aspect dovedit de numărul de interpretări la care se pretează probleme centrale ale 
filosofiei levinasiene, cum ar fi chipul, responsabilitatea, proximitatea, altul, diacronia 
etc. 

imposibilitatea de a stabili totuşi un criteriu prin care să putem spune ce*% are 
un chip şi ce nu. Dificultăţile provocate de aceste contradicții devin mult mai 
clare atunci când căutăm să aflăm utilitatea teoriei levinasiene a chipului în 
cazul dezbaterilor actuale din etică. 

Totuşi, chiar dacă am şti ce înţelege Levinas prin chip, afirmă Dermot 
Moran, multe dintre problemele presante ale eticii moderne, cum ar fi aceea a 
avortului, a autoapărării, a drepturilor animalelor ş.a.m.d., revin la faptul că nu 
avem un criteriu clar pentru ceea ce poate fi considerat ca având chip*%. 
Aceasta rămâne problema principală şi ea devine relevantă mai ales în 
„negocierea” inerentă în cazul competiției dintre chipuri diferite, de exemplu 
atunci când trebuie luată o decizie între două ființe umane incomparabile. Este 
dificilă, prin urmare, sarcina alcătuirii unei imagini coerente a filosofiei lui 
Levinas, atâta timp cât el însuşi nu pare să fi fost interesat de aşa ceva. 

Din acest motiv — al recurgerii la afirmații asemănătoare incantaţiilor 
profetice” şi la declaraţii cu caracter de fundament absolut — opera sa este 
ignorată ce cea mai mare parte a reprezentanţilor filosofiei analitice. În plus, 
susține Dermot Moran, pare că filosoful francez, în loc să apeleze la o analiză 
fenomenologică a fenomenelor studiate, mai degrabă o evită, fiind preocupat cu 
sistemul său autoreferențial. 

Totuşi, afirmă el, atenția acordată de Levinas modului în care unele 
aspecte ale ființei umane scapă sau transcend clasificarea obiectivă, reprezintă o 
dezvoltare importantă a fenomenologiei, chiar dacă aceasta se îndreaptă 
împotriva esenței filosofiei husserliene ca responsabilitate rațională de sine. 


* Nu am spus „cine”, pentru că Levinas nu afirmă nicăieri şi nici nu rezultă din textele 
sale că ar putea fi vorba despre vreun om sau vreo categorie de oameni care să nu aibă 
chip. 

*% Dermot Moran, op. cit., p. 352: “However, even if we know what he means by 
“face”, many of the pressing problems in moder ethics, for example the issue of 
abortion, self-defence, treatment of animals, and so on, all turn on the fact that we do 
not have clear criteria for what counts as a face”. 

%!1 Ibidem, pp. 352-353: “Because of its dense style and apparent abandonment of 
rational argument and justification in favour of repetitive, dogmatic assertions which 
have the character of prophetic incantations and quasi-religious absolutist 
pronouncements, Levinas's work is largely ignored among analytic philosophers. One is 
tempted to say that, rather than revealing things in the phenomenological sense, 
Levinas's thought appears to levitate above them, completely preoccupied with its own 
self-referential system. Nevertheless, his concentration on the manner in which aspects 
of human beings escape or transcend all objective classification is an important 
development of phenomenology even if it goes against the very essence of Husserl's 
conception of philosophy as rational self-responsibil ity”. 

Concluzii 


Levinas propune o „fenomenologia feţei”, fără a avea în vedere vizarea 
chipului, ce l-ar îngloba în unitatea subiect-obiect. Dimpotrivă, el insistă asupra 
faptului că acesta nu intră în corelaţia intenţională, în discurs, tematizare, decât 
dacă este falsificat, redus la statutul de imagine, formă. Chipul semenului 
reprezintă transcendența, cel cu totul altul; el nu poate fi reprezentabil şi nici 
esențializat. 

Totuşi, în cele din urmă, chipul „falsificat” devine Rostit, tematizare, iar 
aceasta înseamnă că devine posibilă o fenomenologie a sa, încercându-se o 
exprimare şi înțelegere a ceea ce depăşeşte exprimabilul: momentul întâlnirii cu 
infinitul celuilalt. Aşadar, putem vorbi despre existența a două „etape”, două 
niveluri ale raportării la celălalt — (1) un înainte sau dincolo de fenomenologie, 
adică momentul întâlnirii, înaintea oricărei vizări, cu infinitul celuilalt, a cărui 
urmă este chipul; (2) o etapă a „interpretării” fenomenologice a chipului 
aproapelui. Nu am „şti” că fața semenului este urmă şi nu s-ar putea exprima 
acest lucru dacă nu am presupune un moment al Rostitului, opus unuia al 
inefabilului. Gânditorul francez apelează în cadrul fenomenologiei chipului la 
un tip de reducție prin care doreşte să dezvăluie sinele autentic, al 
responsabilități şi neliniştii de sub crusta eului dominat de autoconservare 
(conatus). 

De asemenea, există două sensuri opuse ale eticii: (1) Levinas se referă 
la etică în sensul unei raportări la celălalt (de fapt, „supunere” acestuia), 
raportare ce nu are nimic în comun cu formele cunoaşterii, adică ale sintezei şi 
unității în care alteritatea este negată şi transformată în imanență. Acest înțeles 
al eticii priveşte doar momentul întâlnirii chipului — fundamentul inexprimabil 
al eticii. De fapt, etica în acest sens corespunde primei etape a unui dincolo de 
fenomenologie şi discurs. (2) odată cu apariţia terțului, etica se lasă prinsă în 
Rostit şi devine domeniu al căutării justiției, tocmai în numele responsabilități 
pentru fiecare dintre cei aflați în faţa sa; şi terțul este un celălalt. „Reducţia” 
fenomenologică la care apelează Levinas află un sine al responsabilității, 

caracterizat prin neliniște, prin faptul că se „macină”. În acest sens, după ce 
descoperă substratul subiectivităţii, fenomenologia se „obiectivează” în etică. 

Prin urmare, în momentul întâlnirii chipului nu se poate vorbi despre 
demersul fenomenologic. Abia ulterior acestuia, când chipul a „căzut” din 
inefabil (Rostire) în Rostit, apare metoda fenomenologică, a cărei finalitate — 
pentru Levinas — o reprezintă etica, domeniu al relațiilor dintre alterități. 

Levinas se orientează spre o gândire a diferenței originare, nu a unităţii. 
Raportul cu celălalt este autentic doar întrucât celălalt este caracterizat de 
solitudinea existenței, ceea ce duce la ideea că „adevărul” relației cu aproapele 
poate fi atins fără mediere. Este în acelaşi timp proximitate şi distanță absolută. 
În schimb, privarea de celălalt — prin cunoaştere, asimilare, identificare — 
reprezintă închiderea într-o solitudine rea, limitată la identitatea cu sine. 
Întâlnirea cu absolut-altul nu este nici reprezentare şi nici limitare conceptuală, 

ci deschide limbajul ca vocativ (în uimire sau interogație), şi numai intervenția 
violentă poate să modifice această formă „pre-originară” a limbajului. 
Metafizica, autentica raportare la un dincolo este o meta-egologie, etica. Aşadar, 
ontologia presupune metafizica şi nu invers. Infinitatea chipului este cea care, 
prin diferența față de finit, aduce spațiul alegerilor etice (pacea-războiul, binele- 
răul, dreptatea-nedreptatea). 

Deşi dorinţa lui Levinas este aceea de a arăta că nu este adecvată 
perspectiva redată prin logosul grec şi continuată de filosofia occidentală — 
adică înțelegerea „sub specia ființei” a tot cea ce este uman —, el însuşi nu îşi 
poate construi propriul discurs decât recunoscând în mod indirect faptul că 
există o esență indestructibilă a acestui logos, căruia nu i se poate sustrage 
niciun demers filosofic. Recunoaşterea indirectă reiese din folosirea cu sens 
schimbat sau negat a unor termeni cum ar fi: subiect, exterioritate, celălalt, 
metafizică, transcendenţă, teorie, discurs, intenţionalitate etc. 

Din această observaţie reiese că filosofia levinasiană are rolul unui 
accent, al unei insistențe asupra unor probleme deja puse de către gândirea 
anterioară. De asemenea, nu poate fi etichetată o întreagă tradiţie filosofică prin 
termenul de totalitate, când ea însăşi este o desfăşurare, o trecere de la un 
transcendent la altul, o depăşire continuă a gândirii într-un „altul”. Istoria 
căutărilor filosofice nu poate fi gândită pur şi simplu ca totalitate sau ca infinit. 
Pe de altă parte, susține Derrida, această depăşire neîntreruptă (şi, bineînţeles, 
limbajul) poartă cu sine o anumită violență originară. Metafizica însăşi este 
violență, dar violență contra violență, lumină contra lumină. Aşadar, originea 
transcendentală a discursului este în acelaşi timp non-violență, pentru că 
deschide dialogul, raportul cu aproapele. Dialogul, deşi cuprinde, ca orice 
exprimare, o violență transcendentală, totuşi el reprezintă minima violență posibilă, 
cea necesară pentru reprimarea violenței solitudinii, a tăcerii în prezența semenului. 
Nu poate fi făcută o separare între violența şi pacea originară a limbajului, decât 
într-o abordare anistorică; ceea ce înseamnă că filosofia levinasiană cade sub 
incidența propriei critici la adresa filosofiei anterioare. 

De cele mai multe ori, Levinas critică demersul fenomenologic 
husserlian pentru că nu ţine cont de „inadecvarea” dintre exterioritate şi 
interioritate, afirmând că prin teoria intenționalității celălalt este redus la măsura 
eului. Însă, o analiză atentă a intenţionalităţii relevă faptul că ea pune fiecare 
parte în valoare. Atunci când Husserl vorbeşte despre subiectivitate şi subiect nu 
se referă doar la persoana sa, ci are în vedere în egală măsură orice subiect. 
Dacă intenționalitatea ar fi numai o privire limitată la sfera lui aceluiaşi, atunci 
nu ar fi posibilă nicio îmbogățire a subiectului, nicio deschidere a sa spre 
comunicare. Etica nu poate face abstracție de fenomenologie în raportarea sa la 
celălalt, pentru că orice orizont, înainte de a fi religios, etic, juridic, axiologic 
etc. este fenomenologic. Aceasta nu înseamnă a înțelege raportul dintre ele din 
punct de vedere ierarhic: etica nu se subordonează fenomenologiei, dar se 
defineşte şi se particularizează datorită ei. Orizontul etic nu este constituit, creat 
de eu, ci constitutiv eului, este un orizont de constituire. 

Etica nu se poate separa de conştiinţă, iar din acest motiv dorinţa lui 
Levinas de a face din evidenţele etice un domeniu total distinct de evidenţele 
fenomenologice în general nu poate avea o bază solidă. Orice concept şi orice 
posibilitate a sensului sunt pentru o conştiinţă concretă. De aici rezultă că o 
fenomenologie a eticii se înrădăcinează (ca şi oricare altă perspectivă) în 
fenomenologia transcendentală, aşa cum sensul eticii presupune existența unui 
sens în general. Scopul fenomenologiei este acela de a-i recunoaşte lui celălalt 
statutul de a/fer ego transcendental, diferit de lucrurile din lume şi, asemeni ego- 
ului, origine a lumii, nu obiect în lume. În aceste condiții, adevărata violență etică şi 
sursa oricărei violențe ar consta în faptul de a refuza să vezi în aproape un ego 
transcendental. 

Toate diferențele sunt posibile tocmai datorită acceptării simetriei dintre 
ego şi alter ego. Conştiinţa faptului de a fi celălalt pentru celălalt dă sens 
raportului metafizic eu-altul, ca raport etic. În afara acceptării acestei simetrii, 
eul nu ar fi niciodată victimă a violenței şi, de altfel, niciun eu. Mai mult, 
simetria acelaşi-altul infinit este singura care înlătură ceea ce Levinas numeşte (Şi 
impută tradiţiei filosofice occidentale) totalitarismul neutrului, reducerea aproapelui 
la obiect al gândirii. 

Un acelaşi pur şi un celălalt pur nu există. A considera că prioritatea 
limbajului etic este prezervarea unei purităţi a lui altul infinit înseamnă a te 
priva de însăşi posibilitatea limbajului. Pentru a putea vorbi despre celălalt 
înseamnă a face loc lui acelaşi (în termenii lui Levinas — a permite violența): 
fiecare celălalt este pentru mine, pentru o subiectivitate. Există aşadar o violență 
originară, necesară, transcendentală, anterioară oricărei alegeri, dar ea are ca revers 
o pace originară. 


161 


Concluzii finale 


În această teză de doctorat ne-am propus prezentarea principalelor 
probleme ale filosofiei lui Emmanuel Levinas, a modului în care se raportează 
la fenomenologiile husserliană şi heideggeriană, în mod special, dar şi o 
cercetare privitoare la măsura în care sunt justificate afirmaţiile sale referitoare 
la alteritate ca fundament absolut al eticii şi la tradiţia filosofică occidentală, 
caracterizată drept o filosofie a puterii, a stăpânirii şi a violenţei. 

În acest scop, am structurat teza în trei părți. În prima parte am făcut o 
prezentare a fenomenologiei, aşa cum este caracterizată de Husserl şi 
Heidegger, având în vedere provocarea pe care Levinas o lansează filosofiei 
occidentale, considerând că fenomenologia este reprezentativă pentru aceasta în 
privința modalității de raportare la celălalt şi prezentându-şi, totodată, propria 
perspectivă drept o „fenomenologie fără intenționalitate”. De aceea, atenția a 
fost îndreptată spre aspecte ca: specificul fenomenologiei în raport cu alte 
abordări asupra conştiinţei, intenționalitatea, metoda fenomenologică (problema 
reducției şi a reflecției eidetice), teoria despre eidos, ontologia formală şi 
ontologia materială, structura tripartită a experienței intenționale, conceptul de 
sens la Husserl şi Frege, noile probleme ale fenomenologiei în viziunea lui 
Heidegger. 

În partea a doua am încercat să oferim o clarificare a principalelor teme 
ale filosofiei levinasiene, ordonate în jurul ideii de responsabilitate absolută 
pentru celălalt: alteritatea, subiectivitatea, chipul, moartea, dialogul, timpul. 
Principala metodă a fost analiza textelor filosofului francez, ținând cont de 
ambiguitatea scriiturii sale, favorizată de utilizarea frecventă a metaforei. 
Uneori am sesizat problemele la care Levinas nu oferă un răspuns satisfăcător 
(aşa cum se întâmplă în cazul trezirii responsabilității de momentul întâlnirii şi 
privirii chipului semenului), rezervând în partea a treia un spațiu special pentru 
critica unora dintre argumentele sale. 

Bazându-ne în mod special pe analiza comparativă, în partea a treia am 
încercat o abordare critică a problemelor propuse de Levinas: întemeierea 
cunoașterii şi a discursului de către etică (întâlnirea chipului celuilalt), raportul 
dintre ontologie şi metafizică, problema lui a/fer ego ca o copie a eului, o 
reducere a infinitului celuilalt la măsura eului transcendental, problema 
violenței limbajului şi a întregii tradiții filosofice occidentale, pretenția unei 
fenomenologii fără intenționalitate, a unui acelaşi pur şi celălalt pur. 

De asemenea, am explicat ceea ce considerăm a fi „obiectivarea” 
fenomenologiei în etică în opera acestui filosof — descoperirea, cu ajutorul 
demersului fenomenologic, a structurii de adâncime a eului: neliniştea 
provocată de apariția semenului, responsabilitatea; aşadar, nici ego-ul 
transcedental şi nici ființa sau altă esență nu întemeiază subiectul, ci alteritatea. 
Acest lucru îl face pe Levinas să afirme că etica este adevărata metafizică, 
pentru că aici transcendenţa nu este redusă, şi că etica întemeiază ontologia, dar 
şi orice cunoaştere şi discurs. Modalitatea în care este pusă problema de către 

gânditorul francez ne obligă să facem distincţia între două „etape” ale raportării 
la semen (întâlnire față în față şi apariţia terțului, ce aduce cu sine comparația, 
judecata, cunoaşterea, discursul şi reducția). 

Ținând cont de aceste etape, considerăm că putem vorbi şi despre două 
sensuri ale eticii în filosofia sa: (1) Levinas se referă la etică în sensul unei 
raportări la celălalt (de fapt, „supunere ” acestuia), raportare ce nu are nimic 
în comun cu formele cunoaşterii, adică ale sintezei şi unităţii în care alteritatea 
este „negată” şi transformată în imanență. Acest înțeles al eticii priveşte doar 
momentul întâlnirii chipului — deschidere a eului către cel absolut altul; (2) 
odată cu apariţia terțului, ezica se lasă prinsă în Rostit şi devine domeniu, 
tocmai în numele responsabilității pentru fiecare dintre cei aflaţi în fața sa; şi 
terțul este un celălalt. „„Reducţia” fenomenologică la care apelează Levinas află, 
„cunoaşte” un sine al responsabilității, un sine caracterizat nu prin construcție 
(ca eul), ci prin continuă mişcare, prin faptul că se „macină”. În acest sens, etica 
(domeniu) apare în cea de a doua etapă a filosofiei levinasiene, în urma 
demersului fenomenologic. De aici şi ideea titlului acestei teze de doctorat: 
obiectivarea sau depăşirea, trecerea fenomenologiei în etică, după ce demersul 
fenomenologic găseşte nu. eul transcendental sau ființa ca cel mai adânc nivel al 
subiectivităţii, ci responsabilitatea. Aşa cum reiese şi din lucrare, alegerea 
acestui titlu nu a fost menită să „îi dea dreptate” lui Levinas, ci să surprindă 
intenția sa: nu poate fi vorba despre o fundamentare sau despre o depăşire a 
fenomenologiei de către etică, pentru că orice orizont — înainte de a fi etic, 
axiologic, religios etc. — este fenomenologic. 

Ideea originală a lui Levinas — atât pentru fenomenologie, cât şi pentru 
etică — este aceea a întemeierii subiectivității de către intersubiectivitate, 
schimbând astfel raportul existent în cadrul filosofiei tradiţionale. Însă, o 
chestionare atentă a acestei afirmaţii dezvăluie dificultățile pe care le întâmpină 
pretenția de a minimaliza importanța acordată de fenomenologia husserliană 
intenționalității subiectului şi existenței unui ego transcendental în care este 
întemeiată orice raportare a conştiinţei. Dificultăţi apărute şi pentru că uneori 
Levinas absolutizează câteva idei ale filosofiei husserliene, criticându-le separat 
de contextul în care apar sau de scopul pentru care au fost enunțate. 

lexandru Mărchidan dovedește o solidă cunoaștere a operei 
lui Levinas, ceea ce-i permite s-o raporteze la operele altor 
filosofi fenomenologi, dar nu numai, pentru a pune în 
evidenţă originalitatea demersului acestui autor. În acest scop, sunt 
prezentate pe larg ideile lui Levinas referitoare la rostire și rostit ca 
încercare de depășire a limbajului, la diacronie și alteritate, la 
proximitate ca fundament al semnificației, la subiectivitate, la chip ca 
modalitatea a aproapelui etc. (...) Alexandru Mărchidan face o analiză 
comparativă a celor două proiecte pentru filosofia primă — abordarea 
transcendentală husserliană și metafizica lui Levinas —, O analiză a 
raportului dintre fenomenologie și etică în filosofia lui Levinas în 
sensul în care se vorbește despre problema obiectivării fenomenologiei 
în etică, cu care ocazie autorul vorbește despre etică fără 
fenomenologie ca demers imposibil, despre alteritate și fuziunea 
orizonturilor, despre dificultățile unui discurs care vrea să se sustragă 
discursului. 

